
PIRMAS SKYRIUS 


Diena prasidėjo kaip visuomet. 

Vos ji įėjo į priimamąjį, kur abiejuose pasieniuose 
stovėjo tokiu pat tamsiai raudonu dermantinu, kaip ir 
durys, aptrauktos kėdės, per radiją nuskambėjo keli pra- 
tisi pyptelėjimai, pagal kuriuos galėjai pasitikrinti laik- 
rodį, ir tuoj pat žvalus diktorės balsas pranešė, jog dabar 
devynios ir netrukus prasidės laikraščių apžvalga. 

Sekretorė išėjo iš kabineto, kur buvo įėjusi, norėdama 
uždaryti atvirus, kad išsivėdintų kambarys, langus, — ma- 
tyt, signalas šiam veiksmui buvo sustojusi prie paradinių 
durų rusva pirmininkės „Volga“ — pasakė labas rytas ir 
maloniai priminė, jog kirpėja lauksianti penkioliktą va- 
landą penkiolika minučių. 

— Taip, aš žinau. 

Kabineto durys užsivėrė švelniai, be garso. 

Spindėjo parketas ir gelsva uosinių baldų faneruotė, 
mirgėjo kilimas — takas tiesėsi iki masyvaus rašomojo 
stalo ir priminė mokykloje žadėtas perspektyvas. 

Pakabinusi spinton apsiaustą, ji akimirką sustojo prie 
veidrodžio, Vidutinio ūgio, keturiasdešimt trejų metų mo- 
teris be jokio žilo plauko, elegantiško kirpimo kostiumė- 
liu, kuris vis dėlto dvelkė senmergišku koketiškumu. 

Ant stalo jau buvo padėti nauji laikraščiai. Ji greit 
juos pervertė, ieškodama kokio straipsnio, kurį būtinai 
reikėtų perskaityti. Ne, nėra, Madrido konferencija... Si- 
Tija reikalauja imtis griežtesnių sankcijų prieš Izraelį, ku- 
ris aneksavo Golano aukštumas... Irano ir Irako karas, 
kuris kažkodėl dar vis tebevadinamas konfliktu, nesibai- 
gia... 

Žvilgtelėjusi į dar vieną laikraštį, ji susiraukė, spūs- 
telėjo selektoriaus mygtuką ir pasilenkė prie mikrofono. 

Beveik tuoj pat tarpdury pasirodė sekretorė ir, išvy- 
dusi vakarinio laikraščio „Reklaminį priedą“, kur buvo 
dedami ir pažinčių skelbimai, kaltai išraudo, nes „Priedą“ 
buvo juoko dėlei nusipirkusi sau, bet per neapsižiūrėjimą 
sumaišiusi su kitais laikraščiais. 


— Pasiimkit. Jei neklystu, jūs turite šeimą, -be to, ir 
pensija iau čia pat... 

— Aš tik šiaip sau — iš smalsumo. ..— Nors per savo 
amželį jai buvo tekę dirbti su daugeliu galingų viršinin- 
kų, iš kurių vieni iškilo, kiti nugrimzdo į užmarštį, nors 
buvo ne sykį atsidūrusi kebliose situacijose, sekretorė 
sumišo. 

— Ir iš viso aš nenorėčiau, kad jūs pirktumėt šį lape- 
lį, tai gali mesti ant manęs šešėli, galiu atsidurti dvipras- 
miškoje padėtyje. 

Ji buvo savimi patenkinta. Per tas kelias savaites, kai. 
ji šio kabineto šeimininkė, čia viskas sutvarkyta, kaip jai 
patinka, ir daroma taip, kaip ji nori. 

Iki pasitarimo dar liko pora valandų. Iš rašomojo sta 
lo stalčiaus ji išsitraukė bloknotą su kalbos konspektu, 
norėdama padailinti frazes ir patikslinti skaičius, bet vos 
pradėtą darbą sutrukdė sekretorės balsas per garsiakalbį: 

— Zaiga Petrovna, su jumis nori kalbėti kažkokia Sci- 
lė... 

— Pavardė? 

— Pavardės ji nepasisakė, o man buvo nepatogu klau- 
sti, nes ji sakosi esanti jūsų draugė... 

Toji Scilė? Iš kur ji sužinojo telefono numerį? Tąsyk 
per absolventų vakarą aš, regis, nė vienam jo nedaviau. 
Tr iš viso pabuvau ten gal kokį pusvalandį — iš manda- 
gumo, tegu nepliurpia, kad išpuikusi. 

— Gerai, sujunkit. .. 

— Zaigi? Brangute! Kas ten per slibinas pas tave sė- 
di? Na — ir iš viso, kaip tu gyveni? 

— Nesiskundžiu. Sakykit, koks reikalas, aš šiandien 
labai užsiėmusi. 

— Liaukis, Zaigi, jūsuoti! Ji mat užsiėmusi! O aš kaip 
apdujusi tupiu namuose, mano mergiščios ženklina vėjo 
malūnus, kur gabens į parodą. Matai, kokie laikai atėjo. 
Vienas bastymasis. Pirma visokius škrabalus iššvaistė, da- 
bar vėl renka. Bet ne todėl aš tau skambinu. Kamber- 
nausas užvertė kojas! 

— Koks Kambernausas? | 

— Na, Raivas Kambernausas, su kuriuo tu turėjai ro- 
maną. Širdies nepakankamumas. Šeštadienį atvežė, bet 

jau nieko nebegalėjo padaryti, nes paskutiniu metu tik 
ugniniu vandeniu ir laikėsi. Rytoj apie dešimtą išlydės. 
Man seselė pasakė, ji operacinėj dirba. 

— Koks Raivas Kambernausas? 

— Idiote tu nelaiminga! Nagi tavo kavalierius! 

— Aš tokio kavalieriaus niekada neturėjau. 

— Toks aukštas gražuolis, kur žaidė tinklinį. 

— Pirmąsyk girdžiu. 

— Kodėl man atrodė, kad jis buvo tavo kavalierius? 
Ne, garbės žodis, jis buvo tavo bernas! Tu dar ėjai abor- 
to nuo jo darytis. | 

— Tu kažką painioji... 

— Tai kurios gi jisai buvo? Gal Dinosė 

— Nežinau... 

— Ne, tu jį tikrai pažįsti! Tada apie jį rašė visi lai- 
kraščiai. Didžioji viltis... Pateisino pasitikėjimą... Ne- 
atremiamas kirtikas — vien tokie ar panašūs žodžiai... 
Į pakasynas eisim? Paimsim kelias leukonijas, ką čia to- 
kiam mėlynanosiui daugiau neši, ir pasižiūrėsim, kaip jį 
guldo į grabą. O koks gražus bernas buvo! Man rytoj 
kaip tik patogu, priešpiet esu laisva. 

— Nežinau... Neprižadu... Svetimas žmogus... 

— Ne, tu jį tikrai pažįsti! Prisiekiu! Ar neturi Dinos 
koordinačių? 

— Man regis, ji dirba tame filiale prie Juglos. Iš ku- 
rios koplyčios išlydės? 

— Dabar tik iš vienos ir laidoja... Iš tos, kur prie 
Ulbruokos. Gerai, nebepliurpkim, aš sėdu prie telefono 
ir ieškau Dinos! 

— Taip, taip... Paskambink jai. Iki pasimatymo.— 
Žaiga taip kietai sukando dantis, jog, regėjos, tuoj at- 
skils nuo kurio.koks šipulys. Balsas susitvardė, intonacija 
liko nepriklausoma, net šiek tiek išdidi. 

Dabar reikia nuspausti selektoriaus mygtuką... Tai- 
gi... Susiimk gi tu, mazgote! 

— Pas mane nieko neleiskit, aš rašau referatą. Tele- 
fonu irgi neatsiliepsiu. 

Sulig šiais žodžiais jėgos baigėsi. Ji suaimanavo, užsi- 
kniaubė ant stalo, priglaudė skruostą prie poliruoto pa- 

viršiaus, ir paplūdo metų metais tramdytos ašaros. Ji lin- 
gavo, inkštė, gniaužė kumščius, o ašaros plūdo ir plūdo. 
Vėliau, po kokio ketvirčio valandos, ji mėgino susitvar- 
dyti, bet visos pastangos nuėjo niekais, nors pirmosios 
streso akimirkos jau buvo praeity, tad davė valią aša- 
roms, ir jos liejosi be garso kaip plati upė. 

— Matai, Kambernausai, likimas išklausė mano maldų, 
ir tu jau esi kapuos! Tu jau kapuose! Kad ir vėlai, bet 
vis dėlto išklausė, ir tu kapuos! Tave sugrauš kirmėlės! 
Girdi, kirmėlės tave sugrauš! 

Ji neįstengė suvokti, ar tai džiaugsmo ar sielvarto 
ašaros, nors sielvartauti lyg ir nebuvo ko — išsipildė jos 
seniai puoselėjamas piktas troškimas. 

Šiek tiek atsigavusi, ji pasakė sekretorei, kad blogai 
jaučiasi, todėl pasitarimą perkelianti į porytdieną, atsi- 
sakė termometro ir pasiūlytų tablečių, apsirengė ir išėjo, 
pridūrusi, kad ir namie jos netrukdytų telefono skambu- 
čiais. Per visą tą laiką išsigandusi sekretorė aiškino, ko- 
kie baisūs esą šiemet gripo virusai: akių obuoliai tik pri- 
plūstantys kraujo ir nepraeinanti nė valanda, kaip žmo- 
gus visai susibaigiąs. 

Vairuotojui liepė vežti namo, bet pakeliui apsigalvojo, 
pirmiausia paprašė sustoti prie mažos kavinukės, kurių, 
pilkų ir vienišų, aštuntojo dešimtmečio pradžioje buvo 
pridygę tarp naujų gyvenamųjų Rygos namų, užtruko te- 
nai visai nedaug, bet vairuotojas paklaustas būtų atsa- 
kęs, jog jai grįžus, ore buvo jaučiamas konjako kvapas. 

— Į Ulbruokos kapines! 

Rudoji „Volga“ liko laukti išvažinėtos smėlinos gatve- 
lės pakrašty. 

Ji žengė pro gėlininkių stalus, bet nė akies į jas ne- 
užmetė. 

Iš koplyčios ėjo laukan kažkokia laidotuvių procesija, 
keturi muzikantai, pasitraukę į šalį nuo eglišakėmis nu- 
barstyto tako, pūtė žvilgančius ragus... Ji išsitraukė iš 
rankinuko visiškai naują šlamančią dešimtrublę ir įsikišo 
į apsiausto kišenę, kad būtų parankiau įbrukti koplyčios 
sargui. Už Raivo Kambernauso karsto atidarymą. Jai žūt 
būt reikėjo jį pamatyti. 

Tačiau vos pasibaigė pirmoji procesija — lydėtojai dar 
nebuvo nulingavę tolyn į pušyną, koplyčioje jau ėmė 
rinktis kiti. 

Ji sustojo tarpdury ir nužvelgė palei sieną sustatytus 
karstus, kurie laukė savo eilės ar šiandien, ar rytoj. Vie- 
nas kuris turėjo būti jo. Moteris taip sučiaupė lūpas, kad 
jos visai susiaurėjo ir pamėlo. Ji žiūrėjo į grabus ir nieko 
aplink nebematė nei begirdėjo, nors čia pat greta kviesti- 
nis raudotojas konsultavosi su kažkokio nabašninko gimi- 
naičiais dėl svarbiausių jo biografijos. faktų ir šeimyninės 
padėties, norėdamas vėliau viską įpinti į savo kalbą. 

Užpakalyje, lauke, vėl rinkosi muzikantai su dūdo- 
mis. Kiti. Pirmieji vos besigirdėjo kažkur toli už smėlėtų 
kauburėlių. Vienas iš vyrų, norėdamas išbandyti instru- 
mentą, pūstelėjo į mundštuką, o moteriai ausyse pasigir- 
do kitados vakarėliuose labai populiaraus šlagerio „Ak, 
Paryžiau, tave mylėjau...“ atgarsis. Ji susverdėjo, išėjo 
iš koplyčios lauk ir atsisėdo ant artimiausio suolelio. Svai- 
go galva, į ausų būgnelius kalė senos melodijos: „„Stam- 
bulas ne Konstantinopolis... Stambulas ne Konstantino- 
polis..." „„Džambulaja“, ,,Mamko italiano“, o garsiausiai 
tramvajininkų klube už Povilo bažnyčios „Šešiolika to- 
nų“ traukė Brunas Oja... 

Tu, Kambernausai, buvai gražus bernas. Turėjai tokį 
per radiją leidžiamą patefoną. Kad mažiau diltų plokšte- 
lės, mes patys iš bambuko droždavom adapterio adatas. 


Kuriam tikslui buvo skirtas šis pastatas? Bet ar tas 
kam nors tada rūpėjo. Žmonės šnekėjo, kad klube kita- 
dos yra buvę garažai. O sporto salėje? Ir vienas, ir antra 
buvo aukšti, o stogą laikė nubaltintos metalo konstruk- 
cijos. Ar šokių salėje buvo parketas? Tikriausiai. Arčiau 
durų, bufete, po kojomis linguodamos girgždėjo lentos. 
O sporto salėje nuo grindų dažai visuomet būdavo nusi- 
lupę ir nuzulintos lentos baltuodavo lyg kaimo gryčioje. 
Čia visuomet maloniai kvepėdavo prakaitu, kurio: buvo 
prisigėrę gladiatorių sportiniai marškinėliai. Kiaurą die- 
ną čia nenutildavo šurmulys, kas nors mėtydavo į krepšį 
kamuolį, sunkius skiedrų prikimštus maišus daužydavo 
kumščius apsitūloję boksininkai, treniruodavosi tinklinin- 

kai, O apačioj — mažoje salikėje prie inventoriaus sandė- 
liukų kaukšėdavo novuso kauliukai. Kokia čia ir salė, 
šiaip sau toks pailgas pusrūsis su plūktine asla. Bet du 
novuso staliukai tilpo. O kai vykdavo turnyrai tarp cechų, 
vidun įsisprausdavo dar koks pusšimtis sirgalių... 


Čia, šiame smėlyje, tu gulėsi, prakeiktas Raivai Kam- 
bernausai, ir kirminai grauš tavo skaistų veidą ir tavo 
išmiklintus apoloniškus muskulus, ir tavo didžiules nekal- 
tai mėlynas akis! 

Zaiga vėl pratrūko balsu raudoti, žmonės žiūrėjo. į ją 
su užuojauta, manydami, kad ji rauda velionio, kurį dabar 
išlydi. Tik gedulingai apsirengusios moterys, kurios ėjo 
tuoj paskui karstą, žvilgčiojo į ją baimingai, nieko nesu- 
prasdamos. | 


Kitoje gatvės pusėje, beveik prieš pat pagrindinį 
VEF'o korpusą, bet šiek tiek dar labiau i viaduko pusę, 
buvo ir tebėra kaltiniai geležies vartai. Už jų prasidėda 
siauras takas, einantis tarp apyžemių netinkuotų plytinių 
namukų. Takas baigiasi prastų lentų vartais, už kurių ta- 
da buvo kelios sportinių žaidimų aikštelės ir biržė senų 
aukštų beržų, o po jais augo labai žalia ir labai minkšta 
žolė. Į vakarą vartai paprastai būdavo užrakinami, kad 
vakaruškininkai nesidaužytų po beržyną, bet porelės, iš- 
sprukusios pakvėpuoti tyru oru, vis tiek įsigaudavo į vi- 
dų, reikėjo tik paėjėti gatve lankstą iki vidurinės mokyk- 
los, kur tvoroje buvo išlaužytos spragos. 

Tais senais laikais, kai dabartiniai VEF'o Kultūros rū- 
mai dar tik buvo pradėtas statybos objektas ir panėšėjo 
į apleistus neturinčius istorinės vertės griuvėsius, šokių 
vakarai buvo rengiami salėje, esančioje ilgosios spragos 
gale priešais užrakinamus vartus. Salė buvo didžiulė, ir 
publika čia bemaž nesikeisdavo — kaip ir senasis, kly- 
vasis Gabis, kuris tarpais eidavo trejas pareigas: kasinin- 
ko, bilietų kontrolieriaus ir plokštelių keitėjo. Čia buvo 
patys pigiausi visoje Rygoje bilietai, nes vietoj orkestro 
buvo verčiamasi plokštelėmis. Aparatūra stovėjo salės 
kampe ant paaukštinimo, kuris panėšėjo į vilkiko kapito- 
no tiltelį Tarpais ant tiltelio išvysdavai krutant Gabio 

galvą. tada būdavo aišku, jog tuoj per mikroioną pasi- 
girs: „Plojimai“, „,„Damų šokis“ arba „Plojimai iki pabai- 
gos". 

Atrodė, jog čionykštės publikos veidą nulemia miesto 
pakraštys, o ne bilietų kaina, nors technikumo mergaičių 
lankymąsi greičiau galėjai aiškinti bilietų pigumu. Juk 
drąsiai galima sakyti, jog stipendijos niekur ir niekam 
nebūna per didelės, ir dar drąsiau — jog technikumo mer- 
gaitėms stipendijos tikrai buvo per mažos. Tačiau tarpu- 
savyje keisdamosi suknelėmis, sijonais ir palaidinukėmis, 
jos sukosi taip sėkmingai, jog dažnai atrodydavo netgi 
gerai apsidariusios. Vyrų mados tada irgi nediktavo madų 
žurnalai, o kažkas nesuvokiama ir neapskaičiuojama. Tuo 
metu, kai Zaiga pirmąsyk atsilankė į šokius VEF'o klube 
ir drebančia atvykėlės pirmakursės širdimi įžengė į šokių 
salę, kur susikabinus iš šonų pirmyn ir atgal buvo trypia- 
ma rumba, vaikinas atrodydavo prašmatniai apsirengęs, 
jeigu turėdavo ploną medvilninį treningą, o ant jo dar 
būdavo užsivilkęs švarką siaurais dryželiais, avėdavo ba- 
tus su didele sagtim ir nežmoniškai storais rantytais kau- 
čiuko padais ir jeigų dar jo atlape spindėdavo aukštos 
klasės sportininko — geriausiai boksininko — ženklelis. 

Prie bilietų kasos, kuri nebuvo numatyta didelei apy- 
vartai, paprastai būriuodavosi, šūkaliodavo, stumdydavo- 
si ir net pešdavosi besiveržianti į šokius minia: šokėjai 
užkimšdavo visą spragą tarp namų, stovėdavo susigrūdę 
į krūvą ar atskirais būreliais, tačiau niekad nekildavo 
koniliktų su vyrukais, kurie kaip tik apie tą laiką rink- 
davosi treniruotėn į sporto salę — jos durys buvo prie- 
šingoje spragos pusėje. Sykį kažkas vienam uždrožė per 
ausį, kai šis su savo lagaminėliu stumtelėjo jį į šalį, norė- 
damas praeiti, tačiau tuoj gavo pasigailėti taip pasielgęs. 

Apie vienuoliktą dėl menkos ventiliacijos salėje pasi- 
darydavo nors kirvį kabink, tada Gabis atidarydavo ir 
palikdavo atlapas kitas duris, kurios vedė tiesiai į šokių 
salę. Tegu vėdinasi ir plūsteli nors gurkšnis deguonies. 
Dabar galėdavo įeiti kiekvienas ir, jeigu tik neturėdavo 
ant pečių apsiausto arba susirasdavo, kas jį palaiko; net 
pašokti. Niekas šių zuikių be bilieto lauk nebevarydavo, 
„nes iki vakaro pabaigos jau būdavo likę gryni niekai. 

Ir tą vakarą, vos Gabis atvėrė duris, į salę įžingsniavo 
pustuzinis boksininkų, keturkančių sunkumų kilnotojų ir 
dar koks dvidešimt kitų sporto šakų atstovų. Dėl kovos 
baigties abejonių niekam nekilo, todėl vietos vadeivos, 
kurių būna kiekviename klube, kaltininkus atidavė be 
mūšio. Gaila, nugalėtojai nebuvo vieningos nuomonės dėl! 
bausmės, todėl tie begėdžiai atsipirko tik geru išgąsčiu 
ir keliais antausiais, Tačiau nuo to karto sportininkai tapo 
tabu, jiems visuomet duodavo kelią, nors iš paskos kar- 
tais atlėkdavo viena kita patyčia, bet sportininkas jų iš- 
klausydavo su stoiška ramybe, nes jose girdėdavo dau- 
giau pavydą ar net susižavėjimą. 

Sykį draugaitės — kaip visuomet smulkutės ir nepas- 
tebimos — stovėjo eilutėje prie kasos — eilės galas nusi- 
tęsė toli į lauką, — klausydamosi, kaip priešais dvi ekstra- 
vagantiškai apsirengusias merginas it gaidys staiposi jau- 
nuolis ryškiai languotu švarku, ir nieko nesuprasdamos 
perkreipė lūpas, kai dar sykį pasitvirtino, jog prie tų 
nekuklių ir storai nusitinkavusių vaikinai limpa lyg mu- 
sės prie medaus, nors daugiau nieko gražaus jie nemato. 
Vaikinas trumpais šiurkščiais gestais pavaizdavo kažkokį 
neseniai patirtą nuotykį, kaip „vienas tipas“ prisikabino 
prie „Mano damos“, tad teko jį „,mažumėlę apskaldyti". 
Kalbėdamas oratorius į visas puses žarstė cigaretės pele- 
nus, plona čiurkšle spjaudėsi pro dantis, ir briliantinu 
ištepta jo ševeliūra čia šokčiojo aukštyn, čia vėl krito ant 
akių. Kai cigaretės nuorūka ėmė svilinti pageltusius nuo 
nikotino pirštus, jis paniekinamai spriegė ją per petį 
atgal, nė kiek nesijaudindamas, kad gali pataikyti kuriam 
iš stovinčiųjų eilėje. Vaikinas priklausė vadeivos klanui, 
todėl buvo tikras dėl savo neliečiamybės, o į kitų nuo- 
monę tingėjo net nusispjaut, paprasčiausiai kiti iam ne- 
egzistavo. 

Gruzdanti nuorūka nubrėžė ore puslankį ir pataikė 
į krūtinę lieknam, kukliai apsirengusiam vaikinui, kuris 
nešėsi rankoje nedidelį lagaminėlį, nes sportinių krepšių 
tada dar nesiūdavo. Su stovinčiaisiais eilėje jis neturėjo 
nieko bendro — paprasčiausiai ėjo pro šalį. Laukiantieji 
bilietų mažumėlę susidomėjo, kas bus toliau, nors kiek- 
vienas puikiai žinojo, kuo tokie nuotykiai paprastai baig- 

davosi. Pagal ritualą nukentėjęs turėdavo sau po nosi- 
mi sumurmėti: „Ei tu, atsargiau!" — kad parodytų, jog 
sureagavo ir išlaikė savo orumą, o kaltininkas jo žodžius 
praleisdavo pro ausis. 

Tačiau lieknasis vaikinas nepasielgė pagal ritualą, jis 
nutvėrė languotojo švarko savininką už atlapų ir trūkte- 
lėjo į vidurį. Staigus trūktelėjimas liudijo jėgą, kurios iš 
pažiūros tokiame liauname kūne nebūtum įtaręs esant. 

— Pakelk! Čia tau ne šiukšlių dėžė! 

— O aš tau ne kiemsargis! — neišsigando languotasis. 

— Pakelk! 

Languotasis buvo taikingai nusiteikęs, nes buvo malo- 
nus balandžio pabaigos vakaras, salėje grojo ilgesingą 
anglų valsą, kurį šokdamas gali tvirtai priglausti mer- 
gaitę, jam nesinorėjo peštis, bet klano viršūnėse užimama 
padėtis buvo uždėjusi ir tam tikras priedermes. Tačiau jis 
dar sykį kilniaširdiškai suteikė priešininkui galimybę pa- 
sitraukti. 

— Pašauk Fedią ir Borką! — paliepė vienam iš sto- 
vinčiųjų eilėje, ir šis mikliai lyg kiškis šoko vykdyti įsa- 
kymo. 

— Skaičiuoju iki trijų! 

Languotasis sugniaužė kumščius, nudūrė smakrą ir ėmė 
dilbakiuoti. Kur, po velnių, tas Fedia su Borka užgaišo! 

Žiūrovams pakvipo krauju. Ir kai pamatė išvirtusį pro 
duris ir per eilę besibraunantį Fedią, jie instinktyviai pa- 
sidavė atgal, kad netyčia neįkliūtų į muštynes. 

— Ką tu sakai?— šoko į priekį languotasis— Ko tu 
norėjai? Į snukį? Tuojau gausi! 

— Palaikyk lagaminą! — pasakė vaikinas ir padavė jį 
atskubėjusiam Fediai. Nebuvo abejonių, kad juodu pa- 
žįstami, ir gana geri. 

— Nereikia, Raivai, jis geras berniukas. ..— ramino 
vaikiną Fedia. 

— Ak čia visi savi?— pasipūtėlis tuoj įvertino pasi- 
keitusią situaciją ir bandė išnešti sveiką kailį. 

— Pakelk! 

Languotasis maldaujamai, lyg prašydamas pagalbos, 
pažvelgė į Fedią. Jis puikiai žinojo, kad vien savo jėgo- 
mis čia nepasikliausi. Bet Fedia ramiai laikė vaikino la- 

gaminėlį, ir jo akyse languotasis išvydo lyg ir pašaipė- 
lę: „Įkliuvai, brolyti? Dabar išsisuk, kad gudrus, įpratot 
už Mano nugaros slapstytis!" 

— Neverta ėstis dėl šūdo nieko,— sušvokštė languo- 
tasis ir pastūmė stovinčiuosius eilėje tolyn, norėdamas 
surasti savo nuorūką, bet ji jau buvo iširusi ir įminta į 
ploną pavasarinio purvo sluoksnį. 

Matydamas, kad iš tiesų nebėra ko kelti, lieknasis 
žiebė languotojo švarko savininkui į nosį gerą sprigtą, 
pasakė: „„Paršas!“— ir, atsiėmęs iš Fedios savo lagaminu- 
ką, pradėio su juo šnekėtis. Jis jau esąs paskirtas į rink- 
tinės rezervą, todėl trijų treniruočių per savaitę nebe- 
"pakaksią, reikėsią eiti kasdien, o languotasis iš nuoskau- 
dos staiga visai išgaravo — tą vakarą šokių salėje Zaiga 
jo daugiau neregėjo. 


Laidotuvių procesijos sekė viena po kitos lyg konve- 
jeriu, pirmieji muzikantai pakeitė antruosius, o antrieji — 
vėl pirmuosius. Moteris prisiminė savo vairuotoją, kuris 
vargo rudojoje ,„Volgoje“ už vartų. Automobilį reikėjo 
paleisti, nes vairuotojas dar, ko gero, ateis ieškoti. Ką 
tada, jei užtiktų čia vienišą sėdinčią, jam pasakyčiau? 
Žinoma, galėčiau ir nieko nesakyti, bet būtų kvaila taip 
pasielgti, nes tik sužadinčiau smalsumą. Ir užverktų akių 
nepaslėpsi. | 

Vis dėlto ji pamėgino, sumirkė nosinaitę vandeny, 
kuris srovele liejosi iš geležinės kolonėlės, vilgė i ir vėl 
šluostėsi akis, bet tai ne ką tegelbėjo. 

Svarbiausia, kad vairuotojas manęs čia nepamatytų ir 
nesuprastų, kad aš neturiu nieko bendro nė su viena iš 
šių procesijų. 

Ir ji, tiesi, pasitempusi, tampriais žingsniais nuėjo prie 
vartų. Vairuotojas, iš tolo pamatęs ją ateinant, išlipo iš 
automobilio ir apėjęs aplinkui atvėrė dureles. 

— Galit būti laisvas. Manęs čia prašo truputį padė- 
Elsa 

— Aš neskubu. 

— Ačiū už gerus norus, — ji prisivertė nusišypsoti ir 
tą akimirką pamatė kitoje gatvės pusėje stovinčius užsa- 
kytus autobusus, kurie laukė laidotuvininkų.— Mes vė- 

liau visi grįšim autobusu. Iš ryto paskambinkit, gal ne- 
būsit reikalingas ir galėsit pasitvarkyti garaže... 

Ji greit apsisuko, nuėjo prie artimiausios gėlių par- 
davėjos ir nusipirko puokštelę kažkokių žiedų, kad geriau 
pritiktų prie bendros koplyčios atmosferos. Bobulė nu- 
plėšė iš jos dvidešimt kapeikų brangiau, nes teisingai 
numatė jos dvasios būseną. 

Matai tu, prakeiktas Raivai Kambernausai! Net po sa- 
vo mirties tu pridarai man nemalonumų ir verti meluoti. 
Bet čia jau paskutinė tavo niekšybė. Dabar panorėjusi 
galėsiu ateiti ir ant tavo kapo išpilti pamazgas. Su visom 
bulvių Ilupenom! 

Koplyčios prižiūrėtojas šlavė didelėm tamsiom plyte- 
lėm išklotą aslą, kažkokia valytoja rinko į krūvą žva- 
kides. 

— Šiai dienai jau viskas,— pasakė prižiūrėtojas, pa- 
matęs koplyčios tarpdury Zaigą. 

— Norėčiau pasišnekėti su jumis prie keturių akių. 

Valytoja lyg pamokyta tuoj pat išnyko už į altorių 
panašaus paaukštinimo, kuriuo naudodavosi ir laidotuvių 
biuro tarnautojai, ir įvairių. bažnyčių pamokslininkai. 

Visa vyriškio povyza rodė paslaugumą. 

Zaiga keliskart kišenėje perlenkė dešimtrublę ir įs- 
paudė jam į saują. 

— Aš norėčiau pažvelgti į Raivą Kambernausą. 

Vyriškis ar iš tiesų nenustebo, ar puikiai mokėjo to 
neparodyti. Jis tuojau nuėjo uždaryti durų, pakeliui klau- 
sdamas: 

— Kuris grabelis čia galėtų būti? 

Palei sienas stovėjo dar šeši grabai, septintasis jau 
buvo užkeltas ant vidury padarytos betoninės pakylos. 
Jis rytoj bus pirmas. 

Zaiga trūktelėjo pečiais. 
bar nepakaks, kai užvėrė duris, šviesa krito tik pro lan- 
gelius pastogėje, tad jis uždegė liustrą. 

— Aname guli viena senutė— Jis mostelėjo į paky- 
14.— Pradėsim nuo krašto... Šiame irgi turėtų būti mo- 
teriškė, nes drapiruotas Žau krepo popierium... Kada 
jūsiškį čion atvežė? 

— Aš atvažiavau tiesiai čia, man pakeliui, pas arti- 
muosius dar nesu buvusi. 

— Iš ligoninės? 

— Taip, taip... iš ligoninės! Su širdim... 

— Hm... Tikriausiai bus tas. ..— Vyriškis parodė ru- 
dą karstą priešais.— Turėsit man truputėlį padėti, aš vie- 
nas nepakelsiu dangčio... Ne, ne! Šitaip... Aukštyn. .. 
Tik už rankenų neimkit, jos iš karto nulūš, jos tik dėl 
gražumo. Dabar pradėjo dirbti grabus iš medžio plokščių, 
gali pasiust, kokie sunkūs! Jei kapas kiek toliau, tenka 
nešti aštuoniems, ir vis tiek visi būna putoti! 

Turiu susivaldyti, turiu susivaldyti, turiu susivaldyti. 

Aš būsiu rami, aš būsiu rami, aš būsiu rami. 

Ji bijojo, kad įsikabins nagais Kambernausui į veidą 
ir išakės jį. Juk buvo prabėgę daug laiko, neapykanta 
turėjo susmukti kaip saulėkaitoj sniegas, kur tirpdamas 
palieka tik suodiną ir putotą nešvarumų sluoksnį, nea- 
pykanta turėjo išblėsti kaip rusenančios židinyje žarijos, 
neapykanta turėjo nuslūgti kaip balų vanduo, kai upė 
grįžta į savo vagą, bet jos neapykanta vis augo ir augo 
ir darėsi vis sunkiau ją sutramdyti, ji suvešėjo kaip da- 
giai, arkliarūgščiai ir dilgėlės laiko ar karo nuniokotų 
sodybų griuvėsiuose. 

— Gražiai išsilaikęs, nieko nepasakysi! Aš manau, kad 
dabar neverta jo mazgoti, bus gana, jei rytoj anksčiau 
ateisit. Galvytės viršus tai nurėžtas, dabar visiems daro 
tuos skrodimus, nesvarbu, kur miršti, ar didelėj ligoninėj, 
ar po tiltu kaip paskutinis valkata... 
kalnų aidas, tačiau ji suvokė, kas jai sakoma, nors išvy- 
dus Raivo Kambernauso veidą, jai viskas ėmė suktis ir 
tavaruoti lyg migloje, kuri palengva išsisklaidė, ir ji pa- 
pamatė grublėtą, pilkai geltoną, lyg iš vaško ir dumblo 
mišinio nulipdyto veido odą, plonus plaukus, kurie vir- 
šugalvy ir prie smilkinių jau buvo pradėję plikti, ir akis, 
pavandenijusias ir išblukusias. 

— Uždarykim,— ji ramiai pasakė.— Gerai sakot, ga- 
lėsim numazgoti ir rytoj. 

— Kaipgi... Žinoma. Tik neužmirškit atnešti kakla- 
raiščio, gražiau atrodo, kai su kaklaraiščiu, aš padėsiu 
užrišti. .. 

— Jis labai mėgo kaklaraiščius. 

— Gėlytės! Ar jūs jas pasiimsit? 

— Dovanokit...— Ji paliko puokštelę Raivui Kam- 
bernausui ant krūtinės ir padėjo užkelti dangtį. 

— Ką čia dovanoti, tokią valandą žmogui visai galva 
susisuka, tiek daug iš karto visko reikia atsiminti. 

— Jis labai mėgo nešioti kaklaraiščius. 

— Iki rytojaus, gerbiamoji. .. 

— Iki rytojaus! 

Kapinėse vienur kitur dar tupinėjo kokia. moteriškaitė, 
lydėtojai, muzikantai ir autobusai jau buvo nuvažiavę. 

Zaigai pasisekė pagauti lekiantį pro šalį taksi. 

— Į Mežaparką,— pavargusi pasakė ir susmuko užpa- 
kalinėje sėdynėje. 


Taip, jis labai mėgo kaklaraiščius ir dažnai juos keis- 
davo. Ir, matyt, kartais pirkdavosi juos pats, nelaukda- 
mas, kaip kiti vyrai, kol per kokį jubiliejų prineš jų do- 
vanų. Kai jie paskutinį sykį buvo susitikę prieš dešimt 
metų, kaklaraištį jis turėjo beveik naują, nors kostiumas 
liudijo, jog būta ir geresnių laikų. Jinai iki šiolei negali 
suprasti, ko jis tada atėjo. Dviejų oficialių žmonų numy- 
lėtas ir pamestas, matyt, ieškojo ramaus ir patogaus uos- 
to. Zaigai tada jau buvo per trisdešimt, ir ją drąsiai ga- 
lėjai laikyti tuo uostu. O gal Raivą iš tiesų atginė jauny- 
stės meilė? Laikėsi jis šauniai, stengėsi būti linksmas, juo- 
kėsi iš savo bėdų ir sporto komiteto, kuris jam nebesiun- 
čiąs kvietimų net į vietinės reikšmės varžybas. 

— Sykį einu pro mokyklos aikštyną,— pasakojo jis, — 
nuėjęs, ir šie pliekia vieni. Kaip reikiant pliekia. Sustojau 
ir džiaugiuosi. Vienas mitriai smūgiuoja, bet tik trupu- 
ti per vėlai šokteli į priekį. Kenčiu, kenčiu, galų gale sa- 
kau: „Tu, vyruti, jau geras laikas turėjai būti šioje vieto- 
je!" —, „Kas jūs, dėdule, esat, kad toks išmintingas?'— jis 
manęs kandžiai klausia. „„Aš Raivas Kambernausas"“.— 
„Na ir kas? O aš Karlis Bėrzinis, ir turiu antrą atskyrį!“ 

Visi ėmė žvengti. Nė vienas iš jų nebuvo girdėjęs, kokios 
aukštos klasės tinklininkas buvo Raivas Kambernausas. 
Taip ir nucimpinau pabrukęs uodegą lyg primuštas šuva. 
O juk ne tiek jau daug metų praėjo. Bet dabar visi gata- 
vi per vieną mėnesį užmiršti, ką pusę amžiaus garbino. 
Šlovės atmintis trumpa. 

Zaigai patiko, kad jis nevaizduoja savęs tokio, kurį ir 
dabar lydi vien tik sėkmė, ir nepuola į antrą kraštutinu- 
m; — nekaltina kitų dėl savo bėdų ir jų neišpučia, kad 
kiekvienam kristų į akis. Matyt, jis iš tiesų per daug ne- 
sigailėjo, kad paliko tinklinį ir iš viso didįjį sportą. 

— Jeigu tu tada būtum įstojęs į Kūno kultūros insti- 
tutą, galėtum dabar dirbti treneriu, — pasakė ji, virdama 
kavą. Kad ir kaip ji stengėsi valdytis, susijaudinimą iš- 
davė virpančios rankos. 

— Manai, kad treneris gauna daugiau už mane? O 
lapnoja lyg tas Filatovo lokys kiaurą dieną iš vienos vie- 
tos į kitą, kuria planus ir dar sėdi susirinkimuose, kur jam 
trenka galvą. Kiekvienas darbas po šešiasdešimt rublių, 
o daugiau kaip trijų neaplėksi. 

Raivas buvo įsitaisęs siurblinėje budėtojų — darbas 
kaulų nelaužo, daug laisvo laiko. Buvo gerokai aptukęs, 
kaip visada nutinka sporto meistrams, kai jie nustoja tre- 
niruotis. 

— Man regis, tu praradai ir emocijas. 


— Ko gero... Manyje kažkas nutrūko. Kai antrąkart 
skyriausi, turėjau parduoti „Volgą“, kitaip nebūčiau su- 
krapštęs sumos, kurią jai priteisė. Visi žino, kaip aš ėjau 
iš proto dėl automobilių, ir staiga Man nei šilta, nei šalta. 
Atiduodu raktus, pasiimu pinigus, lieku visiškas pėstinin- 
kas —ir nei šilta, nei šalta. Regiu save lyg iš šalies ir 
stebiuosi. | 

— Kodėl išsiskyrei? 

— Dėl tavęs. 

— Nesimaivyk. 

— Ko gero, tikrai dėl tavęs. Visas lygindavau su ta- 
vim, ir visos jos pralošdavo. 

— Meluoji. Ausys kruta. 

Aš pati meluoju! Kodėl aš tai darau? Aš juk visada 

laukiau, kad jis pareis, sugrįš, o dabar, kai tas gali nu- 
tikti, elgiuosi lyg užsispyrus ožka. 

— Ar tu seniai išsiskyręs? 

— Prieš porą metų. . 

— O, tada tu iki manęs, matyt, ėjai ant rankų arba 
keliavai raitas ant vėžlio, — ji karčiai nusijuokė. 

— Aš ir dabar nežinau, kaip čia atsidūriau. Tu ma- 
nai, kad man labai norėjosi eiti ir prieš tave nusižeminti? 
O vis dėlto aš nusižeminau! Manai, negalėčiau susirasti 
kitos moters? Pradedant šviežiais viščiukais ir baigiant 
džiovintom plekšnėm. Bet ir vėl viskas prasidėtų iš naujo. 
Vėl imčiau lygint su tavim.— Jis nuleido galvą ir užsi- 
dengė veidą delnais.— Niekad nei viena manęs nemylės 
taip kaip tu, ir niekad nei vienos aš negalėsiu mylėt taip, 
kaip mylėjau tave. 

— Gražu, kad praregėjai po tokio ilgo nesimatymo! 

Kodėl aš noriu jį skaudinti: Mes abu juk vienočai 
kalti. Aš net labiau. Tikrai — aš labiau. 

— Aš būčiau seniai atėjęs, bet nenorėjau painiotis 
į tavo gyvenimą. Man sakė, kad metrikacijos skyriuje 
esąs tavo pareiškimas... Buvau tikras, kad tu mane pa- 
siųsi po velnių. Ir tada aš dar jaučiaus per daug aukštai, 
kad būčiau įstengęs įveikti savo pasipūtimą. Kodėl tu 
neištekėjai? 

— O, tas buvo taip seniai, kad aš dorai nė neatsime- 
nu. Matyt, nemylėjau. 

— Ar išsaugojai kokią fotografiją? 

— Sudeginau. Visas iki vienos. Ir tave būčiau sude- 
ginusi, kad netyčiomis nesusitikčiau. Likimas man buvo 
palankus; per šiuos metus mes nė sykio net neprasilen- 
kėm. Niekas tavęs man nepriminė. 

— O laikraščiai? 

— Išmokau juos skaityti ypatingu būdu: sporto pus- 
lapį arba nuplėšdavau, arba sulankstydavau, kad nedrum- 
stų ramybės. | 

— Ar ir dabar tu bijai paskaityti? | 

— Dabar jau nebe. Dabar man tai nebepavojinga. 

— Ir aš taip manau. Žiūrėk! — Jis greit išsitraukė iš 
kišenės ir padavė jai fotograiiją. 

Nors iš tiesų ji buvo įsitempusi kaip styga, jos lūpas 
iškreipė tik ironiška šypsenėlė. 

Tai buvo jų pirma bendra nuotrauka. Pirmajame plane 
entuziazmo kupinas Raivo veidas, aukštai iškėlęs virš 
galvos, jis laiko rankose ką tik iškovotą taurę, tolėliau 
už nugaros ploja keli iš teisėjų kolegijos ir ji pati su 
Dinos aukštakulniais bateliais. Iš gyvatės odos. Kadre ji 
atsidūrė visai netikėtai, ir jie abu, gavę nuotraukas, bai- 
siausiai džiaugėsi. 

— Apversk į kitą pusę ir perskaityk datą. 

Ji pažiūrėjo ir išblyško. Šiandien buvo metinės. 

— Juokinga. ..— Ji pradėjo greitai alsuoti— Juokin- 
ga... 

— Aš irgi viską suplėšiau ir sudeginau, kai susižadė- 
jau, o ši liko motinos albume. ..— Jis nedrąsiai atsistojo 
ir suėmė ją už pečių, per ploną palaidinukę jautė, kaip ji 
virpa.— Aš ją netikėtai aptikau prieš porą mėnesių. At- 
leisk man, kad neatėjau tuojau pat. Atleisk už šituos du 
mėnesius. 

Ir susijaudinęs, apimtas geismo, jis pradėjo ją išren- 
ginėti, o ji stovėjo lyg apdujusi, lyg transe. Paskui jau 
abu nuogi jie dar ilgai stovėjo kambario vidury ir kaip 
pašėlę bučiavosi, nežiūrėdami, jog kandžioja lūpas. Prie- 
kaištai, nuoskaudos, visas pasaulis su savo prietarais kaž- 
kur nutolo, liko tik jie du, jie abu vienas priešais kitą, 
vienas su kitu. Ant stalo galėjo skambėti telefonas, už 
langų kristi bombos, galėjo sugriūti: net namas, jie nė 
nebūtų to pastebėję, jiems vėliau būtų tekę apie tai pa- 
pasakoti. Jiems nebebuvo per trisdešimt, o tik po aštuo- 
niolika, jie buvo net po keturiolika metų pajaunėję, at- 
suko atgal laiko ratą ir vėl gyveno nuo tos akimirkos, 
kai išsiskyrė, o gal nuo dar anksčiau. 

Jų sąmonėje jau vėl viskas siejosi su žodžiais ,„visuo- 
met" ir „amžinai“. Aistros taurė kunkuliavo ir liejosi per 
kraštus, jie suvirto ant sofos ir vėl bučiavosi, o paskui 
staiga lyg klastingas šūvis pasigirdo Zaigos klyksmas: 
„Ne!“ Susitaršiusi, neapykanta degančiom akim ji pašoko 
nuo sofos, susivokė esanti nuoga, iš pradžių bandė tei- 
sintis, sumišusiam Raivui šnabždėdama: „„Neprašyk ma- 
nęs, aš negaliu, aš nenoriu. ..'— paskui ją pagavo pyktis 

ant savęs, kad ją traukia prie šito vyriškio, kad ji paklu- 
sni lyg molis jo rankose, nors negali ir niekad negalės 
jam atsiduoti. Geriau pirmam pasitaikiusiam, bet jam — 
ne. Tarp jų buvo siena, tokia aukšta, jog ir per keturio- 
lika metų jos nebūtum sugriovęs. 

— Nešdinkis lauk, prakeiktas Raivai Kambernausai! 

Bet kadangi jis dar nesikėlė, ji stvėrė nuo stalo di- 
džiulę stiklinę vazą — pirmą po ranka pasitaikiusį daik- 
tą,— ir sviedė į jį, pataikė į alkūnę, kuria jis spėjo užsi- 
dengti veidą. Vaza suskilo. Kambernausas perpykęs suri- 
ko, nes, kaip ir visi vyrai, negalėjo pakelti fizinio skaus- 
mo. 

— Tu psichopatė! Eik pas gydytoją! — plūdosi jis, 
graibstėsi išmėtytus daiktus, drabužius ir piktdžiugiškai 
pamatė, kad ji nuoga rauda vidury kambario. 

Raivas Kambernausas baigė rengtis kieme už krūmų, 
kurie užstojo namus nuo gatvės pusės (Zaiga tuomet jau 
gyveno Mežaparke), prie vartelių, čiupinėdamasis užgau- 
tą alkūnę, pro dantis sušvilpė, pažiūrėjo atgal ir nueida- 
damas kažkodėl panosėj suniūniavo: „„Mano meilės lan- 
gai tamsūs, matyt, sterva miega“ — o moteris kumččiais 
daužė kambario sienas ir be galo kartojo: „Lik! Neiš- 
eik!"— nors, jeigu jis būtų grįžęs, vėl būtų mMušusis, dras- 
kiusis ir kandžiojusis. 


— Aš visada pagalvodavau, kad čia koks vaikų dar- 
želis, — pasakė taksi vairuotojas, imdamas pinigus, — o da- 
bar matau: čia žmonės gyvena. Trys aukštai. | 

— Trečiajame tik dvi mažytės mansardos. Jos nekū- 
renamos, ir aš ten laikau visokius rakandus. 

— O ką namų valdyba? 

— Namai privatūs, Laimingo kelio! 

Namą nuo gatvės skyrė plati apyretė veja, kur augo 
pušys. Palei tvorą ėjo betono plokštėmis išgrįstas pėsčių- 
jų takas. 

Vartai buvo užrakinti, vadinasi, moteris, kuri ateidavo 
kūrenti centrinio šildymo bei vonios krosnies ir porą sy- 
kių per savaitę sutvarkydavo kambarius, jau buvo išė- 
jusi. 


Galbūt taip ir geriau, pamanė Zaiga, rankinuke ieško- 
dama rakto. 

Ant. stataus pajuodavusių čerpių stogo čypsėdami šo- 
kinėjo ir tarpais pešėsi žvirbliai. 

Dideli, tušti ir drėgni namai. 

Reikia užsisakyti gėlių, antraip rytoj teks imti, kokių 
pasitaikys. 

Nerasdama kitos išeities, paskambino sekretorei. 

— Man rytoj reikės rožių. 

— Kokių? | 

Akimirką ji neįstengė išsirinkti spalvos, paskui pa- 
sakė: 

— Tamsiai raudonų. 

— Prašom pasakyti, kiek? 

— Dvidešimt keturių. 

— Atleiskit, bet tokio skaičiaus paprastai nedovano- 
jama. 

— Man reikia dvidešimt keturių rožių. Tegu vairuo- 
tojas iš pat labo ryto atveža jas man į namus. Jei susi- 
rinkimo laiko dar nepranešėt, nukelkit jį popiet, taip man 
bus patogiau. | 

— Zaiga Petrovna, o gal dėl viso pikto nukelkim jį 
į savaitės pabaigą? 

— Susirinkimas įvyks, aš jaučiuosi jau daug geriau. 
Rožės turi būti didelės, gražios ir šviežios. 

Vos ji padėjo ragelį, telefonas vėl suskambo. 

— Zaiga? Čia Dina. Ar tu atsimeni tą gražuolį tink- 
lininką Raivą Kambernausą? Man ką tik skambino Scilė, 
kad jis numirė. Ar tu neatsimeni, kuri iš mūsų mergiočių 
su juo turėjo romaną? 

— Nežinau. 

— Mano atminty prisirado pilna baltų dėmių kaip An- 
tarktidos žemėlapy. Tavo telefoną aš radau abonentų 
knygoje. Juk tu nepyksti, kad aš tau paskambinau, ar 
ne? 


— Tai buvo labai malonu iš tavo pusės. Iki pasimaty- 
mo. 


Ji sugriebė laidą ir su visa rozete išrovė telefoną iš 
sienos, 

ANTRAS SKYRIUS 


Pirmadienio rytą Harijas Dauka kaip paprastai nenu- 
važiavo troleibusu į darbą, bet sėdo į tramvajų ir nubil- 
dėjo į turgų nupirkti kokio skanėsto, kurį vėliau norėjo 
nunešti dukrai į ligoninę. 

Kaip visuomet tokioje ankstybėje turgus atrodė di- 
dingai. Šiame gyvame ir judriame šurmuly visi ką nors 
nešė ir tempė, vilko ir stūmė, garsiai šaukė duoti kelią 
elektrokarui, pilnam, rodos, čia pat už .kampo ką tik iš- 
rūkytų menkių ir strimėlių dėžučių, o gėlių aikštė, ne- 
paisant vėlyvo rudens — naktimis nuo šalnų jau keliskart 
vanduo buvo užsitraukęs plonu ledo sluoksneliu, šaligat- 
viai pasidarę slidūs, — panėšėjo į kvepiantį ką tik pra- 
žydusį rožyną, nors čia buvo daugiausia astrų ir chrizan- 
temų. 

Prie ilgų stalų po tūkstančio kvadratinių metrų didu- 
mo stogu, ant kurio burkavo ir plasnojo sparnais balan- 
džiai, buvo prekiaujama raugintais kopūstais, krienais, 
žalumynais, žodžiu, viskuo, ką galima dėti į puodą arba 
sodinti į žemę, kad vėliau sulauktumei derliaus. 

Visą vieną stalą buvo užėmę tamsiaveidžiai pietiečiai 
su didelėmis plačiomis kepurėmis. Susivilkę ant pečių 
visus drabužius, kiek tik turėjo, apsimuturiavę ausis ša- 
likais, pūsdami saujon kvapą, jie didvyriškai kentė šaltį 
ir nesitraukė nuo savo džiovintų abrikosų, riešutų, gra- 
natų bei mandarinų kupetaičių. Vos jų akiratin užklys- 
davo koks potencialus pirkėjas, jie imdavo lankstytis, 
gestais ir pietietiškai įmantriomis turgininkų kalbomis 
stengdavosi priversti jį apžiūrėti prekę. 

Harijas, kuriam žmona retai tepatikėdavo pirkimo 
operaciją. net parduotuvėse, dabar turguje jautėsi lyg 
mauduolis giliuose, nepažistamuose vandenyse. 

— Ateik, brangusis, arčiau, pažiūrėk... Nepatiks, ne- 
pirksi... 

Harijas sustojo. 

— Mandarinų dairais? Į ligoninę reikia?— Tamsiavei- 
dis nebuvo aiškiaregis, jis tik puikiai žinojo, kad kitais 
atvejais iš jo beveik niekas neperka.— Jei į Hgoninę — 

nėra ko pinigų gailėti, ligoninė — šventa vieta. Aš tau, 
brangusis, pačius gražiausius išrinksiu. Žiūrėk! 

Ir miklus pirklys pradėjo rinkti iš krūvos ir dėti ant 
svarstyklių iš tiesų pačius geltoniausius, prinokusius, sul- 
tingus vaisius su lygia plona žievele, o žalius ir grublėtus 
paliko ant stalo. 

— Kiek sversim? Kilogramą?— nesulaukęs iš Harijo 
pritarimo, pirklys begėdiškai užklausė— Ar tau gaila 
penkių rublių ligoniui. 

— Palaukit... Aš dar pagalvosiu...— Jam buvo ne- 
patogu visų akivaizdoje išsitraukti piniginę ir suskaičiuo- 
ti, kiek likę pinigų. 

Ir staiga Harijas suvokė, kodėl verteiva taip daro. 
Taip, mandarinai čia buvo visi, bet išaugę ne tose pačio- 
se žemės rutulio vietose: tie žalsvieji — Kaukaze, kur 
saulės mažiau, o tie kiti — iš Tuniso arba Maroko. Pir- 
muosius gal buvo išauginęs bent jau koks tolimas ver- 
teivos giminaitis — darbininkui žmogui paprastai nėra ka- 
da trankytis po turgus, — o tuos kitus jis nusipirko par- 
duotuvėj arba išsinešė pro užpakalines daržovių bazės 
duris, todėl jam reikėjo kuo greičiau jų atsikratyti. 

— Per brangu? Vargšas esi? Nori, aš tau už dyka ati- 
duosiu. Jei esi ubagas, nėra ko vaikščioti po turgų, kad 
dori žmonės tuščiai svarsčius dilintų! 

Tai jau buvo tikras teatras kitiems jo tautiečiams, ku- 
rie šaipėsi, rodydami auksinius dantis, ir smagiai svaidėsi 
replikomis savo kalba. 

Harijui ėmė tvinkčioti smilkiniuose. 

Per susipynusias mintis ir nuoskaudą vis dar lėkė nuo- 
dingos strėlės: 

— Ko čia dar stovi? Eik šalin! Eik, kad sakau! Škic! 

Stebiuosi, kaip į Mane dar nespjauna! 

Jis nėjo, jis bėgte bėgo. Stengėsi daugiau nežiūrėti į 
rudens gėrybes — obuolius, kriaušes ir slyvas, kurių di- 
džiulės kupetos laukė pirkėjų. Jis būgštavo dar sykį būti 
įžeistas, apšauktas elgeta, o juk buvo tiktai žmogus, gy- 
venantis vien iš algos. 

Net ir išėjus iš turgaus, atsidūrus gatvėje, apmaudo 
kamuolys gniaužė jam gerklę. Gniaužė taip, jog akys pri- 

tvinko ašarų. Gniaužė dar ir tada, kai jis įėjo pas budė- 
toją kabineto rakto ir lipo laiptais aukštyn. 

Net neišgirdo budėtojo balse pašaipos, kai šis pasakė: 

— Eik greičiau, ten tavęs viena auka jau laukia. 

Ilgame tuščiame koridoriuje su nuzulintom sienom, 
kurios prašyte prašėsi remonto, ant suolo sėdėjo visai 
toks pats pietietis, kaip anie turguje. Irgi su milžiniška 
kepure, su juodais ūsais panosėje, irgi nuo šalčio susime- 
tęs į kuprą. 

Kai rajono vidaus reikalų skyriaus tardytojas Harijas 
Dauka įkišo raktą į skylutę, pietietis nusitraukė nuo gal- 
vos savo varnalėšą ir pašoko ant kojų. 

— Draugas viršininke, aš pas jus! Dėl dievo meilės, 
padėkit! 

Mendejo  Mnacokanovo monologas užtruko beveik 
pusvalandį, nors Dauka neįterpė nei replikos, nei jokio 
klausimo. Dialogas prasidėjo vėliau. Be to, kažko užsikir- 
to magnetofono kasetė ir kalbos pradžia nebuvo įrašyta, 
liko užfiksuota tiktai mašinraštyje. Kol Harijas pamatė 
kliautį ir pakeitė kasetę, pasakojimo specifine netaisyk- 
linga rusų kalba,— nes pietiečio gimtoji kalba turėjo tik 
bevardę giminę, o vyriškosios ir moteriškosios ne, — pra- 
džia jau buvo išgaravus į nebūtį. 

— „„„aukštesnis negu vidutinio ūgio. Lieknas. Su 
odiniu paltu. Suomišku. Smėlio spalvos, su antpečiais. 
Rankoje juodas diplomatas, pilnas pinigų. Garbės žodis, 
draugas tardytojau, pats savo akimis regėjau, kai prieš 
savaitę iš manęs riešutus pirko. Atsegė diplomatą ir su- 
bėrė vidun, o viduje pilna pinigų. Šimtinių ir po penkias- 
dešimt nemačiau, o po dvidešimt penkis buvo. Bet dau- 
giausia smulkių — trirublių, penkrublių, červoncų. Tik 
todėl ir prasidėjau su juo, kad solidus atrodė. Kiek metų, 
sunku pasakyti, bet manau, kad netoli trisdešimt. Vieną 
kartą buvo su moterim. Žiedai, ausyse briliantai, dirb- 
tinio kailio kailiniai. Susipažinom taip... Priėjo prie sta- 
lo ir užklausė: „Ko tau reikia?“ Aš dar nesupratau, ko 
iš Manęs nori, ir atsakiau: „Man nieko nereikia. Aš pats 
visko turiu. Razinų turiu, migdolų turiu, uriukų turiu. Dar 
tau galiu parduoti. Mokestį už turgų sumokėjau, ko man 
nepardavinėti?“ O jis juokiasi. Sako, už šitą turgų nereiks 

pinigų mokėti, o kas pirkti atsirastų. Tegu aš atsveriu jam 
riešutų. Sveriu, kas man, juk tokią tolybę važiavau. Su- 
mokėjo. Kaip tik tada ir pamačiau tuos pinigus. Klausiu: 
„Kilimą gali man suveiktiė“ Ne, jis ne koks žvirblis, kur 
kapeikas rankioja. Apie trikotažą nieko neišmanąs, čia 
jį kiekvienas kvailys suvystytų. Jis vadovaująs staty- 
boms, progai pasitaikius galįs kokį vagoną suorganizuoti, 
bet ne visuomet. Vakare paskambinau giminei — jo sūnus 
veda, reikia namus staiyti. Paskui praėjo gal kokios trys 
keturios dienos, kol jis vėl pasirodė. Esą pasiutusiai gar- 
dūs riešutai, žmona prašanti dar. Mano riešutai iš tiesų 
geri, pačiu laiku nuraškyti. Sakau, giminaičio sūnus veda, 
reikia namus statyti. Juokiasi: vesti kvaila, bet namai 
geras daiktas. Pažadėjo ateiti į turgaus pabaigą, tada ga- 
lėsim pasišnekėti. Ir, aišku, atėjo, maita prakeiktas, kiau- 
lė neraliuota, šunsnukis aferistas. Kapitalizmo atgyvena, 
tas mergvaikis, tas susmirdęs šakalas... 


Vyrukas atsirado prieš pat uždarant turgų ir sakėsi 
esąs baisiai užsiėmęs. Mnacokanovas paliko savo uriukus 
pasaugoti tautiečiams ir nusekė paskui jį į taksi, kuris 
laukė stotelėje su jau įjungtu skaitikliu. 

— Į Statybos ministeriją, — paliepė vyrukas ir atsipra- 
šė Mnacokanovą už lankstą, kurį jiems teksią apsukti. 
Ministerijoje tuoj baigsis darbo laikas, o jam būtinai dar 
reikią gauti vieną parašą. Išsiėmė iš diplomato sąvaržėle 
susegtą pluoštą blankų ir susirūpinęs suraukė kaktą. Mi- 
nisterijoje jis išbuvo kokį ketvirtį valandos, o gal kiek 
daugiau, ir išėjo linksmas ir besišypsantis. 

— Kuo tau galiu padėti?— paklausė vyrukas.— Gal 
reikia kokio kibiro skiedinio? 

— Šiferio man reikia, Giminaičio sūnus veda, reikia 
namą statyti. 

— Tą aš jau girdėjau, gali nebekartoti. Kiek? 

— Kokio vagono...— nedrąsiai užsiminė Mnacokano- 
vas. 

— Nė nežinojau, kad tavo giminaitis vestuvių garbei 
stato iškart visą gyvenamąjį kvartalą, — švilptelėjo vyru- 
kas.— Turiu keletą objektų, bet tiek daug vis tiek nesu- 
krapštyčiau. Gal kokį porą sunkvežimių su priekabom, 

bet transportą turėsi susiieškoti pats. Su krovėjais aš su- 
sitarsiu. 

— Kur mes dabar važiuojam? 

— Kur važiuojam? Apžiūrėti šiferio. Poroj statybų aš 
kokią savaitę nesu buvęs, reikia apsidairyti, kaip būtų 
patogiau privažiuoti ar nepriversta ant kelio kokio šlam-. 
što. 

— O kaip dėl kainos? 

— Kaina standartinė, aš čia nežadu nieko nei pridėti, 
nei atimti — Vyrukas patapšnojo vairuotojui per petį ir, 
palikęs diplomatą, išlipo. 

Kitoje gatvės pusėje stūksojo aukšta lentų tvora su 
sargybos bokšteliais kampuose, už jos buvo matyti pas- 
tato siluetas. Statinys buvo milžiniškas, matyt, kokios pra- , 
monės įmonės korpusas. Kol kas dar kilo tiktai pilkos 
gelžbetonio konstrukcijos, bet tokią išvadą leido daryti 
vidaus išplanavimas ir langų dydis. 


Pietietis nusiraminęs konstatavo, kad darbų apimtis 
čia didžiulė ir todėl didesnės galimybės prasigyventi. Gal 
nubyrės ir kiek cinkuotos skardos, dažų, o gal net medie- 
nos. Jei ne iš šito viršininko, tai iš kurio kito. Ir, būdamas 
gudrus, ant lapelio pasižymėjo adresą, kad prireikus vė- 
liau lengvai ir greit galėtų statybą susirasti. 

Jaunuolis tuo tarpu įėjo į būdele su rūkstančiu kami- 
nu šalia kiaurai permatomų geležinės vielos vartų. Po 
akimirkos jis jau mojo Mnacokanovui ateiti, ir senukas 
sargas šypsodamasis abu įleido į statybos teritoriją. 

Įžambiai į vartus, prie pat naujojo pastato sienos, bu- 
vo sukrauti šiferio lakštai. 

— Reiks imti iš čia, čia patogu privažiuoti — pasakė 
vyrukas ir ėmė skaičiuoti, kiek lakštų yra kiekvienoje 
krūvoje. Pirkėjas irgi susikaupęs skaičiavo kartu, po kie- 
kvienos dešimties lenkdamas pirštą. Po to Mnacokanovas 
išsitraukė iš kišenės kreidos gabalą ir perbraukė per krū- 
vą vertikalų brūkšnį: po kairei nuo jo bus šiferis, kurį 
jis nupirks, po dešinei — liks kur buvęs. 


Abiem einant pro vartus, besišypsantis sargas žemai 
nusilenkė. 
— O cemento tu negali gauti? 

— Tau bus nelengva ir šitą išvežti. Šiokius tokius važ- 
taraščius aš tau duosiu, bet šimtu procentų jais nepasi- 
kliauk. 

— Kaipgi pastatysi namus be cemento? 

— Vargais negalais gal ir suorganizuočiau kokias 
penkias tonas, bet ne čia... Kitame objekte. Kol pirmadie- 
nį iš ryto vyrai kraus šilferį, mes galėsim nulėkti tenai. 
Tai netoli. Man priklauso aštuoni šimtai rankpinigių. 

— Aš sumokėsiu pirmadienį viską iš karto. 

— Ne, rankpinigius tu sumokėsi dabar. Aš nenoriu 
lakstyti paskui tave, nes pagal rangą tau priklauso lak- 
styti paskui mane. Du šimtus atskaičiuok atskirai, aš tuoj 
pat atiduosiu sargui. 

Mnacokanovas aimanuodamas sukrapštė po kišenes 
prašomą sumą, ir vyrukas dar sykį nuėjo į sargo būdelę. 

— Kur tu dabar trauksi?— sugrįžęs paklausė. 

Mnacokanovas pasakė adresą, kur jis su keliais tur- 
gaus broliais nuomojosi bendrą kambarį. Vyrukas pasa- 
kė, kad važiuoti teksią kaip tik pro jo namus, tenai tegu 
laukiąs ir pirmadienio rytą. 

— Tas galvijas man pakišo dar vieną kiaulystę — už 
taksi turėjau sumokėti, o skaitiklis rodė dvylika su vir- 
šum rublių! — monologo sakytojas sustugo visai nebesigai- 
lėdamas balso stygų. Po nuglemžtų aštuonių šimtų dar 
sumokėti už taksi — tai Duvo paskutinis lašas, perpildęs 
jo kantrybės taurę. Rodos, viską būtų galėjęs iškęsti, bet 
šito — jau ne, 

Toliau nukentėjęs Mendejas Mnacokanovas tardytojui 
Harijui Daukai galėjo ir nebepasakoti, nes namo kiemas, 
kur vyrukas išlipo, su daugybe landų į gretimas gatves 
buvo gerai pažįstamas ne tik sukčiams, bet ir milicijos 
darbuotojams. Tardytojui jau buvo aišku, kad Mnacoka- 
novas su mašinomis veltui laukė tariamo statybų boso ir 
veltui važiavo jo ieškoti į objektą, inspektoriui tik dar 
nebuvo aiškų, koks objekto sargo vaidmuo, bet kažkodėl 
jam nesinorėjo tikėti, kad sargas yra sukčiaus bendrinin- 
kas. 

— Prašom popieriaus, tušinuką, koridoriaus gale yra 
stalas ir kėdė. Užrašykit viską kuo trumpiau, tik stenkitės 
nepraleisti nė žodžio iš pokalbių. 

— O tu, viršininke, jį kuo greičiau pagauk, kitaip jis 
išleis pinigus! 

— Tik atsiminkit, jog viską reikia užrašyti tiksliai ir 
smulkiai. 

— Tai duokit dar popieriaus, Man čia neužteks! 

—- Kiek pas jus Kaukaze turguj kainuoja: mandarinai? 

— Turguj nepirk! Važiuok pas žmones! Bet tau visai 
nereikės pirkti! Tik atgauk mano pinigus, o mandarinų 
aš tau dykai atnešiu. 

— O kur pas jus parduoda cementą? 

— Kur parduoda? Krautuvėj. Visaip parduoda... Kaip 
kas gali, taip perka, — išsisuko nuo tiesaus atsakymo Mna- 
cokanovas. 

— Pas mus šiferis ir cementas parduodami tik sta- 
tybinių medžiagų parduotuvėse, 

— Gerai. Kitąkart žinosiu. 

— Ir pas jus tik statybinių medžiagų parduotuvėse. 

— Ne, viršininke! Neteisybė! Prisiekiu, jog neteisybė! 
Mano kaimynas statėsi namus, statybinių medžiagų jam 
atliko, tai visas pardavė. O kur jas dėsi? Pinigai užmokė- 
ti, reikia atsiimti. 

— Tai gal jums pasirodė, kad ir tas vyrukas baigė 
statytis namą ir jam atliko statybinių medžiagų? 

— Aš, viršininke, nesuprantu, ko tau iš manęs reikia! 
Aš esu apgautas žmogus! Iš manęs išviliojo aštuonis šim- 
tus rublių! Man gal daugiau nebeliko nė kapeikos, nė 
namo neturiu už ką parvažiuoti! Man šeima! 

— Kai jūs pirmąkart pamatėt jo diplomate pinigus. .. 

— Daug pinigų! Ištisi pakeliai — kaip iš banko! Po 
dvidešimt penkis, dešimt, penkis... Pirmiausia reikia are- 
štuoti tą sargą iš statybos, tas ten sėdi vietoje. .. Ko gero, 
jis tas svarbiausias! Vakar ima pinigus, o šiandien sako: 
„Netrukdykit dirbti, jūs čia pašaliniai asmenys!“ Senį rei- 
kia kuo smarkiau prigriebti, tada jis parodys, kur tas 
skūrinis gyvena! 

Pinigų pakelių paskirtis Harijui Daukai iš pat pradžių 
buvo aiški, bet sargo vaidmuo ir toliau liko nesuvokia- 
mas. Užklijuoti pinigų pakeliai turėjo įkvėpti klientui pa- 
sitikėjimą jų savininku. Suprantama, po pinigą buvo tik 
pakelio viršuj ir apačioj, o viduje sukarpyti popieriai. 

Sukčiai savo tarpe tokius pakelius vadina „lėlėm“ ir var- 
toja gana dažnai. Ir moteriškė, matyt, buvo atsivesta, kad 
padėtų pelnyti pasitikėjimą, tačiau iš tiesų ji šiai kompa- 
nijai nepriklauso — kaip ir objekto sargas. 

— Ir tikrai auskarai su briliantais? 

— Tr su didžiuliais, viršininke! Mažiausiai po karatą! 
Tikri briliantai, mes pietuose juos iš tolo pažįstam, mums 
nereikia padidinamojo stiklo, kaip čia kad žiūri! 

Tardytojas Harijas Dauka iš rašomojo stalo stalčiaus 
išsitraukė albumą su anksčiau nuteistų sukčių fotografijo- 
mis. Daugelis jų jau seniai buvo paleisti, kiti vėl paso- 
dinti. Vidaus reikalų skyriaus tardytojui, kuriam didžiąją 
dalį darbo parūpindavo Centrinis turgus, šis albumas ne 
sykį labai praversdavo. 

— Pažiūrėkit, gal pamatysit kokį pažįstamą veidą.— 
Dauka pastūmė albumą Mnacokanovui. Bent jau paaiš- 
kės, kaip tiksliai nukentėjęs sugeba nusakyti ieškomojo 
išvaizdą. 

— Taksi, kuriuo važinėjot, numerio, aišku, neatsime- 
nat. 

— Visai iškrito iš galvos... Neatsimenu, bet turiu už- 
sirašęs! — Pietietis pasirausė po kišenes ir padavė su- 
glamžytą popierėlį — Gatvęe užsirašiau... Namo numerį 
užsirašiau. .. Taksi irgi užsirašiau. .. 

Mnacokanovas albumą pervertė greitai, nesustodamas 
nė prie vienos nuotraukos. | 

— Čia to maitos nėra, — kategoriškai pasakė.— Reikia 
važiuoti sargo! 

— Eisim. Koridoriuje yra stalas, galėsit parašyti pa- 
reiškimą. 

Palikęs Mnacokanovą koridoriaus gale grumtis su po- 
pieriumi ir plunksna, kol užrašys, kas būtinai reikalinga, 
Dauka įėjo į gretimą kabinetą, kur majoras Filipionokas 
uoliai spaudė kišeninio kalkuliatoriaus klavišus. 

— Kas atsitiko kalnų sūnui'— nepakeldamas galvos, 
paklausė Filipionokas.— Linksmos mergytės apšvarino? 
Prisėsk. Tuoj aš baigsiu kirpt mamutus ir būsiu tavo ži- 
nioj. 

— Pirko šiferio, bet tik spėjo sumokėti pinigus. Tarp 

kitko, aš šįryt buvau užėjęs į turgų, norėjau nusipirkti 
mandarinų mergaitei į ligoninę nunešti. . 

— Ir tau pasiūlė Maroko po penkis rublius už kilo- 
gramą. Nebrangiai. Neseniai prašė po šešis ir po septy- 
nis, — guviai atsakė Filipionokas. Jis vadovavo kovos su 
spekuliacija ir valstybės turto grobstymu skyriui. 

— Atrodo, kad tu dėl to džiaugiesi. 

— Raudu, bet niekaip neprisikasu. Jau visas mėnuo 
suku aplinkui, bet neprisikasu. Nėra prasmės jų susemti 
su tais keliais kilogramais, reikia surasti tą sandėlį ar 
parduotuvę, iš kur ši prekė per šalį iškeliauja. Jau buvau 
susiruošęs kaip reikiant su jais susiimti, bet užkrito tas 
mamutų kirpimas. 

— Archeologija man visuomet atrodydavo labai mig- 
lotas mokslas. 

— Turguje sėdi senikės su vilnoniais siūlais. Ir visiems 
pasakoja, jog namuose kerpančios aveles. O kerpa ma- 
mutus! Per metus kiekviena parduoda maždaug po keturis 
šimtus kilogramų vilnos, bet nėra tokios avies, nuo ku- 
rios nukirptum daugiau kaip dešimt. 

— Ir tau tas pats. 

— Ką sakai? 

— Sakau: ir tau tas pats. Jei nebūtų tetulių, suinte- 
resuotų per metus nupirkti po tris šimtus devyniasdešimt 
kilogramų vogtos vilnos, tai neatsirastų ir tų, kurie tiek 
daug įoms parūpina. 

— Vėl ginčas dėl to, kas buvo pirmas: višta ar kiau- 
šinis. Ir vagis, ir pirkėjai tos pačios grandinės grandys. 

— O mane visą laiką verčia mušti į vienus vartus. 
Imkim kad ir tą patį Mnacokanovą. Jei aš rekomenduosiu 
Alsterui iškelti jam baudžiamąją bylą, tuoj prasidės zir- 
zimas. Pirma, jis pats save jau nubaudęs, praradęs aštuo- 
nis šimtus rublių, antra, juk jis svečias. Jų ten kitoks 
gyvenimo būdas, savos tradicijos. 

— Kurgi ne, tradicijos! Važiuoti svetur vogti ir spe- 
kuliuoti. Ir jeigu tik vienam tokiam už nuopelnus neuž- 
kirsi per nagus, kitąsyk jis ir kaimyną atsiveš į kvailių. 
žemę! 

— Ne, jų tradicijos ir net mąstymas iš tiesų kitoki. 
Aš ten esu buvęs. 

— Bet kodėl tu turi su jais taikstytis?; — paklausė Fili- 
pionokas.— Ne tu važiuoji į svečius, o pas tave. Tradici- 
jos! Lyg ten už vagystes ir spekuliavimą nebaudžia. Pa- 
prastas daiktas: kuriam tenai ima svilti žemė po kojomis, 
drožia čionai. Žinai, ką parodė mandarinų pardavėjų do- 
kumentų patikrinimas? Visi jie miestiečiai — nė morkų 
ežios neturi. Prekiauti juos įgaliojo. Tvirtina, jog tolimi 
giminaičiai, bet kaip iš karto nustatysi? Tie, kur kiaurą 
žiemą vasarą stovi turguj, niekad nieko nėra užauginę ir 
neaugina. Aš po karo esu buvęs ligoninėj ir Osetijoj, ir 
Azerbaidžane. Žmonės kaip žmonės — vaišingi. Tik die- 
vulis jiems daugiau saulės davė, todėl jie mums visuomet 
atrodo didesni tinginiai. Ir prie pietietiško gyrimosi ir 
skeryčiojimosi mes nepratę. Bet šiaip — žmonės kaip žmo- 
nės, aš ten turėjau gerų draugų. Ten nė vienas nesiskun- 
džia ir nešaukia: ,Mūsų nemyli! Mūsų nekenčia!“ Ir čia 
taip daro tik tie turgaus bobos, nes ir iš to viliasi išspaus- 
ti sau naudos. O mes kaip mulkiai — išsižiojam ir klauso- 
mės: kurį čia vėl nuskriaudėmė O šie rėkia dar garsiau 
ir nesiliauja lipę mums ant sprando. Ką, gal netiesą sa- 
kau, Hari, gal ne taip? 

— Nesąmonė, jei aš sukčių sugausiu ir šis Mnacoka- 
novui dar atiduos pinigus. Faktiškai jis iš anksto apgal- 
votai norėjo prisidėti prie valstybės turto grobstymo. Ir 
dar gana stambaus. Bent jau sąmoningai pirkti vogtą tur- 
tą. Kad bandymas nepasisekė, nesiskaito. 

— Aš jau įsivaizduoju, kaip susirauks Alsteras,— nu- 
sijuokė Filipionokas.— Bet tu nepasiduok, teisybė tavo 
pusėj. Viršininkai reikalauja, kad būtų patogiau savo kė- 
dėse sėdėti, o pavaldiniai, — kad neduotų per daug pato- 
giai sėdėti. 

— Kad ir mano teisybė, bet turiu tik jos pusę. Antrą 
pusę dar reikia surasti. 

— Sukčius iš senų pažįstamų? 

— Ne, visiškai naujas. Jeigu tik liudytojai gerai atsi- 
mins išorę, paprašysiu, kad dailininkas pagal fotorobotą 
nupieštų portretą. Bus galima iškabinti prie turgaus ar dar 
kokioj vitrinoj. Kad ir kur tas sukčius sukinėtųsi, galų 
gale jis vis tiek sugrįš į turgų. 

— Yra pasakyta: ieškok moters. 

— Galimas daiktas, kad šįsyk ir jos teks ieškoti. Juo- 
daplaukės, ekstravagantiškos moters su karato didumo 
briliantais auskaruose. 

— Oho, koks tikslumas! 

— Mnacokanovas! Firma! Kaip manai, ar Alsteras jau 
atėjo? 

Filipionokas pažvelgė į laikrodį ir nusišypsojo: 

— Kaip tik prieš penkias minutes. Tu tik neimk į gal- 
vą, jeigu jis raukysis, kalbėk ir laikykis savo. Prieš įsta- 
tymą visi lygūs. Ir kieno ūsai juodi, ir kieno galva plika, 

Mendejas Mnacokanovas, kuris į miliciją buvo atėjęs 
ne tiek teisybės, kiek aštuonių šimtų savo rublių, tuo me- 
tu rašė smulkų pareiškimą, kuris, pasirodo, lyg bumeran- 
gas galėjo atsigręžti ir dėti pačiam metikui, ir regėjo, kaip 
tardytojas Harijas Dauka nužingsniavo į kitą koridoriaus 
galą ir pasibeldė į kažkokių apmuštų durų staktą. 


TREČIAS SKYRIUS 


- Erikas pabudo penkios minutės prieš žadintuvo čirški- 
mą, pasuko į priekį valandinę rodyklę, atgręžė ciferblatą 
priešais Ivetą ir tyliai atsikėlė. Kaip visuomet. Visi kiti 
ramiai sau šnopavo toliau, gal tik motina nemiegojo, jau 
trų jos miegą tikrai išblaškė dušo šniokštimas vonioje ir 
vėliau sūnaus bruzdėjimas virtuvėje — tuose naujuose na- 
muose sienos baisiai jaų plonos, tik tiek, kad kiaurai ne- 
simato. 

Ir senuosiuose buvo nė kiek ne geriau. Kai dėdė Juo- 
stas per neapsižiūrėjimą užnešdavo iš rūsio kokį šakotą 
pagalį, kuris nelįsdavo plyton, ir padėjęs ant trinkelės 
norėdavo perskelti, atrodydavo, jog dviaukščio namelio 
butukai išlakstys į visas puses. Ir lygiai taip pat per visus 
namus girdėdavai, jeigu kas kur pakeldavo balsą. 

Tačiau visi vaikščiojo ir išdidžiai garbstė: „(Gerų laikų 
namai, gerų laikų namai!" — nors sausi tualetai ten dvok- 
davo nuo pirmo atlydžio iki pirmųjų šalčių ir, jeigū tik 
laiku neišveždavo šiukšlių konteinerių, per muses nega- 
lėdavai nė lango praverti. Tačiau „gerų laikų“ pasiilgimą 
galėjai suprasti, nes su retomis išimtimis nuomininkai čia 

buvo praleidę gražiausius savo metus, su šiais namais juos 
siejo bendri nutikimai, jie buvo tiesiog suaugę šu jais. 
Čia gyveno dori darbo žmonės, kurie net pirmaisiais po- 
kario metais nepuolė prie svetimos mantos, pamestos ar 
negerai padėtos, ir todėl nė vienas čia nenustebo, kai 
senasis Juostas, kuriam prieš išeinant į pensiją norėjo 
duoti butą naujame name, atsisakė jo Eriko labui. Iveta 
tada jau laukėsi. Tiktai paskui paaiškėjo, kad vykdomasis 
komitetas tokiam eilės pakeitimui pritarė labai nenoromis 
ir bandė patikrinti, ar Erikas nedavęs Juostui kyšio. Bet 
iš tiesų viskas buvo labai paprasta. Vieną vakarą senasis 
įėjo ir pasakė: 

— Jums, Erikai, keturiems vienam kambary bus per 
ankšta... Ir skersvėjis traukia per visus plyšius... Mes 
nutarėm taip: imk tu tą naująjį butą. Ką mes ten sveti- 
mame rajone veiksim? Nei kokio pažįstamo, nieko! Ir dar 
ta kraitinė spinta — juk jos neišardysi, o šiaip ji nelįs 
pro tas siauras dureles... O centrinis šildymas labai iš- 
džiovina butą. Čia, mediniam name, visai kitoks oras. 

Dėdė Juostas numirė beveik po metų, per savo amže- 
li nė sykio nebuvęs pas daktarus ir nesulaukęs pensininko 
garbės, o Erikas dabar kartą per savaitę nubėgdavo pri- 
nešti jo našlei malkų ir briketų. 

Šie kaimynai Eriko gyvenime suvaidino didžiulį vaid- 
menį. Dar nuo vaikystės. Berniūkščiui, kuris augo be tė- 
vo, kuris vietoj tėvo teturėjo tik kelias fotografo mėgėjo 
nuotraukas albume ir miglotą motinos pasakojimą, jog esą 
tėvas užsiverbavęs į Šiaurę uždirbti didelių pinigų ir ten 
kokioj baisioj pūgoj pražuvęs, dėdė Juostas, žinoma, pasi- 
darė didžiausias autoritetas, nes visuomet apie viską turė- 
davo kategorišką ir aiškią nuomonę, kurios niekada negau- 
bdavo abejonių debesėliai. Kai Erikas buvo dar visai ma- 
žas, Juostų kambary ir virtuvėj jausdavosi lyg savo namuo- 
se, ypač jeigu motina dirbdavo vakarinėje ar naktinėje 
pamainoje. Jam čia visuomet atsirasdavo lėkštė šiltos 
sriubos, o Juostas duodavo pasiskaityti pasiutiškai įdomių 
knygų apie grafus, plėšikus, išblyškusias paneles, vėliau 
išmokė įveikti tamsos baimę, kai likdavo bute vienas, 
dar vėliau Juostas išmokė jį grybauti ir meškerioti ir ga- 
lų gale Juostas išmokė jį amato. 


34 


— Iš visų mokslų Žmogui sunkiausia išmokti dirbti! — 
pasakė Juostas motinai, kai tik Erikui suėjo penkiolika 
ir jis baigė aštuntą klasę.— Tu, kaimynėle, esi doras žmo- 
gus, bet, gaila, už tai algos nemoka. Gerai, tu išsinersi iš 
kailio, ir jis baigs gimnaziją. Na, o paskui? Tik išmoks 
reikalauti visokių gėrybių ir zirzti, o tada jau ir iki vi- 
siškos prapulties nebetoli, 

— Mes galvojom apie technikumą. Ten moka stipen- 
dijas. Vis jau koks rublis. 

— Visa kita, kaimyne, eina ir praeina, 0 amatas lieka. 
Viršininkai irgi keičiasi, o darbininkų reikia. Kad ir tas 
pats batsiuvys Seskas iš keturiolikto numerio — ką tik 
mašinėlę nusipirko. O koks jau čia jo amatas. Įdurti ylą, 
įkalti štiltą, pertraukti šepečiu per aulą kiekvienas gali. 
O, žiūrėk, mašinėlę nusipirko. Kas, kad nežino, kur jos 
priekis, kur užpakalis, tik vienas tas džiaugsmas kasryt 
su skuduru nušluostyti, kur per naktį balandžiai apipliurš- 
kė. 

— Aš manau, tegu vaikas pats Ep-5DEEBS Per va- 
sarą vis tiek reikėtų pailsėti. . 

— Kurgi ne, juk nusivarė Kaip arklys per orę. 

O vaikas jau buvo apsisprendęs. Seniai. Prieš metus, o 
gal net prieš dvejus. Kai į bręstančią mergaičių krūtinę 
po plonom palaidinukėm ėmė žvelgti jau ne su pašaipa, 
o su nuostaba; kai pavasario vakarais jie, susirinkę į bū- 
relį, aplėkdavo savo mokyklos mergaites: žiūrėdavo pro 
langus, skambindavo prie durų, o paskui juokdamiesi 
strimgalviais dumdavo laiptais žemyn; kai per pamokas 
po suolais nukeliavo į priekį pirmieji laiškeliai; kai mer- 
gaitės atsitempė pateioną ir suorganizavo berniukams šo- 
kių kursus, kad per mokyklos renginius pačios turėtų su 
kuo šokti. Tada jis pirmąkart, ir labai skaudžiai, pajuto, 
jog vien mokyklinės uniformos žmogui toli gražu neužten- 
ka. Pajuto, sukando dantis, bet, gailėdamas motinos, nepa- 
sakė nė žodžio, nes puikiai žinojo savo šeimos biudžetą. 
Per vasaros atostogas nuėjo dirbti į sodininkystės ūkį. 
Ten nepatiko, o ir mokėjo mažai, bet jis ištvėrė abu mė- 
nesius. Ridikėliai, ridikėliai, ridikėliai! Visas pasaulis ne- 
lyginant vienas vienintelis ridikėlių laukas. Rauk, kol 
akyse pažaliuos, pjauk žemėn lapus, kol nuo peilio abi 

rankos pūslėmis apeis, o abiejų nykščių galai smulkiom 
žaizdelėm. Nuo lankstymosi susimeti į kuprą, oda neriasi 
sluoksniais. Be marškinių negali — svilina, su marški- 
niais — brūžina lyg tarka, Bet, laimė, dusyk per mėnesį 
būna algos dienos. Už pirmąją jis nusipirko paprastus 
pigius džinsus ir vasarinius marškinius trumpom ranko- 
vėm. Bet kaip jis visa tai nešiojo! Vaikščiojo toks išdidus 
ir pasipūtęs, jog kitas net su geriausio siuvėjo siūtu gra- 
žiausios medžiagos kostiumų būtų jam pavydėjęs. Jis išdirbo 
iki paskutinės rugpjūčio dienos ir į mokyklą nuėjo jau 
nebe su uniforminiu švarkeliu, nors savo drabužiais nė iš 
tolo dar nebūtų galėjęs lygintis su pasiturinčių tėvų vai- 
kais. Tačiau dabar jis jau tarėsi žinąs, kaip juos pasivyti. 
Tik pagal bendrą nuotaiką dar nežinojo, ar girtis savo 
šiurkščiais, pūslėtais delnais, ar ne... 

Taigi penkiolikmečio Eriko Vecbėrzo darbo knygelėje 
buvo įrašyta: „Priimtas šlifuotojo mokiniu“ — ir užspaustas 
„Vaivorykštės“ stiklo fabriko kadrų skyriaus antspaudas. 
Dabar jis miklinsis ir įsigis amatą, o paskui matys, gal 
įstos į vakarinę, jeigu varys, bet apskritai mokymasis jam 
atrodė gana nemalonus daiktas ir nepabaigiamas lyg ka- 
pitalinis remontas. 

Įsispraudusi tarp dviejų šešiaaukščių daugiabučių na- 
mų, jausdama už nugaros didesnio fabriko alkūnes, ,„Vai- 
vorykštė“ buvo sustojusi augti: trys šimtai darbuotojų, dvi 
stiklo lydymo vonios ir vienas vienintelis, bet gana pato- 
gus gamybinis korpusas. 

Kaip paprastai būna, čia labiau trūko pagalbinių dar- 
bininkų negu mokinių, ir Erikas buvo pristatytas ne prie 
šlifuojamųjų akmenų, o prie dviejų karučių. Pamainos 
jam reikės aptarnauti, ir pradingo administracijos kamba- 
rėlyje, kurį po senovei visi vadino kontora. | 

Iš pradžių viskas čia atrodė įdomu. Net bunkeriai, pil- 
ni smulkaus balto smėlio ir chemikalų, ir vyrai, kurie, 
apdulkėję it malūnininkai, su kaukėmis, maišo tam tikrom 
dalim šią žaliavą — priklausomai nuo to, kada kokį stiklą 
teks gaminti. 

Patiko ugniai atspariomis plytelėmis išklotos lydymo 
vonios, kurių raudonai žioruojančiose gerklėse regėjo liu- 

lant stiklo masę. Ant metalo plokščių užtvaros, kuri pa- 
nėšėjo į viršutinį laivo denį — pusmėnuliu ėjo aplink vo- 
nias ir per kokį metrą buvo iškilusi virš plūktinės cecho 
aslos,— linkčiojo vyrai ir moterys. Jie buvo panašūs į 
laukinius piratus, nes vyrai vasarą visuomet būdavo iki 
pusės nuogi, aprūkę ir prakaituoti. Visi jie buvo dideli 
ir galingi, ne taip kaip jų padėjėjos moterys. Nors kai ku- 
. Iios dirbo su auskarais ir žiedais ant pirštų, bet dėl išdžiū- 
vusių šavo krūtinių nuo krosnių besiblaškančiuose raudo- 
nuose atšvaituose jos atrodė nelyginant raganos. Kai jos 
šypsodavos ar kvatodavo, murzinuose jų veiduose žyb- 
čiodavo balti dantys. Jų sijonai buvo margi ir plaikstėsi 
kaip čigonių. Su išsvilusiom skylėm, nes veik kasdien pa- 
sitaikydavo prisiliesti prie kokio įkaitusio daikto. Ir vyrai, 
ir Moterys avėjo storapadėmis medinėmis klumpėmis, nes 
kitoks apavas negalėjo apsaugoti kojų nuo įkaitusio ,„de- 
nio“, o galvas buvo apsivynioję kartūno skarelėmis. Visai 
pagal piratų madą, kad nenusviltų plaukai, kai lenkiesi 
prie vonios pakabinti skystos stiklo košės. Daugelio ir 
skaros jau buvo pavirtusios skarmalais. 

Stiklo pūtėjų ir jų pagalbininkų darbas neturėjo vie- 
ningo tikslaus ritmo, kaip pusautomatis, kuris vieną po 
kito mėtė lauk pieno butelius ir garstyčių stiklainiukus. 
Pūtėjų darbas — tai didelis menas, kurio išmoksti tik per 
kelerius metus, žingsnelis po žingsnelio kopdamas į tobu- 
lybės viršūnę. Šiems vyrams stiklas buvo gyvas, tarpais 
jie triūsdavo veik įtikinėdami ir glamonėdami jį. Šit ant 
mundštuko galo iš krosnies pagriebtas stiklo lašas. Šit 
lengvas prisilietimas lūpomis, ir lašas išsipučia į dailų 
burbulą. Dar trupučiukas stiklo, dar pūstelėjimas, dar tru- 
pučiukas stiklo, dar pūstelėjimas, ir tada meistras ima 
aušinti, sūpuodamas mundštuką su visu stiklo burbulu lyg 
laikrodžio švytuoklę. Gal kad bumbulas ištįstų ir geriau 
listų į formą? 

Forma — lyg spurtas prie finišo. Delnai nepaprastu 
greičiu sukioja mundštuko rankeną, galva palinkusi, akys 
išsprogusios ir priplūdusios kraujo, plaučiai iš visų jėgų 
pučia orą, plėšdami tasią, bet jau kietėti pradėjusią me- 
džiagą, formos medis rūksta... O tada koja ant pedalo, 
forma spragtelėjusi atsiveria, ir metalinio vamzdelio — 

mundštuko gale jau guli graži, moteriškai švelnių linijų 
ropinė ar vaza. Pūtėjas ją atiduoda antrajai savo pagalbi- 
ninkei, kuri nuneša ir padeda ją ant konvejerio, atmuša 
nuo mundštuko. Vyras norėtų atsikvėpti, bet pirmoji pa- 
galbininkė jau tiesia kitą Mundštuką su stiklo lašu ant 
galio — jei per daug dažnai norėsi atsikvėpti, nė velnio 
neuždirbsi, — ir procedūra prasideda iš naujo. O pirmąją 
vazą konvejeris nugabena į atkaitinimo krosnį. Čia ji dar 
kartą greit įkaista kone iki raudonumo, bet atsileidžia lė- 
tai, pamažu, kad išnyktų trapumas. Kitame krosnies gale 
jos laukia apkapotojas, kuriam mokama mažiau, bet jo 
ir darbas ne toks varginantis. Čia jau nebėra tokio praga- 
riško karščio kaip pūtėjų ceche ir nereikia visą dieną sto- 
vėti ant kojų. Dujiniu degikliu jis aplygina viršutinę vazos 
dalį, aptirpdo kraštus, kad nebūtų aštrūs, arba pasiunčia 
į gludyklą, kur traukdami su savim vandenį ir smėlį sukasi 
didžiuliai horizontalūs ketaus diskai. Čia nežmoniškai šla- 
pia, darbininkių rankos visuomet išpurtusios ir medpadžiai 
sunkūs, „primirkę. 

Greta gludyklos yra geležinės durys, pro kurias ne 
kiekvienas gali įeiti, nes tenai sėdi stiklininkystės aristo- 
kratija. Irgi apsiavusi medinėm klumpėm, prisirišusi gu- 
mizes prijuostes, bet po jomis padorūs drabužiai ir balti 
marškiniai atraitytomis rankovėmis. Tikras cechas! Iš viso 
jų dešimt, o Juostas — iš jų vyriausias. Jis viską moka 
ir gali, nors atmetus aukštą kategoriją, įrašas jo darbo 
knygelėje toks pat, kaip ir moterų išpurtusiomis ranko- 
mis: šlifuotojas. Tačiau moterys tiktai zulina liustrų gaub- 
tus priešinga ketaus diskų sukimosi kryptimi, o Juostas 
iš paprasčiausio puslitrinio stiklainio geba padaryti meno 
kūrinį. Jei kam iš senų pūtėjų — su kitais Juostas į jokias 
kalbas nesileidžia — reikia eiti pas gimines į jubiliejų, jis 
išpučia, pavyzdžiui, didžiulę taurę. Tai nėra lengva. Jis 
pučia penkis, šešis, septynis kartus, kol išeina tokia, ko- 
kios nori, nes tokių formų juk nebūna — taip žemai nė 
vienas meistras nenusileis, kad darytų dovanai standartinį 
daiktą, nors ir seniai užmirštos išvaizdos. Viską tenka pūs- 
ti „iš akies“, vienintelis pagalbinis įnagis — įduobta trin- 
ka. Pirmiausia ant mMundštuko galo išsiplečia norimo pa- 
vidalo stiklo burbulas, plonas ir skaidrus lyg vaikiškas 

guminis balionas šventinėje eisenoje, tada pritaisoma lai- 
ba, kartais ir triskart susukta kojelė, kuriai apačioj prilip- 
doma tarp dviejų medinių mentukių ištekinta letenėlė, 
Ją prilipdyti irgi nelengva, ji turi būti pakankamo didu- 
mo ir preciziško gulstumo, kitaip stiklas stovės kreivai. 
Kai jau darbas laimingai pabaigiamas ir atsiduria ant at- 
kaitinimo krosnies konvejerio, vyras ima nervintis. Ar 
konvejeris, gabendamas taurę, kur nors jos neužkliudys? 
Ar apverčiant ji neįskilsė Ar lydant neatsiras „karpų'? 
Ar stikle nepasitaikys koks burbulas? Ir, nors gerai su- 
pranta, kad kolegos apversti ir aptirpdyti geba geriau už 
jį, vis tiek nusprendžia viską daryti pats. Jis nebegali 
nusėdėti vietoje, vaikšto po cechą, keliais žodžiais persi- 
mesdamas čia su vienu, čia su kitu, ir dešimtą kartą skuba 
priminti darbininkėms prie konvejerio atkaitinimo kros- 
nies gale: „Aš, Aninia, ten įdėjau vieną daiktą, kai eis 
lauk, tegu tuoj pat mane pašaukia!". 

Pagaliau taurė — skaidri ir lygi — jau džiugina meistro 
akį, ir jis su savo brangenybe bėga pas Juostą, su kuriuo 
jau yra susitaręs, jog šis apsiims padaryti. Ne, ne už pi- 
nigus, už pinigus meno neįgysi, bet jeigu Juostui kada 
teks eiti į jubiliejų, tai jis bėgs pas pūtėją ir prašys jį 
išpūsti „vieną daiktą“, tik nupasakos, kokio norėtų. Ir 
pūtėjas kitą rytą taip pat lėks anksčiau į darbą ir nervinsis 
taip pat kaip dėl savęs. 

Juostas apžiūri taurę prieš šviesą, kelis kartus cinkteli 
nagu ir patenkintas klausosi, kaip skamba stiklas. Tada 
jis klausia, ar raižyti tik inicialus ar visą vardą, 0 gal 
norėtų ir datos, Jis neprimeta savo nuomonės, tik pasiū- 
lo, ką parinkęs iš didžiulės savo patirties saugyklų, ir 
laivininkas gauna jachtą su bangom ir žuvėdrom, medžio- 
tojas — sukryžiuotus šautuvus ir grakščiai šuoliuojančius 
briedžius, o žvejui — nosimis į žemę, uodegom į orą stovi 
smulkiažvynės žuvys. Tačiau mieliausiai Juostas dailiomis 
raidėmis užrašo kokį linkėjimą ir išmargina taurę gėlėmis. 
Ko tik toje puokštėje nebūna! Vejas, vyniojas vynuogių 
kekės ir miežių varpos, rožės, tulpės, lelijos ir smydrai. 
Čia rasi visokiausių linijų, pradedant filigraninėm — lyg 
tušo plunksnele nubrėžtom — ir baigiant storom — nely- 
ginant obliumi nudrožtos skiedros. 

— Gera, bus galima šį tą padaryti! — pažada Juostas 
ir padeda taurę į šalį, nes dailins ją vakare, po pamainos. 

Viršininkai žiūri į taurę, raukia kaktą, bet nieko ne- 
sako. Tokia savitarpio pagalba ir dovanų gaminimas — 
stiklių tradicija, ir kvailio vietoj atsidurtų viršininkas, 
jeigu bandytų kovoti su tradicijomis, kurioms nieko ne- 
padarė nei revoliucijos, nei okupacijos, nei kapitalizmo 
gobšumas. Medžiagos savikaina tokia žema, kad pinigais 
nė neapskaičiuotum, o ir vyrai juk nedirba prekių, kurias 
galėtų parduoti ant kampo už butelį su laipsniais, 

Tikri pūtėjai ir tikri šlifuotojai net sveikinasi tarp 
savęs kitaip negu su kitais: jų pasisveikinime jauti ypa- 
tingą pagarbą ir išdidumą, tokios pagarbos nesulaukia nei 
viršininkai, nei menkesnės kvalifikacijos darbininkai. Ma- 
tyt, todėl, kad ir vieni, ir kiti gali rasti darbo bet kur 
kitur, o pūtėjai ir šlifuotojai amžinai susigiminiavę su 
fabriku — abi labai senos, retos ir baigiančios atgyventi 
profesijos. Jeigu kuris išeina iš fabriko, tai beveik aišku, 
jog visai išeina iš stiklininkystės — kitos tokios įmonės 
Latvijoje kaip ir nėra. 

Jie negali gyventi be „Vaivorykštės“, o ,,Vaivorykštė“ 
savo ruožtu negali gyventi be jų. Vyrai tuo didžiuojasi, 
tai rodo ir jų požiūris į darbą — ši „aristokratija“ niekad 
nenusižengia disciplinai. Tarp jų nėra pataikūnų nei slap- 
tų šunuodegių, ką vyrai galvoja, sako tiesiai į akis, tai ne 
visuomet patinka valdžiai, tačiau į fabriko komitetą jų 
išrenka daugiausiai, ir ne po vieną sykį. 

Juostas neprieštaravo, kad iš pradžių Erikui buvo duo- 
tos brezentinės pagalbinio darbininko pirštinės ir karutis, 
galbūt net pats tokią mintį pakišo pamainos meistrui. 
Žinoma, apeiti fabriką ir susipažinti su jo darbu būtum 
galėjęs per pusvalandį, tačiau kokia nauda iš tokios ekskur- 
sijos. Kas iš to, jei pamatysi visuomet apytamsį, prirūkusį 
pūtimo cechą — aukštą ir platų nelyginant lėktuvo angaras 
su milžiniškais, smulkiais keturkampiais išdalytais langais, 
kurie vis tiek menkai teįleidžia šviesos, nes apsitraukia 
nešvarumais jau kitą dieną po plovimo? Šį cechą negana 
pamatyti, reikia su juo susigyventi, jeigu jau nori eiti 
čionai dirbti. Taip pat turi priprasti prie ėsdinimo cecho 
rūgščių smarvės, matinimo cecho dulkių ir gludyklos 

drėgmės. Pirmiausia turi apsiprasti su fabriku, tik tada 
stumtis prie savo vietos. Kas ateina kaip ekskursantas, 
tas kaip ekskursantas ir išeina. 

Rytais vaikinui tekdavo keltis anksti: regėdama, kaip 
jis galynėjasi su miegu, motina jo gailėdavosi, tačiau kel- 
davo. Kur čia vėluosies, juk čia pat gyveno Juostas ir į 
darbą abu eidavo kartu. Net sviestainius pietums susidė- 
davo kartu į seną šlifuotojo portfelį Kiekvienas savo, 
gražiai suvyniotus į sviestinį popierių, nors paskui jie vis 
tiek dalysis — kas iš tos valgyklos sriubos, jokios soties, 
tik pilvas kliuksi. | 

Motinos rūpestingai sutepti sviestainiai su dešra, ry- 
tinis šurmulys prie vartų, nuosava spintelė rūbinėje, to- 
kia pat kaip visų, ir abu jam patikėti darbo įnagiai — visa 
tai padėjo vaikinui ūgtelėti jo paties akyse. Kas, kad pir- 
mosiomis savaitėmis jis taip išvargdavo, jog visame kūne 
nelikdavo raumenėlio, kurio nemaustų, o rytais sąnarėlio, 
kuris dar gebėtų lankstytis, bet jis nesiskundė. Gal ir bū- 
tų neišlaikęs ir painkštęs, jeigu būtų dirbęs su tvirtais 
vyrais, bet jam tekdavo susidurti tik su darbininkėmis. 
Būdavo akimirkų, kai per maudžiantį lyg sudaužytą kūną 
jam šiurpas nubėgdavo išgirdus šaukiant: „Ei, vyruti!“ 
Ypač jeigu šūktelėdavo apkapotojas nuo tos vietos, kur iš 
atkaitinimo krosnies ropojo lauk du konvejeriai. Jų tarpe 
stovėjo surūdijusi benzino statinė nupjautu galu ir pama- 
žu prisipildydavo nebetinkamų tolesniam apdirbimui ga- 
minių bei šukių. Stiklas, kurį jon mesdavo darbininkės, 
būdavo dar labai karštas, statinė įkaisdavo lyg plyta, pri- 
silietęs iškart apsidegindavai ir iškildavo pūslės. Mažes- 
nieji karučiai buvo skirti šioms statinėms vežioti. Viena 
ranka turėjai statinę paversti į priekį, kita pakišti apa- 
čion karutį ir tada greit trūktelėti ją atgal, kad pati užsi- 
verstų ant viršaus. Iš kur vaikinui imti tiek jėgos tokioms 
manipuliacijoms? Jei tik kokią sekundės dalį uždelsei 
ir netrūktelėjai statinės pakankamai smarkiai — kaip tik 
tuo momentu, kai ji svyruoja — gauni viską pradėti iš 
naujo. Kartais net tris keturis sykius. O jeigu statinę su- 
griebi nevikriai ir ji išsprūdo, jos kraštas atsimuša į dil- 
bį ir nusineria oda. O kiti tau negali padėti, nes spragoj 
tarp konvejerių telpa tik vienas žmogus. 

Po kelerių metų Erikas sužinojo, kad darbininkės tada 
buvo užsipuolusios meistrą, nes manė, jog vaikinas ne- 
atlaikys, bet meistras tik bejėgiškai skėstelėjęs rankomis: 
kol kas nesą kuo jo pakeisti. Tada jos pasakiusios Juos- 
tui, bet šis laikėsi nuomonės, kad boksininką gali užgrū- 
dinti tiktai kova, tačiau per pietų pertrauką, kai abu pa- 
valgydavo, liepdavo Erikui atsigulti ant pakavimo skied- 
rų ryšulių ir iškelti kojas aukščiau galvos — tai padedą. 

Po savaitės krizė jau buvo praėjusi, nors seni nudegi- 
mai dar perštėjo, bet naujų nebeatsirasdavo, ir užversti 
statinę ant karučio jau nebebuvo problema. Niekas jam 
nebespoksodavo įkandin, kai jis stumdavo ją per pūtimo 
cechą ir pastogėje išversdavo šukes į krūvą perlydyti. 
Kai įgudo, su antrąja — keturrate, į paspirtuką panašia 
transporto priemone dirbti buvo visai nesunku. Su šiais 
ratukais Erikas, atsiliepdamas į pašaipų šūksnį: „Ei, vy- 
ruti!"— skuosdavo į gludyklą abažūrų: veždavo juos ės- 
dinti. Ten, truputį palaikyti rūgšties vonioj, jie pasidary- 
davo dulsvi, matiniai. Arba veždavo į sandėlį dėžes arba- 
tos ir alaus stiklinių aplygintais krašteliais. Kraudavo di- 
džiules kaip Nojaus laivas dėžes su skiedrom apkamšy- 
tais stalinių lempų kupolais. Dėžės nebuvo labai sunkios, 
bet iš pradžių niekaip negalėjai pakišti po jom ratukų: 
arba jie išsprūsdavo, arba dėžė nuslysdavo. Laimė, ėjo 
pro šalį Kristas, kuris atvangos valandėlę, kol kieme ne- 
būdavo mašinų ko krauti, dažnai užeidavo pasikibinti su 
merginomis. Kristas neseniai buvo grįžęs iš armijos ir 
dabar darbe baigė nešioti galifė kelnes ir platų diržą su va- 
rine sagtimi. Jis jau buvo dirbęs ,(Vaivorykštėje“ transpor- 
tininku prieš kariuomenę, visi jį čionai pažinojo ir gėrė- 
josi plačiais jo pečiais ir plonu juosmeniu. Sklido kalbos, 
kad jis esąs baisiai stiprus, jo kūne galėjai Matyti alei 
vieną raumenėlį, kaip kultūristo. Transportininkų darbas 
buvo toks sunkus, kad jie kaip sunkumų kilnotojai tvirtai 
apsivyniodavo per riešą sąnarius, kad neišsitampytų saus- 
gyslių, kai tekdavo krauti į mašiną dėžes pieno butelių: 
jų imdavo po šešias septynias iš karto, išpūtę žandus šį 
„dangoraižį“ pakeldavo ir, žongliruodami kaip cirkininkai, 
lėkdavo su juo per kiemą, kur stovėdavo sunkvežimiai 
su nuleistais bortais. Prilėkę „dangoraižį“ kilstelėdavo 

aukštyn, sau iki krūtinės, ir pastatydavo tiesiai ant kė- 
bulo grindų. Dauguma transportininkų nebuvo labai jauni, 
bet jėgą ir sveikatą turėjo pavydėtiną: kai traukdavo pa- 
žymėti algadienių į nešvarią kavinukę, kur tegaudavai 
tik negardžių apkirpusių užkandžių, bet svečiams patyliu- 
kais buvo leidžiama atsinešti butelį, du pusstuopiai degti- 
nės „ant galvos“ atrodydavo vienas juokas. 

— Žiūrėk, vyruti, kaip tai daroma, — pasakė Kristas ir 
pavarė išraudusį Eriką į šalį — Jėgos čia nereikia, gana 
tik proto. 

Matydamas, kad į jų pusę žvilgčioja merginos, Kristas 
demonstratyviai kilstelėjo smiliumi dėžę už galo ir koja 
stumtelėjo apačion ratukus. 

— Šitaip marinuok tuos rolmopsus! 

Erikas paraudo, bet nesijautė per daug pažemintas, nes 
nusnuogis Kristas, kuris it bulvarų plevėsa niūniuodamas: 
„Sibonė, ta-ra-ra-ra ta-ra-ra-ra...“ nukrypavo į Merginų 
puse, atrodė labai įspūdingai. 

Tačiau krimtosi, kad jį vis tiek visi dar laiko vaikiga- 
liu, nors jis susidoroja su vyro darbu ir, kaip iš džiaug- 
smo ašarodama sako motina, parneša namo vyro algą. Dėl 
karščio apkapotojos ir šlifuotojos moterys avėjo medinė- 
mis klumpėmis ir vilkėjo plonais per priekį susagstomais 
chalatais, o po jais buvo tik tai, ką davė dievas ar Dar- 
vinas. O ir sagos nebūdavo užsegiotos iki pat smakro — 
jau ir taip čia jauteisi lyg suomiškoj pirty. Dirbant tek- 
davo ir pasilenkti, ir atsitiesti ar pasisukti, tada užsispyrė- 
lės sagos visai atsisegdavo, svetimai akiai atidengdamos 
pavydėtinas grožybes. Kai akiratyje pasirodydavo Kristas 
ar koks kitas dėmesio vertas vyriškis, merginos visos kaip 
viena pasitikrindavo, ar neatsisegusios chalatų sagos, nors 
šis juokdamasis grybštelėdavo Janinai ar Irai už šono ir 
sakydavo: 

— Parodyk, parodyk, ką ten turi, gal nė neverta gai- 
šti laiko! — Tačiau Eriko atėjimas jų nejaudindavo. At- 
virkščiai — jam net atrodė, kad kitos tyčia pasisuka taip, 
kad berniuko žvilgsnis patogiau įslystų į jų užančius, kur 
laigė tamprios baltos krūtys su pabrinkusiais tamsiais 
speniukais. O mergaičių akyse žybtelėdavo pašaipa, kai 
paregėdavo, kaip jis susidrovėjęs nusisuka. 

Vasaros gale vieną dieną prie vartų pasirodė skelbi- 
mas, kur buvo kviečiama į didelį karnavalą Savanorių 
gaisrininkų draugijos klube. Pavadinimą „Mes draugau- 
jam“ ir patį vakarą sumanė trijų artimiausių įmonių kul- 
tūros organizatoriai, šokių salė buvo iškaišyta berželiais, 
veikė bufetas su šviežiu alum ir karštom gardžiom dešre- 
lėm, grojo išgirtas orkestras. Vyrų stiklininkų pulkas buvo 
nedidelis, visi oriai vaišino damas alum ir raitė tvistą, bet 
netrukus vienas iš kepurių fabriko ėmė pavydėti Kristui 
plataus stoto ir nepagarbiai kumštelėjo jį sakydamas: „Tu, 
riogle, pasitrauk nuo kelio!“ Kristas pasitraukė, ir užgau- 
liotojas su savo partnere išdidžiai praplaukė pro šalį, ta- 
čiau netrukus vėl prisistatė ir pradėjo ieškoti priekabių: 
„Kam čia tą spintą atrioglino? Jei labai maišysis, reikės 
tą griozdą nuleisti laiptais žemyn!“ Aplink visi ėmė šai- 
pytis. Kristas išraiškingai pažvelgė į pliuškį, bet šis, žino- 
damas netoliese esant draugus, nesiliovė kabinėjęsis. Kris- 
tas mažumėlę jį stumtelėjo — pačiais pirštų galiukais, bet 
šis paslydo ant parketo, plojosi ant užpakalio ir sustugo 
lyg pjaunamas: ,„Mūsiškius muša!" 

Na ir prasidėjo! Kristui čirkštelėjo per siūles švarkas, 
mat jis nebuvo pritaikytas pernelyg staigiems judesiams. 
Erikas gavo į akį, nė nespėjęs sumesti ko griebtis. Netru- 
kus vyrai plūkėsi jau visuos salės kampuos. Muzikantai 
pabėgo į scenos gilumą, bet uoliai grojo toliau. Galimas 
daiktas, kad iš pradžių dalis peštukų norėjo tik nuraminti 
karštakošius ir iš tiesų simpatizavo naktinio sargo švilpu- 
kui, kuris vienišas plerpė kažkur moterų būrio vidury, 
taigi visai nejučiom buvo įtraukti į tolesnius įvykius, kaip 
kartais atsitinka neutralioms valstybėms — juk žinom to- 
kių pavyzdžių iš karų istorijos. 

Kai atsirado milicija, Erikas su Kristu didvyriškai ko- 
vėsi petys į petį, gindamiesi nuo kelių užpuolėjų iš karto, 
kiti stiklininkai buvo įvaryti į priešingą salės kampą. 

Rytojaus rytą paaiškėjo, kad Erikui po akim iššoko 
lėkštelės didumo mėlynė, o Kristas gavo dešimties rublių 
pabaudą. Tačiau jis to neėmė į širdį, nes pasirodė, jog 
švarkas iširęs tik per siūles ir jį lengvai bus galima su- 
siūti. 

— Su šitais skystablauzdžiais! — Kristas vaikščiojo po 

cechą niršdamas ant kompanijos, kuri jį vieną buvo pali- 
kusi grumtis prie scenos.— Tik vienam Erikui širdis nenu- 
smuko į užkulnius. Jis laikė man užnugarį kaip mūras! 
Jei nebūtų taip greit atvažiavusi milicija, mudu ten būtu- 
me įvedę tvarką! 

Nors tokių ditirambų nebuvo nusipelnęs, šie žodžiai 
maloniai glostė širdį, ir sumuštoji akis pavirto savotišku 
pasižymėjimo ženklu, kuris garbingai įgytas, tad nėra ko 
jo slėpti. 

— Kur tu vaikštai į šokius?— pirmąkart kaip lygi lygų 
paklausė jį Sonia. Jai buvo dvidešimt metų. 

— Kur pasitaiko, — neaiškiai atsakė Erikas, nes jis dar 
niekur neidavo. 

— Jeigų mane pakviesi, galėsi palydėti iki namų. 

Šis pokalbis kažkaip pasiekė Kristo ausis, ir jis per 
pietus pasišaukė Eriką į šalį. 

— Aš tavęs kaip vyro prašau: palik Sonią ramybėje. 
Jos Valentinas, aišku, buvo didelis šunsnukis, vienam pa- 
dūkėliui suvarė peilį į nugarą, vis dėlto jis mano draugas. 
Jam iki bausmės galo jau nedaug beliko, galbūt Sonia 
išsilaikys, nors iš prigimties kvaila kaip višta. Tu supran- 
ti? Be to, ji tau per sena! 

— Aišku! — Erikui iš džiaugsmo širdis taip ėmė dau- 
žytis į šonkaulius, jog net skambėjo. Jis buvo priimtas į 
vyrų luomą. 


Trinktelėjęs dvigubas laiptinės duris, Erikas išėjo į 
kiemą. Kaip visur naujuose kvartaluose, jis buvo platus, 
apsuptas vienodų penkiaaukščių namų. Šen bei ten savi- 
ninkai ūžino lengvąsias mašinas, nes naktį gnybtelėjo 
šaltis ir reikėjo gerai įšildyti motorą. Tamsiame kieme 
medžiai ir krūmai, išlikę nuo individualių sklypų, atrodė 
didesni, beveik milžinai. Ivetos nuomone, didžiausias 
džiaugsmas ir yra kiemas, mažasis dažniau galės išbėgti 
palakstyti, o ir oras čia dar palyginti grynas. Pati dažnai 
nė nebūna prie jo, gali ruoštis po namus, nes kaimynys- 
tėje yra dar kelios mamytės su mažyliais, visos jos susipa- 
žino ir dabar drąsiai patiki viena kitai savo lepūnėlius, 
jeigu koks skubus darbas ar prireikia nubėgti į parduotu- 
78. 

Erikas dar nebuvo nukakęs iki autobuso stotelės, kai 
šaltas vėjas ėmė pustyti smulkų, birų sniegą. Ko gero, 
šiemet pirmąjį. Erikas pasistatė striukės apykaklę. Auto- 
busas kaip visuomet vėlavo, tačiau, laimė, didelėje mi- 
nioje, kuri nekantriai trypinėjo prie žiedo ir viltingai 
žvalgėsi į tuščią gatvę, nepasitaikė nė vieno pažįstamo, 
su kuriuo būtų turėjęs persimesti keliais mandagiaiš žo- 
“ džiais, ir Erikas galėjo toliau galvoti pradėtą minti. Ne, 
jis visai to nenorėjo, mielai būtų jos atsikratęs, bet ji 
įsikirto it katė nagais ir jo nepaleido. 

Kad Valentinas gydytinas alkoholikas, niekas neabe- 
jojo, bet kai pradėdavo konkrečiai kalbėti apie priemo- 
nes, kurių reikėtų imtis, visi tylėdavo it vandens i bur- 
nas prisisėmę. Žinoma, nė vienas nenori prasidėti, vi- 
siems rūpi baigti geruoju, pasišnekėti, ir tiek. Kažkodėl 
išnirusio sąnario niekas nebando gydyti užkalbėjimu? O 
gal iš tiesų nesuvokia, jog alkoholizmas liga ir kad nuo 
jo gintis reikia kaip nuo ligos? Matyt, nesuvokia. Ir norė- 
dami gero, iš tiesų Valentinui daro bloga. Cecho viršinin- 
kas laikosi savo politikos: jis bijo, kad į Valentino vietą 
greit negaus kito santechniko, nes už tokią algą kas norės 
čia kepti tame pragaro karštyje prie lydymo vonių, čia lėkti 
laukan į šaltį. Be to, Valentinas turi auksines rankas. Ge- 
rai, gaus kitą auksarankį, bet, aišku, jau ne tokį, kuris 
pažįsta kiekvieną kampą, kiekvieną vamzdį. Jei kur pri- 
trūksta vandens ar kur ima bėgti per kraštus, Valentinui 
nereikia ieškoti gedimo, jis žino iš karto. Ne taip, kaip tas 
seniukas, jo porininkas, kuris nieko nežino, tik moka 
pakulom apvynioti sujungimo vietas ir pertraukti suriko 
dažais. Bet ir jis turi ketvirtą kategoriją, nors tinka ne- 
bent Valentinui į parankinius: atnešk aną, suieškok ši- 
tą... Viršininkas, suprantama, bijo dėl vandens. Jei nors 
porą valandų nebus vandens, šį kromelį teks ilgam už- 
daryti, nes visus kampus iki pat stogo tuoj užvers pus- 
ir ketvirtfabrikačiais. Jau ir dabar nebėra nė vienos pa- 
galbinės patalpos, planą kasmet vis padidina, o fabrikas 
neturi kaip plėstis. 

— Dvidešimt naktų per mėnesį aš miegu ramiai, — 
pusiau juokais pasakė viršininkas per fabriko komiteto 

posėdį. — Likusias dešimt smarkiai vartausi nuo šono ant 
šono. 

Tada, kai Valentinas užgeria. 

Susitikę taip sau, neoficialiai, visi gailisi Sonios ir 
vaikų, supranta, kuo gali baigtis Valentinui šitoks sriau- 
bimas, visi žino, kad viršininkui gal ir ne, bet ,„Vaivory- 
kštei“ jų pakantumas gali brangiai kainuoti, nes Valenti- 
nas vienas gerti nemėgsta, ieško sugėrovų katilinėje ar 
pas mišinio maišytojus. Primaišysš ko nors dvigubai — visi 
velniai juoksis! Taip, neoficialiai visi supranta, o kai rei- 
kia nutarti konkrečiai ar balsuoti — tyli. Lyg baustumeis 
į katorgą siųsti, ne į gydyklą. Teisingai Iveta klausia: „Ar 
tau priešų reikia?“ Nereikia! Garbės žodis, nereikia! Tegu 
atsitinka kas tik nori, man neteks atsakyti. Aš irgi tylė- 
siu ir būsiu gerutis. Tai bus net dialektiškai teisinga: 
žmogus turi rinktis mažiausio pasipriešinimo kelią. Žmo- 
gus iš esmės visuomet ieško lengvesnio kelio, tam ir gal- 
vą ant pečių turi. Kur sunkiau, lekia nebent beždžionė ar 
koks dar ribotesnis padaras. 

Nuo to vakaro „Mes draugaujam“, kuriame Erikas Ve- 
cbėrzas pasirodė kaip geras kovotojas ir vėliau buvo pri- 
pažintas kaip vyras, praėjo jau dešimt metų. Jeigu jis 
būtų pažvelgęs atgal, būtų išvydęs mokinio dienas su 
Juosto priekaištais ir tramdomu džiaugsmu, kai baigė šli- 
fuoti pirmą krištolo vazą,— senasis jam buvo leidęs savo 
atsakomybe, būtų gavęs brangiai sumokėti, jeigu Erikas 
vazą būtų sugadinęs. Dar buvo tarnyba pasienyje, aukš- 
tai kalnuose, kur nieko ypatingo neatsitiko, matyt, sienos 
pažeidėjų keliai ėjo kur nors toliau. Ateidavo ilgi Ivetos 
laiškai, kuriuose nebuvo reikalaujama nei duodama prie- 
saikų, nes prisiekinėja tik tas, kas pats nėra tikras dėl 
savo gerų norų, ir apskritai priesaikos yra tam tikra veid- 
mainiavimo forma. Paskui grįžimas į Rygą, gana kuklios, 
bet linksmos vestuvės — laukti ilgiau ir kelti prašmatnes- 
nes jau nebuvo kada, nes geras tonas neleido jaunajai 
žmonai gimdyti anksčiau kaip po keturių mėnesių. Paskui 
bliaudama atbėgo mtrgiotė, kurią pavadino Dace. Ir visa 
tai įvyko per kokius dešimt metų — menką atkarpėlę lai- 
ko, kuris istorijoje dažniausiai pralekia nė nesustodamas, 
+yg greitasis traukinys mažose stotelėse, 

Rūbinėje dvokė prakaitu, užsigulėjusiais seniai neskal- 
btais drabužiais, o nuo plūstančio iš dušo garo oras darė- 
si dar sunkesnis. Girgždėjo fanerinės spintelių durys, per- 
sirengdami vyrai vienas kitam kažką gyvai pasakojo ir 
juokėsi, o tie, kurie jau buvo susitvarkę, kaukšėdami 
klumpėmis, ėjo laukan. Pasirodo, juokėsi iš Valentino, ku- 
ris esą išlėkęs piktas kaip velnias, net Kristas neįstengęs 
jo nuraminti — ir tam siūlęs į dantis. 

Vakar pirmą kartą Valentinas gavo griežtesnę baus- 
mę — baigėsi tuščios kalbos ir pažadų davinėjimas. Kaip 
paprastai po algos jis prisigėrė, bet ar buvo paėmęs per 
viršų, ar nebepakėlė įprastinės savo dozės, — atrodė taip 
nusilesęs, jog vos knapsėjo po cechą ir ieškojo kliaučių, 
kibo prie Sonios ir prie visų, kurie verkiančią moterį ban- 
dė užstoti. Galų gale eidamas pro atkaitinimo krosnies 
konvejerį, jis užkliuvo už tuščių pieno butelių krūvos, ir 
ši baisiausiai bildėdama apvirto, nors ypatingų nuostolių 
nepridarė. Bet tai jau buvo įvykis, kurio nepastebėti jau 
negalėjai, ir pamainos meistras, nors ir pats vienas turėjo 
teisę spręsti, greitosiomis sušaukė fabriko komiteto narius. 
Nė vienas, net Erikas, nenorėjo teisti bendradarbio, su 
kuriuo ilgai kartu dirbta, be to, daug kas sakydavo, jog 
ir pati Sonia ne iš šventųjų. 

— Aš manau, jog mums čia nerūpi svarstyti vyro ir 
žmonos šeimyninius santykius — pasakė Erikas — Ceche 
yra girtas žmogus. Kiekvieną akimirką gali atsitikti nelai- 
mė jam pačiam arba per jo malonę kitam. 

— Prišnekinkim, kad eitų namo. 

— Jis tik ir laukia, kad šnekintumėm ir prašytumėm,—- 
neatlyžo Erikas. 

— Nubraukti dešimt procentų nuo premijos... 

— Anąsyk už menkesnius prasižengimus po dvidešimt 
braukėm. 

— Tai ir dabar rėžkim dvidešimt. 

— Penki puslitriai kaip į balą, dar širdies smūgį gaus. 

— Jeigu jau bausti, tai bausti, kad kitąsyk bijotų,— 
vėl įsikišo Erikas.— Reikia iškviesti blaivyklos mašiną, 
gal tas nors kiek padės. 

— Nepatogu. Per mūsų pamainą...— suniurzgė meis- 
tras, bet matydamas, kad šįkart jo neparems net didžiau- 

si liberalai, sutiko. Gan jau Valentinas sužinos, kad jis, 
meistras, buvo prieš. Viršininkas bijojo Valentino keršto, 
girtuoklis jau kelissyk gyrėsi galįs sustabdyti cechą. Tada 
pamainos planui būtų galas, ir kažin ar bepasisektų jį 
ištraukti iki mėnesio pabaigos. Ir nieko tu jam neįrodysi, 
jis per daug gudrus. Ir kaip kiekvienas, jau sykį tupėjęs 
už grotų, iš įstatymų tikrai žino viską, kas jam gali išeiti 
į gerą. Vos tik pasitaikys kokia avarija, jis paprasčiausiai 
vilkins laiką arba paprašys detalės, kurios sandėlyje nėra. 
Jei norės, ištrauks iš savo krepšio, jei nenorės — netrauks, 
ir nieko tu jam nepadarysi. Ciesorius! 

Blaivyklos mašina Valentiną supakavo be ypatingo 
triukšmo — jis taip nustebo, jog net keiktis užmiršo. Ir 
apskritai, matyt, elgėsi labai klusniai, nes į vakarą vėl 
pasirodė gamykloje. Iš pradžių jį matė blaivą, paskui jo 
žvilgsnis pamažu vėl apsiblausė — matyt, dirbtuvėje jis 
buvo paslėpęs porą butelių vyno ir grįžo jų pasiimti, o ne 
dirbti. Į namus eiti nė už ką nenorėjo, žinodami, kaip toli 
jam reikia važiuoti, per daug nė nevertė — paskutinis ele- 
ktrukas į Uogrę jau buvo išėjęs. 

Valentinas atsigulė rūbinėje ant suolo, bet paryčiu, 
kai trečioji pamaina baigė darbą ir ėjo į dušą praustis, 
pamatė jį patogiai pučiantį į akį po šilto vandens čiurk- 
šlėmis. Tada kažkokiam išdaigininkui šovė į galvą užsuk- 
ti karšto vandens čiaupą. 

Po akimirkos Valentinas, sušalęs, pamėlęs, kalendamas 
dantimis, įpuolė į rūbinę. 

— Į snukį! Kas čia nori į snukį? Kuris čia tas gudruo- 
lis? Aš jį su visa galva sumurdysiu išvietėn! Kaip jis man, 
taip aš jam! Pasigailės! Kažkas labai pasigailės! 

Vieningas juokas išginė jį į cechą, bet jis tuoj grįžo 
ir vėl ėmė ieškoti kaltininko. Tačiau, nutuokdamas, kad 
niekas jo neišduos, pradėjo kibti prie Eriko. 

— Tai tu vakar pašaukei man tą furgoną! Smirdžius! 

— Gal man reikėjo tave ant kukurių nunešti, ką? Pats 
juk nebepaėjai,— atšovė Erikas, rišdamasis guminę pri- 
juostę, ir vėl visuos kampuos nugriaudėjo juokas. 

— Valentino tu neliesk! — Santechnikas prišoko prie 
Eriko ir grėsmingai sumakalavo jam po nosim nešvariu 
pirštu. — Valentino tu nelieskt jis labai kerštingo būdo! 


4. Šešėlis 49 


Jis tave sumaišys su šūdais ir išvers į pamazgų duobę! 
Aš viską žinau! 

— Tai tu pats gudriausias žmogus, kokį aš pažistu — 
pasakė Erikas ir išėjo, o Valentinas vis dar grasino jam 
įkandin. 

— Tu dar pakauksi! Oi tu man dar pakauksi, šunsnu- 
ki! Aš tave su šūdais sumaišysiu! 

Prieš pat pietų pertrauką pas Eriką atbėgo tabelininkė: 
skambinę iš apsaugos. Prie vartų jo labai svarbiu ir skubiu 
klausimu laukiąs kažkoks Žmogus. Tegu valandėlei išei- 
nąs. 

Ar tik namuose kas neatsitiko, išsigando Erikas, nes 
"motinos sveikata pastaruoju metu kėlė didelį pavojų. Pa- 
keliui rūbinėje užsivilkęs švarką, jis nuskubėjo per kiemą. 
Net nepastebėjo, kad apsaugos tetulė šįsyk jį nužvelgė 
labai keistai. 

Gatvėje laukė kokių trisdešimties metų amžiaus gra- 
žiai nuaugęs vyriškis su odine kepure. Apsivilkęs buvo 
tamsiai pilką vata pamuštą sportinę striukę su gobtuvu 
ir ryškiai geltonais dryžiukais išilgai rankovių. Pirmiau- 
sia jis įdėmiai nužvelgė Eriką ir tik tada užkalbino: 

— Draugas Vecbėrzas? 

— Taip, — sumišęs atsakė Erikas. 

— Vidaus reikalų skyriaus tardytojas Harijas Dau- 
ka.— Vyriškis parodė tarnybinį pažymėjimą. 

Kitapus gatvės trinktelėjusios atsivėrė užpakalinės ,Ži- 
gulių“ durelės. Išlipo panašiai tokio pat amžiaus vyriškis 
ir liko stovėti laukdamas. | 

— Kas atsitiko?— susijaudino Erikas. 

— Esu priverstas prašyti jus kai kurių paaiškinimų. 

— Nesuprantu. Nieko nesuprantu. 

— Jums teks važiuoti kartu su mumis. 

—- Tada einu užsivilkti palto. 

— Nieko, mes su automobiliu. 

— Vis tiek, man reikia pasakyti meistrui. .. 

— Kadrų skyrius informuotas, iš ten paskambins į 
cechą. Prašau! — Tardytojas gestu paragino eiti per gatvę 
prie automobilio. 

-— Jūs veltui gaištat laiką, matyt, čia kažkoks nesusi- 
pratimas! 

— Ir aš tikiuosi. Prašau, prašau! 

Eriką pasodino ant užpakalinės sėdynės, tardytojas at- 
sisėdo šalia. Sulaikytasis pastebėjo, kad jo pusėje durelės 
be rankenos, neatidaromos. Iki vidaus reikalų skyriaus 
važiavo tylėdami. 

Budėtojų kambarys kaip visuomet vidury dienos buvo 
pustuštis. Tik prie stalo kampo rašė kažkokia moteris. 
Tikriausiai pasiaiškinimą ar pareiškimą, nes viršutiniame 
lapo kampe iš tolo galėjai įžiūrėti trumpas eilutes. Įprasta 
forma: tam ir tam nuo to ir to. Čia, matyt, vienintelė vie- 
ta, kur dar pamatysi medinių plunksnakočių su plieno 
plunksnom ir bakelito rašalinę. Girgždėdama ir vilkdama 
violetines pūkšles, plunksna drėskė popierių. 

Jiems priešais iš kito kambario išėjo budėtojas. Pagal 
laipsnį — majoras. Labai skvarbiai pažvelgė Erikui į vei- 
dą, paskui linksmai mirktelėjo tardytojui Daukai. 

— Laimės kūdikėlis tu! Atvirai sakant, aš netikėjau... 

— Ar man galų gele kas pasakys, kodėl aš čia:— Eri- 
kui prasiveržė visas iki šiol tramdomas pasipiktinimas. 
Jis norėjo išsiaiškinti šio majoro akivaizdoje, jo laipsnis, 
ko gero, tikrai aukštesnis negu tardytojo. Jis norėjo iš- 
vardyti savo visuomenines pareigas, pasakyti, kad vienas 
iš jo darbų apdovanotas liaudies ūkio parodos diplomu, 
kad jis yra gamyklos komiteto narys, draugovininkas, bet 
žodžiai kažkur užkliuvo ir ne iš karto atėjo į lūpas, 
Oo po valandėlės juos tarti jau buvo vėlu. Iš vėžių išmušė 
absoliuti majoro ramybė. 

— Tuoj jis jums pasakys.— Majoras mostelėjo į tar- 
dytoją. 

—- Bet. ..— norėjo prieštarauti Erikas, tačiau niekas jo 
nebesiklausė, majoras šnekėjosi su tardytoju. 

— Ar tu man dar trupučiuką neduotum mašinos?— 
paklausė Dauka: 

— Toli? 

— Reikia atgabenti čionai tą seniuką. Tikriausiai jis 
sėdi namie, kur daugiau jo metų žmogus bus. 

Majoras prikando apatinę lūpą, kažką svarstydamas, 
paskui pažadėjo atgabenti seniuką. 

Siauri laiptai su geležinėmis grotelėmis ant turėklų, 
kad negalėtum peršokti, nuterliotos sienos. Priešais veda 

berniokėlį dar visai nauju vatinuku, prie kurio prisiūtas 
balto audeklo gabalėlis su pavarde ir kitais straipsnio žen- 
klais. Berniokėlio plikai nuskusta galva ir visai vaikiškas 
veidas, bet jis laikosi nepriklausomai, įžūliai, net pasipū- 
tes. Laiptų aikštelėje jam tenka nusigręžti į sieną, kad 
Erikas su tardytojų galėtų prasilenkti. Už nugaros. su- 
nertos bernioko rankos su tatuiruotėmis. 

Harijas Dauka atrakina vienas iš ilgo koridoriaus durų, 
ir abu įeina į kabinetą su gerokai nuzulintais standarti- 
niais kontoros baldais ir sofa, kuri jaunystėje tikriausiai 
atstovavo kokiam nors stiliui, bet dabar tik laiko prie 
kojos prikaltą inventorinį numerį, kad visai neišgaruotų. 

— Prašom popieriaus ir parkerį... 

— Parkerį aš pats turiu. 

— Tuo geriau... Sėskit prie ano rašomojo stalo ir 
smulkiai aprašykit, ką veikėt praėjusį penktadienį. Datą 
aš pasakysiu. Kur ėjot, su kuo ėjot, ką sutikot. Ir, jei 
sutikot, tai to piliečio vardą, pavardę, gyvenamąją vietą. 
Užduotis aiški? 

Po to padiktavo, kam adresuoti pasiaiškinimą. 

— Nesinervinkit ir neskubėkit, laiko mums abiem ga- 
na. 

— Čia kažkoks nesusipratimas. Leiskit paskambinti į 
namus, 

— Galbūt vėliau, dabar ne, 

Vidaus reikalų skyriaus viršininkui piliečio Vecbėrzo 
Eriko, gyvenančio Rygoje, Liepų gatvėje numeris. .. Pasi- 
aiškinimas. Šio mėnesio septynioliktą dieną aš... Taigi, 
ką tą dieną aš veikiau?.. Negali žmogus atsiminti, kas 
vakar buvo, kur atsiminsi, kas prieš savaitę! 

— Ar jūs pats atsimintumėt, ką veikėt septynioliktą 
dieną? 

— Nesinervinkit, rašykit pamažu. Žingsnis po žingsnio. 
Taigi rytą jūs atsikėlėt. ., 

— Aš keliuosi kas rytą! Ar jus tai stebina? 

— Nebūkit nemandagus. Aš dabar dirbu savo darbą, 
taip pat kaip jūs fabrike savo. 

Erikas prisiminė ant laiptų sutiktą jaunuoli tatuiruoto- 
mis rankomis, suprato, jog atvestas čia ne dėl juoko, kad 
nuo jo paties priklausys, kaip greit paaiškės nesusiprati- 

mas, ir vėl palinko prie popieriaus lapo, kuris nė už ką 
nenorėjo pildytis. 

„Šių metų septynioliktą dieną aš atsikėliau iš ryto. 
Buvo penktadienis“. 

Kai pagalvoji, ne taip jau ir keblu. „Kelios minutės 
prieš pusę septynių atėjau į darbą ir išbuvau ten apytikriai 
iki 15 val. 45 min., nes pamaina baigiasi 15 val. 30 min.“ 

— Ką jūs veikiat per pietų pertrauką? 

— Kaip kokį kartą. Kartais įsidedu buterbrodų — pie- 
no galima nusipirkti pas mus bufete,— bet dažniausiai ei- 
nu į valgyklą. Jei žinai pereinamus kiemus, ji visai netoli, 
o gamina ten gardžiai. Eilės, žinoma, būna, bet per valan- 
dą apsisuki. 

— O penktadienį? 

— Šitas klausimas man per sunkus. 

— Su kuo jūs paprastai einat kartu? 

— Nuolatinės kompanijos nebūna. Kartais vienas, kar- 
tais ką nors sutinku, praktiškai aš pažįstu visus fabriko 
darbuotojus. 

— Kas galėtų paliudyti, kad penktadienį jūs ėjot į 
valgyklą? 

— Niekas. Aš juk pats neatsimenu: ėjau ar nėjau. 

— Rašykit, rašykit. 

„Rodos, kaip tik tą dieną po darbo aš nuvažiavau pas 
mūsų ugniagesių komandos motoristą sužinoti, ar tvarkoj 
siurblio dyzelis. Per treniruotes mes juo naudojamės retai, 
bet per varžybas tikrai reikės. Motoristo nesutikau, nie- 
kas neatidarė durų. Jis gyvena visai kitame miesto gale, 
todėl namo parsiradau tik apie kokias septynias“. 

Erikas dar rašė, kai atsivėrė kabineto durys ir kažkoks 
milicijos seržantas pranešė, kad seniukas jau budėtojų 
kambary. Tardytojas paprašė seržantą suieškoti kviesti- 
nius ir po valandėlės atvesti seniuką į viršų. 

— Kur jūs pirkot savo odinį paltą, jei ne paslaptis?— 
netikėtai paklausė Dauka. | 

— Aš neturiu odinio palto. Neturiu, neturėjau, netu- 
rėsiu ir nereikia. Jis man per brangu. Už tokius pinigus 
juk gali motociklą nusipirkti — atsakė Erikas ir, žiūrint 
į nuskalbtą tardytojo marškinių apykaklę ir prastus batus, 

jam labai knietėjo pridurti, kad ir jis pats turbūt neturi 
odinio palto. 

Harijas Dauka greit permetė akimis pasiaiškinimo ei- 
lutes ir paprašė Eriką persėsti ant sofos. Tada iš korido- 
riaus pašaukė kelis vyrus ir šie susėdo greta. 

Erikas suprato, kad bus atpažinimas — kaip sakoma 
tikslia, bet nemalonia teisininkų kalba. Apie šią proce- 
dūrą ne kartą yra tekę skaityti, keliskart matyti ją fil- 
muose. Dar reikia dviejų liudytojų, prisiminė Erikas. Taip, 
atsirado ir liudytojai. Už jų klibikščiavo seniukas nežiny- 
binės apsaugos skyriaus miline. Rankoj pagarbiai nešėsi 
žalią kepurę su snapeliu. 

— Pilieti Berdanbelai, ar jūs pažįstat kurį iš šių vyrų? 

— Taip, — seniukas reikšmingai linktelėjo galva, lyg 
su brangiausiąja būtų stovėjęs prie altoriaus. 

— Kurį iš jų pažįstat? 

— Šitą! — seniukas pirštu parodė į Eriką, kuris tuoj 
nat skaudžiai šyptelėjo ir papurtė galvą.— Jis man įdavė 
dešimt rublių. 

— Bent jau gerai, kad nesu kaltinamas, jog sudeginau 
Romą! — sušuko Erikas ir apsižvalgė, bet niekas nesijuokė, 

— Papasakokit, kokiomis aplinkybėmis tai įvyko, pi- 
lieti Berdanbelai. 

— Tas daiktas išėjo baisiai kvailai, kaip aš jau para- 
šiau jums. Diena ėjo į pabaigą, visi jau buvo išėję namo, 
o aš savo būdoj viriausi arbatą. Staiga žiūriu, priešais var- 
tus sustoja taksis, išlipa šis jaunikaitis ir eina pas mane 
į vidų. Toks besišypsantis. 

„Še, dėduk, dešimt rublių — ir nesakyk, kad čia tau ne 
pinigas!" — Kiša man dešimtinę. 

„Kokio galo tau reikia?" — klausiu. 

„Kiek tame štabelyje yra šiferio lakštų? Iki viršaus, ži- 
noma“, — jis rodo pro langą į statybos aikštę, kur stovi 
sukrautos medžiagos. 

„ „Nežinau“,— patraukiau pečiais. 

„Daugiau kaip penkiasdešimt ar mažiau?“ 

„Daugiau“. 

„Tai aš išlošiau, ir tau, dėduk, priklauso magary- 
čios!" — jis labai apsidžiaugė. Mat su vienu kvailiu sude- 
rėjęs, kad tame štabelyje iki viršaus bus mažiausiai pen- 

kiasdešimt lakštų. Iš penkių butelių konjako. Na dabar 
tai jis rausis plaukus. Ar neįleisčiau suskaičiuoti, kitaip 
jis nenorėsiąs Mokėti. Kas man, juk ne vogti. Dešimt rub- 
liu... Kam pinigų nereikia, juk jūs, viršininke, irgi dirbai 
už pinigus. Suskaičiavo abu ir išvažiavo. Niekur nieko, 
tvarkingai. Bet, kai pirmadienį tas ūsočius atvažiavo su ta 
didžiąja mašina ir pirmiausia norėjo taip pat patekti į 
vidų, po to klausinėjo viršininko, o vėliau ėmė bliauti 
ant manęs: „„Ateristas! Aferistas!"— aš pradėjau suprasti, 
kad čia kažkas, matyt, negerai. Jam ten esą kažkokios 
linijos ant štabelio kreida pažymėtos, jis galįs parodyti. 
Iš pradžių grasino man gerklę perpjauti, paskui milicija. 
„„Drožk,— sakau, — milicija į tą pusę. Bet į statybos ob- 
jektą aš tavęs neleisiu, nes tu pašalinis asmuo!" Paskui jūs, 
viršininke, atvažiavot, ir aš nė kiek nesigyniau. 

— Kuo jaunikaitis tąsyk buvo apsirengęs? 

— Odiniu paltu su tokiais lyg ir antpečiais. Ir pats 
labai solidus, aš negalėčiau apie jį pasakyti nė vieno blo- 
go žodžio. 

— Aš neturiu odinio palto! — sušuko Erikas ir pašoko 
ant kojų. 

— Sėskit. Nusiraminkit. Viskas paaiškės. O jūs, pilie- 
ti Berdanbelai, pasirašykit šį protokolą ir galit būti lais- 
vas. Kai kitąkart reikės, aš jums pasiųsiu šaukimą. 

Prie durų seniukas atsigręžė ir būgštaudamas iardy- 
tojui Daukai tarė: 

— Ten... Anas stovi čia pat už durų. 

— Nebijokit, jis jūsų nelies. 

Pirmykštė procedūra pasikartojo iki smulkmenų, tik 
vietoj seniuko kabinete atsirado tolimos pietų respublikos 
pilietis Mendejas Mendejevičius Mnacokanovas su savo 
pietietišku temperamentu kraujyje ir tragedija širdyje. 
Tardytojui keliskart teko jį tramdyti, kai jis plūdosi, šo- 
kinėjo muštis ar gailiai striūbaudamas maldavo Eriką grą- 
žinti jam pinigus. Keista, bet iki išvarymo iš kabineto 
reikalas vis dėlto nenuėjo. 

Koridoriuje garsiai šnekėjosi nesuprantama kalba, ten 
buvo susirinkę Mnacokanovo turgaus broliai ir savo bu- 
vimu demonstravo visuomenės nuomone. 


Galų gale Dauka neišlaikė, atidarė duris ir juos aprė- 
kė, Ir pats ūmai išbalo, nes jo žvilgsnis susidūrė su tam- 
siaveidžio žvilgsniu — to paties, kuris neseniai turguje 
bandė parduoti jam Maroko mandarinų už begėdišką spe- 
kuliacinę kainą, kurios tardytojas neįstengė sumokėti. Jie- 
du vienas kitą pažino, ir stojo nemaloni pauzė, per kurią 
Harijas prisiminė nedidelį vaikų ligoninės laukiamąjį. Ten 
stovėjo vieni prasčiau, kiti geriau apsirengę tėvai, visi 
rankose laikė krepšelius ar tinklelius su atneštais produk- 
tais, ir beveik kiekviename tinklelyje buvo po kokį man- 
dariną, o jeigu ne, tai su skaudama širdim toks tėvas 
galvojo, jog po algos būtinai pasistengs jų nupirkti, dėl 
kelių rublių juk nenusigyvens, apsieis be ko nors kito. 
Ką bendra turėjo visi tėvai? Kur jis jau buvo matęs šiuos 
vienodus žvilgsnius? Kaltinamųjų suole. Laukiančius nuo- 
sprendžio. Besiviliančius, kad bausmė nors kiek bus su+4 
švelninta. 

— Atiduok mano pinigus, tu kuily, tu susmirdęs šaka- 
le! 

— Aš jus perspėju paskutinį kartą! Jūs neturit teisės 
nieko įžeidinėti! 

Mnacokanovas porą sekundžių nutilo, bet paskui, ma- 
tyt, atsiminęs, jog eina kalba dėl aštuonių šimtų rublių, 
nebesivaldė. 

— Prisipažink, kuriai kekšei tu juos įkišai! Pas jus 
čia visos kekšės! 

— Nutilk! — tardytojas kietai sučiaupė lūpas. 

— Aš... Aš kurią nori už penkis rublius paimsiu! Ar 
močią, ar dukterį! 

— Seržante! Nueikit pas budėtoją ir atneškit proto- 
kolo blanką. Už smulkų chuliganizmą. .. 

Mnacokanovas pajuto, kad jau nebegerai, ir meilikau- 
damas ėmė pasakoti apie didelį melioną, kurį jis atnešęs, 
bet palikęs koridoriuje. 

Pusę to meliono jis suvalgė pats, kai buvo nugabentas 
į vidaus reikalų valdybą, kur kitą rytą gailiaširdis teisė- 
jas priteisė jam dešimt parų visuomenei naudingų šlavi- 
mo darbų, o kitą pusę jam nudžiovė kameroje, kai jis 
valandėlei užsnūdo. Vėliau už naktipuodžio rado tik plo- 
nas apgraužtas žieveles. 

Tardytojas ir Vecbėrzas liko kabinete vieni. Vėl buvo 
klausimai, ir vėl buvo atsakymai, bet niekas nepaaiškėjo. 
Abu kartus, kai sukčius penktadienį buvo atėjęs į turgų, 
sutapo laikas, kuriuo Erikas neturėjo alibi, nes niekaip 
neįstengė atsiminti, su kuo tą dieną pietavo, ir niekas ne- 
galėjo patvirtinti kad pavakary po darbo tikrai buvo 
nuvažiavęs pas ugniagesių komandos motoristą. Ir lyg 
tyčia abu dar labiau siutino, primindami įvykį, tarpais 
koridoriuje pasigirstantys garsūs pasipiktinusių pietiečių 
balsai — jie su skundais ant Harijo Daukos jau šaudė iš 
vieno viršininko kabineto į kitą. 

— Jūs manim netikit,— rūškanas konstatavo Erikas.— 
"Tačiau pagalvokit logiškai! Aš turiu žmoną, kurią myliu, 
ir dukrą, kurią dievinu... 

— Kiek jai metų? 

— Greit bus treji. - 

— O mano jau trečioje klasėje. 

— Turiu seną motiną, kurią labai gerbiu... Turiu dar- 
bą, butą... Galėčiau pasakyti dar daugiau... Žinau, kad 
nuspręsta iškelti mane kandidatu rinkimuose į vietines 
tarybas. Kiek aš supratau, išviliota aštuoni šimtai rublių... 
Tai nemažai, tai mano trijų mėnesių alga, bet... Pagal- 
vokit logiškai... Aš iš viso esu milicijoje tik trečią ar 
ketvirtą kartą! Vienąsyk, kai buvau dar berniūkštis, pas- 
kui atsiimti paso ir dabar. .. 

— Aš irgi kitados maniau, kad stipriausias mano gin- 
klas čia bus logika, bet paskui pasirodė, kad nelogiškumų 
nusikaltimuose nė kiek ne mažiau. Jūs sakot: butas, žmo- 
na, vaikas, profesija. Man pasitaikė tokių, kurie dar ilgai 
galėtų vardyti: vila, sąskaita taupomojoje, asmeninis ir 
tarnybinis automobilis, dešimtys privilegijų ir komandi- 
ruotės į užsienį. Tačiau išlupa šimtrublinį kyšį ar nuvagia 
dažų už penkiasdešimt savo vilos stogui... Logiškas tik 
jų nusistebėjimas — kaip dėl tokių niekų drįstu juos truk- 
dyti. 

— Po tuos užsienius važinėdami prisižiūri... Ten už 
pinigą kiekvienas dūšią parduotų! 

— Teisingai! Penketas! Stefensonas išrado garvežį, kad 
užterštų atmosferą. Visas gėris eina iš Rytų, o visas blo- 
gis —iš Vakarų. Visos senos knygos apie Pirmąjį pasau- 

linį karą prasideda žodžiais: „Vokietija — kaip vienintelė 
karo kaltininkė ir Vokietija — kaip nekalta auka yra vai- 
kų pasakėlės, sekamos abipus Reino“. Logiška, kad vogtų 
daiktų supirkėjas savo buto duris apkala geležim, užraki- 
na dešimčia patentuotų spynų ir vis tiek jį apvagia, bet 
nelogiška, kad padorus žmogus už gatvės kampo nusiper- 
ka ką tik kitam nutrauktą kepurę ir ne tik nejaučia są- 
žinės graužimo, bet džiaugiasi juokingai pigiai pirkęs. Aš 
tiek daug sykių esu nusivylęs logika, jog dabar tikiu tik- 
tai faktais, O faktai byloja prieš jus. Pilietis Mnacokano- 
vas tvirtina, jog būtent jūs jį apsukęs, statybos sargas 
Berdanbelas sakosi, jog jūs nupirkęs jį už dešimtį rublių, 
o jūs pats negalit pakankamai svariai to paneigti. 

— Jie visi išvien! Jie nori išgauti iš manęs pinigų. 
Tas pietietis man į akis sako — atiduok pinigus ir drožk 
sau laimingas. 

— Ar jūs drošit laimingas, ar ne, tai priklauso ne nuo 
piliečio Mnacokanovo.— Tardytojas Harijas Dauka stai- 
giai trūktelėjo viršutinį rašomojo stalo stalčių ir priešais 
Eriką padėjo spausdintą vidutinio formato popieriaus la- 
pą.— Galbūt jūs pažįstat šį pilietį? 

Jei staiga Dauguva būtų išsiliejus iš krantų ir prasi- 
dėjęs visuotinis tvanas ar Bastejkalnas būtų pavirtęs vei- 
kiančiu ugnikalniu, Erikas nebūtų taip nustebęs ir sumišęs. 

— Tai mano fotografija... Tai aš. ..— sušnibždėjo jis. 
Lūpos išdžiūvo, o žvilgsnis lakstė per juodu šriftu surink- 
tas eilutes: 

„Ieškomas nusikaltėlis. ., Ūgis apytikriai 182 centimet- 
rai, iš kalbos inteligentas, akys mėlynos, plaukai tamsūs, 
galai truputį garbanojas. .." 

— Net ūgis tikslus... Tikrai metras aštuoniasdešimt 
du. ..— šnabždėjo Erikas, paskui prašomai pažvelgė į Dau- 
ką, lyg šis būtų galėjęs ką nors pakeisti jo naudai, 

— Gal jūs vis dėlto norit pakeisti savo parodymus? 
Dar yra galimybė. 

— Kas jums davė mano fotografiją? 

— Tai ne fotografija, tai piešinys fotoroboto, kurį mes 
padarėm pagal piliečių Mnacokanovo, Berdanbelo ir ano 
taksi vairuotojo žodinį aprašymą,— to paties vairuotojo, 

kuris nusikaltėlį ir Mnacokanovą vežiojo po Rygą. Gaila, 
taksi vairuotojas susirgo ir šiandien negalėjo atvykti. 

— Aš esu matęs, kaip tokius fotorobotus daro... Ki- 
ne. ..— kažkodėl pradėjo aiškinti Erikas.— Sudeda įvairias 
veido dalis... 

— Šis labai vykęs. 

— Aš pirmąsyk susiduriu su tokiais dalykais, maty:, 
man bus nelengva įrodyti, jog aš nekaltas, bet... 

— Jums nereikia įrodyti savo nekaltumo, tai aš turiu 
įrodyti jūsų kaltę. Tikiuosi, jog mokėsiu tai padaryti. Duo- 
du jums paskutinę galimybę pakeisti parodymus. Tiems, 
kurie patys prisipažįsta, teismas sušvelnina bausmę. 

— Ar man teks likti čia? Mane tuoj pat areštuos?— 
kupinu savigarbos balsu paklausė Erikas ir atsistojo. Su- 
mišimą jau buvo įveikęs.— Aš tikiuosi, kad jums netrukus 
pasiseks surasti tikrąjį kalfininką. 

Harijas Dauka dvejojo. Iškelti ar ne Vecbėrzui konkre- 
tų kaltinimą? Jei vaikino biografijoje būtų buvę bent po- 
ra tamsesnių dėmių, jis nebūtų abejojęs. 

„Ne, šis niekur nedings. Jei reikės, susirasiu. .. 

— Galit būti laisvas, — pasakė Dauka. 

— Aš manau, mane parveš ir atgal. Juk aš be palto ir 
be kepurės negaliu važiuoti autobusu. 

— Keistas jūs žmogus. Kitas jūsų vietoje galvotrūk- 
čiais išlėktų, o jūs užsiprašot karietos. Ak taip, — ironiškai 
nutęsė Harijas,— juk jūs nekaltas, aš ir užmiršau.. .— Jis 
susuko telefono numerį: — Prašau budėtoją. .. 

Erikas niūriai ir ryžtingai tylėjo. 

— Kitą kartą taip nedarykit,— pasakė tardytojas, lauk- 
damas, kol budėtojas paims ragelį. Jis jautėsi nežmoniškai 
pavargęs, ko gero, betrūko vienos kibirkštėlės iki spro- 
gimo. Tai dėl Aigos. Daktarai vėl pasakė, jog nesą jokių 
permainų, bet tai reiškė jau tik viena — nėra permainų 
į gerąją pusę.— Man gal lengviau uždaryti jus už grotų 
negu gauti transportą, kad parvežtų į fabriką. 

— Man tai nerūpi. Aš pas jus į svečius nesiprašiau. 

-— Geriau jau valdykitės— ir pasakė į ragelį: — Man 
čia reikia vieną pamėtėti iki „Vaivorykštės“. Nieko, jis 
palauks, kol kokia mašina važiuos į tą pusę... 

Erikas išėjo iš kabineto, nepasakęs nci „sudie“, nei 
„Aki pasimatymo". 

Tie lapeliai su fotograiija tikriausiai kur nors jau iš- 
kabinti, su siaubu pagalvojo, eidamas į gamyklą. 

Po cechus sklido visokiausios paskalos, jas paleido 
Valentinas. 

— Toji blaivykla ponuliui pačiam išlįs per šonus! Kas 
su manim geruoju, aš irgi geruoju, o kas ne — tegu žino! 
Man visur sėdi savi! 

Teisybė kaip visuomet buvo labai paprasta: prie tur- 
gaus, netoli nuo blaivyklos, buvo informacijos vitrina, kur 
kabojo ieškomų nusikaltėlių fotografijos. Vakar Valenti- 
nas tenai netyčia užmetė akį ir pamatė savo priešą, o rytą 
paskambino į miliciją ir pasakė ieškomojo pavardę ir dar- 
bavietę. 


KETVIRTAS SKYRIUS 


Laidotuvių procesija iš pradžių slinko lėtai, bet pas- 
kui tvarkytojas žvilgtelėjo į laikrodį ir nejučiom pagreiti- 
no žingsnį, kad neviršytų laiko. Jis dirbo pagal grafiką, 
kuriame buvo numatytas ir kokių dešimties minučių re- 
zervas atsikvėpti, bet įgudusi jo akis greit nužiūrėjo, kad 
čia bus sakomos kalbos, tad dėl viso pikto reikia nors 
kiek sutaupyti.. 

Pirmoji, atokiau nuo kitų, paskui Kambernauso grabą4 
ėjo jo motina, ir Zaiga pagalvojo, kad jai turėtų būti 
jau per aštuoniasdešimt, nes Raivas buvo gimęs vėlai — 
tada jai nedaug betrūko iki pusšimčio metų. 

Įsisupusi į juodo šilko šalį, apsivilkusi juodą paltą, 
apsiavusi juodus pusaukščius batus, ji svirduliavo ir tar- 
pais net klupinėjo paskui karstą. Kitados gražaus stoto ir 
valdinga moteriškė buvo susikūprinusi ir sumenkusi. Kai 
prieš uždedant karsto dangtį ji priėjo prie galvūgalio pas- 
kutinį kartą pataisyti sūnui pagalvės, buvo Matyti, kaip 
ji dreba. Lyg Parkinsono ligos tampoma. Tačiau Zaiga 
vis tiek dar apdairiai neskubėjo su išvadomis, nes puikiai 
žinojo, jog ši moteris ir anksčiau visada atrodydavo var- 

gšė ir lengvai pažeidžiama, bet vos tik kas užkliudydavo 
šios baikščios būtybės interesus, ji pavirsdavo lanksčia ir 
įsiutusia tigre. Zaiga neprisiminė, kad ji kada būtų paau- 
kojusi savo interesus. Išimtis buvo gal tik Raivas. Galbūt. 
Galbūt Raivas. | 

Gerai, jei norit, vadinkit mane beširde, bet net šią 
akimirką man jos negaila! O tavęs, Raivai Kambernausai, 
aš neapkenčiu! Ir niekinu! Oi, kaip niekinu! Kodėl aš 
koplyčioj nepriėjau ir nespjoviau jam į veidą? Tik todėl, 
kad esu silpnabūdė! 

Priešais karstą buvo nešami du vainikai — vienas nuo 
sporto komiteto, kitas nuo komandos draugų. Iš vyrų šne- 
kos Zaiga suprato, jog laikraštyje skelbimo nebuvę, mo- 
tina visus apskambinusi ir užprašiusi pati. Pagal skelbi- 
mą jie tikriausiai nebūtų čionai atėję, nes Raivas buvo 
išpuikėlis ir draugų nelabai mylimas. 

Eisena — Zaiga ėjo pačiame jos gale — vingiavo vis 
tolyn ir tolyn per nedidelį pušynėlį. Čia kauburėliai buvo 
daugiausia neseniai supilti, dar neapsodinti ilgamečiais 
žolyriais. Šiems kapams paminklai ir antkapiai buvo dar 
kalami, visur bolavo ką tik sukastos baltos smiltys, o virš 
lapų krūvos buvo suverstas vyniojamo popieriaus, nuvy- 
tusių gėlių ir sudžiūvusių vainikų kalnas. 

Karsto daugiau nebeatidengė, bet po trumpos tvarkyto- 
jo kalbos nuleido į kapą. Duobkasys lopeta pakabino smė- 
lio ir apėjo arčiausiai stovinčius laidotuvininkus, kiekvie- 
nas ėmė po saują ir metė į duobę. Smėlis trinksėjo, atsi- 
mušęs į karsto antvožą. Pirmas tris saujas metė Kamber- 
nauso motina, ir Zaiga kiekvienąsyk krūptelėdavo. 

Tu, piktoji moterie! Pirmiausia tu užkasei mane, o 
dabar užkasi ir savo sūnų, ir nieko tau nebeliko! Tave 
persekioja tas pats prakeikimas, kaip ir mane. Mus abi 
ištiko ta pati lemtis! Tau irgi nieko neliko! 

Duobkasys išdalijo dar kelias smėlio lopetas ir, vyrų 
padedamas, pradėjo versti duobę. 

Bumbt. .. bumbt. .. bumbt. .. bumbt... 

ŽZaiga atsigodėjo, kad užmerkusi akis irgi bumbsi. Ti- 
kriausiai prakeiksmus. Laimė, ji stovėjo užpakaly kitų — 
ir niekas nepastebėjo, kaip kruta jos lūpos. 

Kamuolys skraidė taip, jog vos spėjai sekti žvilgsniu. 
Lėkė su tokia jėga lyg patrankos sviedinys. Gynybos 
žaidėjai čia darė įtūpstus, net atvirsdami aukštielninki, 
čia nerdavo stačia galva kniūbsti, tačiau atmušti smūgius 
jiems retai pavykdavo. Ypač jeigu smūgiuodavo Raivas. 
Tuo momentu, kai pašokdavo prie tinklo, jis įgydavo kaž- 
kokią nepaprastą orientaciją. Jeigu tik nors truputėlį su- 
klysdavo blokuotojai, jis šaltakraujiškai kirsdavo pro šalį, 
kartu dar spėdamas pataikyti į tuščią aikštės vietą, apgau- 
lingų smūgių beveik niekada nesigriebdavo. ; 

Lauke purškė spalio lietus, rudeninis paltukas buvo 
permirkęs iki paskutinio siūlo, per nugarą šliaužiojo šaltis, 
nors čia, sporto salėje, buvo šilta. Stovėdama prie medinio 
barjero, kuris ėjo išilgai rūbinių, sudarydamas siaurą pe- 
rėjimą į mažąją salikę, sandėlį ir dušus, ji spindinčiomis iš 
laimės akimis žiūrėjo, kaip Raivas šokinėja aukštyn prie 
tinklo ir kerta kamuolį į priešininko aikštę. Jam keldavo 
čia „žemą“, čia „aukštą“, treneris prieš jį sudarydavo čia 
trijų, ča keturių žaidėjų bloką, kartais vis mesdamas šyk- 
štų pagyrimo žodį. 

Priekinėje salės dalyje plikagalvis bokso įžymybė Ža- 
nis Dzenis vaikė savo auklėtinius. Ne tokie stropūs, lėk- 
dami pro šalį, žvilgčiojo į smulkutę mergaitę, apsigobusią 
languota vilnone skarele, keistai dėmėtu veidu. Ji nebuvo 
tokia graži, kad ilgam atkreiptų dėmesį, todėl boksininkai, 
kiečiau įtraukę į pečius smakrą, atsistojo kovos pozomis, 
ir, trumpai, bet staigiai smūgiuodami kaire ranka, vėl 
ėmė gainioti po nesamą ringą nesamus priešininkus. 

Savo laikrodžio ji neturėjo, todėl tankiai žvilgčiojo į 
laikrodį, kabantį aukštai ant salės sienos, — laiko jau tu- 
rėjo nebedaug, rodyklė jau rodė po aštuonių. 

Raivas pamojo, kad ją pastebėjęs, ir mergaitė dėkin- 
ga nusišypsojo, nors abejojo, ar per toki atstumą iis išvys 
jos šypseną. 

Iš lauko trepsėdami kojomis įėjo du berniūkščiai ir 
sustojo šalia jos prie barjero. Čionai galėjo ateiti ir žiūrėti 
visi — nė vieno laukan nevarydavo. Būdavo, žiūri žiūri 
ir ima prašytis komandon. Šioje VEF'o salikėje pradėjo sa- 
vo kelią daugelis savo metu garsių sportininkų — nepa- 

prastai techniškas sunkiasvoris Svėcė, ledo ritulininkai 
Krastinis ir Salcevičas. 

Galų gale Raivas gavo valandėlę atsikvėpti ir pasuko 
prie jos. Kaip mergaitei patiko jo eigastis! Lanksti, elas- 
tinga. Tačiau tada ji Raivą tiesiog dievino! Jausdavos ša- 
lia jo tokia niekinga, amžinai būgštaudavo, kad jis apsi- 
galvos ir išsirinks gražesnę mergaitę, amžinai būdavo jam 
dėkinga, kad jis to nedaro. 

— Ar tau jau viskas tvarkoj, vaikuti?— jis pabučiavo 
ją į skruostą. Marškinėliai prilipę prie nugaros, nuogas 
kaklas ir veidas išrasoję smulkiais prakaito lašeliais, jis 
nusibraukė juos staigiu rankos judesiu. 

— Man sakė būti devintą. 

— Tai laiko jau nebedaug,— Raivas žvilgtelėjo į lai- 
krodį. . 

— Eik su manim kartu! 

— Bet vaikuti! — meiliai šūktelėjo ją gėdindamas Rai- 
as. 

— Prašau, labai prašau, einam kartu, aš taip bijau.— 
Mergaitė įsikniaubė jam į petį. 

— Ko gi čia bijoti? 

— Taip, gera tau kalbėti. 

— Susiimk, vaikuti! Juk tu mano drąsuolė. 

— Prašau, einam kartu! 

— Bet juk man treniruotė — Raivas pažvelgė atgal į 
tinklinio aikštę, kur komandos draugai giliai įkvėpdami 
darė raumenų atsipalaidavimo pratimus, ir pasijuto baisiai 
užsiėmęs.— Kada mudu po to susitiksim? 

— Tik rytoj. Man sakė, jog būtinai reikia pasiimti 
pinigų — taksi. Rytoj prie technikumo. Aš lauksiu. 

— Laikykis, vaikuti — mirktelėjo Raivas.— Matai, ma- 
no seniai jau stojasi.— Raivas prispaudė pirštą sau prie 
lūpų, paskui mergaitei prie skruosto, ir ji vėl laiminga 
nusišypsojo. . 

— Lėk, tavęs laukia. Aš dar kelias minutes pasižiūrė- 
siu, ten reikia būti tiksliai devintą. : 

— Iki rytojaus! 

— Iki rytojaus! —Ji pajuto, kaip akys paplūdo ažs3- 
rzomis. 

Tinklininkai pasiskirstė į dvi komandas ir pradėjo žai- 
sti. 
Mergaitė dar truputi pastovėjo ir išėjo. 


Duobkasys lopeta mikliai supylė kauburėlį, tvarkyto- 
jas paragino padėti gėles. Takelio gale pasirodė du vyrai 
su vainiku, pasišokėdami jie lėkė čionai, bet pribėgę vis 
dėlto susigriebė nusitraukti kepures. 

Tvarkytojas be žodžių suprato, koks reikalas, ir tuoj 
leido atbėgusiems padėti vainiką ir pasakyti kalbą. 

— Mūsų darbuotojų kolektyvas reiškia širdingą užuo- 
duodavo miestui tiek ir tiek tūkstančių kubinių metrų... 
Mes jo niekados neužmiršim... 

Vėliau, grįžtant prie vartų, vyrai pasakojo, jog per 
apsirikimą ilgai išstovėję prie koplyčios, kol paaiškėję, 
kad ne tas nabašninkas. Ko daug iš jų norėti, jie dirban- 
tys pagrindinėje įmonėje, o ta siurblinė esanti kitam pa- 
saulio krašte, Kambernauso jie, ko gero, nėra nė regėję. 

Sporto komiteto atstovas kalbėjo nuoširdžiau, jis Rai- 
vą, be abejonės, pažinojo, galbūt net buvo žaidę vienoje 
komandoje, tačiau kai pasakė: „Jis buvo vienas iš geriau- 
sių mūsų tinklininkų“,— Zaiga vos nesušuko: ,„Meluoji, 
šunsnuki! Jis buvo pats geriausias“. 


Kai mergaitė išėjo iš sporto salės, į balas plekšėjo ru- 
dens lietus, dangus apsitraukė ir žadėjo lyti kiaurą naktį. 
Klube, matyt, prasidėjo uždaras vakaras revoliucijos meti- 
nių garbei — daugelis VEF'o cechų juos rengė vienas po 
kito, todėl jie nusitęsė į abi puses nuo švenčių per dvi 
savaites. Suprasti, kad vakaras uždaras, nebuvo sunku, 
nes viduj orkestras grojo „(Rock around the Clock“. Tais 
metais Bilo Heilio balsas pirmąkart perskriejo Lamanšą, 
ir nors kontinentui dar negrasino nei Čakas Beris, nei — 
kiek vėliau — Elvis Preslis, moralės gelbėtojai vikriai su- 
siėmė už rankų. Laikraščiai rašė, kad rokenrolas tinka tik 
degeneratams ir atrodo, jog šokėjai brūžinasi nugaras šla- 
piais rankšluosčiais. Rygos klubuose buvo organizuojamos 
tvarkos sergėtojų brigados, kurios rokenrolo šokėjus be 
perspėjimo vydavo iš salės lauk, ir atsirado teoretikų, ku- 

rie visas jaunimo auklėjimo nesėkmes ėmė sieti su šiuo 
nedoru šokiu. Lyg iki jo tų nesėkmių nebūtų buvę. Bet, 
kaip ir visi uždrausti vaisiai, rokenrolas pasidarė ypač 
trokštamas, rado savo gerbėjų, todėl uždaruose vakaruose, 
kur plataus diapazono tvarkos darytojai patys negalėjo 
įeiti, jis buvo šokamas dažnai ir net su savotiško protesto 
dvasia. 

„Jį man pavilios kuri nors iš tų gražiųjų lėlyčių, jį man 
tikrai pavilios, bet šių laimės mėnesių iš manęs niekas 
negali atimti, — galvojo mergaitė, eidama per spragą tarp 
sporto ir šokių salių į gatvę, į tramvajaus žiburius.— Bet 
kodėl aš turėčiau nuleisti uodegą? Juk jis tada mane susi- 
rado, o ne aš jį. Aš jo net neišvedžiau per „panelių tei- 
ses", o jis vis tiek atėjo ir prilipo. Ne, jis nėra koks mer- 
gelių suvedžiotojas — nei vienas, nei kitas mes tada ne- 
mokėjom pasibučiuoti, todėl aš dar raudonuodama prašiau 
bendrabutyje mergaites, kad parodytų". 

Bėrzaunės gatvėje, kuri suko pro VEF'4 iš šventėms 
papuoštos ir žiburiuotos magistralės, buvo tamsu kaip gi- 
liam šuliny. Vien baltavo augančių eilėmis beržų kamie- 
nai ir po kojomis šlamėjo nukritę jų lapai. Akimirką pa- 
sidarė baugu, nors tolėliau, prie“Skangalių gatvės kampo, 
matėsi pora stulpų su viršuje linguojančiomis lemputėmis. 

Ji čia buvo atėjusi užvakar, kai Scilė vedėsi tartis. 

— Tik gerai įsižiūrėk kelią, kitaip pasiklysi. Tamsoje 
viskas atrodo nepažistama. Dabar mes eisim pro vakarinę 
mokyklą, paskui pasuksim po dešinei, o ten bus tamsu 
kaip duobėj ir purvo iki gurnelių. Stulpai yra, bet lempu- 
tės niekada nedega, chuliganai išdaužo. .. 

— Ar ji dirba felčere? 

— Ji tikra gydytoja. Gal net protingesnė. Labai solidi, 
žila ponia. Tik nedrįsk jai meluoti, tada viskas bus gerai. 
Tu sakei, jau penktas mėnuo, ar ne? 

— Aš galvojau... 

— Kalakutas irgi galvojo... Jai reikia tiksliai žinoti. 

Štai ir vakarinė mokykla. Pastatas nė kiek nesiskiria 
nuo kitų — tvarkingų, prieš pat karą pastatytų dviaukščių 
Skangalių gatvės namų. Nebent tik langai žemiau, einant 
* pro šalį matyti į nedidelius standartinius suolus įsispraudę 

suaugę žmonės. Jei kuris atsistoja atsakinėti, suolas tesie- 
kia jam iki kelių. 

Už kampo iki pat geležinkelio, po visą didžiulį žemą: 
plotą, kurį skersai išilgai vagojo gilūs nutekamieji grio- 
viai, buvo piistatyta daugybė gatavų ir dar nebaigtų sta- 
tyti individualių namukų. Neišvaizdūs, beveik vienodi, 
pilki, aptverti, jie eilėmis stovėjo gatvelių ir skersgatvėlių 
pakraščiuose. Šiuos sklypus paįvairino nebent vaismedžiai 
ir krūmai, tačiau tamsoj jų negalėjai įžiūrėti, ir mergai- 
tei teko orientuotis tik pagal namų numerius, kuriuos ap- 
švietė mažytės blausios lemputės. Nors dar nebuvo labai 
vėlu, ir televizija dar nebuvo užmetusi ant Rygos savo 
tinklo, nesimatė nė vieno praeivio, tik vienam kitam lange 
degė žiburys. Šaligatvių nebuvo, ir kojos klimpo į purvą, 
ėmė krėsti drebulys. Tai šen, tai ten be jokio piktumo 
kiauksėjo šunys. 

Čia pat už kito posūkio jau turėtų būti... Trečias nuo 
kampo... 

Mergaitė iškart neįžiūrėjo, ar prie gydytojos namų, ar 
prie kitų stovi automobiliai — greitosios pagalbos autobu- 
siukas ir brezentinis milicijos gaziukas. Scilė jai vakar 
neleido eiti toliau kaip iki šio kampo: jeigu pasiseks susi- 
tarti, tai susitarsianti, jeigu ne, tai gydytoja tik supyk- 
sianti už jos atsivedimą ir vėliau gal net su Scile nebesi- 
leisianti į jokias kalbas. | 

Reikia pamatyti namo numerį. Jei pasirodys, kad au- 
tomobiliai atvažiavę pas daktarę, ji kaip niekur nieko 
ramiai praeis pro šalį, o jei stovės prie priekinio namuko, 
jos tai visai neliečia. Juk tvirtai susitarta lygiai devintą, 
reikia ateiti laiku. 

Nors namo numerį ji buvo įsidėmėjusi ir žinojo taip 
pat gerai kaip savo gimimo metus, vis dėlto susiieškojo 
raštelį. Kartu apčiupinėjo ir, kad būtų tikriau, užsegtą 
kišenę, kur buvo pinigai: viskas vietoje, galima eiti to- 
liau. 

Ji perėjo į kitą gatvelės pusę ir patraukė pirmyn. Lie- 
tus ėmė pliaupti dar pikčiau, lašai teškėjo per purvynus. 

Tai buvo vienintelis namas, kurio žibėjo visi langai. 
Kai mergaitė ėjo pro šalį, virš prieangio įsižiebė gana 

ryškus prožektorius ir nušvietė betono plokščių takeli ir 
vartus... 

Atsivėrė durys, ir pasirodė du sanitarai su neštuvais, 
ant kurių kažkas gulėjo, užklotas balta drobe, tikriausiai 
paklode. Iš greitosios pagalbos autobusiuko iššoko vairuo- 
tojas, atidarė užpakalines dureles ir padėjo įstumti neštu- 
vus į vidų. 

Staiga mergaitė, pati nesuvokdama ką daro, pasuko 
skersai gatvę ir atsidūrė tarp abiejų automobilių. Ir išvydo 
ant neštuvų jauną moterį tankiais juodais plaukais, gau- 
biančiais veidą, beveik tokio pat baltumo kaip paklodė, 
kuria ji buvo apklota. Moteris keletą kartų suinkštė, pas- 
kui pradėjo monotoniškai verkšlenti. 

Trinktelėjo durys, ir į prieangį išėjo milicijos karinin- 
kas ir vyriškis baltu chalatu, jis nešėsi krepšį su raudo- 
nuoju kryžium. 

— Šitokioj vietoj! Tai barbariškumas! Tai žmogžudys 
tė! 

Jis nuskubėjo į autobusiuką, ir šis tuoj pat nuvažiavo, 
o milicijos karininkas grįžo į vidų. Languose geso šviesos, 
o Mergaitė vis dar stovėjo ir kaip apdujusi spoksojo į na- 
mo numerį, kurį taip gerai buvo įsidėmėjusi. 

Pirmą išvedė ir į milicijos automobilį įsodino kažkokią 
senę, kuri gynėsi ir klausinėjo, kodėl ir ją, ji nieko neži- 
nanti, ji tiktai vandenį šildžiusi. Paskui išvedė moterį ge- 
rokai nudėvėtais karakulio kailiniais. 

Mergaitė atsigodėjo ir spruko šalin. Po akimirkos au- 
tomobilis stabtelėjo, ir ji daugiau jautė, negu matė, jog yra 
įdėmiai stebima pro langelį. Paskui gaziukas apsisuko ir 
netrukus jo šviesos dingo iš akių. 


Gedulingos kalbos baigėsi. 

Tvarkytojas tragiška veido išraiška, lyg ką tik būtų 
pametęs kapšą su tūkstančių rublių, paskutinįkart pareiškė 
užuojautą Raivo motinai — jam reikėjo grįžti į koplyčią. 

Pamažu vieta aplink kauburėlį ištuštėjo, beveik. visi 
patraukė alėja vartų link. Kažkas patyliukais deklamavo: 
„Didžiulį akmenį užritino ant Pedro kapo, te neatsikelia. 
tas maišas nuodėmių..." Savo pareigą jie buvo atlikę ir 
jautėsi laisvi. 


Raivo motina ir sporto komiteto atstovas dar kiek už- 
truko, ji, rodos, pasakojo, koks bus paminklas, o jis žvilg- 
čiojo jai per petį, nes rūpėjo, ar spės pasivyti išeinančius 
draugus. Mat buvo nutarę pakelti po kokią taurelę ir vis 
dėlto paminėti velionį savo ekssportininkų būryje. 

Matai, Raivai Kambernausai, tu net paminklo sulauksi! 
Ir, galimas daiktas, jis bus didelis ir gražus, juk skulpto- 
riui niekas nepasakys, koks tu buvai mazgotė ir niekšas. 
Ir net jei pasakytų, jis kaltų gražų, juk pinigai mokami 
už gražumą, o ne už teisybę! Paminklai irgi tapo apgau- 
dinėjimo atributais, bet tikriausiai ir seniau taip būdavo. 

Į Zaigą niekas neatkreipė dėmesio, kadangi ji nešėsi 
gėles neišvyniojusi, matyt, visi pamanė, jog priėjo artyn 
iš smalsumo. Ji pasuko prie lapų krūvos, norėdama išmesti 
vyniojamą popierių, ir vos susilaikė neišmMetusi tenai ir 
rožių. Jos šviežios, ką tik nuskintos, švelnios, tamsiai rau- 
donuose žiedlapiuose mirga rasos lašeliai. Kotai ilgi, puo- 
kštė didžiulė, ji kainuoja daugiau negu visos kitos gėlės, 
padėtos ant kapo. 

— Še, ryk, tu pliuški Raivai Kambernausai! — lūpos 
krutėjo be garso, nors iš tiesų neapykantos kupinus žo- 
džius šaukte šaukė.— Nuo šio akimirksnio aš apie tave 
daugiau niekada nebegalvosiu! Tu man miręs — ir viskas, 
ramybė! 

Didžiulės meilės spalvos rožės gedinčią senikę nuste- 
bino ir suglumino. Ji nieko kito nesusiprato, kaip šūkte- 
lėti: 

— „Įlaužkit kotus, įlaužkit kotus, kitaip pavogs! 

— Tegu! 

Iš kur atsirado ši turtinga elegantiška dama? Kas ji 
Raivui galėtų būti? Geriau nebūtų švaisčiusi pinigų gė- 
lėms, o gelbėjusi, kol buvo gyvas! 

Neprisimeni, senoji? Žinoma, neprisimeni. Per daug 
mūsų buvo vedžiojama per tavo kambarį. 

— Linkiu laimingos senatvės! — smeigė tiesiai į pačią 
širdį. Jeigu jau Raivas tau būtų parūpinęs kokį anūką, jie 
tikrai būtų buvę laidotuvėse. Tvarkytojas irgi nieko ne- 
sakė. 

Ori, grakšti, apsirengusi kaip modelių namų manekenė, 
ji nuėjo, lydima apstulbusios senės žvilgsnio. 

Įdomu, kaip tu dabar žvelgi. Taip pat abejingai, nieko 
neregėdama? O kaip iškilniai tu linktelėdavai galvą, atsa- 
kydama į nedrąsų mano pasveikinimą. Nužemintą pasvei- 
kinimą išraudusios, susigėdusios mergiūkštės, kuri, kad 
netrukdytų, per tavo kambarį eidavo vienomis kojinėmis. 
Mano batus juk visada matydavai prieškambaryje, ar ne? 
Ir jei pastebėdavai, tai tik todėl, kad jie buvo labai pras- 
ti, ne kartą batsiuvio prikaltais puspadžiais. Ką mergiščia 
darys, jei geresnių įsigyti neįstengia? Stipendija maža, iš 
namų pinigais paremti negali. Dar ačiū, jei atsiunčia kokį 
lašinių luistą ar bulvių krepšį. Mes visos bendrabutyje 
buvom iš gana vargingų šeimų, turtingesnės galėjo po dvi, 
po tris nusisamdyti kambarį. Gal ir jos geriau negyveno, 
tačiau vis tiek jautėsi kitaip. 

Tu visuomet sėdėdavai, nugrimzdusi į minkštą gilų f0- 
telį, ir žiūrėdavai televizorių. Taip, tu turėjai televizorių. 
Šią dėžę aš pirmąsyk pamačiau tavo bute. Tais laikais ji 
liudijo, kad šeima pasiturinti, privilegijuota ir žengia į 
koją su progresu. Galėčiau ant pirštų suskaičiuoti tuos 
kartus, kai tu ten nesėdėjai. Kartais net pamanydavau, 
kad tu specialiai lauki mūsų pareinant ir tik tada eini 
gulti. 

— Labas vakaras, mama, — pasakė tada Raivas, temp- 
damasis už rankos mergaitę. 

Motina, neatitraukdama akių nuo ekrano, linktelėjo — 
lyg mergaitės čia nė nebūtų, lyg ji irgi tyliai nebūtų jai 
pasakiusi „labas vakaras". 

Raivo kambarėlis buvo nedidelis, beveik trikampis. 
Stalas, pora kėdžių, magnetofonas, prie durų pritaisyta 
kabykla drabužiams, lentyna su šiokiom tokiom dar mo- 
kyklos laikais pirktom knygom ir sofa, virš kurios ant 
sienos kabojo varžybose iškovoti diplomai lakuotais rė- 
meliais. Visur — ant stalo, palangės, net ant grindų, jei 
buvo skaityta gulint, — mėtėsi senesni ir naujesni „Sporto“ 
egzemplioriai. 

— Muzikos nori?— tyliai paklausė Raivas. 

Mergaitė papurtė galvą. 

— Trupučiuką. . 

— (Gerai. 

— Aš eisiu paieškoti ko valgomo. Valgysi? 

Mergaitė linktelėjo. Raivas išėjo į virtuvę ir netrukus 
grįžo, nešinas buteliu pieno, buterbrodais su dešra, sūriu 
ir kitomis gėrybėmis, kurių pavyko surasti šaldytuve. 

Valgydami jie laukė, kol pirmajame kambaryje motina 
išjungs televizorių ir pasiklos patalą. 

— Užgesink šviesą,— paprašė ji, pajutusi apglėbiant 
vaikino rankas, Bijojo, kad jis pamatys akyse susitven- 
kusias ašaras, ir tai jį atstums. Kad pamatys jos išsipūtusį 
pilvą, ir tai jį atbaidys. 

— Kokios išbrinkusios tavo krūtys. .. 

— Taip dabar turi būti, — sušnabždėjo ji. 

— Aš trokštu tavęs! Kaip aš geidžiu tavęs! 

Ir ji atsidavė, dėdamasi aistringa, nors labiausiai norė- 
jo nusisukti į sieną ir pravirkti. 

— Gal tau reikėtų dar kartą nueiti pas tą daktarę? Gal 
nieko baisaus dar neatsitiko? — kiek atsikvėpęs paklausė 
Raivas. 

— Aš paprašysiu, kad nueitų Scilė, — atsakė ji. 

— Jei ten nepasiseks, aš pašnekėsiu su Vitoldu. Tu 
jo tikriausiai nė nepažįsti, jis žaidžia gynyboje. Jo žmo- 
na dirba akušere. Tiesa, treneris mano, kad mane vis dėl- 
to priims į rinktinę. Tada mums prasidėtų kolosalus gyve- 
nimas! 

Praėjo dar dvi savaitės. 

Raivas Kambernausas staiza pasidarė baisiai užsiėmęs, 
nebeateidavo į pasimatymus, paskui skambindavo į ben- 
drabutį ir aiškindavosi, jog treniruojasi jau rinktinėje, to- 
dėl neturįs nė vienos laisvos minutės. Be to, reikėsią įsi- 
forminti kitoje darbavietėje, ten mokėsią daugiau negu 
VEF'e, tačiau naujasis viršininkas įsikalęs į galvą, jog 
tada, kai nebūną treniruočių stovyklose arba varžybose, 
sportininkai turį lieti prakaitą, kaip ir visi, dabar tam vir- 
šininkui aukštos instancijos pareguliuosiančios mąstymo 
aparatą, bet laikas tuo tarpu lekiąs, su Vitoldu jis tikrai 
pašnekėsiąs, tik dar nepasitaikę tinkamos progos. Ne- 
liūdėk, vaikuti, aukščiau galvą! 

Mergaitė klausydavosi ir linkčiodavo galvą. Ji ne- 
beturėjo nei jėgų, nei drąsos, nei pasitikėjimo, 

Raudonajame kampelyje sukosi plokštelė su Ivo Mon- 
tano dainom, švelnūs apvalūs žodžiai lyg karklo kačiukai 
ritosi žemyn stačiais mediniais bendrabučio laiptais: 
„Ūžauja rudenio vėjas, ir man po kojų krinta lapų auksas, 
Prisimenu tave, drauguži, ir skausmas širdį taip kankina, 
Ak, kodėl šypsnį dovanojai. .." 

Dar po savaitės ji susiėmė ir nuėjo pas Raivo motiną. 
Ji ėjo pas motiną pasikalbėti, bet, kai ši, didinga ir nepri- 
einama, atsistojo tarpdury, vos pajėgė sukrutiniį lūnas: 

— Prašom pasakyti, ar Raivas namie? 

Aš mačiau, sena ragana, kaip tu svyravai, nenorėdama 
manęs kviesti į vidų. Išsiaiškinti ant laiptų tau būtų pa- 
kakę poros sakinių. Bet paskui tu pagalvojai, kad vieną- 
syk mums vis tiek teks pasišnekėti ir ant laiptų gali iš- 
girsti kaimynai, jei iš nevilties aš imčiau raudoti, O juk 
Raivinis buvo viso namo pasididžiavimas, viso namo vil- 
čių žvaigždė, ir tu negalėjai leisti, kad ši žvaigždė nublan- 
ktų. 

— Raivas išvykęs į treniruočių stovyklą, kai grįš, jums 
paskambins. Įeikit valandėlei. 

Tu atsisėdai į savo amžinąjį prakeiktąjį minkštąjį fote- 
lį ir palikai mane stovėti priešais lyg teisiamąją. 

— Su Vitoldo žmona nieko neišėjo... Jei būtų laiku, 
būtų galėjusi, o dabar jau per daug užleista. .. 

Aš sukandau dantis ir nuleidau akis, nors turėjau džiau- 
gtis, kad tu jau viską žinai ir man nebereikės pasakoti. 

— Mano draugė turi vieną pažįstamą, kuri apsiima 
padėti... Tai brangiai kainuos, bet aš jums pridėsiu, kick 
reikės... Adresas, .. 

— Ne,— sumurmėjau aš, bet tu, matyt, nesupratai, an- 
traip argi būtum ir toliau taip ramiai kalbėjusi. 

— Tik su sąlyga, kad po to jūs išvažiuosit į savo 
kaimą, nes jums bus reikalinga absoliuti ramybė. Iš kurio 
valsčiaus jūs būsit? | 

— Aš gyvenu miestelyje. 

— Šeštadienį. .. 

— Neverskit manęs to daryti! Labai prašau, nevers- 
kit! — raudodama sušukau.— Aš bijau! Aš galiu numirti! — 
Ir šniurkščiodama pro ašaras pradėjau pasakoti apie mo- 

terį juodais šiurkščiais plaukais, kuri vis dar aimanuoda- 
vo ant neštuvų, vos tik užmerkdavau akis. Norėjau pulti 
ant kelių, prisiekti, kad būsiu pati geriausia, paklusniau- 
sia marti, kokia kada yra buvusi, kad ją gerbsiu, mylėsiu, 
būsiu stropi. Kad ir Raivas vis dėlto nori likti su manim, 
kad po dvejų metų baigsiu technikumą ir pati galėsiu 
pragyventi ir išlaikyti vaiką, kad aš nebūsiu našta, kad 
visuomet daug dirbdavau ir darbo nebijau. Bet visa tai 
liko nepasakyta, nes liežuvis lyg užsuktas malė vis tą 
patį: apie aimanuojančią moterį ir senę, kuri gynėsi, sa- 
kydama: „Už ką mane, aš tik vandenį šildžiau“,— ir apie 
gydytoją, kuris baisėjosi: „Tokioje vietoje! Tai žmogžu- 
dystė!“ 

— Padėti galima tik tam, kas pats to nori! — šaltai 
pasakei.— Nustokit pagaliau, aš irgi turiu nervus! 

Tu mane išgrūdai pro duris. Netekusią vilties, paže- 
mintą. Žinoma, išėjau aš pati, tu net neprisilietei prie 
manęs, bet vis tiek — buvau išvaryta. Kaip paleistuvė, 
kaip mergšė. Dar gerai, kad nepasakei: „(O gal Raivas ne 
vienintelis turi teisę vadintis tėvu?“ Nemeluok, šį sakinį 
mintyse turėjai, kad priverstum mane nutraukti nėštumą, 
bet bijojai jį garsiai pasakyti. Dėl Raivo. Juk jis buvo 
pasislėpęs savo kambary ir klausėsi. Taip, jis buvo maz- 
gotė, ir tu jį tiek tevertinai. Ir vis dėlto bijojai, kad toks 
pasakymas gali užgauti jo vyrišką savimeilę. Bet, matyt, 
be reikalo bijojai. 

Apačioj, kieme, aš girdėjau, kaip tu jam skaldei antau- 
sius. Pati striūbaudama, pagauta pykčio, šaukei: „Kuily! 
Nevidone! Prasmek iš mano akių! Lėk pas savo kalę!“ Ir 
pylei jam antausį po antausio, o jis tik murmėjo: „„Nerei- 
kia, mamyte! Prašau tave, nereikia, mamyte!“ Nuo to tavo 
sąžinė liko švari. 

O bendrabutyje sužinojau, jog mano reikalus svarstys 
pedagogų tarybos posėdyje. Galbūt niekas manęs neap- 
skundė, gal išdavė pačios pilvas. Kad ir kokius laisvus 
drabužius vilkėčiau, savo padėties nuslėpti nebegalėjau. 

Taip, bet ko tu tąsyk prikaišiojai savo išlepėliui, seno- 
ji ragana? Argi nebuvo kvaila dėtis nustebusia? Juk de- 
šimtis kartų buvai mačiusi mane pasiliekant pas Raivą per 
naktį, net didžiausiam aplėpausiui tu negalėtum įkalbėti, 

jog manei, kad mes tik bučiuojamės. Ne, tu paprasčiau- 
siai tikėjais, kad viskas baigsis laimingai. Juk berniukui 
nuo to gerėja Medžiagų apykaita, spuogų ant veido ne- 
siranda. Gerai, kad jis turi išsirinkęs vieną merginą, ki- 
taip dar, ko gero, ligą parsineš. Aš tavo akyse nebuvau 
žmogus, tau rūpėjo vien Raivas ir jo šlovė. Tai dabar, ką 
pasėjai, tą ir pjauni. Ką tik su tuo mazgote užkasė į kapą 
ir tavo viltis ir svajones, o tau pačiai už bausmę dar kurį 
laiką teks valkiotis, kol sulauksi mirties. 

Kitoj kapinių vartų pusėj stovėjo būrelis vyrų. Matyt, 
kokio artimesnio draugo Raivo motina buvo paprašiusi 
pakviesti laidotuvininkus į šermenis. Tai jis visus jau bu- 
vo surinkęs ir laukė pačios senikės. 

Zaiga girdėjo už nugaros per žvyruotą takelį artėjan- 
čius smulkius baugščius žingsniukus. Senė stengėsi ją pa- 
sivyti. Vėjyje plaikstėsi juodo šilko šalis ir pūstas sijonas. 

Zaiga praėjo pro vyrų būrelį ir sulėtino žingsnį. Tada 
Raivo motina sugriebė jai už rankovės. 

— Panelyte, aš atsiprašau. .. Gal ir jūs rastumėt laiko. 
Stalas padengtas restorane. .. 

“ — Ne viską norisi prisiminti, Raivo motin. 

— Aš jus kažkada anksčiau esu mačiusi. 

— Bet labai seniai, Raivo motin. Mano vardas Zaiga. 
Iki pasimatymo! 

Ir ji greit priėjo prie automobilio ir įsėdo vidun. 

— Zaiga! Zaiginia! — pašaukė palūžusi senikė. 

Automobilis išspjovė dūmų tumulą ir nuvažiavo. Lai- 
dotuvininkai visi kaip vienas pažvelgė ,„Volgai“ įkandin, 
paskui ėmė žvalgytis autobuso, kuris turėjo parvežti juos. 

— Namo?— paklausė vairuotojas. 

— Ne, į darbą. 

Kur nugalėtojos triumfas? Kur keršto saldybė? Kur? 
Kodėl tu man nė šito neleidi, prakeiktas Raivai Kamber- 
nausaiė 

Tr ji staiga pradėjo raudoti, blakstienų tušu ir dažais 
išsimurzindama veidą. | 

Tai buvo pirmas ir vienintelis kartas, kai vairuotojas 
regėjo ją verkiančią. Jis sustabdė automobilį prie šaligat- 
vio, bet ji liepė važiuoti toliau. 

— Nieko... Tuoj pereis... Aš tuoj suimsiu save į ran- 
kas... Ar jūs atsimenat tokią pavardę — Kambernausas? 
Tinklininkas Raivas Kambernausas? 

— Gal kada ir esu girdėjęs, — abejingai patraukė pe- 
čiais vairuotojas. 


PENKTAS SKYRIUS . 


Fanatikų niekad ir niekur netrūksta. Laimė, ne visus 
juos apsėda religinės ar panašios idėjos, dalis iš jų kas- 
dieniame gyvenime yra visai neblogi kolegos, kurie ne- 
pakantūs ir pernelyg gudrūs darosi tik tada, kai kas užka- 
bina jų apsėdimo objektą. Iš esmės jie labai panašūs į 
kolekcionierius, tiktai nepuola prie supelijusių pergamentų 
ir kitos Mantos, kuri kur nors dūla ar rūdija, bet viliasi 
nusipelnyti pasaulinę šlovę ir nemirtingą pripažinimą dar- 
bais, apie kuriuos nė vienas rimtas žmogus negalvoja ir už 
kuriuos nė viena įstaiga algos nemoka. Harijo Daukos vi- 
daus reikalų skyriuje toks apsėstasis buvo Pėteris Sy- 
puolas, kuris savanoriškai pasiprašė į archyvą ir, visų ma- 
nymu, ten su aktų aplankais gainiojo dulkes. Tačiau pats 
Sypuolas sakėsi sumanęs didelį darbą ir nuo intensyvaus 
galvos sukimo net pradėjęs plikti. 

Prancūzo Bertiljono šimto metų senumo laimėjimai — 
nusikaltėlių kartoteka su rankų ir kojų išmatavimais — 
pakišo Sypuolui mintį patobulinti vidaus reikalų valdybos 
turimą kartoteką. Jam atrodė, kad jau sugalvoio. kaip pa- 
gal fotorobotą surasti asmenį, jeigu jo fotografija jau yra 
archyve. 

Kai jam dingtelėjo ši mintis, jis neberado ramybės 
nei dieną, nei naktį — atrodė, jog savo laiką bus pražiop- 
sojęs, jog toks paprastas atradimas kam nors jau bus 
šovęs į galvą prieš daugelį metų. Laimė, Sypuolas gebėjo 
skaityti keturiom kalbom, ir jam taip rūpėjo patirti, kas 
yra nukniaukęs jo idėią, jog tol neišlindo iš bibliotekų 
skaityklų, kol nepervarė visos Rygoje įmanomos gauti 
specialiosios literatūros. Bet tenai nebuvo nė užuominos 
nei apie vagį, nei apie pavogtą daiktą, ir jam iš susijau- 
dinimo net kojas nakirto, juk, galimas daiktas, jis dar nėra 

apvogtas. Dabar pasidarė brangi kiekviena minutė, nes 
jam ėmė vaidentis, jog ir šiapus sienos ir anapus niekas 
nieko daugiau neveikia, kaip tik vargsta prie jo išradi- 
mo, kad tik tikrasis autorius liktų kvailio vietoje. 

Ilgai zyzęs, Sypuolas gavo atostogų anksčiau, negu bu- 
vo numatyta, ir nusibaladojo į Maskvą, bet ir ten nerado 
įrodymų, kad jį dominančia kryptimi būtų dirbama. 

Po to buvo metas, kai iš žmonos bei vaikų atminties 
pamažu baigė išdilti brangūs šeimos tėvo veido bruožai, 
nes namo jis trumpam parsirasdavo tik pačioje nakties 
tamsybėje. Susitikęs koridoriuje bendradarbį, Sypuolas jau 
nebesakydavo: „Labas rytas!" — kaip dera inteligentiškam 
žmogui, bet godžiai prašydavo parūpinti fotorobotą. 

Gerai pagalvojus, Sypuolo pastangos vis dėlto turėjo 
šiokią tokią prasmę. Jis rėmėsi tuo, kad fotorobotai mon- 
tuojami vis iš tų pačių veido atvaizdo dalių. Sypuolas 
tas dalis tam tikra eile sunumeravo. Todėl kiekvienas Ifo- 
torobotas, be vizualinio vaizdo, įgijo dar aštuonženklį skai- 
čių, kur pirmasis skaitmuo reiškė kaktą, antras — nosį, tre- 
"čias — burną, — ir taip toliau iki aštunto, kuris nusakė 
ausų formą. Jei ir kartotekoje prie kiekvieno asmens kor- 
telės sužymMėsi atitinkamus aštuonis skaitmenis, tarkim, 
kad liudytojai dėl vienos pozicijos gali suklysti, vis tiek 
paieškos laikas sutrumpės maždaug šimtą kartų. Pastaroji 
aplinkybė ypač svarbi, nes tada nusikaltėlis nespės pa- 
keisti savo išvaizdos, todėl tolesniame etape neklaidins 
liudytojų ir nepridarys painiavos. 

Nors pats Pėteris Sypuolas nė akimirkos nesuabejojo 
savo atradimo svarbumu ir tvarkydamas kartoteką sugai- 
šo baisybę laiko, iki šiol dar nebuvo pavykę pagauti nė 
vieno ieškomojo. Šį esminį trūkumą autorius aiškino tuo, 
kad spėjęs sutvarkyti vos trečdalį kartotekos ir kad dar 
nesugalvojęs formulės, kuria galėtų išreikšti veido bruožų 
permainas senstant. Daugelis kartotekos „herojų“ buvo 
nufotografuoti prieš dvidešimt trisdešimt metų, o kadangi 
jiems daugiau nebepasitaikė nusižengti įstatymui, naujes- 
nių jų nuotraukų nebuvo. 

Sypuolą skaudino veiklos trūkumas, todėl jis stengėsi 
nepraleisti nė karto — o tai pasitaikydavo gana retai, — kai 

mažoje salikėje prie ekrano ir projektoriaus susirinkdavo 
liudytojai ir būdavo kuriamas fotorobotas. 

Atsilošę minkštose kėdėse, sukviesti piliečiai žiūrėdavo 
į ekraną ir komanduodavo, kurią iš pridėtų veido dalių 
palikti, kurios ne. Kartais tarp jų iškildavo nesutarimų, 
bet tai nesudrumsdavo gyvos darbo nuotaikos, ir žmogus 
prie projektoriaus, kurio pareiga buvo iškilią kaktą pakei- 
sti į tiesią ar įdubusią, paprastai rasdavo kompromisą. 

Kai fotorobotas būdavo baigtas, Sypuolas su gautais 
aštuoniais skaičiais droždavo į archyvą, ir būdavo aišku, 
jog artimiausias dvi paras išsimiegoti negaus, nes vyres- 
nybė kol kas dar neleido išsidėstyti kortelių pagal sky- 
lučių ar rantelių sistemas, — tekdavo kiekvieną atskirai iš- 
traukti ir palyginti su atsinešta aštuonių skaitmenų infor- 
macija. 

Todėl kvaila būtų stebėtis tuo apsimestiniu abejingu- 
mu, kuriuo Pėteris Sypuolas bandė pridengti savo trium- 
fą, kai pasibeldęs neskubėdamas įėjo į tardytojo Harijo 
Daukos kabinetą. Harijas tuo metu apklausinėjo kažkokį 
liudytoją, vienoje iš kelių jam užkrautų kriminalinių bylų, 
jis žinojo laiko kainą ir todėl pasišovė išklausyti kolegą 
tuojau pat, bet šis trumpu gestu parodė netrukdysiąs, pa- 
lauksiąs ir, patogiai atsisėdęs ant nuzulintos bydermejerio 
stiliaus sofos, išdidžiai užsimetė koją ant kojos ir ėmė 
apžiūrinėti kabineto apstatymą taip susidomėjęs, lyg koks 
turistas, atsidūręs istoriniame valstybės saugomame pas- 
tate, kurio niekada nebuvo regėjęs. O koks jis atrodė di- 
dingas! Net žvaigždutės antpečiuose šviesiau spindėjo. 

Pagaliau liudytojo apklausa buvo baigta, lengviau at- 
sidusęs jis pasirašė kiekviename protokolo lape ir išėjo iš 
kabineto, o Sypuolas tučtuojau persėdo į jo vietą kitoje 
Harijo rašomojo stalo pusėje, ištraukė iš voko keturias 
fotografijas ir išdėliojo priešais tardytoją. Ir didžiuoda- 
masis klausiamai žiūrėjo, kas dabar bus. 

— Sveikinu, seni! — nuoširdžiai džiaugdamasis šūktelė- 
jo Harijas, kuris niekada nepavydėdavo kitam sėkmės. 

— Kuris iš jų tau tinka? 

— Erikas Vecbėrzas. Aš nežinojau, kad jis yra teis- 
tas. Mergiotės iš biuro man davė neteisingą informaciją. 
Tai daug ką keičia. 

Nors visos nuotraukos buvo gana panašios, Harijas 
nedvejodamas paėmė antrą iš dešinės. Vos prieš kelias 
dienas su šiuo vyru jis čia kalbėjosi, nuotrauka irgi ne- 
buvo sena, daryta gal prieš metus ne daugiau. Apsirikti 
negalėjai. 

— Jis man čia suvaidino labai įtikinamai! Žinai, toms 
informacijos biuro mergiščioms reikės duoti pipirų. 

— Hari — sumišo Sypuolas, vienu gaistu širdis jam 
nukrito į užkulnius.— Tai joks Erikas Vecbėrzas.— Paėmęs 
iš Daukos nuotrauką, jis atlenkė prie jos prisegtą lapelį 
ir perskaitė:— Viktoras Vazovas-Voiskis. Pravardė „Yla“. 
Gimęs penkiasdešimt šeštais metais Rygoje. Ūgis vienas 
kablelis aštuoniasdešimt du. Išsilavinimas vidurinis. Tris- 
kart teistas — visus kartus už butų plėšimą. 

— Tu esi tuo tikras? 

— Pats išrašiau. 

— Kas dar apie jį žinoma? 

— Paskutinį sykį paleistas prieš pustrečio mėnesio. 

— Gyvena Rygoje? 
 — Sakėsi važiuosiąs į Murmanską pas tėvą. Rygoje 
nėra prisiregistravęs. 

— Parodyk man dar kartą tą nuotrauką! Kad mane 
perkūnas... Kad mane... Tai Erikas Vecbėrzas. 

Harijas Dauka ištraukė iš rašomojo stalo stalčiaus tipo- 
grafiniu būdu padaugintą piešinį — iš abiejų atvaizdų 
žvelgė tas pats žmogus. Žinoma, viena kita smulkmena ne- 
sutapo, nes fotorobotas juk buvo kombinuota nuotrauka, 
tačiau abu kriminalistai neabejojo, jog turi reikalą su tuo 
pačiu subjektu. 

Jiedu kartu pagalvojo, kad Vazovas-Voiskis gyvena su 
Eriko Vecbėrzo dokumentais, tačiau ši mintis buvo per- 
nelyg jau nelogiška. Vecbėrzas turėjo aukštą kvalifikaci- 
ją, retą profesiją, ištisus dešimt metų jis buvo išdirbęs 
toje pačioje gamykloje, jo vietoje kitas nebūtų sugebėjęs 
dirbti. Vecbėrzas turėjo šeimą ir kaimynus, kurių kaimy- 
nystėje jis gyvena jau gana seniai. Vecbėrzas turėjo. .. 

— Nežinau, kaip tai atsitiko, bet į archyvą vietoj Va- 
zovo-Voiskio fotografijos pateko Eriko Vecbėrzo nuotrau- 
ka,— pasakė Dauka. 

Sypuolas papurtė galvą. 

— Plaukus dar galima nusidažyti, bet juk ūgis visai 
vienodas. Centimetras į centimetrą. Čia kažkas nesupran- 
tama. 

— Aš užklausiu Murmanską. 

— Nieko gudresnio tu dabar ir nespėtum padaryti — 
Šis nesusipratimas Sypuolą aiškiai nuliūdino, nes šiek tiek 
atitolino tą valandą, kai jis bus apvainikuotas laurų vai- 
niku.— Einu. Man apačioj susikaupė baisiai daug darbo. 

Tardytojui Daukai irgi buvo labai apkrauta diena, ta- 
čiau popiet jis ištaikė porą valandų, atidėjęs Mendejo. 
Mnacokanovo apklausą, — šis, ne taip kaip Vazovas-Voi- 
skis, niekur nedings, nes šluoja gatves ir gyvena griežtoje 
priežiūroje. 

Kaip ir buvo tikėtasi, teletaipas iš Murmansko atnešė 
žinią, jog pilietis Viktoras Vazovas-Voiskis, Genadijaus 
sūnus, nei pačiame mieste, nei Murmansko srityje nėra 
priregistruotas. 

Iš visų priemonių, kurių galėjo imtis Harijas Dauka, 
kad surastų niekur negyvenantį, trissyk teistą recidyvistą, 
pradžiai jis pasirinko reikalaujančią mažiausiai darbo: nu- 
ėjo į archyvą susipažinti su paskutine Voiskio byla, per 
kurią šis ištisiems trejiems metams buvo praradęs lais- 
vės džiaugsmus. Čia bent jau apytikriai bus nurodyta, 
kurioje miesto pusėje jo ieškoti. Pora šiapus grotų pra- 
leistų mėnesių paprastai per trumpas laikas, kad spėtum 
susirasti naujų pažįstamų, — tenka apsieiti su senais drau- 

ais. 

Č Skliautuotais rūsio koridoriais kilpų kilpom vingiavo 
neobliuoti stelažai, pilni dulkėtų bylų, tačiau prašomąją. 
Dauka vis dėlto gavo greitai. 

Jis atsisėdo prie stalelio ir ėmė bylą sklaidyti. 

Šešių nusikaltėlių grupė buvo nuteista už daugiau kaip 
dešimties butų apiplėšimą ir dviejų automobilių vagystę. 
Automobiliais iš pradžių buvo manyta tik išsivežti prisi- 
grobtą turtą, tačiau vėliau, kai pritrūko pinigų, jie buvo 
parduoti dalimis. Vyriausiajam iš grupės jau buvo per 
trisdešimt, jis dalyvavo veik visose vagystėse. Teismas jį 
pripažino svarbiausiu kaltininku ir paskyrė didžiausią bau- 
smę — šešerius metus, nes vieneri jam dar buvo likę iš 
ankstesnės bausmės. Vazovas-Voiskis pagal svarbumą užė- 

mė antrą vietą, nors buvo prisidėjęs tik prie dviejų va- 
gysčių. Ne taip kaip kitos, šios dvi buvo labai kruopščiai 
suorganizuotos — ir abu kartus nukentėjusiųjų prarastas 
turtas buvo įvertintas penkiaženkliu skaičiumi. Kai nusi- 
kaltėliai buvo sulaikyti, kaip tik šio turto pavyko atgauti 
labai nedaug: Vazovas-Voiskis tvirtino, jog viską pardavęs 
gatvėje nepažįstamiems žmonėms, o pinigus prašvilpęs 
restoranuose ir pralošęs kortomis. Lošti jam, matyt, tikrai 
nesisekė — lošimas buvo minimas ir kitų nuteistųjų paro- 
dymuose. Dažniausiai buvo lošiama paties Vazovo-Voiskio 
trijų kambarių kooperatiniame bute, kur iki pardavimo bu- 
vo laikomas ir prisiplėštas turtas. Pradedantieji iš visų 
šešių buvo tik du, pradedantieji jie, matyt, buvo ir 10- 
šėjai, nes kartą, be pinigų, vyresniajam ir Voiskiui buvo 
prakišę ir savo grobio dalį. Teismo sprendimu butas buvo 
atiduotas kooperatyvo žinion, bet kompensacija už jį nu- 
kentėjusiems padengė tik menką nuostolių dalį, nors vyk- 
domieji raštai Vazovą persekiojo jau nuo pat pirmojo 
teismo. Sulaukęs dvidešimties metų, jis jau buvo spėjęs 
ilįsti į tokias milžiniškas skolas, jog praktiškai negalėjo 
tikėtis jų grąžinti iki pat amžiaus galo. 

15 nuteistųjų adresų buvo matyti, jog visi gyveno be- 
veik tame pačiame Kengaragio rajone, todėl Dauka pas- 
kambino tenykščiam apylinkės inspektoriui ir susitarė po 
pusvalandžio susitikti. | 

Apylinkės inspektoriaus kambarėlis buvo už draugovi- 
ninkų štabo. Per mažą koridoriuką, kurį beveik užėmė 
paprastas suolas su atkalte interesantams, galėjai išeiti į 
namo laiptinę, o iš jos į lauką. 

Inspektorius buvo plačiapetis majoras, kalbėjo su vos 
jaučiamu latgaliečių akcentu ir sakėsi čia dirbantis jau 
seniai. E 
— Žinoma, kad čia Viktoras, — pasakė jis, vos užmetęs 
akį į nuotrauką. Ir atsiduso:— Nusirito vaikis pakalnėn, 
nė nepamačiau. O geras vaikis buvo. Kitus aš čia barda- 
vau, gainiodavau, su juo niekad vargo neturėjau. Manda- 
„gus, kepurę pakels, dar koja brūkštelės. Kai paaugo, ma- 
žiau jį bematydavau, šiame miesto gale ypatingų pramogų 
nėra, jaunimas važiuoja linksmintis i centrą. Ir staiga — 
butų apiplėšimas. Tėvas per vieną dieną susibaigė, pa- 

mačiau gatvėje — nebepažinau, motina lakstė, rūpinosi at- 
lyginti nukentėjusiems, kad bent iki teismo paleistų be 
antrankių. Paleido. Kitą sykį po savaitės Viktorą ir dar 
vieną nutvėrė vagiančius tiesiai bute. Daiktai jau buvo 
sukrauti į lagaminus. Davė kaip reikiant, bet tiems maža- 
mečiams visokios lengvatos — po pusantrų metų grįžo na- 
mo. Aš vėl vargau, kol įtaisiau į darbą, juk neturi aštuo- 
niolikos, o dar iš kolonijos, tokių nė vienas taip lengvai 
į savo gamyklą nenori priimti. Jau apsidžiaugiau, kad bus 
gerai, bet po dviejų Mėnesių — vėl atgal už tą patį. Moti- 
na mirė, tėvas sulaukė, kol grįžo iš kolonijos, atidavė bu- 
tą ir pats išvažiavo kažkur į Šiaurę. Neklauskit manęs 
priežasčių, šiuo atveju tam jų nebuvo — vienintelė, laukta 
atžala, tėvai — padoriausi žmonės. .. Bet nusirito pakalnėn, 
ir gana. Kvailai išeina, bet taip yra. Vėl ko nors prisivi- 
rė? 

— Taip atrodo. 

— Na, na... Aš čia kokį pustuzinį tokių turiu, kur 
laisvės beveik nespėja nė pauostyti. 

— Kur mes jį galėtume rasti? 


— Viktorą?— Majoras susivokė, jog klausimas ne vie- 
toje, ir užuot atsakęs, patraukė pečiais.— Nežinau, nesu jo 
mates, bet kažkas sakė... Pala, kas man sakė? Turbūt jo 
senųjų namų kiemsargė. Tuoj aš jai paskambinsiu. .. 

Įgaliotinis, reikia manyti, žinojo, kodėl su. kiemsarge 
reikia kalbėtis užuominomis. Jis tai padarė mikliai ir Vik- 
torą paminėjo tiktai prabėgomis, tačiau iš majoro galvos 
linktelėjimo Harijas suprato, jog reikalinga informacija 
gauta. 

— Čia man gyvena viena tokia baro dama, kaip aš ją 
vadinu, — pasakė majoras, kabindamas nuo kablio uniior- 
minę kepurę.— Nueisim, man vis vien reikia ją pagąsdin- 
ti, kad nedirba. Ilgiau kaip mėnesį nė vienam darbe ne- 
išbūna. Kadgi sunku, — nusišypsojo jis— Naktį po karče- 
mas, rytą į darbą. Kas čia gali ištverti? Dvi seserys — ir abi 
tokios! Mamytė dirbo viršininke, kažkur nutekėjo, paliko 
dukterims butą. Aš tau sakau, butai tokiems byra kaip iš 
gausybės rago, o doras žmogus laukia jo metų metais ir 
niekaip negali sulaukti, 

Pėsčiųjų takelis vingiavo tarp vienodų daugiaaukščių 
silikatinių plytų namų su apšiurusiais krūmeliais ir smėlio 
dėžėm kiemuose. Kažkur toliau buvo girdėti traukinys 
dundant. 

— Čia einam į vidų. Ketvirtas aukštas. 

Laiptai buvo siauri ir ganėtinai apskretę. Majoras bel- 
dėsi veltui. Kažkokia nebejauna moteris, nešdamasi pro 
šalį vaiko vežimėlį, įgaliotiniui pašaipiai pasakė: 

— Belskitės garsiau, tos juk dieną miega, o dirba nak- 
timis! 

Einant į autobusų stotelę, majoras pasakė, jog gal ir 
geriau, kad dabar nepavyko įeiti. Jeigu Viktoras čia gyve- 
na, protingiau būtų atvažiuoti kokią šeštą ryto. 

— Tokiu metu nėra kur pasidėti, ir jie lenda į savo 
migius kirmyti. Jūs pats ryt atvažiuosit?ė Taip būtų pato- 
giau, prireikus būtų galima kratą padaryti. Bet būtinai ei- 
nam kartu, aš šį rajoną vis dėlto geriau pažįstu negu jūs. 
Iki pasimatymo! 

— O jeigu penktą? 

— Gerai! 

Kai sučirškė žadintuvas, tardytojas Dauka pro langą 
pamatė, kad operatyvinės grupės automobilis jau laukia 
prie durų. Su gaisrininko miklumu įšokęs į kelneš, persi- 
braukęs žandus elektrine skutimosi mašinėle, piktai gur- 
giant tuščiam pilvui, jis puolė į apačią, kad žmonės be 
reikalo negaištų laiko. Tačiau pasirodė, kad šie buvo nusi- 
teikę palaukti — pasitaikęs iškvietimas kaip tik į šią pu- 
sę, tad nusprendę atgal į skyrių tuščiai nevažiuoti. 

Rajono inspektorius stovėjo prie sutarto kampo ir sklai- 
dė kažkokius dokumentus, kai automobilis privažiavo, jis 
greit susibruko juos į vidinę milinės kišenę. 

— Mašinos niekur nenuvažiuokit, tegu stovi. čia pat, — 
perėmė vadovavimą mMajoras.— Tegu pamato pro langą, 
tada supras, kad reikalas rimtas — jos baisiai bijo rimtų 
reikalų. 

Paskambino ir pasibeldė, bet niekas neatėjo atidaryti, 
ir Majoras, priglaudęs ausį prie durų, įdėmiai pasiklausė. 
Staiga jis užmerkė iškart abi akis, ir Harijas suprato, jog 
viduj kažkas yra. 

— Atidaryk duris, Bela, tai aš! Nepykdyk manęs! 

Šūktelėjo, smarkiai pabarškino ir vėl priglaudė ausį 
prie durų. Dabar iš jo mirksėjimo ir veido išraiškos galė- 
jai suvokti, jog viduje prasidėjo bruzdėjimas. 

— Bela, atidaryk! 

— Kas tenai?— paklausė iš vidaus išgąstingas moteriš- 
kas balsas. 

— Aš, apylinkės inspektorius! 

Barkštelėjo durų grandinėlė, spragtelėjo spyna, ir už 
slenksčio Harijas išvydo užsimiegojusią dvidešimt trejų 
ar kiek vyresnę moterį, žibančią gana menkoje laiptinės 
šviesoje. Harijas tikėjosi išvysti susivėlusią ir nusival- 
kiojusią būtybę, tačiau ši labiau panėšėjo į merginą iš 
komercinių italų filmų — ilgas išsiuvinėtas geltono šilko 
chalatas, ant kojų šlepetės užriestais galais, plaukuose ri- 
tinėliai, bet aprišti plona peršviečiama skarute. Ji atrodė 
daili ir išpuoselėta. 

— Kodėl tu, Bela, neatidarai, kai beldžiu?— paklausė 
majoras, sprausdamasis pro ją į butą. 

— Ar aš žinau, kas čia naktį daužosi? 

— Argi naktį? Žmonės apie šį laiką keliasi į darbą! 
Kur tu dirbi? 

— Vagonus mMazgoju. Bet dabar turiu biuletenį — per- 
šalau. 5 
— Parodyk nedarbingumo lapelį! 

Moteris nusigręžė ir ėmė raustis po sekreterą. 

Kambarys jau nebuvo toks kaip italų filmuose, tačiau 
apleistu irgi nebūtum pavadinęs, nors kosmetinio remon- 
to labai reikėjo. Visur trūko šeimininko rankos. Kažkada 
brangiai pirkti tamsūs baldai išklibę, spintos durys laiko- 
si vos ant vieno vyrio, tačiau naktinės puotos pėdsakų 
neregėti. 

Harijas tyčia paliko duris tik privertas ir pasuko pas- 
kui Belą ir majorą į kambarį. Jei kas yra pasislėpęs vir- 
tuvėj ar tualete ir nori bėgti, palankesnio momento nesu- 
lauktų. Juk jis mano, kad atsigrūdo apylinkės inspekto- 
rius su kokiu draugovininku, ir negali žinoti, kad kieme 
jį pasitiks vaikinai iš operatyvinio automobilio. 

Bela surado mėlyną nedarbingumo lapelį ir padavė 
inspektoriui. Šis peržiūrėjo datas ir grąžino. 

— O sesuo?— Apylinkės inspektorius linktelėjo į ga- 
linio kambario duris. , 

— Jos berniuką išbėrė. 

— Pabelsk, aš vis dėlto noriu pažiūrėti. 

— Ji žino, kad jūs čia esat.— Bela atidarė duris ir už- 
degė šviesą. 

Plačioje lovoje gulėjo ne ką vyresnė moteris ir ber- 
niukas smulkiais rausvais puškiukais išbertu veidu. Ne, 
nei viena, nei kita nebuvo iš tų, kuri su briliantais ausyse 
vaikščiojo po turgų už parankės su sukčium,— tamsiavei- 
džiai pietiečiai ją pavaizdavo visai kitokią, ypač pasigar- 
džiuodami. 

Majoras mikliai atsiklaupė ant kelių ir pažiūrėjo po 
lova. Bela paniekinamai šyptelėjo, todėl majoras paraudęs 
pasakė: 

— Atsiminiau aną tavo seniuką, kuris buvo palindęs po 
apačia ir niekaip nebegalėjo išlįsti. Sakau — gal ir dabar 
kokiam reikia pagelbėti. Ar jis daugiau nebeateina? Ta 
pačia proga atidaryk ir spintą. 

Bela atidarė spintos duris ir parodė, kad ir ten nieko 
nėra, 

Harijas su majoru grįžo į pirmąjį kambarį, sesuo su 
berniuku nesikėlė. 

Majoras nenurimo, išlandžiojo virtuvę ir kitas patalpas, 
bet niekur nieko nerado. 

— Kada tu pamatysi Viktorą?— netikėtai paklausė. 

— Kokį Viktorą? 

— Pati žinai, apie kurį Viktorą aš klausiu. 

— Vazovą-Voiskį? 

— Taip, taip... „Ylą“. 

— Apie tą idiotą aš nieko nenoriu girdėti. 

— Bet mes norim. Mano kolega nori jį net pamatyti. 
Juk jis pas tave gyvena, 

— Gyveno! Kai iš ten išėjo, neturėjo kur dingti, tai 
aš ir priėmiau. Vis dėlto didžioji mano meilė. Priėmiau ir 
šėriau kaip bulioką, o jis nudžiovė man visus skudurus 
ir išmovė. 

— Pareiškimą milicijai parašei? 

— Nieko aš nerašiau ir nerašysiu. Tegu paspringsta! 

— Bent jau pasakyk, kur jo ieškoti. 

— Duokit jūs man ramybę, aš... Aš jam iš paskos 
nelakstau, tam idiotui! 

— Bela, valdyk liežuvį, aš galiu supykti. 

— Eikit į čigonų namus, ten antrame aukšte jis turė- 
tų būti, — staiga atsiliepė sesuo iš kito kambario.— O tu, 
ožka, nedangstyk šito maitos, dar pati įkliūsi, prisidirbsi 
bėdos! 

— Rūpinkis geriau savim, o ne manim! 

— Eikit tik į čigonų namus, ten jis yra! — vėl šūkte- 
lėjo iš galinio kambario. 


Automobilyje majoras pasitrynė dar užmiegotas akis 
ir, nė į vieną nesikreipdamas, pasakė: 

— Ką aš joms padarysiu? Nieko. Triukšmo namie ne- 
kelia, į naktinę karčemą susikviečia vos bepakrutančius 
senukus, tie klusnūs ir elgiasi ramiai. Jaunos, tvirtos mo- 
teriškės, o pačios sau duobę kasa. O nekvailos, pačios 
supranta, jog amžinai šitaip nebus. Vagonų plovėjos su 
lakuotais nagučiais! Pačios tos! Padirbės kokią savaitę, ir 
tiek tematysi! Jei išmoktų kokio padoraus darbo, gal ir 
atsistotų ant kojų. 

Automobilis per tą laiką išvažiavo iš namų sangrūdos 
ir įsuko į plačią asfaltuotą gatvę, einančią lygiagrečiai su 
geležinkeliu. 

— Važiuokit tiesiai — tarė mMajoras.— Dar geras gaba- 
las kelio. 

— Ką ji ten šnekėjo apie didžiąją meilę? 

— Gryna nesąmonė, — numojo ranka majoras, o po 
valandėlės paaiškino:— Bela jam gal ir buvo pirmoji ir 
didžioji meilė, o ne atvirkščiai. Taip bent man kiemsargė 
pasakojo. Tada, kai Viktorą pirmąsyk pasodino. O jai 
pasakojo Viktoro mama. Mamos visuomet randa romantiš- 
kų priežasčių. Vogtus pinigus jis esą kleidęs su Bela, jai 
visuomet būdavę per maža, grasindavusi išeiti pas kitą. 
Važiuodavę ūžti net į Taliną ir Leningradą. Paauglio vai- 
kio naktimis nebūna namie, o motinėlė laiko liežuvį už 
dantų lyg kokia sąmokslininkė. Ko tada stebėtis, jeigu 
pačią po to ištiko infarktas. 

Beveik per vienodą nuotolį nuo gatvės ir geležinkelio 
linijos su malkinių eilute priekyje ir geležine pompa kie- 

me, visai atviroje vietoje, be tvorų, stovėjo tinkuotas me- 
dinis dviaukštis, nudažytas rožine spalva. 

— Šitas irgi man baigia išlįsti per gerklę, — lipdamas iš 
automobilio, pasiguodė majoras.— Visi lyg ir kažkur dir- 
ba, o iš tiesų šlaistosi po Centrinį turgų ir spekuliuoja. 

— Atsimenu, čia seniau ganydavosi bėras arklys. 

— Tai buvo seniai. Tada čia gyveno vieni čigonai. 

— O dabar? 

— Dabar gyvena ne tik jie, bet irgi tik ir žiūrėk. Ir 
vis vien kas nors atsitinka. Pavasarį keturis patupdėm už 
išprievartavimą. | 

Nusprendė, jog vėl eis aukštyn tik dviese, o likę au- 
tomobilyje vyrukai stebės, kad niekas per tą laiką neiš- 
smuktų iš namo. 

Tiesiai nuo lauko durų prasidėjo apsilupęs nešvarus 
koridorius, iš abiejų jo pusių buvo butai. Kažkur pravirko 
vaikas, motina jį aprėkė. 

— Čia... Tik žiūrėk, kad nepargriūtum. 

Į antrą aukštą vedė siauri statūs girgždantys laiptai 
be turėklų, išmintomis, net įdubusiomis pakopomis. 

— Kaip maiše... Prisilaikyk sienos, — tarė majoras. 

Iš tamsos jie išnėrė antrajame aukšte. Pačiam gale 
blausiai žibėjo langas, lauke jau aušo. 

Buto numerių negalėjo įžiūrėti, ir majoras ėmė skai- 
čiuoti duris. 

— Man regis, kad šitos, — burbtelėjo jis ir pasibeldė. 

Po valandėlės durys atsidarė, ir Harijas išvydo moterį, 
kuri siautėsi flanelinį chalatą. Plūstelėjo šilto, sudvisusio 
oro banga. 

— Labas rytas! 

— Labas rytas. ..— atsakė moteris. Jos žvilgsnis buvo 
ir baikštus, ir budrus. Atrodė, jog nei naktiniai, nei ryti- 
niai milicininkų vizitai jos jau nebestebina, jog ji susi- 
taikiusi su tuo, kad vėl teks ką prarasti. 

— Ar Viktoras namie? 

— Jis miega. 

Harijas su majoru įėjo į virtuvę. Beveik pusę jos užė- 
mė krosnis, ant kurios stovėjo keptuvė su vakarienei iš- 
keptomis, bet nesuvalgytomis bulvėmis. Sienos buvo prisi- 
gėrusios dūmų ir virtuvės tvaiko. 


85 


Majoras daugiau nieko moters neklausė, pro atviras 
duris žengė toliau, sugraibė prie staktos jungiklį. Kambarį 
užplūdo beveik balta šviesa, nes lemputė buvo be gaubto 
ir labai stipri. | | 

Ant sofos aukštielninkas, pravira burna gulėjo Vikto- 
ras Vazovas-Voiskis. Jis negarsiai knarkė. Barzdos nebu- 
vo skutęsis gal kokias tris dienas, veido oda atrodė papil- 
kėjusi. Ant grindų po ranka stovėjo du buteliai spirituoto 
raugo, kurį gamintojai kažkodėl vadina portveinu, bet jau 
tušti. | 

— Kelkis! — papurtė jį už peties majoras. 

Atsimerkė raudonos karščiuojančios akys ir kaipmat 
pasistengė įvertinti visus situacijos pliusus ir minusus ir 
sumesti, kaip viskas pasisuks toliau. 

— Duokit man ramybę, aš noriu miego! — piktai burb- 
telėjo įaunuolis ir norėjo nusisukti į sieną, tačiau apylin- 
kės inspektorius už peties trūktelėjo jį atgal. 

— Kelkis, pabusk,— geraširdiškai pasakė jis.— Greit 
turėsi iki valiai laiko išsimiegoti. 

Moteris virtuvėje pradėjo tyliai verkšlenti. 

— Koks reikalas?— pasikėlęs pusiaugulom paklausė 
jaunuolis. Nors jis buvo apsileidęs, jo panašumas į Eriką 
Vecbėrzą buvo nuostabus. Net tokios pat veido raukšlės, 
tik gal kiek gilesnės. 

— Važiuojam, pamatysi. .. 

— Niekur aš nevažiuosiu! 

— Važiuosi, važiuosi... Šok tik vikriai į kelnes, mes 
neturim laiko. | 

— Be reikalo pristojot, aš ant sąžinės nieko neturiu! 

— Tai dar labiau skubinkis su mumis. 

— Tikri kretinai, neduoda žmogui nė išsipagirioti! — 
Vaikinas atsisėdo ant sofos krašto — Marija, duok man 
švarius marškinius! 

Atrodė, jog kiekvieną judesį jis daro su didžiausiomis 
pastangomis, lyg nuo kiekvieno judesio jam skaudėtų. 
Harijas prįsiminė, kaip sunkiai rytais sėsdavosi ant lovos 
krašto ir rengdavosi jo senelis, kai reikėdavo eiti į tvartą 
šerti gyvulių, ir kaip visą sustingimą seneliui — jam tada 
jau buvo beveik aštuoniasdešimt — kaip ranka atimdavo, 

kai jis atidarydavo arklidės duris ir Tilė už perdarynės 
pastatydavo ausis ir imdavo prunkšti minkštomis lūpomis, 

— Kur tu dirbi?— paklausė majoras. 

— Nustok kriuksėti, viršininke! Dar tik du mėnesiai! 
Aš dar renkuosi. Mūsų broliai irgi žino įstatymus! 

— Jis jau buvo pradėjęs kuro treste, bet. ..— Moteris 
ieškojo spintos lentynose marškinių. 

— Už-si-čiaupk! — aprėkė ją vaikinas, ir ji tučtuojau 
nutilo. 

Galų gale jis susiruošė — ant kojų paprasti, net po- 
prasčiai batai, nuzulinti džinsai, ant pečių sportiniai tri- 
kotažo marškiniai, o ant jų striukė su prisegamu dirbtinio 
kailio pamušalu ir gobtuvu. Ne, jis nė kiek nepanėšėjo 
į žmogų, kuris prieš kelias dienas turėjo aštuonis šimtus 
rublių. 

— Skutimosi reikmenys! — susigriebė moteris. 

— Nesirūpink, brangioji, jie mane tenai skus ir kirps 
už dyką. | 

Moteris sustojo mažo vargano kambarėlio vidury, lau- 
kdama, kad su ja atsisveikintų. Ji laikėsi didvyriškai, ta- 
čiau akys jau buvo drėgnos. 

— Gyvuok sveika, Maruž! — paplojo jai per petį vai- 
kinas. 

— Rašyk... 

Majoras išėjo į virtuvę, Harijas paskui jį. Jį pribloškė, 
kad moteris net neprileidžia minties, jog vaikiną jie išsi- 
veda per klaidą, jog jisai gali pasirodyti nekaltas. Ko ge- 
ro, jis ne pirmas, kurį iš šio buto taip išsiveda, todėl, kai 
atvėrė duris, jos veidas nerodė nuostabos, tik susitaiky- 
mą su likimu. 

Jau stovėdama ant slenksčio ir žvilgsniu lydėdama nu- 
einančius, ji staiga kažkodėl tardytojui Daukai, kuris ėjo 
paskutinis, pasiguodė: 

— Man nesiseka... Man baisiai nesiseka... 

Ir greit uždarė ir užsirakino duris, lyg bijodama, kad 
Harijas veršis atgal ir ją paklaus: ',, Kodėl jums nesiseka?" 
Dauka prisiminė savo viršininką Alsterą ir pagalvojo, kad 
šis į tokį klausimą turėtų gatavą atsakymą. 

„Neteisingai renkatės draugus,— pasakytų jis.— Kitą 
syki būkit apdairesnė!" 

Tr jo žodžiuose būtų daug teisybės. Skirtumas nebent 
tik tas, kad į čigonų namą nevaikšto draugai, kurie pri- 
pratę svečiuotis ištaiginguose trijų kambarių butuose su 
lodžijom į saulės pusę. 

Laiptai apačion buvo tamsūs kaip pirma, Harijas girdė- 
jo, kaip žengia abu priešakiniai — atsargiai, ranka prisi- 
laikydami sienos. 

— Ji dirba?— paklausė majoras. 

— Palik ją ramybėje, viršininke. Ji šventas žmogus. 
Gal ir nelabai protingas, bet šventas tikrai, 

Apatinio aukšto butuose irgi sujudo sukruto, už durų 
priešais laiptus sušneko čigoniškai, 

— Vėsu. Gal jūs geriau apsivilkit paltą?— susigūžęs 
pasakė Harijas, kai jie atsidūrė kieme.— Grįžkit ir apsivil- 
kit, mes palauksim. 

Jis tyčia neužakcentavo — odinį paltą. 

— Aš, viršininke, neturiu šilto paltelio,— atsakė Vazo- 
vas-Voiskis ir, pamatęs prie šaligatvio stovint automobilį, 
neraginamas nuėjo tiesiai prie jo. 

— Aš pasiliksiu — padavė ranką majoras.— Jeigu jau 
taip anksti gavau keltis, patikrinsiu čia pat netoliese dar 
porą adresiukų. Ir dar vienas, kur alimentų nemoka, man 
čia slapstosi. 

Atsisveikino. 

Kilo rūkas, automobiliai priešais važiavo su artimosio- 
mis šviesomis, išjungę gabaritines. 

Vazovas-Voiskis sėdėjo susitraukęs ir visą kelią žiū- 
rėjo pro užpakalinį grotuotą langelį. 

Apklausa davė ne kažin kiek. 

Dvi valandas tardytojas Dauka painiojo Vazovą-Voiskį 
savo klausimais ir logika, bet šis nė nemanė prisipažinti. 
Tik pavyko susidaryti tolesnį paieškos planą, nes kartais, 
kai Viktorui reikėdavo ką nutylėti, jis griebdavosi atsaky- 
mo, kuris, Matyt, jam atrodė kaip vaistas nuo visų ligų. 

— Nežinau —sakydavo Vazovas-Voiskis.— Neatsime- 
nu, buvau girtas. 

Dauka visas jo šnekas ramiai įrašė į magnetofono juo- 
stelę, o pats dar įamžino popieriuje. Jis nesistengė daug 
įrodyti, tik klausinėjo ir klausinėjo, — paskui vienas nes- 
kubėdamas visus atsakymus išanalizuos ir nusižymės to- 

lesnio darbo schemą. Per kitą apklausą Vazovą-Voiskį jau 
rimčiau priremtų prie sienos, ir šis, žinodamas, kad už 
nuoširdų prisipažinimą bausmė sušvelninama, sumetęs, 
kad teismui įrodymų visiškai pakanka, gal ir prisipažintų. 
Šiaip ar taip, vaikinas nepanašus į tuos bukagalvius, kurie, 
išsigandę tardymo, tvirtina, kad balta yra juoda, o juo- 
da — balta, ir tik per teismą, gavę paskutinį žodį, lieja 
atgailos ašaras, tikėdamiesi šį tą vis dėlto išpešti. Kad tar- 
domojo sąžinė nėra švari, liudijo ir liūdnas atsisveikini- 
mas su Marija, ir tai, kad labai jau dažnai „nežinodavo“ 
ir „,neprisimindavo“. | 

— Kiek dienų jūs dirbot, kai išėjot iš kolonijos? 

— Nė vienos. | 

— Marija sakė, kad dirbot kuro treste. 

— Šituo aš ją įtikinau, kad jai būtų lengviau ant šir- 
dies. 

— Kur dabar yra jūsų tėvas? 

— Nežinau. Kažkur Šiaurėje. 

— Kam jūs sakėt, kad važiuosit pas jį? 

— Karčemoj už stalo velniai žino ką pripliauški. Vy- 
rukai žino, kad mano senis yra baisus šiška, tai aš ir pa- 
leidau jiems miglą į akis, tegu galvoja: nuvažiuos ir grįš 
su grandioziniu kapšu pinigų, tada tai prasidės ūžimas. 
Taip pliaukšdamas aš dar kokį mėnesį galėčiau gerti iš 
kito kišenės. 

— Kodėl maustot draugus ir nevažiuojatė— sarkastiš- 
kai paklausė Dauka. 

— Aš nė nežinau, kur jo ieškoti... Jis jau buvo nus- 
prendęs nutraukti giminystę, kai užpraeitą kartą mane 
pasodino. Tik neišsiregistravo, kad man liktų butas. O 
paskui — kaip išvažiavo, taip ir pražuvo. Jis man pasakė, 
ką apie mane mano, aš pasakiau, ką manau apie jį, ir atia. 
Daugiau neparašėm kits kitam nė vieno laiško. Garbės 
žodis, nemeluoju. Kolonijoje visi siuntiniai smulkiai sura- 
šyti knygoje, galit patikrinti, Jeigu aš per neapsižiūrėjimą 
kokiai mergai neįkirsiu vaiko, senukas visus savo garbės 
raštus ir pinigus galės pasiimti į grabą — su manim jis ne- 
benori turėti jokių reikalų. Dabar aš galėčiau nors angelu 
pavirsti, jis vis tiek man nė kapeikos neduotų. 

— Jūs jau ir esat angelas. Taip bent man visą laiką 
sakot. Kur Belos daiktai? 

— Kokie?. 

— Tie, kur pasiėmėt. 

— Aš nieko nežinau apie jokius Belos daiktus, — šiur- 
kščiai atkirto Vazovas-Voiskis, pasipūtęs atsilošė į kėdės 
atkaltę, bet įstengė išlaikyti trumpą pauzę.— Kiek ji ten 
surašė, ta sterva? | 

— Buvau girtas, neatmenu,— šyptelėjo Dauka ir pagal- 
vojo, kad viršininkui Alsterui šitoks atsakymas tikrai 
nepatiktų, bet dėl šventos ramybės pastabos jis vis dėlto 
nedarytų. 

— Ir dėl tos paleistuvės jie vidury nakties traukia žmo- 
gų iš lovos! Duokit man su ja pasišnekėti akis į aki, ir ji 
atsiims atgal savo pareiškimą. Juk ir jūs,viršininke, nerei- 
kalingų bylų nenorit. O aš nė tiek! Nemanykit, kad aš 
grasinsiu jai nusukti galvą kaip vištai, aš pasiruošęs su ja 
išsiaiškinti jūsų akivaizdoje. 

Kriminalinės paieškos inspektoriai ir tardytojai su nu- 
sikaltėliais kalbasi kasdien, nusikaltėliai su kriminalinės 
paieškos inspektoriais ir tardytojais tiktai tada, kai bai- 
giasi vienas jų sėdėjimo laikas ir jie rengiasi pradėti an- 
trą. Šių treniruočių krūvis toks nelygus, jog kaltininkui 
beveik nelieka vilties išsisukti nuo atsakomybės, net jeigu 
jis puikiai subalansavęs atsakymus ir užsitikrinęs alibi. 
Kad ir koks gyvenimas margas, situacijos, kuriomis prasi- 
deda dramatiškas tardytojo ar inspektoriaus diaiogas su įs- 
tatymų pažeidėjais, kartojasi. Todėl tardytojas gali moky- 
tis iš savo klaidų ir pasinaudoti mažiausiu priešininko ne- 
apsižiūrėjimu. Visuomenės laimė — tai nėra lygi kova. Ir 
kad ji niekad nepasidarytų lygi, ištisi institutai tobulina 
tardymo metodiką, savo rekomendacijas teikia psicholo- 
gai ir psichiatrai, o kriminalistikos laboratorijos tučtuojau 
perima kiekvieną mokslo laimėjimą. Nusikaltėlių pasauly- 
je visiems tiems dalykams priešinasi nebent dėdukas nu- 
gleizotu vatiniu, atsitūpęs kolonijos rūkyklos kampe, jis 
traukia pigią dvokiančią cigaretę ir moko jauniklius, ku- 
riems jis dar atrodo autoritetas: 

— Tik neprisipažinkit! Tik sakykit — neprisimenu! Te- 
gu įrodo! 

Jeigu jo klausytojai makaulėse -turėtų nors kiek sme- 
genų, jie paklaustų, kodėl gi dėdukas savo cigaretę papsi 
čionai, o ne sėdėdamas ant suoliuko kur nors parke su 
fontanais. Tačiau tokiems gudriems klausimams jiems trūk- 
sta smegenų, todėl prie lengvo tingaus gyvenimo lūkesčių 
dar prisideda įsitikinimas, kad bausmės gana lengva išven- 
gti, nors iš tiesų tėra tik laiko klausimas, kada įkliūsi, Ir 
todėl jie vis atsiduria ir atsiduria teisiamųjų suole, kol 
galų gale jiems pasidaro beveik tas pats, kurioje tvoros 
pusėje būti. 

Harijas Dauka buvo prityręs tardytojas, todėl iš Vazo- 
vo-Voiskio atsakymų išlukšteno kur kas daugiau, negu 
vaikinas būtų norėjęs. Pirmiausia Harijas nustatė, jog kal- 
tos apie Belos apvogimą Viktorą ne tiek jaudina, kiek 
ramina. Vadinasi, šis nusižengimas įstatymui yra mažesnis 
negu kitas ar kiti, ir kaltininkas žino, kaip priversti Belą 
atsiimti pareiškimą, jeigu jau reikalauja susitikti su ja akis 
į akį. Atrodo, jis net nustebęs, kad Bela apskritai rizikavo 
pareiškimą rašyti. Ir neapsiriko: ji to nepadarė, net majoro 
raginama. 

"Apklausos metu pasižiūrėti į Vazovą-Voiskį įeidavo 
Alsteras ir kiti kolegos, kurie buvo regėję Eriką Vecbėr- 
zą, nustebę patraukydavo pečiais ir vėl išeidavo. Tiktai 
Sypuolas, kuris dabar būtų labiausiai džiaugęsis, kažkur 
užgaišo; mat jis nesitikėjo, kad Vazovas-Voiskis bus taip 
greit surastas, todėl išvažiavo į komandiruotę. 

Dešimtą turėjo atvesti šluojantį gatves Mendeją Mna- 
cokanovą, todėl suimtąjį Harijas pasiuntė žemyn į izo- 
liatorių. Šis visą laiką primygtinai reikalavo pašaukti Be- 
lą. 
Grįžęs į kabinetą, tardytojas paskambino į ,„Vaivoryk- 
štės“ stiklo fabriką. Kaip ir anąsyk, atsiliepė tabelininkė. 
Nesakydamas, kas skambina, Harijas paprašė pakviesti 
šliluotoją Eriką Vecbėrzą. Matyt, prašymas tabelininkei 
nesukėlė jokio entuziazmo, nes nieko neatsakiusi ji padė- 
jo ragelį ant stalo, ir Harijas išgirdo, kaip girgžtelėjo da- 
romos durys, kaip ceche kažkas monotoniškai taukši. Ti- 
kriausiai automatas, nes taukšėjo visai vienodais laiko 
tarpais. 

— Erikas Vecbėrzas klauso. 

— Čia iš vidaus reikalų skyriaus. .. 

Tyla. Nemalonu buvo abiem pusėms, bet Harijui labiau. 

— Aš daviau nurodymą piešinį iš vitrinos išimti. 

— Vakar dar visai gražiai ten tupėjau! Ačiū, ačiū, 
kad nors šįryt nebebuvau traukiamas per dantį. 

— Telefonu sunku paaiškinti, bet jeigu apie dvyliktą 
jūs galėtumėt atvažiuoti, pats pamatytumėt. Nesupraskit 
manęs klaidingai, važiuoti jums nėra būtina. 

— Kiek laiko sugaiščiau? 

— Kokią valandą. 

Erikas akimirką pagalvojo ir sutiko. 

— Gerai. Būsiu. Tą valandą atidirbsiu vėliau, po pamai- 
nos. 

Dar reikia paskambinti į ligoninę. Dėl Aigos. Kieno 
šiandien eilė lankyti? Mano ar senelės? Aš buvau... 

Užimta. 

Luktelėjo ir dar kartą susuko numerį. 

Vėl užimta. 

Gal ten sugedęs telefonas? Jei susitvarkyčiau. iki šešių, 
tai dar suspėčiau, gydytojas šiandien priima vakare... 


ŠEŠTAS SKYRIUS 


Pradėjo draskytis vėjas. Pūtė trumpais, bet smarkiais 
gūsiais, kuriu jau patys pirmieji nusinešė raudonus ato- 
kiau augančio ąžuolo lapus; jie vieninteliai atkakliai lai- 
kėsi prieš rudenį ir kartais ištverdavo net žiemą. Prasidėjo 
viena iš tų kraupių naktų, kai miške skambėdami daužos 
vienas į kitą epušių kamienai, kai viskas aplinkui traška 
braška ir virsta, kai lūžta pusiau medžiai ir drioksėdami 
griūva šakų vainikai, raudami kartų mažus medelius ir 
krūmus. Protuolės varnos tada pačios pirmosios kranksė- 
damos ima lėkti iš miško, joms iš paskos į atviras kirta- 
vietes, apaugusias Mažais alksniukais, sprunka stirnos, Tik 
šernai dar labiau prisispaudžia prie žemės, suglaudžia ausis 
ir mėgina užmigti, tik maži paukštukai sutupia į egles, 
supasi joms linguojant, atgręžę krūtinėles tiesiai prieš 
vėją, kad šis nepripūstų po plunksnomis šalčio. 

Mežaparką vėjo šuorai rovė kiek mažiau, nes lėkda- 
mas per aukštąją Rygą vėjas pavargo, tačiau ant namo 
stogo byrėjo pušų šakos bei kankorėžiai ir barškėdami ri- 
tos per čerpes žemyn, o aplink kampus taip stūgavo, jog 
net šiurpuliai per kaulus ėjo. 

Nors ji buvo pripratusi didžiuosiuose namuose būti vie- 
na, šįvakar vėtra kėlė nerimą, erzino nervus. Ji nenorė- 
jo prisipažinti sau esanti silpnadvasė ir nusprendė, kad 
būtų jaukiau, pasikūrus židinį. Bet pasirodė, jog nėra ma!- 
kų — iš viso pastaruoju metu tetulytė apsileido. Tačiau 
mintis apie židinį neatstojo, ir galų gale Zaiga, užsimetusi 
ant pečių seną lietpaltį, nuėjo į malkinę. Darbas jai buvo 
gerai pažįstamas, juk ji.pati iš pradžių čionai apsigyveno 
kaip namų darbininkė — mansardoje ant sulankstomos lo- 
velės. Jos langas buvo visai toks pat mažytis kaip ka- 
maraitės. 

Debesys skriejo juodi, žemi, apipešiotais pakraščiais. Iš 
jų pabirę reti lietaus lašai it botagais kapojo nuogą veidą 
ir rankas. Gatvėje ant stulpų barškėjo paprasti skardiniai 
žibintai ir blaškėsi šviesos atšvaitai. 

— Matyt, dangus tavęs nepriima, Raivai Kambernau-' 
sai! — Zaiga pažvelgė aukštyn ir kreivai nusišypsojo. 

Kirvis buvo kur visada, ir ji ėmė skaldyti didžiules, 
šakotas pliauskas, kad taip greit nesudegtų. 

Reikėtų įsitaisyti šunį, staiga pagalvojo. Didžiulį gra- 
žų vokišką aviganį arba protingą ir elegantišką doberma- 
ną. Anglų policija į tarnybą priima tik dobermanus. Ir na- 
mams sargas būtų, nereikėtų prašyti, kad prijungtų prie 
signalizacijos pulto. Į namus, po kuriuos laksto nepririš- 
tas šuo, nė vienas vagis nebandys lįsti. Vietos, kur pabė- 
gioti, irgi sočiai, tetulytei tereikės tik duris praverti ir 
išleisti į kiemą. 

„Kaip tu manai, Raivai Kambernausai? Neatsakai? Na- 
je, tau dabar nėra kada galvoti apie mano problemas, tu 
dabar prie rojaus vartų atgailauji už savo nuodėmes. Ne- 
reikėjo taip nuodėmingai gyventi, Raivai Kambernausai, 
pats esi kaltas, kad angelai tau dar nebarsto dangiškosios 
manos! Tuoj aš užkursiu židinį ir suruošiu tau puikias 
šermenis, mielasis! Mano baras pilnas tokių butelių, ko- 

kių tu, vargšas mMėlynanosi, gyvas būdamas, nė regėt ne- 
regėjai“. 

Pirmas dūmų tumulas iš židinio suvirto į vidų, lyg 
keršydamas, kad taip ilgai nebuvo kūrenta, bet paskui 
pradėjo linksmai spragsėti, traukdamas liepsnos liežuvius 
į kaminą. 

Mintis apie šermenis jai taip patiko, jog ji išsitempė 
iš žiemos verandos didesnį stalą, kad galėtų išdėlioti daug 
valgių ir gėrimų. Ji ištuštino beveik visą šaldytuvą, be 
jokio reikalo atidarinėjo konservus, pjaustė griežinėliais 
dešrą, kumpį ir šaltą kepsnį, kur buvo likęs nuo pietų. 
Iš rūsio atsinešė kompoto ir salotų stiklainius, išėmė iš 
buieto Sevro servizą, kurį net senoji Kugura, pasimaišiu- 
si dėl aristokratiško stalo serviravimo, vartodavo tik ypa- 
tingais atvejais. 

Iš pradžių ji norėjo dengti stalą dviem asmenims, pas- 
kui pamanė, kad ir senoji namų savininkė mielai pasėdė- 
tų prie savo plonųjų porceliano lėkščių ir krištolo taurių. 

Tada jai šovė į galvą, kad puota nebus pakankamai 
šventiška, nes trūksta gėlių. Tačiau tuoj rado išeitį: nulau- 
žė dvi sidabrinės prie vartų pasodintos eglutės šakeles ir 
įmerkė į puošnią vazą. 

Valgyti visai nesinorėjo. Zaiga nieko neįsidėjo sau į 
lėkštę. Geriau jau tegu tetulytė ryt rytą pamato tris šva- 
rias lėkštes negu dvi švarias, o vieną ne. Dar pamanys, kad 
man, vienai namuos begyvenant, galvoj pasimaišė. Ne 
taip jau labai ir suklystų! 

Židinys kūrenasi, bet vis tiek truputį vėsu. .. 

„Kairėj spintos pusėj yra didelė stora skara, užsimesk 
ant pečių. Ji tamsi languota, tau bus prie veido ir net ati- 
tiks šermenų nuotaiką“, — pamokė Kugura. 

Zaiga išsitraukė iš spintos skarą, įsisupo ir vėl atsisėdo 
į savo vietą už stalo priešais židinį. Pliauskos jau buvo 
sudegusios, tačiau suanglėjusios jos nesubyrėjo, raudonos 
žarijos spjaudė mažus mėlynus gyvačiukių geluonis. 

Zaiga užgesino liustrą ir liko sėdėti tamsoje. 

„Kas jis tau buvo?" — paklausė Kugura. Ji buvo labai 
sena: jeigu būtų gyva, jai šiemet sueitų devyniasdešimt 
penkeri metai, tačiau ją vis dar mini tarp darbininkų ju- 
dėjimo šulų, jeigu koks autorius rašo apie 1905 metų re- 

voliuciją ir po jos sekusią ištremtį ir veiklą emigracijoje, 
Ligi pat paskutinių gyvenimo dienų senukė turėjo šviesų 
protą, nebuvo praradusi atminties ir gebėjo logiškai sam- 
protauti. 

„Aš nežinau... Aš negalėčiau tiksliai nusakyti, ponia 
Kugura'". 

„Tu kažko man nenori sakyti“. 

Zaiga linktelėjo galvą. 

„Nesakyk. Jeigu kalbama apie meilę, tai kiekvienas 
pats sau teisėjas. Deja. Kitas čia būtų per daug atlaidus“. 

Zaiga atkimšo butelį ir į aukštą taurę įsipylė šampano. 

Na, už tai, kad aš vienąsyk tavęs atsikračiau, Raivai 
Kambernausai! 

Išgėrusi ji ištraukė iš vazos sidabrines eglutes ir įmetė 
į židinį. Plykstelėjo ugnis, skujos degė spragėdamos. 

Ramu. Pagaliau bus ramu. Viskas! Amen! 

„Ar tu dar sykį eisi malkų?— sušvarkštė senoji Kugu- 
ra.— Gal jau užteks šiam vakarui? O tarnus tu išpaikinai, 
man pačiai eiti malkų niekad nereikėdavo. Su kambarinė- 
mis negalima vaidinti jokios demokratijos. Kai mes gyve- 
nom Liucernoj... Ne, turbūt tai buvo Ciuriche... Turėjau 
samdytis tarnaitę, nes vaikai dar nesiekė stalo viršaus, o 
mes su vyru visą laiką iki paskutinės minutės aukojom 
oiganizacijos darbui. Turėjom užduotį be didelio triukšmo 
surūpinti tipografijos įrengimus ir dalimis pergabenti per 
sieną. Aš niekaip nesupratau, kodėl man pasitaiko pačios 
pikčiausios tarnaitės, ir net šios ilgiau kaip mėnesį neiš- 
būna. Sykį dėl savo bėdų pasiguodžiau kunigaikštienei, ku- 
Ii gyveno kaimynystėje ir taip pat buvo ištekėjusi už re- 
voliucionieriaus. „Jūs su savo virėja sėdat prie vieno sta- 
10?— nusijuokė ji.— Tai tikras stebuklas, kad pas jus ji iš- 
būna tą mėnesį. Pirma, virtuvėje ji gali valgyti ką nori ir 
kiek nori, o jūsų akivaizdoje varžosi, jai gėda valgyti pil- 
na burna. Antra, ji nori tarnauti žmogui, aukštesniam už 
save pačią. Aukštesniam tarnauti garbė, o tarnauti tokiam, 
koks; esi pats — užgaulu, Jūs žmogų užgaunat po dešimt 
sykių per dieną ir dar stebitės, kad jis ieško darbo kitur. 
Ir nesitikėkit, kad gelbės dovanos, tai bus tik nauja kan- 
čia ir užgaulė"“. Sekanti pas mane išbuvo, kol mums teko 
palikti Šveicariją, ir. stoties perone liejo nuoširdžias aša- 

ras, gailėdama išvykstančios ponios. Bet jeigu ji būtų ži- 
nojusi, kaip aš išsikankinau, vaizduodama didžiūnę“. 

Po velnių šį kvailą raudų spektaklį, kam jį čia dabar 
susirengiau! Raivas duobėj —- ir ramybė namuose! Ir nėra 
ko daugiau apie tai galvoti! 

Nenukrausčiusi stalo, ji užkopė aukštyn į miegamąjį. 
Lova buvo užklota baltomis krakmolytomis paklodėmis, 
antklodės kampas atlenktas. 

Ji apsivilko naktinius marškinius, atsivertė knygą, per- 
skaitė pusantro puslapio, bet neatsiminė nė vieno žodžio, 
mintys nuklydo į kur kas tolesnes prisiminimų lankas. 

Užgesino elektrą, užmerkė akis, bet užmigti vis tiek 
negalėjo. Klausėsi, kaip lauke dūksta vėjas ir barsto ant 
stogo visokias šiukšles. 

Ne, aš tikrai nusipirksiu dobermaną! Rytoj pat papra- 
šysiu vairuotoją, it jis suras, jis viską geba surasti, visur 
turi kažkokių „bičų“ ir pažįstamų. 

Laikrodis jau seniai rodė po vidurnakčio, bet ji vis dar 
vartėsi nuo vieno šono ant kito ir neįstengė užmigti. 


Ligoninės pastatas mūrinis su bokšteliais ir vėtrungėm, 
gimdymo skyriaus langai tiesiai viršum paradinių durų. 
Sodas gerokai paaugęs ir pamažu pradeda panėšėti į kruo- 
pščiai tvarkomą parką, kur stovi išmėtyti trijų ir keturių 
aukštų namai. Jei oras gražus, takeliais vaikščioja ligoniai 
su ilgais melsvai pilkais flaneliniais chalatais ir apsmuku- 
siomis dryžuotomis pižamomis, kurios beveik niekuomet 
nebūna tinkamo dydžio. Vieni klajoja vieniši, kiti su žmo- 
nomis, o treti išdidžiai vaikštinėja apsupti giminių pulko, 
iškėlę galvas tarytumei briedžiai. Visi šio ligoninės korpu- 
so ryšiai su pasauliu palaikomi per paradines duris, ir 
sėdėdama prie lango, visada matai, kas vyksta: atvažiuoja 
greitosios pagalbos autobusiukai, sanitarai ratukais veža iš 
virtuvės didžiulius kariškus termosus su pietumis, laksto 
skubančios medicinos seserys. | 

„Tik nepamanyk, kad aš ant tavęs turiu pyktį, — rašė 
Marga.— Pati kalta, nereikėjo prisipažinti. Aš užsivėriau 
ant Idinio pažado sušvelninti bausmę. Vos jis įėjo audito- 
rijon, iš piktos jo minos aš suvokiau, ko klaus. Tai įvyko 
kitą rytą, kai tave nubogino į ligoninę. Supratau, kad tu 

manęs neišdavei, nes juk kitaip jis būtų nusitempęs mane 
į savo kabinetą. 

— Aš klausiu teisybės! — Idinis suspigo tęvu eunucho 
balseliu — taip mūsų kaime žviegia paršai, kai juos romi- 
ja.— Paskutinį kartą klausiu! Kuri iš jūsų vietoj jos perėjo 
medicinos apžiūrą? Juk suprantat, kad aš vis tiek sužino- 
siu, bet tada pasigailėjimo nelaukit! Galų gale vis tiek 
išlenda yla iš maišo! Technikumo garbė pastatyta ant kor- 
tos! 

Jeigu būčiau žinojusi tik aš viena, nė už ką nebūčiau 
prisipažinusi, bet juk žinojo beveik pusė kurso. Geriau jau 
atsistosių, pagalvojau. 

— Jūs? , 

— Aš labai gailiuosi, draugas direktoriau.— Nutaisiau 
jam graudžias akutes. 

— Kodėl jūs tai padarėt? 

— Ji labai prašė.— Bandžiau išspausti kokią ašarą, bet 
jos niekad nebyra, kai reikia — Pradžioj patikrinimo aš 
įėjau pas gydytoją su savo kortele, o pabaigoj su jos. 

— Ar jūs suprantat, kokią meškos paslaugą jai pada- 
rėtė 

— Dabar taip. 

— Eikit į raštinę atsiimti dokumentų! — subliuvo Idi- 
nis ir, išgirdęs priblokštos auditorijos murmėjimą, ėmė 
daužyti žurnalu per stalą.— Išbraukti iš sąrašų šiuo atve- 
ju pati lengviausia bausmė, iš tiesų už tokius dalykus gre- 
sia baudžiamoji atsakomybė! 

Baudžiamasis idiotas, daugiau nieko! Aš jo technikumo 
tikrai neverksiu! Sezonui man siūlo darbą Jūrmaloje ir 
duoda kambarį dviem, taigi tegu jis paspringsta tuo savo 
bendrabučiu. O iki rudens mano bachuras suieškos ką ge- 
resnio. Tu dėl manęs visai nebėdok. 

Gyvenk sveika ir kapstykis!" 

Šis ligoninės korpusas, kaip ir kiti, nebuvo be savo 
ydos. Vienur lankytojai, užsikorę ant tuščių dėžių, bandy- 
davo susikalbėti su artimaisiais per langą, kitur į vidų įs- 
mukdavo pro virtuvės indų plovyklą, o čia pririšę virvu- 
tėmis siųsdavo aukštyn sulčių butelius. Įnamės keisdavosi, 
bet naujai atėjusios tuoj pasinaudodavo šiuo nepageidau- 
jamu išradimu, Šis įprotis buvo įsišaknijęs nelyginant var- 


7. Sešėlis 97 


putis — neišrausi, nes vis nors kiek paįvairindavo dienų 
vienodybę ir mažumėlę leisdavo prasiveržti avantiūrizmui, 
kuris užgniaužtas glūdi kiekvieno prigimty. Kartkartėmis 
mininkė ir paslėptą po spintute virvelę konfiskuodavo, bet 
po pusvalandžio atsirasdavo nauja, ir viskas būdavo -po 
senovei. Vadovybė kaitaliodavo siuntinių priėmimo laiką, 
ieškodama lankytojams priimtino varianto, bet tai nieko 
negelbėjo. Gimdymo skyriaus lankytojams reikėjo lan- 
džioti pro spragą lentų tvoroje į tylų skersgatvį, nes ap- 
linkui pro vartus būtų turėję eiti vos ne kilometrą, — jiems 
reikėjo, kad pro antro aukšto langą nusileistų virvelė ir, 
prie jos galo pririšę ryšuliuką su gėrybėmis, galėtų regė- 
ti, kaip jis tabaluodamas pakyla į viršų. O po to jiems rei- 
kėjo budriai dairytis į šalis ir šūkautis su savąja padriko- 
mis frazėmis, nes kiekvieną akimirką galėjo eiti pro šalį 
kas nors iš personalo ir juos aprėkti arba sugėdinti. Ne, 
būti gėdinami jie nenorėjo! Pašnekesiai per langus ir vir- 
velės leidimas ligoninės prestižui per daug nekenkė, nes 
korpusas stovėjo nuošaliai nuo akių, tačiau landžiojimas 
pro tvoros plyšį galėjo daryti praeiviams nemalonų įspūdį, 
todėl vyriausiasis gydytojas pasišaukė stalių brigadininką 
ir liepė kiaurymę užkalti. Kai brigadininkas tai padarė gal 
šimtą kartų, jam širdį apėjo dėl niekais paleistų vinių, ir 
jis skylės vietoj įtaisė dailius vartelius, kaip dureles. Pa- 
sirodė, jog šie patenkina abi puses, ir vyriausiąjį gydy- 
toją, kuris vėliau net gyrėsi: vartelius esą jis sugalvojęs, 
stebuklas, kaip ligoninė iš viso galėjusi be jų apsieiti. 

Lankytojai buvo tokie pat įvairūs, kaip ir jų šeimų 
problemos, ir iš pokalbių buvo matyti, jog toli gražu ne 
visi džiaugiasi laukiamu prieaugliu ir neišvengiamai su 
juo susijusiais papildomais rūpesčiais. Atvirkščiai — kiti 
kone spirgėjo iš nekantrumo kuo greičiau išvysti savo 
įpėdinius. 

Pats juokingiausias iš nekantriųjų buvo kažkoks auk- 
štas karinio jūrų laivyno karininkas, kuriam nedaug be- 
trūko iki penkiasdešimties. Jis buvo jau visai žilas, bet 
stangrus ir stotingas. Kremliaus kurantų tikslumu jis atsi- 
rasdavo ligoninėje dukart per dieną, visada su paradine 
uniforma ir kortiku- prie šono, o jo veide atsispindėdavo 

rimtis ir sunkios atsakomybės supratimas, koks gali būti 
tik aukštam kariškiui prieš grandiozinį mūšį. 

Jūrininko žmona gulėjo kažkur gretimoje palatoje to- 
liau einant koridoriumi, jos negalėjai pamatyti, nes tos 
palatos langai buvo jau beveik prie namo kampo, Visuoti- 
nis susidomėjimas „admirolu“— taikli pravardė stotinga- 
jam vyrui prilipo iš karto — žadino susidomėjimą ir jo gy- 
venimo drauge, todėl netrukus visi jau žinojo, kad ji ge- 
rokai už jį jaunesnė, be galo myli savo vyrą ir laukia pir- 
mo kūdikio. 

Kadangi „„admirolas“ pasirodydavo vis tuo pačiu metu, 
niekam nereikėdavo be reikalo vargti prie lango jo lau- 
kiant, ir jį slapčiom pasitikdavo daug smalsių žvilgsnių. 

Pirmas pro tvoros plyšį visuomet įlįsdavo karininko 
vairuotojas — dar visai jaunutis naivus kareiviukas su ma- 
žom sodiečio gudrybėm. 

— Mergytės, prašom pašaukti...— Jis pakeldavo vai- 
kiškai patiklias akis į reikiamą langą. 

— Mergyčių čionai nebūna, Vasia,— vos tverdamos 
juoku jam atsakydavo moterys. 

— Aš žinau, — susidrovėjęs tardavo jis.— Nuleiskit vir- 
vutę. į 

Apsukriai žvalgydamasis aplinkui, prie virvelės galo 
pririšdavo sunkų maišelį, paskui kitą ir, kol juos traukda- 
vo aukštyn, informuodavo apie jų turinį. 

— Ananasų kompotas. Iš Meksikos. Labai gardus. 

— Tu pats ragavai?— klausdavo jį, bet jis pašaipų ne- 
siklausydavo. 

— Mudu su Genadijum Pavlovičium vieną dėžutę atsi- 
darėm. Labai gardus. 

Tomis gėrybėmis, kurių jis čionai pritempė, kelis mėne- 
sius drąsiai būtų galėjusi verstis vidutinio didumo krei- 
serio komanda.. Jau kurį laiką nei aplinkinės palatos, nei 
sanitarės vandens nebegerdavo, nes jūrininko žmona visas 
apdalijo kompotų ir sulčių stiklainiais. Netrukus jų nebe- 
turėjo kur dėti, ir ji kone su ašaromis akyse prašydavo 
sanitares neštis juos namo. 

— Pasakyk, Vasia, savo Genadijui Pavlovičiui, kad 
Iročka ne koks kupranugaris. Nereikia tiek daug nešti — 
sakydavo moterys pro langą vaikinui. 

— Sultis reikia gerti. Vi-ta-mi-nai,— atsakydavo jis. 

Dėl sveikatos Iročka vitaminų paruošų operacijoje ne- 
dalyvaudavo, tą jos vietoje atlikdavo kitos, tačiau kai pa- 
sirodydavo „admirolas“, jos nebegalėdavai lovoje nulai- 
kyti. Daugiau negu dešimt metų trunkantis bendras gyve- 
nimas nepaveikė romantiškos mokiniškos jos meilės. 

Genadijus Pavlovičius be paliovos galvojo, kaip su- 
lauks vaiko, kur jį guldys, vystys, deja, jam nebuvo kito 
patarėjo, tik Vasia. Tad jie abu, kol kas dar gyvendami 
taikos sąlygomis, rūpestingai rengėsi „didžiajam karui'— 
pirko mašinikes, „lokiukus“, barškučius ir dar kokį tūk- 
stantį kitų daiktų, kuriuos pamatydavo parduotuvėse ir 
pripažindavo tinkamus. Kaip ir visi pasiryžėliai — jie troš- 
ko visuomenės pritarimo, todėl ką įsigiję neretai nešdavo 
į ligoninę parodyti, ir pats gražiausias reginys buvo tada, 
kai per gana aukštą tvorą jie kėlė vaikišką vėžimėlį, nes 
šis nelindo vidun per spragą. Iročka lovoj raudo iš gėdos, 
tačiau nepajėgė ir nė kiek nenorėjo slėpti savo džiaugsmo 
dėl vyro uolumo. 

Kai Vasia grįžo, sutvarkęs daiktinę lankymo pusę, spra- 
goje pasirodė balta Genadijaus Pavlovičiaus kepurė, ir 
kaimynės padėjo Iročkai atsikelti iš lovos. 

— Aš visą laiką noriu tave susapnuoti, bet man nie- 
kaip nesiseka, — mergaitė prisiminė ją sakant. 

— Tai todėl, kad mes čia pat arti gyvenam... Bet nu- 
sprendžiau netrukus tau sapne pasirodyti. 

— Tu turi kur nors išvažiuoti? 

— Į Murmanską. Keturioms dienoms. Aš telegrafuo- 
siu, kad atskristų mama. 

— Nereikia. Kas čia atsitiks per keturias dienas. 

— O jeigu atsitiks? 

— Juk tu ne pribuvėja, vis tiek tu man nieko nepa- 
dėsi. | 

— Bent jau rašysiu ilgus laiškus. 

— Juk aš juos gausiu tiktai, kai tu grįši. 

— O telegramas? 

— Prašau, nesiųsk jų! Nekenčiu telegramų. 

— Gulkis į lovą, tau negalima ilgai stovėti. 

— Dar trupučiuką. 

— O jėigu aš grįšiu ir tavęs šioje palatoje daugiau ne- 
bebus? 

— Tada aš būsiu čia pat toliau. Gretimas langas. Bet 
geriau pirma paskambink į gydytojų kambarį. 

— Jei aš užtrukčiau, tu nesijaudink. Visko gali pasi- 
taikyti, kai pasikliauji lėktuvais. Nepalankus oras — ir sė- 
dėk. Aš vis dėlto duosiu žinią mamai. 

— Nereikia. Aš nesijaudinsiu. Iki pasimatymo, bučiuo- 
ju! 

— Dukart! 

— Gerai. Dukart. 

Šis pokalbis tiesiog graudino. 

Sykį kažkuri bandė nevykusiai pajuokauti dėl Vasios, 
kuris vietoj „admirolo“ vilko jai maisto ryšulius. Gal Va- 
sia vietoj viršininko ir tą vaikelį Iročkai parūpinęs? Po to 
dar ilgai nė viena su ta moteriške nesikalbėjo ir ji pati 
vaikščiojo susigėdusi. | 

Po trijų dienų į Murmanską nulėkė telegrama su žinia, 
kad Iročkai gimė sūnus. Atsakymas buvo toks ilgas, jog 
teko suklijuoti net kelis blankus. Jeigu Genadijus Pav- 
lovičius būtų laimėjęs didžiulį jūrų mūšį, kažin ar būtų 
tiek džiaugęsis. Sūnus buvo jo Ganguta. 


Jau į ryto pusę vėjas, džiaugsmingai sužvingavęs, galų 
gale nuplėšė nuo stogo čerpę. Visą naktį jis landžiojo ap- 
linkui, stengdamasis užsikabinti aštriais nagais, bet čerpės 
laikėsi tvirtai, nes stogas buvo labai status, tačiau dabar 
vėjui pasisekė ir jis nudardino ją žemyn per kitų šonus, 
trenkė į šaligatvio betoną ir sudaužė. 

Zaiga atsikėlė, bet elektros neužžiebė. Stovėjo su nak- 
tiniais marškiniais ir žvelgė į nakties tamsą, kur padangė- 
je daugiau jautė, negu regėjo siūruojant pušų viršūnes. 

Ji pagalvojo, kokia graži būtų aušra prie jūros, kur į 
krantą ritasi milžiniškos bangos baltais seklumų pašiauš- 
tais karčiais. 

Prakeiktas Raivai Kambernausai, atstok tu nuo manęs! 
Jei nori, pulsiu prieš tave ant kelių, nusižeminsiu, tiktai 
atstok! Eik atgal į savo kapą! Aš jau seniai viską užmir- 
šau! Tu man nieko neskolingas! Aš tau atleidžiu, tik eik 
šalin! Šalin, atgal į kapą! 

Paskui ji, kažką atsiminusi, nulipo žemyn į svetainę. 
Kaip per stebuklą — židinyje po pelenais dar ruseno ke- 
lios žarijos, tamsoje jos atrodė lyg įdėmios tykojančio 
žvėries akys. 

Zaiga sugraibė prie sienos jungiklį, ir liustra plykstelė- 
jo dviem šimtais penkiasdešimčia baltų vatų. 

Paskui ji ištraukė bufeto stalčių, kurio priekinėje pusė- 
je buvo sudėti senosios Kuguros sidabriniai stalo reikme- 
nys ir angliški nerūdijančio plieno peiliai bukais galais 
lygiomis dramblio kaulo briaunomis, įkišo ranką giliau ir 
susiieškojo didoką aplanką. 

Prisitraukė prie židinio kėdutę, atsisėdo, ėmė iš aplan- 
ko raštelius, nuotraukas, laikraščių iškarpas, žiūrinėjo ir 
suglamžiusi mėtė ant rusenančių žarijų. Tai buvo jos ir 
Raivo Kambernauso meilės metas. Jo pakęverzoti rašteliai, 
palikti pas bendrabučio budėtoją, jeigu keisdavo pasima- 
tymo laiką; keli jo laiškai, kai Zaiga būdavo išvažiavusi 
į kolūkį imti derliaus arba į mažąjį savo miestelį, kur tuč- 
tuojau surasdavo visokių priežasčių neatidėliotinai kelio- 
nei į Rygą; čia buvo didesnių ir mažesnių iškarpų iš lai- 
kraščių, nes ji sužiūrėdavo spaudoj viską, kas būdavo ra- 
šoma apie Raivą ir jo komandą, mėgėjų ir profesionalų 
nuotraukas, darytas per varžybas ir po jų. 

Tačiau nuo žarijų liepsna neįsidegė, ir suglamžytų po- 
pierių krūvelę jai teko uždegti degtuku. 

Ji greit ir be pėdsakų išrūko pro kaminą. 

Zaiga užlipo atgal į miegamąjį ir tučtuojau užmigo. 


SEPTINTAS SKYRIUS 


Popiet Vazovas-Voiskis uždaru automobiliu buvo nu- 
vežtas į parengtinio tardymo izoliatoriaus karantino ka- 
merą. Tik laikinai, bet dar suspėjo nugabenti į pirtį, kur 
jis susitiko Nelaimingąjį Hulytį, smulkia plaušine palai- 
mingai besitrinantį pilvą. Šis kartu su kitais kameros drau- 
gais į pirtį buvo atvestas anksčiau, tad Viktorą ir dar du 
kitus atlydėję sargybiniai ragino paskubėti, kad visi būtų 
išprausti, nukirpti ir jau poryt išskirstyti po ilgalaikius 
būstus. 

Nelaimingasis Hulytis buvo vienas iš tų nelaimėlių, 
kurių visi gailėdavosi, nes niekas, net jis pats, dorai ne- 
suprato, kodėl vis grįžta ir grįžta atgal į kalėjimą. Kalė- 
jimų mūrai buvo regėję ir mažų, ir didelių chuliganų, bet, 
ko gero, nė vieno tokio, kuris už chuliganizmą sėdėtų 
šeštą kartą iš eilės, iš prigimimo būdamas apsnūdęs ileg- 
matikas, 

— Šįkart, kai išėjau, nusprendžiau viskam padėti taš- 
ką,— beveik suglumęs jis pasakojo Viktorui — O matai, aš 
ir vėl čia. Kad tik man nepripaišytų. ypač pavojingo reci- 
dyvisto, tada dar išgrūs, kur net baltosioms meškoms per 
šalta. Tie kartai, kur sėdėjau kaip nepilnametis, — nesi- 
skaito, ano, kai išleido per amnestiją, irgi neturėtų skai- 
tyti, bet jei vis dėlto skaitys, tai bus gana, kad padarytų 
ypač pavojingą. Mane jau daktaras perspėjo, atsimeni, tas, 
kur sėdėjo už kyšius: nė lašelio į burną. Ir aš laikiausi, 
o paskui buvo didelis dėdės jubiliejus, tai įkalbėjo para- 
gauti truputį šampano. Iš mandagumo. Baigta! Prisiplium- 
piau kaip traktorius, kažkas man kažką ne taip pataikė 
pasakyti, ir užvažiavau į snukį. Tai buvo tarsi signalas. 
Na ir prasidėjo. Giminės tai nieko, bet aš išdaužiau lan- 
gus kaimynams, o šeimininką taip nuspriegiau nuo laiptų, 
kad šis nulūžo koją. Skunde parašyta ir kūno sužalojimas. 
Tik sėdi ir sėdi žmogus, ir net nežinai, už ką! 

— Nepradėk verkti! 

— Patikrino psichiatrai, maniau, gal ką atras, bet kur 
tau — sveikas! 

— Tave jau pažįsta, tave vėl tikrai paskirs prie dai- 
lininko sienlaikraščių piešti — Viktoras bandė raminti Ne- 
laimingąjį Hulytį, tačiau draugužis buvo baisiai susirūpi- 
nęs dėl pavojingo recidyvisto straipsnio ir, kad ir kur kal- 
ba nuklysdavo, vėl grįždavo prie to paties. 

— Gal paprašyti, kad advokatas gautų charakteristiką 
iš kolonijos? Per visus tuos metus nesu nė sykio pažeidęs 
režimo. Jau nekalbant apie muštynes. Tu manai, teismas 
į tai atsižvelgtų? Turėtų atsižvelgti. Juk tai mane charak- 
terizuoja, ar ne? Pavyzdžiui, tu nė nesuskaičiuotum, kiek 
dienų ištupėjai karceryje už odekolono gėrimą ir lošimą 
kortomis, arba kad ir Jurka Dantis.., Tam irgi, pamatysi, 


103 


ir pažeidimas, o man nė vieno. Aš net įspėjimo neužsi- 
dirbau. Tu vėl už butus? 

— Parmazonas! 

— Tu tikrai slidus! Ypač pavojingo niekaip neužsidirb- 
si. Tu gali vienu ypu apkraustyti tūkstantį kvatierų ir 
apmauti dar tūkstantį senikių, o už recidyvistą tavęs ne- 
laiko, o aš užvažiuoju vienam į marmūzę — ir, ko gero, 
jis pats dar suerzino, juk negali būti, kad nei iš šio, nei iš 
to pradėjau, — aš užvažiuoju vienam per snukį, ir man jau 
gresia ypač pavojingas, kaip niekur nieko! Tu nemanyk, 
aš nepavydžiu, bet teisybės tai nėra. 

Per tą laiką abu išsiprausė ir atsistojo eilėn pas kirpėją, 
kuris čeksėjo atšipusia mašinėle, iš visokiausių šukuose- 
nų darydamas tik vieną. Kažin ar jis iš viso kitaip mokėjo 
kirpti, tik šiuos plikus pakaušius, kur ne kur palikdamas 
kokį ilgą plauką, nes mašinėlės dantys buvo atšipę ir rau- 
te rovė. 

Nelaimingasis Hulytis baisiai norėjo atverti širdį, Vik- 
toras čia buvo vienintelis jo pažįstamas, juo galėjo pasi- 
tikėti; žinojo, jog vėliau nesišaipys. 

— Man motušė net nuotaką buvo suieškojusi, pasirodė 
visai nieko sau moterikė. Dėdė turi namą, teta irgi, mūsų 
šeimyna visa ten pat aplink gyvena, pasistatė, vieni ki- 
tiem talkindami. Ne, tas snukis man tikrai kažką velniš- 
kai nešvankaus pasakė, kitaip argi aš būčiau jį nuleidęs 
nuo laiptų. | 

— Jei tu man langus išdaužytum, aš irgi tau nieko 
malonaus nepasakyčiau. 

— Močia tikrai sumedžios gerą advokatą, gal jis iš- 
suks mane nuo to ypač pavojingo, kaip tu manai? 

Kitoje situacijoje Viktoras nebūtų prasidėjęs su Ne- 
laiminguoju Hulyčiu, nes šis buvo beveik toks pat ribo- 
tas, kaip ir jo nusikaltimai, bet čia, karantino kameroje, 
didelio pasirinkimo nebuvo, be to, dviese jie demonstravo 
visai gerbtiną jėgą. 

Grįžę iš pirties, jie suvyniojo matracą, kuris gulėjo 
lovoje greta Nelaimingojo Hulyčio, ir užmetė jį ant stalo, 
ilgo per visą kamerą. Atlaisvino vietą Viktorui. Kai iš- 
tremtasis bandė prieštarauti, Nelaimingasis HRulytis tik su- 
baltakiavo jo pusėn ir panosėje suburbėjo: 

— Nieko, ten tau bus geriau. 

Tuo incidentas pasibaigė, nes jie, matai, buvo du, o 
kiti trisdešimt — kiekvienas sau. Dvidešimt devyni jų, iš- 
girdę sakant: „Ten tau bus geriau“, — gana draugiškai nu- 
sižvengė, nes vienintelė likusi tuščia lova stovėjo prie pat 
naktipuodžio, kuris bjauriai smirdėjo, 

Kaip atleidimo ženklą apipešioti giminaičiai Nelaimin- 
gajam Hulyčiui buvo įdavę maišelį su visokiausiais gar- 
dumynais, kurių dalis, matyt, buvo atkeliavusi nuo dėdės 
didžiojo jubiliejaus stalo. 

Jiedu sočiai prisikirto vakarienės ir sugulė. 

— Ar tu laisvėj sutikai ką nors iš mūsiškių?— jau mig- 
damas paklausė amžinasis chuliganas.— Aš tik pro tro- 
leibuso langą regėjau... Pasiutimas! Nei kur nueiti, nei 
su kuo pašnekėti. Seni bičai apsivaikavę ir nusenę, fifos, 
kur pažinojau, ištekėjusios ar kitur išsikrausčiusios, o naujų 
draugelių taip greit nesusikursi. Jei būčiau pasišvaistęs 
mėnesį kitą, gal ir būčiau ką nutvėręs. Ir dar. .. Žinai, aš 
tau pasakysiu — jei negeri, mažą šansų. Negeriančiųjų 
niekas nemėgsta. 

— Vieną kitą sutikau... 

— Aš juk... Aš tik sakau, kad mažai. Jei koks ir yra, 
tai laikos daugiau savęs, bijosi, kad per kompanijas atgal 
nesugrįžtų. 

Ir Nelaimingasis Hulytis užmigo sveiku ramiu miegu, 
tik retkarčiais sugirgždėdavo vielinis geležinės lovos tink- 
las, kai gremėzdiškas jo kūnas apsiversdavo nuo vieno 
šono ant kito, 

Dar keli, apsirgę, budinčiojo lempelės šviesoje ilgais 
baltais apatiniais it vaiduokliai nuslinko prie naktipuodžio, 
Oo paskui tik tai šen, tai ten pasigirsdavo knarkimas ar 
kam per miegus ištrūkdavo padrika frazė. 

Matyt, pasodins. Tikriausiai pasodins. Juodieji nurodė 
neklysdami, aikštelės sargas irgi... Žlugęs reikalas. Dauka 
tik, matyt, dar negali suprasti, kur padėjau pinigus. .. Nie- 
ko, tegu ir miršta nežinodamas. Iš jo pasigailėjimo ne- 
lauk. Tik pats nukentėjęs tarytum apdujo — gal šitas, gal 
ne šitas, galvos guldyti negalįs. Taksi vairuotojas irgi abe- 
jojo, jį, Matyt, išmušė iš vėžių tas į Mane panašus tipas, 
kur stovėjo koridoriuje prie Daukos kabineto duru. Bet 

sargas, tas senas pirdžius, dūrė kaip pirštu į akį: „Šitas! 
Šitas! Tikrai šitas!“ Gal vis dėlto naudingiau buvo prisi- 
pažinti? Bet kas iš to, ketvirtas teistumas, vis tiek gausiu 
už visą rublį. Laimė, kad šimtas keturiasdešimt antro pir- 
moji dalis daugiau kaip dvejus netraukia. Bet tie dveji 
man jau beveik garantuoti. Keisčiausia, kad jie mane iš 
viso surado. Bela? Pyktis dėl skudurų? Ne, Bela tikrai ne. 
Net ir norėdama, nebūtų galėjusi. Ji apie tą žygį nieko 
nežinojo. Niekas nieko nežinojo, tam Daukai tiesiog per 
kvailumą pasisekė mane sučiupti. Kuo didesnė kiaulė, tuo 
labiau jai sekasi! 

Jis troško užmigti, vartėsi, ieškodamas patogesnės 
pozos, bet snaudulys, iš pradžių dar mažumėlę suėmęs, 
visai pragaišo. 

Kad užmigtų, jis suskaičiavo iki tūkstančio, paskui at- 
gal, galų gale ėmė spėlioti, kiek laiko praeis ligi teismo 
ir į kurią koloniją jį nusiųs. Geriau būtų į ankstesniąją, 
bet ir kitur atsiras saviškių ir įsuks į kokią šiltesnę vie- 
telę, kur nereikės plėšytis dėl plano procentų ir prakai- 
tuoti kaip irajeriui. 

Po to lenkdamas pirštus ėmė vardyti alfabeto raides, 
norėdamas suskaičiuoti, kada laukti iš Maružos siunti- 
nio,— siuntinius čia priimdavo tik tam tikromis dienomis, 
pagal pirmąją pavardės raidę, — galų gale vėl prisiminė 
žmogų, kuris stovėjo koridoriuje, kai jį vedė iš Daukos 
kabineto. Viktoras tik eidamas pro šalį užmetė akį jo 
pusėn, tačiau panašumas buvo stulbinantis. Jei būtų apsi- 
rengę vienodais drabužiais, regis, niekas nebūtų atskyręs. 
Jis šyptelėjo iš keistos gamtos užgaidos, bet staiga lyg 
aukštos įtampos elektros srovė perėjo jam per smegenis 
ir jis atsisėdo lovoje, 


— Tu esi idiotas! — įtūžusi rėkė Bela.— Man ne gal- 
voj teptis tavo krauju! 

— Duok tu man pagaliau kokį kuokštą vatos ar gaba- 
lą marlės! 

— Stovėk tenai, nesigrabaliok už nieko! Visos grindys 
jau prilašėjo. Idiotas! Ką aš dabar pasakysiu Vadimui Pe- 
trovičiui? Aš taip stengiausi, kad tu gautum žmonišką dar- 

bą. .. Stovėk gi ir prilaikyk vatą kita ranka, kol aš suieš- 
kosiu kuo aprišti. Manai, tas buvo taip lengva? 

— Lovoje visada sunku. Aš tikiu tavim. Prisiekiu, jog 
tikiu tavim! 

— Kaip tau ne gėda! 

„ — Negi tu manai, kad aš aklas? Ir ne toks kiautas, 
kaip jūs abi, sesutės, norėtumėt. 

— Jeigu tau kas nepatinka, gali nešdintis lauk! 

Kraujas iš žaizdos tekėjo už apykaklės, krešėjo plau- 
kuose ir sunkėsi į sportinės striukės audeklą. Žandas buvo 
sutinęs ir peršėjo, dalis striukės apykaklės ir užtrauktukas 
karojo nuplėšti. 

Krisdamas būsiu atsitrenkęs į automobilio pakopos 
kampą, pagalvojo jis, stengdamasis prisiminti, kur stovėjo 
pats, o kur Svamstas. Iš pradžių jie abu sėdėjo kabinoje, 
Svamstas užvedė motorą ir neatleisdamas sankabos ėmė 
suktis, kad būtų patogiau išvairuoti iš kiemo. 

— Kiek?— paklausė Svamstas. 

— Nė kiek, — atsakė Viktoras. 

Svamstas nepatikėjo ir palaikė juokais, nes regėjo se- 
nikę g/amžant rankoje trirublę ir paskui brukant ją Vikto- 
IO striukės kišenėn. Po šios operacijos senikė nustojo ner- 
vintis, lyg būtų atlikusi pareigą, kurios iš pradžių gėdijo- 
si, net jos sausa sulinkusi figūrėlė iš palengvėjimo, kiek 
tai įmanoma, atsitiesė. 

— Nepliurpk, duok čia! 

— Juk nėra ko! 

Keisčiausia, kad Svamstas dar nepatikėjo, dar pamanė, 
jog Viktoras juokauja, tačiau netrukus jo skruostai pasi- 
darė tokio raudonumo kaip „Žiguliai“, kuriais jis važinėjo 
į darbą, nors iki malkų sandėlių nuo jo namų buvo vos 
dešimt minučių kelio pėsčiomis. Tokio išpuoselėto automo- 
bilio Viktoras niekad nebuvo matęs. Tikriausiai net par- 
duotuvėje jis išrodė prasčiau, nes ten jo niekas kasdien 
neblizgindavo lenkiškais ir jugoslaviškais balzamais. Kad 
ir kaip reikėdavo skubėti, nors jo sunkvežimis jau lauk- 
davo prikrautas rąstgalių ir maišų su briketais, Svamstas 
visuomet išlipęs apeidavo aplink „Žigulius“ ir, plūsdama- 
sis, kad brangus benzinas, minkštu švariu skuduriuku nu- 
šluostydavo kely užtiškusius purvo lašus, 

— Jis geriausias mūsų šoleris, aš priskirsiu tave prie 
jo,— pasakė Vadimas Petrovičius, priimdamas į darbą.— 
Jis turi jėgos kaip bulius ir mėgsta darbą. Jis nedžiūsta 
kabinoje, kaip kiti, o padeda iškrauti. Per abu jūs užkal- 
sit gerus pinigus. 

Kad iš tų gerų pinigų kas mėnesį po šimtą teks atskai- 
tyti Vadimui Petrovičiui, pasakė Svamstas. 

— Visi moka, — jis dar pridūrė.— Bet kiti duoda ma- 
žiau. Iš mūsų lupa, užtat mes niekad nestovėsim dyki ir 
visuomet gausim geriausią prekę. Tu pats pamatysi, kad tai 
apsimoka. Aš niekur nesu sėdėjęs, bet man niekas neužsi- 
kars ant sprando! — Svamstas išjungė motorą ir it žvėris 
pažvelgė į Viktorą. 

Ne, jam neverta teisybės sakyti, vis tiek nesupras. O 
teisybė buvo paprasta: nuo senikės dvelkė bejėgiškumas ir 
menkos pensijos skurdas, kuriam niekad galo nebus. Taip 
dvelkia nuo išskidusios staltiesės, pusiau nugerto pasukų 
butelio ir pakelio varškės ant palangės, kur būna vėsiau, 
taip dvelkia nuo seniai seniai pasiūto palto ant kabyklos 
prieškambaryje ir tokio pat senumo tapetų, po kuriais 
tikriausiai rastum „Jaunakas Zinas“ arba „„Socialdemokra- 
tu". Viktoras numetė malkas prie plytos — kitas ir brike- 
tus juodu su Svamstu sunešė į rūsį — ir atsiminė, kaip sy- 
kį abejingas pralėkė pro tokią pat senikę — ji sėdėjo ant 
laiptų su pilnu krepšiu malkų ir verkė, nes stigo jėgų jam 
užsinešti į viršų. Turbūt pirmą sykį gyvenime jis suvokė, 
jog ir pats kada nors bus senas, ligotas ir negalingas. 

Viktoras greit įkišo ranką kišenėn ir grąžino jai tri- 
rublę. 

— Nereikia, šeimininke, mes neimam... 

Apsisuko ir greit nubėgo šalin, kad negirdėtų dėkoji- 
mų, nes tai dar labiau būtų pabrėžę, kokią kvailystę jis 
padarė. Kvailystę! Garbės žcdis, kvailystė! Mes neimam! 
Bet Vadimui Petrovičiui juk reikia! 

Svamstas apibėgo aplink sunkvežimį, trūktelėjo Vik- 
torą iš kabinos. 

— Aš tau, prakeiktas katorgininke! 

— Nekrėsk juokų, — Viktoras dar gerai nesuprato, kas 
Svamstui darosi, o šis jau kišo ranką Viktoro striukės ki- 
čenėn, ieškodamas pinigų. 

— Ką užpelniau, su visais viduriais išlupsiu, jei reikės! 

Viktoras žiebė iš apačios jam į pasmakrę, bet nepa- 
taikė. Svamstas jam rėžė atgal ir lyg su pagaliu. Atsipei- 
kėjęs pasijuto begulįs ant žemės, ant apvalių grindinio 
akmenų, o Svamstas pasilenkęs tikrina vidines kišenes. 
Nieko neradęs, nusispjovė ir nuvažiavo. 

— Bela... Klausyk, Bela... Man viskas jau skersai 
gerklę. .. Tavo gyvenimas irgi ne kažkas... Gal pabandom 
drauge? Bet ne čia... Čia mums nieko doro neišeis. .. 

— Gali nešdintis nors ir tuoj pat! Aš jam, idiotui, ši- 
tokį darbą parūpinau! 

— Tu man duosi pinigų kelionei? 

— Kurgi ne! 

— Bela... 

— Tik nemėgink man pateikti kokių nors sąskaitų, 
kitaip jau šiąnakt galėsi traukti: „Virš galvos man mėly- 
nas dangus...“ 

Taip išsiskyrę, jie daugiau nė karto nesimatė. 


Norint patekti į restorano vagoną, reikėjo šonu prasi- 
sprausti pro mieguistus keleivius, kurie su pižamomis ir 
rankšluosčiais per petį stovėjo eilutėje prie tualeto, atsi- 
daryti ne vienas tambūro duris ir peržengti per klibančias 
geležines plokštes, po kuriom žlegėjo tolimojo susisieki- 
mo traukinio buferiai ir sankabos. 

Vienoje kupė, trumpindami laiką, vyrai lošė kvailį. 
Jis valandėlę pastovėjo žiūrėdamas ir vertindamas, nes 
„tikrieji“ tuoj iš karto nešaukia lošti preferanso. Seniokai 
atrodė gana pilki, bet tai dar nieko nereiškė. Kišenėje jis 
turėjo daugiau kaip du šimtus rublių, visa, kas liko, par- 
davus Belos pašvitus. Pradžiai visai užtektų. 

Restorane sėdėjo kaip ant adatų, bijodamas, kad tik 
per daug neužgaištų, kad tik vietoj jo nepakviestų lošti ko 
kito. Jam atrodė, kad ten jo vieta, nors dėtis į kompaniją 
dar niekas nebuvo jo kvietęs. Tai buvo lošėjo azartas, ku- 
riam emocijų stiprumu galėtų prilygti nebent meilužio pa- 
vydas. Per tą azartą negalėjo nusėdėti ir sumokėti ofician- 
tui, kuris užkliuvo kažin kur virtuvėje: Viktoras pakišo po 
lėkštele penkis rublius, nors nebuvo išleidęs daugiau kaip 
tris, atsikėlė ir išėjo. Jis būtų tenai nulėkęs, net jeigu būtų 

spyręsis ir kabinęsis rankom už staktų, taip, kaip kiekvie- 
ną trečiadienį ir šeštadienį šimtai nulekia į hipodromą, 
nors iš ryto visi jie tvirtai pasižada tenai nebeiti ir prie 
totalizatoriaus nestoti. 

Tačiau kupė vis dar juokdamiesi pylė kvailį, pasidarė 
aiškų, kad ko nors geresnio jie nesugeba. Azarto liepsna 
nuslūgo ir užgeso. 

Suirzęs Viktoras grįžo atgal dabar jau tuščiais korido- 
riais ir iki mėlynumo prirūkytais tambūrais, kur susibūrę 
kiurksojo rūkoriai, laukdami, kol suims žiovulys. 

Jo kupė ant apatinių suolų, nusigręžusios į sieną, gu- 
lėjo dvi Moterys, o ant lentynos miegodamas švilpė pro 
nosį berniukas. Gal todėl, kad netyčia vėl neišbudintų, o 
gal iš grynai moteriško noro, kad aplink būtų jauku, mo- 
terys ir jam buvo paklojusios patalą — pagalvė užvilkta, 
čiužinys dailiai užtiestas paklodėmis ir apklotu. 

Viktoras atlenkė atramą, dėl to iš lauko pusės galėjai 
palikti mažą plyšelį, kad įeitų oro, nusiavė batus ir tyliai 
lanksčiai it katinas užšoko ant savo lentynos, bet nenusi- 
rengė ir nepalindo po apklotu. Karštligiškai galvojo. Irgi 
su lošėjo azartu. 

Įsiklausė, ištiesė koją. 

Pirštai atsidūrė į karakulio kailinius, pro ploną kojinę 
pajuto garbiniukus. Dar sykį įsiklausė — kupė visi miegojo 
sveiku kietu miegu ir tikriausiai smagiai sapnavo spalvo- 
tus sapnus. 

Tokių progų nedažnai pasitaiko, už kailinius galėtum 
gauti tūkstantį, nes jie verti mažiausiai triskart daugiau. 

Nauji, beveik nedėvėti karakulio kailiniai. Kabindamas 
savo striukę, jis per daug nekreipė į juos dėmesio, nors iš 
karto pamatė, jog kailiniai nauji ir iš tikro kailio, o ne iš 
gabaliukų. Garbanikės irgi nebuvo per didelės, taigi gau- 
tum mažiausiai tūkstantį. Leningrado pažįstamų adresai 
yra, tie pagelbėtų parduoti. Laisvas menininkas, ką noriu, 
tą darau! Prašmatnus viešbutis, smagus gyvenimas, “Argi, 
išėjęs iš kaliūzės, gavau kaip žmogus pagyventi? Tokiam 
viešbuty vėl kas nors gali pasitaikyti, ten sukinėjasi užsie- 
niečiai ir pinigingi tipai, ten... Pastaraisiais metais jis 
niekad negalvodavo į priekį daugiau kaip apie savaitę 
kitą ir pats to net nesuvokdavo — tai išeidavo natūraliai, 

logiškai. Jis buvo lyg skęstantysis vidur vandenyno, mal- 
daujantis likimą minutės kitos, vildamasis stebuklo, ku- 
riuo pats netiki. 

Kailiniai, be abejo, priklauso rudaplaukei, kuri važiuo- 
ja kartu su berniuku. 

— Vežu vaiką, tegu pamato tėvą, nes dar užmirš, kaip 
jis atrodo, — juokėsi ji, Jos vyras plaukiojo kažkokiu pre- 
kybos laivu, kuris kelis mėnesius bastėsi po svetimus uos- 
tus ir net dabar neparvyko į Rygą, todėl vyras atsiuntė 
telegramą, kad lauktų jo Murmanske. Kita moteris buvo 
senesnė ir žemesnės klasės, ji važiavo namo iš Kemerių 
sanatorijos. Viktoras savo mandagumu ir išsiauklėjimu, 
taisyklinga kalba įgijo jų abiejų simpatijas ir pasitikėji- 
mą. Ypač po to, kai jis užsidegęs, neapsimetinėdamas, pa- 
mokė berniuką spręsti galvosūkius, kurie buvo išspausdin- 
ti „Poilsio kampelyje“. Jos nebūtų patikėjusios, jei kas 
būtų pasakęs, kad šį šviesų švarų vaikiną ilgais aristokra- 
tiškais pirštais labiausiai traukia šlykščios lindynės, kurių 
lankytojų nuolatinė būsena nuo pagirių drebančios rankos, 
kur mergšės, kitos net visai dailios, garsiai ir detaliai 
svarsto savo klientų bei kavalierių išgales ir kur šeiminin- 
kas susijaudina nebent tada, kai kas pabeldžia į duris ne 
pagal sutartą signalą arba jeigu viduje kas bando ką nu- 
smeigti negaląstu peiliu. Ten sulenda it šikšnosparniai 
į tamsius plyšius ir pakibę žemyn galva prie dulkėtų lubų 
rus, pastatę girdžias ausis puls gaudyti vabzdžių, kuriuos 
instinktas ar lengvapėdiškumas išvijo paskraidyti. Ten la- 
ka viską, nuo ko čia pat negausi galo, ir neužkanda nė 
trupinio. Ten apsuka ir apvagia kiekvieną, bet saviškius 
dažniausiai, nes šie arti po ranka ir per savo pačių nuodė- 
mes nedrįsta bėgti į miliciją. Už butelį politūros ten viens 
kitą parduotų šimtametėn vergijon, tik kad neatsiranda 
kas perka. Draugystė ten neįmanomas daiktas, jos buvi- 
mu niekas netiki, nes didžiausia garbė jiems pavergti kitą 
klasta ar kumščiu, ir niekas nesukeltų didesnio juoko, kaip 
pasiaukojimas dėl kito. Nesuskaičiuotum, kiek kartų ten 
susitaria neišduoti, jei įklius, bet milicija visuomet kažko- 
dėl susemia visus, o paskui kamerose ir kolonijose maka- 
luodami taburetėmis jie suvedinėja tarpusavio sąskaitas, 

ir tik retas ima suprasti, jog iš teisybės tai tik ritualas, 
panašus į driežų peštynes Galapagų salose dėl saulėto ak- 
mens. Triukšmauja ir pučiasi, kad baisiau atrodytų, bet 
kraujo nelieja. Ir makaluotojai taburetėmis apsieina be 
kraujo, nes tai pakenktų jų gerovei — tektų atsidurti kar- 
ceryje ar pereiti į kalėjimo režimą. 

Buto šeimininko motina, buvusi „,gundytoja“,— jos pro- 
tesija trečiojo dešimtmečio vidury Rygoje buvo labai pa- 
plitusi; taip vadinosi gražios moterys, kurios pinigingus 
vyrus įviliodavo į viešbučius ar lindynes, kur juos apvog- 
davo ar apiplėšdavo,— dabar pradvisusi ir išpliurusi senė, 
drybsojo dukters kambarėlyje blakėmis aptekusiuose pa- 
taluose po nešvarių skurlių kupeta ir, vos kuris atkimšdavo 
butelį, imdavo šiurpiai aimanuoti, lyg remiama skausmo, 
vildamasi, jog įpils ir jai kokį gurkšnį, kartais net pra- 
trūkdavo raudoti, regėdama visai išnykstant nusikaltėlių 
pasaulio moralę. Jos laikų analfabetai butų plėšikai, paly- 
ginti su išsilavinusiais šių dienų egoistais, atrodė tik mie- 
li provincijos zuikučiai su savo krašto dainelėm ir papro- 
čiais. Senė, kuri visą savo amželį niekad nieko nebijojo, 
jautė, kad šie vienąsyk jai perrėš gerklę ir atims pinigus, 
kuriuos ji slėpė pataluose. Sūnus, reikia manyti, pats ne- 

jaus, tik užsimerks ir nusigręš, kad nematytų, o paskui 

visa ši gauja šoks ardyti patalų ir iki alkūnių sukiš rankas 
į pūkus. Ji mielai būtų atidavusi sūnui tuos porą šimtų 
sutaupytų rublių, bet bijojo, kad tai juos tik sukurstys ir 
pagreitins atomazgą, juk visi manė, kad ji laiko užspau- 
dusi tūkstančius. 

Ko ieškojo jaunasis gulbinas tarp šitų nusišėrusių utė- 
lėtų varnų? Džiaugėsi savo plunksnų puošnumu? Galbūt. 
Šiame fone jos atrodė daug gražesnės. Paauglys būdamas, 
gaudavo pašnekėti su tikromis moterimis? Juk jis manė, 
kad jos ir yra tos tikrosios, o šios, nuobodžiaudamos, kol 
nusileis vakaro sutemos, irgi vadindavo jį vyru ir juokau- 
damos tarpusavyje lenktyniaudavo nešvankybėmis. Joms 
patikdavo, kad jis dar rausta, jos netikėjo, jog apskritai 
kas nors dar gali dėl ko nors rausti. Čia jis patyrė pirmas 
pavydo kančias. O gal tai buvo bėgimas nuo sterilfos na- 
mų tvarkos, nuo gyvenimo be mažiausio vėjelio pūstelėji- 
mo? Būdamas izoliuotas net nuo televizijos programų po 

devynių vakaro, jau nuo mažumės nuskirtas būsimai kario 
karjerai (keturiasdešimt dvejų metų jis jau bus pulkinin- 
kas!), tėvams patiems nesuvokiant išmoko visus žmones 
skirstyti į draugus, priešus ir nieką. Draudimų ir etiketo 
smaugiamas, lindynėje jis netikėtai rado demokratiją. Ki- 
tam gal ir ne, o jam tai atrodė tikra demokratija. Kitas 
gal ir būtų susimąstęs, ar verta ragauti uždrausto vaisiaus, 
o jam galvoti nebuvo laiko — po valandos turėjo būti na- 
mie ir miegoti. O ir patarimo nebuvo ko klausti, nė ne- 
vertėjo klausti, nes atsakymą žinojo iš anksto. Dukart 
dų — keturi, tai aišku kaip dieną. Tuščiom rankom į senės 
urvą eiti negalėjo — būtų išjuokę ar išgrūdę lauk. Iš pra- 
džių Viktoras vogė iš namų pinigus, paskui ėmė nešti 
" knygas, daiktus. Daiktų ir pinigų namuose buvo daug, 
praėjo net metai, ir niekas nepastebėjo jų dingstant. 

Moterys miegojo tyliai, vaikas ant kitos viršutinės len- 
tynos vis dar švilpė pro nosį. Viktoras dar sykį bakstelėjo 
pirštais karakulio kailinius. 

Malkų vežiotojo Svamsto primuštas, Belos atstumtas, 
jis vėl buvo nusprendęs pradėti naują gyvenimą, tačiau 
jam beliko vienintelė atrama, kuria dar galėjo pasikliau- 
ti — tėvas. 

Tūkstantį rublių gautų. Kailiniai nauji, tikrai gautų. 

Jis įsivaizdavo, kad ši suma jau kišenėje, ir pasijuto 
nuostabiai laisvas ir nepriklausomas. Toks puikus ir nenu- 
galimas buvo šis jausmas. Naujas nuobodus gyvenimas su 
verksmingais tėvo moralais palūkės tas porą savaičių, o 
gal ir daugiau, jeigu seksis, .. 

Traukinys sustojo kažkokioje mažoje stotelėje. Žibintai 
apšvietė asfaltuotą peroną ir stotį su užrašu, tuoj pat už 
pastato viską gaubė tamsa, ir net tolumoj nebuvo matyti nė 
žiburėlio, prekinių vagonų iškrovimo estakados tikriausiai 
buvo kitoje pusėje. 

Nuaidėjo švilpukas, garvežys trūktelėjo vagonus, ir iš- 
judėję iš vietos, jie pamažu lengvai ėmė slysti į priekį. 
Perono gale stovėjo stoties budėtojas uniformine aviečių 
spalvos kepure ir žiūrėjo, kaip traukinys didina greitį. 

Palydovė net nenuėjo prie durų, konstatavo Viktoras. 
Bet, jei ir nueitų, nieko baisaus. Dar geriau: būtų kas ati- 
daro. Kailinius ji pamatys tik tada, kai aš jau būsiu pero- 

ne. Kas ten mane pagaus — tamsu, nors akin durk! Jūrei- 
vienė plika irgi nebėgs iš paskos, o aiškintis nebus laiko. 
Niekas jos ir neklausys, garvežio mašinistas ir stoties vir- 
šininkas dėl vienos isterikės bobos nestabdys traukinio. 

Paskui ėmė svarstyti, kaip nuo stoties gausis toliau. 
Vilčių buvo gana daug: vis jau kaip nors nusikas iki au- 
tostrados ir ten pabalsuos kokios krovinių mašinos vairuo- 
tojui. Gerai, kad lagaminas pustuštis, galės ten sukimšti 
kailinius. 

Kupė miegojo. Apgraibom jis sutvarkė ant pakabos sa- 
vo striukę ir kailinius taip, kad vienu gaistu galėtų viską 
sugriebti, tyliai nusikėlė nuo antresolės savo lagaminą, 
apsiavė batus ir išėjo į koridorių. 

Judėjimo grafikas prie sienos rodė, kad kita stotis bus 
po dvidešimties minučių. 

Atsukęs į kupė duris nugarą, jis žiūrėjo pro langą, į 
tamsą, kur tolumoj mirgėjo reti žiburėliai, ir tie patys ta- 
rytum užgesdavo, kai užstodavo koks miško kampas. 

Galų gale traukinys sulėtino greitį, pro langus, šoni- 
niam kely, sublizgėjo naftos cisternų sąstatas, ir Viktoras 
pasirengė startui. Tai juk buvo taip paprasta: kaire ranka 
stvėrei striukę ir kailinius, dešine lagaminą — ir sudie. 

Traukinį pamažu ėmė stabdyti, jis atidarė kupė duris 
ir sustojo ant slenksčio. 

— Jūs irgi nemiegat?— tyliai paklausė jį iš tamsos.— 
Kokia stotis? 

„ Jis burbtelėjo neįžiūrėjęs užrašo. 

 Užsiropštęs ant lentynos, jis ėmė keikti moteriškę, kuri 
taip ne laiku pabudo ir išgelbėjo savo kailinius, plūdo se- 
nikę ir jos trirublinę, dėl kurios gavo mušti. Keikė Svam- 
sto jėgą ir Belą su jos Vadimu Petrovičium ir kitais. Gai- 
lėjo savęs, kad taip nesiseka, jautėsi lyg auka, nes jam 
buvo atimta galimybė pradėti naują gyvenimą dviem sa- 
vaitėmis vėliau — dabar teks pradėti tuoj pat. 

Vos tik išsitiesė, pirštų galais vėl užkabino kailinius, 
trūktelėjo koją lyg nuo karštos plytos. 

Esų pasigailėtinas nevykėlis... Man pastaruoju metu 
bjauriausiai nesiseka... Anksčiau buvo kitaip... 

Juo labiau savęs gailėjosi, juo labiau niršo ant mote- 
riškės, kuri taip netikėtai pabudo ir dėl to liko neapvogta. 

Jei negrėstų bausmė, jei būtų kitos aplinkybės ir didesnis 
laiko nuotolis nuo nusikaltimo iki bausmės, jis nuplėštų 
tuos kailinius jai nuo pečių, gal net užtvotų, nes kailiniai 
jo sąmonėje jau buvo nebe kailiniai, o finansinis pagrin- 
das, laisvės sparnai — toms dviem savaitėms, kurias jis 
galėtų praūžti kur nori ir kaip nori. Dvi savaites gyventų 
taip, kad visi velniai juoktųsi! Tai būtų gera preliudija 
tai apgailėtinai būsenai, kai teks atsistoti prieš tėvą nu- 
leidus galvą, veidmainiauti ir duoti pažadus pasitaisyti. O 
ką darysi? Kitos išeities nėra. Arba šlykščiai nuobodus 
gyvenimas, arba atsidursi patvory, iš kurio net milicija 
nelabai nori kelti. Jei neturi kur pasidėti, greit gali nu- 
smukti iki patvorio. Abiem atvejais: ar rizikuoji, ir rizi- 
kuoji kaip reikiant, ar nerizikuoji visai. 

Vos iš ryto atidarė restoraną, jis nuėjo ir kaip reikiant 
išgėrė. Nuo bėdų ir iš širdies skausmo, kaip pats aiškino. 
Ši diena buvo paskutinė, kai dar galėjo tai daryti — jei 
tėvas rytoj pajus nors menką kvapelį, gali sakyti, jog vi- 
zitas nuėjo šuniui ant uodegos. 

Sėdint už stalelio, jam šovė į galvą gera mintis: jis 
mokysis. Metus palankys parengiamuosius kursus, dar ko- 
kie penkeri studijų. Senis apsiverks iš džiaugsmo! Ir, jei- 
gu seksis bent vidutiniškai, vėl jam atvers savo pinigų kap- 
šą, tada ir studentiško gyvenimo malonumai pakils į aukštą 
lygį. Gaudeamus igitur. .. Jaunystė greit praeis! Peles rei- 
kia gaudyti tyliai, sako anglų patarlė. Iš pradžių galiu 
svajoti tik apie bendrabutį, vėliau tėvas vis tiek išnuomos 
kokį kampą. Sužinojęs senis bus atsargus ir pilnas įtarimų, 
o paskui nebus galo jo džiaugsmui. „Sūnus studijuoja“. 
Tai jau skamba, ir juk stosiu ne į dvasinę seminariją. Kar- 
tu irgi nereikės gyventi, nes tikrai studijuoti galima tik 
Maskvoj arba Leningrade. Eidamas iš stoties, užbėgsiu į 
biblioteką ir pavartysiu laikraščius, tada bus galima kal- 
bėti konkrečiai: noriu į tą ir tą institutą, į parengiamuosius 
kursus priima tada ir tada. 

Ateities perspektyvos ėmė atrodyti beveik rožinės. Ko- 
lonijoj pabaigtos vidurinės mokyklos atestatas vis dėlto 
pravers. O jis, kvaiša, jau tiek buvo susitaikęs su likimu, 


jog norėjo eiti dirbti į kokią gamyklą! 

Tėvas gyveno gana toli už miesto — naujame rajone, 
matyt, todėl, kad iš čia arčiau iki uosto. Namas buvo ne- 
išvaizdus, apsilupęs, laiptai siauri. 

— Prisėsk, aš užkaisiu arbatos, — pasakė tėvas ir išėjo 
į virtuvę, ten sušneko su kažkokia moterim, kurią vadino 
vardu ir tėvavardžiu. Butas buvo komunalinis. 

Viskas bylojo, jog tėvo gyvenime įvyko lūžis. Po iš- 
taigingo ir brangaus Rygos buto, kur kas kelinti metai buvo 
keičiami baldai, kur dėl prestižo pasikeisdavo net auto- 
mobilį (nors tai buvo greičiau apsukriosios motinos nuo- 
pelnas), kur kiekvienas mažmožis turėjo būti pats geriau- 
sias ir paprastam mirtingajam neprieinamas,— po visos tos 
prabangos žemos šio kambario lubos atrodė dar žemesnės, 
o kareiviška tvarka visai kaip kareivinėse. Ne, iki su- 
lankstomos lovelės tėvas dar nebuvo nusiritęs, bet nedaug 
ir betrūko — viduj tik būtiniausi baldai ir daiktai. Jei ir 
liko kas prabangesnio, pavyzdžiui, sidabriniai arbatos sti- 
klinių laikikliai, kadaise dar motinos nupirkti, tai nuo ilgo 
vartojimo jau buvo beveik praradę pirmykštį taurumą. 
Tėvui jie, matyt, buvo tik funkcionalūs daiktai, ir nieko 
daugiau. Todėl jie tarytum nublanko, neteko dailumo, pa- 
sidarė šiurkštesni. 

„Gal bus atsiradusi kokia patelė, kuri visą didžiąją jo 
algą sušluoja?"— pagalvojo Viktoras, bet neprisiminęs nė 
vieno atvejo, kad šiuo požiūriu būtum galėjęs tėvą įtarti, 
nusiramino. 

— Stebuklas, kad išėjęs iš karto neatlėkei čionai gel- 
bėjimosi rato. 

— Buvau pradėjęs dirbti. 

— Ir jau įgriso? 

— Reikalas ne tas, kad įgriso. Manai, kolonijoje ne- 
reikėjo dirbti? Paprasčiausiai aš pradedu suprasti, jog ga- 
lėčiau imtis ko nors svarbesnio. 

— Seitų? | 

— Nesityčiok, tėvai. Laiko apmąstymams aš turėjau 
sočiai, 

— Ir ne vieną sykį — šyptelėjo Vazovas-Voiskis vyres- 
nysis. 

— Taip. Ne vieną sykį. Deja. Man sunku visa tai įvei- 
kti, tu vienintelis, kurį galiu prašyti patarimo. 

— Prašom! Patarimas nė pinigai, patarimą galiu duoti. 
Ir dar pažįstamam žmogui, juk šitiek metų vienam bute 
gyventa! 

Viktoras buvo pasirengęs viskam, tik ne ironijai, Jis 
nesitikėjo, kad su juo bus kalbama kaip su svetimu, kad 
jis pasirodys tik svečias, užbėgęs valandėlei paplepėti. Iro- 
nija jį šokiravo, jis pasijuto nedrąsiai. Su juo elgėsi kaip 
su žmogum, kurio žodžiai nieko neverti, kaip su beviltiškai 
atsilikusiu žmogum. Dvidešimt penkerių metų amžiaus, jis 
dar nieko nebuvo pasiekęs, tas teisybė, bet ko gi žmogus 
gali imtis, jeigu visą laiką tenka sėdėti. Bet vidurinę vis 
dėlto baigė ir išsimokė siuvamųjų mechaniku, nors kai 
praktikos trūksta, viskas, ką moki, greit iš galvos išga- 
ruoja. 

Jis įsivaizdavo, kad senasis jūrininkas galbūt neatida- 
rys jam durų, tada jis nuolankiai atsisėstų ant laiptų ir 
lauktų, kol savo sulauktų. Jis tarė, kad sūnui palaidūnui, 
grįžusiam į tėvų namus, pasipils ant galvos priekaištai, gal 
net antausiai, bet tėvo akys tikrai sudrėks, tačiau išvydo 
jose tik pašaipą ir tylią ironiją. 

“ — Rygoj gyveni? 

Viktoras linktelėjo. 

— Kaip jautiesi, kai susitinki senus mano draugus? 
Pavyzdžiui, Ostapyčių. Vaikystėje jis tave vis ant kelių 
šokdindavo. 

Viktoras tyčia įsikando į apatinę lūpą, kad nereikėtų 
atsakyti. 

Tai jis prikalbino kitus apkraustyti Ostapyčiaus butą 
ir pats aktyviai prie to prisidėjo. Buvo apvogti dar keli 
tėvo bendradarbiai, senasis tada iš gėdos labai rimtai su- 
sirgo nervais, tačiau Ostapyčiaus butas visai kas kita, Os- 
tapyčiaus šeima Vazovams-Voiskiams buvo pati artimiau- 
sia, motinos patyliukais net tarėsi, jog būtų visai neblo- 
gai, jei Viktoras vestų Ostapyčiaus dukrą. Šeimų santy- 
kiai buvo tokie artimi, jog Viktoras bet kada, dieną ar 
naktį, galėjo ateiti į Ostapyčiaus namus, prašyti ko no- 
ri —ir jam niekas nieko nebūtų atsakęs. Ostapyčiaus ar- 
timieji anksti pavasarį persikeldavo į vasarnamį, ir sykį, 
kai užsitęsė Vazovų-Voiskių buto remontas, buvo palikę 
jiems pagyventi savo butą. Ostapyčius ir jo žmona vienin- 

teliai nėjo iš galvos dėl išvogto turto, bet sielojosi dėl 
paties vagystės fakto, nors jų butas buvo apšvarintas kaip 
reikiant. Likę kone tarp plikų sienų, jie kategoriškai atsi- 
sakė motinos siūlomo atlygio — matyt, todėl, kad tuo pat 
metu reikėjo atlyginti ir kitiems nukentėjusiems, ir puolu- 
si į neviltį motina iš visur skolinosi pinigus. Ir net patys 
padėjo vaduoti suimtą Viktorą. 

— Nereikia, tėvai, erzintis. .. 

— Aš tau nesu joks tėvas. 

— Jei nori, aš tučtuojau išvažiuosiu ir mes iš tiesų 
daugiau niekad nebesimatysim. Man bus sunku, leips šir- 
dis, bet aš tai padarysiu, jeigu tu pageidauji. 

— Ar aš pageidaujuė Be abejonės, pageidauju! 

— Ar ne per daug skubi, tėvai?— stodamasis tarė Vik- 
toras. Ką padarysi, vienu žygiu šios tvirtovės, ko gero, 
nepaimsi, reikėjo tai numatyti. Ir sveikinimo atviruką per 
šventes nusiųsti, ir kokį laiškelį brūkštelėti. Staigia kava- 
lerijos ataka šiam mūrui nieko nepadarysi, dėsimės išdi- 
dūs ir lauksim, kol atgabens sunkiąją artileriją — Aš tau 
labai norėjau parašyti, bet tu man buvai uždraudęs save 
priminti. Dovanok, kad aš dabar tave varginu, bet šįsyk 
tai išėjo visai netyčiom — važiavau į Leningradą stoti į 
institutą, tai neiškenčiau ir atpyliau į Murmanską, juk čia 
visai arti. Džiaugiuosi, kad tu gyvas ir sveikas. Tikiuosi, 
tėvai, kad tu dar galėsi manim didžiuotis! 

— Aš nesu tavo tėvas, Motina prisipažino, kad ligoni- 
nėje tave sukeitė... 

— Ji tai padarė dėl tavęs. Norėjo, kad tų taip, nesi- 
krimstum dėl mano kiaulysčių. Ji tave labai mylėjo. Aš vis 
dėlto sakau ne „sudie“, o „iki pasimatymo". 

— Tu dabar į Leningradą?— ironija dingo iš tėvo vei- 
do, pasirodė nerimas.— Kokio patarimo tau reikia? 

— Žinai, bus geriau, jei dabar aš važiuosiu. Galbūt at- 
sirasiu, kai jau būsiu išlaikęs egzaminus. 

— Na taip... Taip bus geriau. Ar tu rimtai rengiesi? 

— Sunku, bet vis kaip hors. 

— Reikia imti pamokas. 

— Taip, bent jau matematikos. Po tokios pertraukos, 
be to, vakarinėj taip kietai nezubrinom, kalbų iš viso mo- 
kėmės apgraibom. 

Tėvas priėjo prie spintos, iš munduro kišenės išėmė 
piniginę, suskaičiavo pinigus ir visus atidavė Viktorui. 

— Nereikia, tėvai... Aš jau susiėmiau ir noriu pats 
savo jėgom. 

— Bet nereikia savo jėgų pervertinti. Tik imk pa- 
mokas pas gerą dėstytoją. 

Murmanską Viktoras paliko suglumęs, nežinodamas, ką 
toliau veikti. Jis mielai iš tiesų būtų ėmęs studijuoti, bet 
tada dar nenumanė, kiek darbo reikalauja rimtas pasiren- 
gimas stojamiesiems egzaminams, jau nekalbant apie 
konkursą. Šiame pasaulyje darosi vis sunkiau ir sunkiau 
užimti vietą prie rašomojo stalo. Pagyvenęs kelias dienas 
Leningrade, jis suprato, jog gali tikėtis įstoti nebent į 
kokio technikumo vakarinį skyrių, bet tuomet savo ruož- 
tu reikėjo dirbti pasirinktoje srityje. Nusprendęs, jog Ry- 
goje gal bus lengviau, išvažiavo namo, Tėvo įduoti pinigai 
jau buvo kažkur nepastebimai ištirpę, kad nedaug jų ir 
buvo. 

Apskritai jis buvo patenkintas, kad pavyko užmegzti 
su tėvu nors Menką kontaktą, galų gale atsivėrė bent šio- 
kios tokios ateities perspektyvos. 


„ev. 


kyti kontrolierius — kartkartėmis praverdavo „akutę“ ir 
pažiūrėdavo į kamerą. Viktoras jau pamanė, kad jis ilgai 
nepakęs Viktoro vaikščiojimo, atrakins duris ir lieps gul- 
būseną ir durų neatrakino. 

Nelaimingasis Hulytis taip apsivertė ant kito šono, jog 
net visi dviaukščiai gultai sulingavo ir subraškėjo. 

Ligoninėje apkeitė... Žinoma, guosdama motina galėjo 
jam pripūsti tokių voveryčių. Juk tėvui labiausiai rūpėjo 
Vazovų-Voiskių garbė ir geras vardas. Jie būtų tą vardą 
įsistatę į paauksuotus rėmus ir pasikabinę ant sienos, jei 
būtų galėję! Kažkokiuose senuose memuaruose tėvas buvo 
perskaitęs, jog vienas Vazovas-Voiskis yra dalyvavęs Si- 
nopo jūrų mūšyje su turkų laivynu, ir pradėjo kildinti nuo 
jo savo giminę. Kiekvienas, atėjęs į svečius, turėdavo 
išklausyti pasakojimą, kaip nuskendę trys tūkstančiai tur- 
kų ir pats paša Osmanas buvęs sužeistas, o rusų laivynas 

netekęs vos trisdešimt septynių karių. Jo protėvis Vazo- 
vas-Voiskis šiame mūšyje suvaidinęs dėmesio vertą vaid- 
menį: gresiant pavojui išgelbėjęs savo vadą ir poną, ku- 
ris jau buvo beišvirstąs už borto. Šis su dėkingumo aša- 
rom akyse spaudęs Vazovui-Voiskiui ranką, kad visi jo 
palikuonys galėtų vaikščioti užrietę į dangų nosis. Sykį 
vienas niektauza leitenantas, kuris nežinojo, koks jo vir- 
šininko širdžiai brangus tas mūšis su turkais, tolesnius is- 
torinius didvyrio žygdarbius nusakė šitaip: 

— Čia dar ne visa šlovė, kuri jam priklauso! Tūkstan- 
tis devyni šimtai penktųjų metų revoliucijoje savo poną 
jis bakstelėjo mėšlinėm šakėm, o Spalio revoliucijos įkarš- 
tyje ir visai nukepė. Tegyvuoja triskart didvyris! 

Leitenanto į svečius daugiau nebekviesdavo, 0 netrukus 
jį perkėlė tarnauti į Tolimuosius Rytus. Tėvas nebuvo ker- 
štingas, bet tai įvyko tikrai ne be jo žinios — garbingo 
Vazovų-Voiskių vardo išsaugojimo tikslais. 

Jeigu jau vaikas ligoninėje apkeistas, vadinasi, tas 
katorgininkas, kuris beveik neišeina iš kalėjimo, nėra Va- 
zovas-Voiskis, o kažkas kitas, kurio senolis nebakstelėjo 
savo ponui mėšlinėm šakėm, tad paskutinysis Vazovas- 
Voiskis gali oriai nešioti žilą savo kuodą. Tokia intriga 
ar afera, bala ją žino, kaip vadinti, visai pagal motinos 
stilių. Jeigu, žinoma, motina išvis taip pasakė, jeigu senis 
pats visko neprasimanė, kad vieną sykį galėtų visiškai 
atsižegnoti nuo Viktoro. Greičiausiai ir bus pastarasis va- 
riantas, nes išgirdęs apie studijas, tėvas vis dėlto įdavė 
kokį grašgalį užsimokėti už pamokas. Jeigu jau iš tiesų 
būtų ėjusi kalba apie apkeitimą, jis nebūtų iš Rygos iš- 
važiavęs, būtų knaisiojęsis po archyvus ar samdęsis pri- 
vačius seklius, bet savo apmainytąjį atgavęs — juk turi 
pakankamai ryšių ir valdžios. Dalykas tas, kad niekas 
nieko nesumainė, ir tėvas tą žino. 


AŠTUNTAS SKYRIUS 


— Ką jums sako Ninos Černios vardas?— paklausė 
tardytojas Dauka, skirstydamas dokumentus ant rašomo- 
jo stalo. Jie ką tik buvo palinkėję vienas kitam labo ryto, 

ir Viktoras Vazovas-Voiskis jau sėdosi į pasiūlytą kėdę, 
kuri buvo dar beveik nauja, bet jau girgždėjo, kaip ir 
senoji bydermejerio stiliaus sofa. 

„Taškas! Sėdu!'— smigtelėjo Viktorui tarytum ilga ada- 
ta. Jeigu jis surado Niną, tai nebėra jokių vilčių. 

Ir vis tiek, priblokštas, jis iš nevilties nuneigė šią pa- 
žintį, nOrs pats suprato, jog tai tik vaikiškas kvailiojimas. 
Per tris izoliatoriuje išbūtas dienas dar nebuvo išblėsusi 
vilties kibirkštėlė, kad teismo pavyks išvengti. Viktoras 
buvo susikūręs apsigynimo variantą, kuris ir pačiam ėmė 
atrcdyti gana įspūdingas. Kiek įrodymų „už“ ir kiek 
„prieš“? Į vienus vartus iš viso neišeina žaisti. Kaip jau 
galėjo spręsti, Bela dėl savo škurlių jokio skundo nerašė. 
Jeigu Dauka turėtų Belos pareiškimą, galėtų jį priremti, 
bet jis turi tik gryną informaciją, kurios prie bylos ne- 
prisiūsi net ir tada, jeigu ją būtum gavęs iš pačios Belos. 
Vadinasi, lieka tik kaukazietis su šiferiu. Žinoma, sargas 
parodė, bet pats juodukas konkrečiai netvirtina. Maža to, 
taksi vairuotojas irgi svyruoja. Regėjęs, kaip skaičiavę 
pinigus! Bet ne aš! Gerbiamas teisme, jie apsirinka, aš ten 
nebuvau! Dėdukui aš nepriekaištauju, tikiu, kad jis doras 
žmogus, jis paprasčiausiai suklydo! 

„Iš tiesų?" — šypsodami paklaus teisėjai. 

„Yra daug be galo panašių į mane žmonių! Ir ne tik 
Rygoj. O Rygoj... Gerbiamas teisme, vidaus reikalų sky- 
riaus koridoriuje aš, pavyzdžiui, mačiau pilietį Vecbėrzą, 
kuris kaip du vandens lašai panašus į Mane — kaip dvy- 
nys. Prašom pakviesti jį, ir patys pažiūrėsit, neatskirsit 
mūsų! Ir odinis paltas! Aš niekad neturėjau odinio palto. 
Tardymui labai patogu: anksčiau teistas, arešto metu ne- 
dirbo. .. Bet aš niekad nesu turėjęs odinio palto!" 

Tada teisėjas ims vartyti bylą, ieškodamas žinių apie 
odinį paltą, o šis niekur kitur nefigūruos, tik liudytojų 
parodymuose. 

„Ar iš tiesų jūs niekad neturėjot odinio palto?“ 

„Niekad gyvenime!“ | 

Teisėjas atsikrenkštęs nustatys, jog Dauka dar nepasis- 
tengė išaiškinti, kur per porą dienų Viktoras išleido tuos 
aštuonis šimtus rublių, dar jam pasirodys, jog niekas nega- 
li patvirtinti tada tikrai matęs Viktorą turint didelę sumą, 

ir byla bus grąžinta papildomam tardymui! O laikas bėgs 
ir pėdos atauš! Oi, kaip atauš! 

Sulig kiekviena akimirka viltis stiprėjo, nes Dauka 
nesirodė. Per šį laiką daugelis detalių liudytojams išdils 
iš atminties. O kad tardytojas nesuras Ninos Černios, Vik- 
toras buvo visiškai tikras. 

— Vadinasi, jūs jos nepažįstat?— dabar klausė Dauka. 

— Pirmą kartą šį vardą girdžiu! — abejingai burbtelė- 
jo Viktoras. 

Paskutinį sykį Viktoras kalėjo griežtojo režimo koloni- 
joje, nes visa kita jau buvo perėjęs. Čia publika buvo 
niauresnė, nervingesnė ir perauklėjimo požiūrių turėjo 
būti nelabai perspektyvi, tačiau statistika to nerodė, Čio- 
nai vėl ątsidurdavo bemaž visuomet tie patys, ketvirtą, 
penktą ir net dešimtą kartą, o likusių grįžimo procentas 
nebuvo didesnis kaip kitų režimų kolonijose. Matyt, dau- 
guma tų, kurie nuo svetimo negalėjo atprasti moraliniais 
sumetimais, todėl tekdavo įvaryti jiems baimės, tik šio 
režimo įstaigose iš tiesų suvokdavo, kas yra kalėjimas, 
nes čia nebuvo nė ženklo tų daugybės lengvatų — net iki 
parvažiavimo į namus pas žmonas,— kuriomis jie džiau- 
gėsi kitose kolonijose, kai buvo nuteisti pirmą sykį. Čia 
pokalbiuose jau girdėjai vagių žargoną — ir buvo net 
tokių, kurie normalios kalbos jau iš viso nebemokėjo. Čia 
ryškiau lindo lauk žemi instinktai ir pakampėmis senio- 
kai dar garbino amžiną vagių moralės kodeksą, kuriame 
pasitaikydavo ir viena kita visai žmoniška tezė. Tačiau 
seniokai jau nebeturėjo tiek fizinės jėgos, kad būtų galėję 
priversti kitus jo laikytis, ir vidurinioji karta perėmė iš 
kodekso tik vietinį folklorą, o pati jauniausioji, kuri buvo 
įgijusi bent jau privalomą aštuonmetį išsilavinimą, spjovė 
į visas tarpusavio moralės normas, pripažino tik roko mu- 
ziką. ir buvo tokia savanaudė, jog net agresyvumo momen- 
tais jų išskaičiavimas ir egoizmas lindo per visas siūles; 
senius jie laikė sentimentaliais idiotais ir, eidami plėšti 
butų, imdavosi ne tik visrakčius, bet ir peilius bei me- 
džioklinius šautuvus nupjautais vamzdžiais tam atvejui, 
jei netikėtai parsirastų šeimininkai. Jie iš gyvenimo rei- 
kalavo konkrečių dalykų: velvetinių džinsų, naktinių res- 
toranų, „Žigulių“, jiems jau nebuvo gana nulįsti kur į pas- 

togę su buteliu degtinės. Mūsų amžius juos buvo nulipdęs 
aukštesnius, linksmesnius, klastingesnius, o dabar nė pats 
nebežinojo, ką su jais daryti. Pavyzdžiui, senimas ar vidu- 
rinioji karta iš naujokų šalikus ar pirštines iškaulydavo, 
išviliodavo, ar išlošdavo kortomis, o jaunimas šaliką pap- 
rasčiausiai nutraukdavo jam nuo kaklo ir nešiodavo kaip 
savo. 

Ir Viktorą jie pačią pirmą dieną gerokai apšvarino, 
nors kai kurie buvo jo pažįstami dar iš mažamečių kolo- 
nijos ir vėlesnių kalėjimo laikų. Jis į tai pažiūrėjo kaip į 
savaime suprantamą dalyką, triukšmo nekėlė ir net nusis- 
tebėjo, kad jo nepaliko pliko kaip tilviko. Pakėlęs triuk- 
šmą, nieko nebūtų laimėjęs, tik nereikalingų mėlynių ir 
skaudamų šonkaulių. Jis jau pasiruošė artimiausiu metu 
atsisveikinti su visa savo manta, bet netikėtai po savo 
sparnu jį priglaudė pirties vyresnysis Černia, į kurio pa- 
reigas įėjo ir švarių skalbinių išdavimas. 

— Sekantis! — pro išpjautą duryse langelį šūktelėjo 
Černia, baigdamas rašyti į knygą pirmesnio gavėjo pa- 
vardę. 

 — Vazovas-Voiskis. .. 

— Ar jums kartais ne giminė Vazovas-Voiskis iš lai- 
vyno? 

— Jis mano tėvas. 

Gerasis vyras nepaprastai nustebo. Jis pats buvo tar- 
navęs laivyne ir vis dar tuo didžiavosi. Jis puikiai prisi- 
minė labai griežtą, teisingą ir principingą vadą ir nė sap- 
ne nesapnavo, jog ča galėtų susitikti jo sūnų. Jis paprašė 
Viktorą likti paskutinį, išklausinėjo apie tėvą, išdavė visai 
naują skalbinių komplektą ir pasiūlė eiti dirbti į pirtį už 
padėjėją, nes buvęs padėjėjas esąs ką tik išleistas į laisvę. 

Černiai griežtojo režimo kolonija nepriklausė, nes jis 
buvo nuteistas tik pirmą sykį. Anksčiau kolonijoje buvo 
lengvesnio režimo statybininkų brigada, kurią rytais ma- 
šinomis veždavo į statybas, bet kai objektą pastatė, bri- 
gadą išformavo ir patį brigadininką Černią jau buvo be- 
išsiunčią į kitą koloniją. Bet paskui administracija pasiūlė 
jam likti už „pirties direktorių“, kaip jie patys juokdavosi. 
Pasiūlė todėl, kad buvo tikri —skalbinių sandėlio knygos 
bus vedamos nepriekaištingai, o ir daugybėje kitų pirčiai 

priklausančių ūkių: kirpykloje, paklodžių lopymo kama- 
raitėje, batų taisykloje — taip pat bus tvarka. Šie ūkiai 
kolonijos administracijai ypatingų rūpesčių nekėlė, tačiau 
patyrimas rodė, kad čia dažnai įsiveisia režimo pažeidėjai, 
jeigu tik „direktorius“ būna minkštakiaušis arba iš pakar- 
totinai nuteistųjų, kuriems kolonijoje visur pilna draugų 
ir pažįstamų. Toks akyse šunuodegauja, būna paslaugus, 
O už nugaros verda „čefyrą“, painiojasi su pedais ir net 
įsigudrina varyti biznį iš jam patikėtų paklodžių. 

Černia administracijos pasiūlymą priėmė su dvejopu 
jausmu. Viena vertus, norėjosi pakliūti į lengvesnį režimą, 
tačiau, antra vertus,— čia jis buvo apsipratęs, ir „pirties 
direktoriaus“ postas kolonijoje buvo kone labiausiai pri- 
vilegijuotas. Ir administracija jį jau neblogai pažįsta, tad 
galima tikėtis kokio siuntinio iš anapus ar pasimatymo su 
žmona, o vėliau gal net paleidimo prieš terminą. Tai ne 
taip jau mažai, kai tau prieš akis dar ilgi metai. Vis dėlto 
mesiu inkarą čionai, nusprendė Černia ir pasiūlymą priė- 
mė. Galų gale jis čia gaus ir visas lengvatas, priklausan- 
čias jo režimui, tik kad tvora aukštesnė ir publika labiau 
sugedusi. 

Kalėjime jis nė su kuo per daug nedraugavo, nes ki- 
šenvagiai begale variantų vis kartojo savo paistalus, chu- 
liganai ir kiti smurtininkai jam buvo beveik fiziškai atgra- 
sūs, o žudikai jam atrodė psichiškai nenormalūs. Jo ap- 
linkos žmonių šioje kolonijoje nebuvo, bet ir jiems jis 
nebūtų rodęs ypatingos pagarbos, nes patys žlugdami jie 
buvo pražudę ir Černią, Straipsnis, pagal kurį Černią nu- 
teisė, buvo sunkus, bet solidus: stambus valstybinio turto 
grobstymas. Be šito, jam dar prirašė kyšių ėmimą, bet dėl 
to jis nesijautė kaltas — vingrūs vyrai dovanėles nešė ir 
teikė jo žmonai Ninai: pasirodė, jog ši vyro protą gana 
lengvai gali pakreipti reikiama kryptimi — ir tada reikia- 
ma kryptimi imdavo riedėti vagonai su limituotomis ar iš 
tam tikrų fondų paskirtomis medžiagomis, o kitur dvigu- 
bai ilgiau ką nors kankindavo prastovos, dėl kurių išlak- 
stydavo kadrai ir po atviru dangum rūdydavo importinės 
aparatūros už milijonus aukso rublių, nes statybininkai 
laiku neįrengdavo gamybinių korpusų. Kaip paprastai bū- 
na visiems galingiems žmonėms, Černia irgi užmiršo, kad 

jo galia turi ribas. Taip jau išėjo, jog netrukus aplink jį 
liko tik šunuodegiai ir pakalikai, kurie pritardavo viskam, 
ką jis besakydavo, ir gražiai giedodavo padėkos psalmes, 
o už tai ir jiems būdavo leidžiama atsikąsti ir greit nuryti 
kokį kąsnį nuo didžiojo gėrybių gabalo. Norint tiksliai 
apskaičiuoti, kiek žalos Černia padarė liaudies ūkiui, rei- 
kėtų įkinkyti kelias elektronines skaičiavimo mašinas ir 
vis tiek paaiškėtų, jog būtų buvę geriau leisti jam kurią 
savaitę apiplėšti taupomąją kasą. Teisme pasirodė, kad 
pakalikai grobė kur kas daugiau, laikė Černią mulkiu ir 
patikliu kietakakčiu, kad patys iškėlė jį į tą aukštą postą 
vien todėl, jog bijojo, kad ton vieton neatsisėstų koks 
jaunas ir energingas vyrukas, norintis ir sugebantis dirbti. 
Tiktai dėl vieno dalyko jie apsiriko: nepagalvojo, kad 
Černia taip greit pamėgs imti iš šalies pinigus ir nebemo- 
kės be jų apsieiti. 

Jis pripažino, jog buvęs gobšas ir piktavalis, bet jį 
kaltino dar ir ribotumu. Tai jau buvo nepakenčiama. 

— Argi tai teisybė, ką tu šiandien kalbėjai?— jis griež- 
tai paklausė buvusį savo pavaduotoją kalėjimo automobi- 
lyje, kuriuo juos veždavo į teismą ir atgal. — Ar tu iš tiesų 
taip manai? 

— Teisme nuodėmė sakyti neteisybę. Tu toks pat va- 
dovas — kokia aktorė tavoji Nina. Dėžutę batų tepalo tau 
gal ir galima patikėti, ne daugiau, bet aš ir jos tau nepati- 
kėčiau. Tu temoki tik iš tribūnos kalbėti. Postą tu gal ir 
gali gauti, bet kas tau duos proto? Ir dar tokioj painioj 
srity kaip ekonomika, Tu, aiškų, manei, kad viską darai 
teisingai, nes padarinių iš karto nesimatė, užtat dabar jų 
nebesuskaičiuosi, jie verčiasi lyg lavina. Jeigu mes tavo 
nurodymų slapta nebūtume koregavę, tai jau seniai daug 
kas būtų nuėję šuniui ant uodegos. „Vien medalių ir kal- 
bų neužteks, — sako mano pažįstamas kolūkio pirminin- 
kas, — reikės ir mineralinių trašų“. 

Bausmės buvo labai pavėluotos, tad visi jas gavo dide- 
les ir su turto kontiskacija, tačiau Nina spėjo šį tą iškai- 
šioti motinai ir pažįstamiems — protingųjų žmonoms tai 
padaryti neatėjo į galvą —ir tai suteikė Černiai savotišką 
pasitenkinimą. Nors pats sau buvo prisiekęs įstatymui 
niekad daugiau nenusižengti ir bent dalį nuostolių valsty- 

bei atlyginti sąžiningu darbu ir teismo procesą iš tiesų lai- 
kė pelnyta skaistyklos ugnim, apvalančia nuo visų pra- 
eities bjaurybių, vis dėlto apie nuslėptą nuo konfiskuotojų 
turtą ir brangenybes jis neprasitarė nė žodžio. Gyvenime 
jis visai organiškai jau buvo pradėjęs kalbėti viena, da- 
ryti antra, 0 galvoti visai ką kita. Dėl to jau nė kiek ne- 
besijaudindavo, jis to net nebepastebėdavo. 

Artimų žmonių Černia neturėjo, ko gero, daugiau nė 
vieno, tik Niną. Nors juodu lyg ir sukinėjosi tarp daugy- 
bės draugų, pažįstamų ir kolegų, artimo bičiulio neįgijo. 
Ar iš tiesų taip buvo, ar jiems tik taip atrodė, bet per 
kiekvieną kontaktą prasimušdavo į paviršių savanaudiš- 
kumas, ir tai atgrasindavo. Būdavo didelių pobūvių, ilgų 
bendrų kelionių, triukšmingų jubiliejų suomiškose pirtyse 
ir vilose, bet artimesni dėl to savo bendrijoje jie nepasi- 
darė. Galbūt todėl, kad atsargumas reikalavo bendrauti tik 
su savo aplinkos žmonėmis, nes svetimas kitą sykį gali 
per daug numanyti iš netyčia mestelėtos frazės ar suprasti 
iš lūžtančio nuo delikatesų stalo, bet tokį stalą padengti 
buvo garbės reikalas, su kainomis čia niekas nesiskaitė, 
Ir ką gi jie būtų kalbėję su prašalaičiu? Ir taip jau būda- 
vo gana, jeigų papasakodavo po anekdotą, paskelbdavo 
sukaktuvininko garbei tostą, sutraukdavo porą posmų ir 
užsirūkę imdavo šnekėtis apie darbo reikalus. Daugiau 
iš didžiųjų pinigų negalėjo išspausti jokio džiaugsmo. Ne- 
bent nugvelbdavo slaptų džiaugsmelių kokiame varganame 
kelioms valandoms išsinuomotame bute su sekretore ar 
svetima žmona, bet nei Černia, nei Nina iki to nenusileis- 
davo. 

Kiti, matyt, jautėsi svetimi net savo šeimose, bet savo 
būryje irgi vienas kitam artimi nepasidarė, nes kiekvienas 
žinojo apie kito šunybes, pavydėjo, jeigu kuriam sekėsi, 
bet juk nei pavydas, nei apgavystės žmonių nesuartina. 
Be to, visi šie žmonės atrodė kažkokie ypač atgrasūs, ne- 
švarūs, slidūs — tokį antspaudą užspaudžia prisigrobti pi- 
nigai ir amžinas lindimas į visokias mMachinacijas, kurios 
jiems buvo svarbiausias pajamų šaltinis. 

Kolonijoje Černia liko visai vienišas, juk jis buvo 
perėjęs per skaistyklos ugnį ir todėl savo akyse jautėsi 
apsivalęs ir doras, tuo tarpu dauguma tik ir laukė, kol 

išeis iš čia ir vėl galės ką nutverti. Tik darys tai gudriau — 
kad nebeįkliūtų. Su tokiomis mintimis juk visi ir pirma 
ėjo vogti. Be to, dauguma jų čia buvo baisūs plebėjai, 
kurių laimė prasidėdavo nuo papildomos putros porcijos 
per pietus ir baigdavosi gavus sekmadienį įsmukti į abu 
kino seansus, — filmas būdavo tas pats, tik dėl vietos sto- 
kos jį rodydavo dusyk. Galbūt todėl jį taip nudžiugino 
horizonte pasirodžiusi Viktoro burė: vado sūnus — tai jau 
buvo jo kūno kūnas, jo kraujo kraujas. Amžiaus skirtumas 
buvo pakankamai didelis, kad Černia galėtų imtis moky- 
tojo ir auklėtojo vaidmens. Be to, Viktoras visai pakenčia- 
mai lošė šachmatais. Netrukus viskas jų jau buvo bendra: 
Černiai atnešti ir vietos kioske abiejų nusipirkti produk- 
tai, knygos ir net smulkesni drabužiai, nes abu buvo bemaž 
vienodo ūgio. Jie kartu skaitė laikraščius, svarstė politikos 
naujienas. Viktoras nutuokė apie jas ne kažin kiek, bet 
Černia komentuodamas to nepastebėjo. Nepastebėjo, ir 
kad Viktoras kartais piktnaudžiauja jam patikėtais kir- 
pyklos raktais ir susiveda tenai draugus lošti kortomis ir 
virti čefyro,— vieta nulįsti ten buvo gana saugi, kontrolė 
galėjo užklupti nebent per vakarinį patikrinimą. 

Kai Viktoras ėmė ruoštis į laisvę, Černia iš tiesų nu- 
liūdo ir, Ninos padedamas, — šiai jau buvo išūžtos ausys 
apie puikųjį jaunuolį — pradėjo ieškoti jam darbo senų 
įtakingų pažįstamų vadovaujamose įstaigose, bet šie ar 
nenorėjo atnaujinti pažinties su Černia, ar bijojo prasidėti 
su teistu jaunuoliu, ar iš tiesų nieko doro neatsirado, bet 
Viktoras liko be nieko. Tada vaikinas užsiminė, jog va- 
žiuosiąs pas tėvą, ir juodu kartu apsvarstė šį planą. Černia 
mygo: keliauti tegu keliaująs tuoj pat, kad Rygoj nesusi- 
tiktų su senais draugais. Jis Viktoru, aišku, visiškai pasi- 
tikįs, bet kam žaisti su likimu? Draugų būryje pakelti tau- 
relę už susitikimą nieko blogo, bet gali ištikti kas netikėta, 
tada kaltas liksiąs Viktoras. Jau buvęs teistas, tokiam len- 
gva kaltę suversti. Iš teisybės Černia būgštavo, kad Vik- 
toras apsvaigs nuo laisvės ir atidės kelionę, susipainios su 
kokia begėde mergiščia. O tada jau nebetoli ligi nepers- 
pektyvios darbavietės, paskui netrukus vaikas — ir įstrigai 
menkam gyvenimėly. O Černiai baisiai norėjosi, kad iš 
Viktoro išeitų tikras vyras, bet šitai įmanoma tik vado- 

vaujant šlovingam jo tėvui. Ir šiaip jau nebus paprasta, 
nes už kriminalinius nusikaltimus taip lengvai nedovano- 
jama. Nebent jeigu tenai Viktoras gautų tokį pat galingą 
uošvį, tuomet jo karjera būtų užtikrinta. 

Nors dėl suprantamų priežasčių Viktoras Černiai buvo 
nutylėjęs, jog santykiai su tėvu galutinai nutrūkę, nors 
dėl viso pikto aplinkiniais keliais buvo išsiuntęs ir po to 
visai olicialiai sulaukęs sau adresuotų, tarytumei tėvo ra- 
šytų laiškų, paskutinį įkalinimo vakarą jam buvo malonu 
klausytis, kaip Černia piešia jo ateitį. Maža to — jis įtikė- 
jo: jeigu nori kad ir nelabai įdomaus, tačiau sotaus gyvė- 
nimo, turi važiuoti pas tėvą ir tol maldauti jį atleidimo, kol 
bus dovanota. Suprantama, skubėti nėra ko, dvidešimt 
penkeri metai nė tas amžius, kad pradėtumei nykti fote- 
lyje priešais televizorių, be to, laisvėje jo laukė didžiulis 
pluoštas pinigų. 

— Anksčiau kaip per pietus vargu ar įšeisi. 

— Tikriausiai, kad ne, — nusižiovavo Viktoras. 

— Reikėjo pasakyti Ninai, kad tau nupirktų bilietą! 
Ir kaip aš nesusipratau, kai ji buvo per pasimatymą. 

— Nieko, išvažiuosiu kitą dieną, — vėl nusižiovavo Vik- 
toras. 

— Ar turi kur pernakvoti? 

— Atsiras. 

— Ne, be juoko. Aš parašysiu Ninai raščiuką. Dabar 
jau nebe tas, kas buvo, bet sulankstomai lovelei vietos 
atsiras. Ir neliksi be šiltos vakarienės. 

Raštelį Viktoras paėmė, nenorėdamas skaudinti Čer- 
nios, bet nemanė tenai eiti. Per kitą pasimatymą su žmona 
Černia sužinotų, jog niekas su jo rašteliu nebuvo atėjęs, 
ir pamanytų, kad Viktoras arba suspėjo į traukinį, arba 
išskrido į Murmanską lėktuvu, nors paleidimo formalumai 
užsitęsė ir jis pro vartus išėjo jau gerokai po pusiaudie- 
nio. Galų gale tas pats, ką pamanytų Černia. 

Aišku, jog tiesiausiu keliu jis patraukė pas Belą. Buvo 
vasaros pabaiga, bet šilta, ir moterys vis dar rengėsi plo- 
nai, paltai, sukabinti spintose, dar laukė savo eilės. Veidai 
ir kojos dar gundė neišblukusiu įdegimu, 0 akys dar spin- 
dėjo pavasariu. 

Išėjęs į laisvę, kiekvienas trokšta būti geresnis, negu 
yra iš tikrųjų, ir kiekvienam sutiktam stengiasi padaryti 
kokią mažą malonią paslaugą. Vos į troleibusą įlipo mo- 
teriškė, Viktoras kaip įgeltas pašoko ant kojų ir pasiūlė 
jai savo vietą, bet kitoje stotelėje moterų prisirado labai 
daug, nes baigėsi darbo laikas. Jos ką tik buvo palikusios 
savo konvejerius ir braižomąsias lentas ir dabar smagiai 
tarškė ir klegėjo. Ir visos bala žino kodėl skubėjo. Joms 
tokio vaikino nugara buvus nebuvus, jos drąsiai spraudėsi 
pro šalį, nė nenumanydamos, kad nuo kiekvieno prisilie- 
timo jam užverda kraujas, kad jis gatavas bet kurią jų 
stverti į glėbį, prispausti ir nugalėti, kad jos visos jam 
šiandien atrodo gražios ir dieviškos. Treji priverstinio su- 
silaikymo metai —ir vos keli laisvės mėnesiai. Faktiškai 
galėjai laikyti, jog santykiuose su moterimis jis dar te- 
bėra vaikas. Viktoras buvo išnagrinėjęs jų krūtinės for- 
mas ir patyręs plaukų švelnumą, pažinęs laisvo be jokių 
apribojimų sekso akimirkas, išmokęs susipažinimo žodžių, 
kurie buvo sakomi donžuaniškai arba net brutaliai, bet 
dabar, kai aplink visur buvo moterys — tikros, gyvos, o 
ne žurnalų paveiksliukai, jis beviltiškai sumišo ir virpė- 
damas trūkčiojo šalin, kai jos netyčia prisiliesdavo. Jos 
baugino jį, persekiojo. Jis stovėjo it stabo ištiktas tarp 
tų mMėlynakių ir rudaakių inkvizitorių su plonomis sukne- 
lėmis, kurios pernelyg smarkiai persišvietė, mintyse išva- 
dino jas kvaišomis ir gal net būtų movęs lauk iš troleibu- 
so, jei būtų galėjęs prasigrūsti prie durų. Man šių ožkų 
nereikia, įtikinėjo save, aš važiuoju pas Belą. Su Bela jam 
asocijavosi visos moterys, kurias tik buvo matęs ir apie 
kurias svajojo. Jis galėjo įsivaizduoti save lovoje su bet 
kuria kita, bet ji vis tiek netrukus pavirsdavo Bela. Iš tie- 
sų ji tapo jam moteriškumo ir grožio simboliu. Su Bela 
jam bus dabar lyg ir medaus mėnuo... Juodu kur nors 
išvažiuos. Tarkim, į Krymą. Išsinuomos kambarį, kartu 
gyvens ir mMaudysis. Ten sezonas dar pačiame įkarštyje. 
Bela tikrai sutiks. , 

Sudirgęs ir išraudęs, jis užkopė aukštyn siaurais laip- 
tais ir pasibeldė į duris. Pustuščiame lagamine kliunksėjo 
du buteliai šampano ir vienas konjako, o rankose degė 
dailiai įvyniota puokštė raudonų it kraujas rožių, kuriomis 

Bela visuomet garsiai džiaugdavosi ir jas bučiuodavo. Gė- 
les pirko prie „„Saktos“, ir jos surijo kone pusę dar likusio 
kapitalo. 

Atidarė Belos sesuo ir, atrodė, nė kiek nenustebo. Vik- 
torą šitai trupučiuką užgavo, juk jis buvo išėjęs ne Kur 
nors čia pat į krautuvę pieno ir degtukų. 

— Bela sakė, kad tu šiom dienom turi parsirasti — pa- 
sakė sesuo.— Lagaminą gali palikti. 

— O ji pati?— Viktoras buvo nemaloniai nustebintas. 
Sesers tonas jam atrodė pernelyg šaltas, nors juodu visuo- 
met vienas kitą vos pakęsdavo — kaip dantų skausmą. 

— Bela užsifraktavo į kažkokią kino grupę ir bus tik 
šeštadienį. 

Kambary niekas nebuvo pasikeitę. Iš pirmo žvilgsnio 
net baldai atrodė tokie pat nauji. 

— Juk žinojo, kad aš pareisiu! — priekaištingai sušu- 
ko Viktoras. 

— Matyt, pamanė, kad tau bus gerai ir su manim, — 
sesuo sukikeno. Jai teikė džiaugsmo viskas, kas skaudino 
Viktorą. 

Susijaudinimas vis dar buvo toks didelis, jog nenus- 
lūgo ir dėl šio nusivylimo, — dievai žino, kas šiandien tu- 
rėtų nutikti, kad jis visai praeitų. 

Jos abi gana panašios — lyg žaibas pervėrė smegenis, 
pačiam to nesitikint. 

— Na, na... Ko čia spoksai kaip bulius raudonom 
akim... Ir iš viso, imk, ką turi pasidėjes, ir nešdinkis. Pas 
mane tuoj ateis draugas, ir aš nenoriu, kad jis tave pa- 
matytų. Dar velniai žino ką pagalvos ir ims man prikaišio- 
ti. 

— Klausyk, moteriške! — Jis pabandė sugriebti ją už 
rankų, bet ji mikliai išsisuko. | 

— Liaukis, pusproti! Belai pasakysiu! Aš nematau jo- 
kio reikalo su tavim prasidėti, aš irgi turiu principus. 

Belos paminėjimas šiek tiek atvėsino, bet moters vis 
tiek jam reikėjo. 

— Gal per laiką ir tu gautum kokią gražią dovanėlę. .. 

— Gumbo iš tavęs sulauksi! 

Jis susirado spintoje savo firminius aptemptus džinsus 
ir ėmė ieškoti megztinio, kuris jam labai tiko. 

— Tu ten per daug nesuversk! 

— Aš ieškau dryžuotojo megztinio, 

— Jį, matyt, nudžiovė. 

— Kas nudžiovė? 

— Na, nudžiovė... Juk mums apkraustė butą. Iš pra- 
džių manėm, kad Vovka, bet pasirodė, kad ne jis. Gal ne- 
bent kitą užsiundė. Bet aišku, jog kažkas iš saviškių — 
kas žinojo. Paprastai naktimis namie būna berniūkštis, o 
tąsyk aš jį porai savaičių buvau išsiuntus pas močią. Mes 
ramiai sau sėdėjom „Rusės“ barelyje ant virvių ir čiulpėm 
kokteiliukus. Per tą laiką. Ir po visko .vėl užrakino, kiau- 
lės! Pasiėmė visus firmiškus daiktus. Turėjom dėti kitą 
spyną. 

— Kodėl tada mano džinsus paliko?— suriko Viktoras, 
norėdamas nutverti Belos seserį meluojant. Jis jautė, kad 
artinasi baisi nelaimė, kad jam virš galvos kaupiasi juodi 
debesys. 

— Dabar su šitokiais niekas nevaikšto, dabar nešioja 
velvetinius. 

— Aranuos daiktus irgi nudžiovė? 

— Žinoma. Tik Bela gal kiek nors buvo nutempusi pas 
močią. 

— Anie daiktai juk buvo paslėpti! Aš pats paslė- 
piau! 

— Ką čia gali paslėpti! Slėpk, kiek nori, viskas kaip 
ant delno. Reikėjo paleisti, kai Bela buvo radus pirkėją, 
dabar turėtum ant knygelės pinigo. 

— Judvi pačios tos, kam gali patikėti pinigus! — Jis 
jau atsigavo nuo smūgio ir ėmė rėkti:— Jūs abi papras- 
čiausiai norit užtaisyt man klizmą! Nieko neišeis! 

— Kvailys! 

— Ar milicijai pranešėtė— jis paklausė tyliau, bet vis 
dar nuo įtarumo ir pykčio drebančių balsu. 

— Žinoma. Atvažiavo, apžiūrėjo ir vėl išvažiavo. 

— O paskui? 

— Pasakė, kad, jų nuomone, vagis buvęs vienas. 

Kad ir labai juokingai tas atrodė, jis pradėjo konevei- 
kti kriminalinę paiešką ir miliciją už netikusį darbą — su 
kuo švenčiausiu nuskriaustojo pasipiktinimu. Lyg nebūtų 
buvę skirtumo, ar žmogus metų metus dirbo ir taupė, ar 

plėšė svetimus butus, kaip Viktoras. Keikėsi juo pasiučiau, 
kad negalėjo tikėtis niekieno pagalbos, nors visai prie- 
šingai — jam reikėjo džiaugtis, kad milicininkai anų 
daiktų nerado, nes tarp jų būtų pamatę kelias porceliano 
vazas iš buto, už kurio apiplėšimą bausmės jis dar nebu- 
vo gavęs. 

— Mes pamanėm, kad Vovka, todėl, kad iš pradžių ir 
jis buvo bariuke, o paskui kažkur pradingo. Bet vėliau 
sužinojom, kad jis buvo pas Ritką. 

— Ta sterva ką tik nori paliudys. Aišku, Vovka! Sa- 
kyti apie anuos daiktus jam niekas nesakė, bet jis 
galėjo numanyti. 

— Užsikorėm tuos tavo šūdus kaip kokią bėdą ant sa- 
vo galvos. Kai viską suskaičiavau, jau vien man už ko- 
kius tris šimtus išnešė. 

Tris šimtus! Aš praradau tūkstančius! Net dar daugiau! 
Kolonijoje, kai skaičiavo, kiek gaus už paslėptus daiktus, 
tik minimaliai atsižvelgė į padidėjusias sidabro ir krištolo 
kainas. 

— Tie gražieji auskarai, kur buvai Belai padovanojęs, 
tą vakarą irgi buvo likę namie. 

— Vovka rytoj eis pas gydytoją naujų dantų dėtis. Vi- 
sų! Per blatą! 

— Taip jis tau ir duosis. Ir ką tai padės? Tu tikiesi ką 
nors iš jo atgauti? Būk ramus, jis viską jau bus prakišęs 
ir kaulys iš tavęs alaus kaušeliui. Ir iš viso... Taip, kas 
man sakė... Man kažkas sakė, kad jį vėl pasodino. Bet 
tikrai nežinau, gal ir plepalai. 

Prie durų dusyk nuaidėjo trumpas skambutis, moteris 
metė į Viktorą gaižų žvilgsnį ir nuskubėjo atidaryti. 

Įėjo jau gerokai praplikęs vyriškis minkštomis išpuo- 
selėtomis rankomis. 

— Vairuotojo aš dar nepaleidau... Gal važiuojam pa- 
valgyti į ,Grybuką“? Rygoj kažkodėl nesinori landžioti, — 
pasakė dar neperžengęs slenksčio. 

— Su malonumu. Aš baisiausiai noriu valgyti — Ak, 
kaip ji šypsojosi, kokia pasidarė viliūgė, kalbėdama su tuo 
sukriošėliu.— Aš tuojau... 

Pamačius Viktorą, vyro veidas apsiniaukė. Jis buvo iš 
tų, kurie gerai moka, bet reikalauja kuo tikresnės meilės 

ir visiškos ištikimybės, kad būtų tikras, jog nesusigriebs 
ligos. 

— Čia atvažiavo pas Belą... Užėjo palikti lagami- 
no. ..— nuogąstavo sesuo.— Prašom neužmiršti savo gė- 
lių! — Ji padavė Viktorui neišvyniotą puokštę. 

— Labas vakaras! — Vyriškis linktelėjo galvą, kaip tai 
daroma, kai, nori nenori, turi būti mandagus. Bet paskui 
jo žvilgsnis užkliuvo už permestų per kėdės atkaltę džinsų. 
Belos sesuo šitai pastebėjo, pykčiu žėrinčiom akim paž- 
velgė į Viktorą, nutraukė kelnės nuo atkaltės ir įmetė 
atgal į spintą. ; 

— Lagaminą jūs galit palikti, bet visa kita tvarkykitės 
patys su Bela. Aš nenoriu kištis į jūsų reikalus. 

— Iki pasimatymo! — kirste nukirto vyriškis, vos tik 
jie visi trys išėjo į laiptus ir Belos sesuo ėmė rakinti duris. 
Tai buvo netiesioginis nurodymas, kad su Viktoru niekas 
į šnekas nebesileis ir jis ramiai sau gali bildėti žemyn. 

— Iki pasimatymo! — mandagiai atsakė Viktoras ir nu- 
bildėjo laiptais, nors jam labai norėjosi atrėžti ką kita: 
„Kurgi mes pasimatysim! Niekur. Juk jūs būsit sustip- 
rinto režimo kolonijoj, o aš griežtojo!" Jis prikando lie- 
žuvį, kad šis puikus atsakymas neišsprūstų, nes tai galėtų 
sukompl!ikuoti santykius su seserimi, kai grįš Bela, o juk 
jis ketino bent kurį laiką čionai pagyventi. 

— Garbės žodis! — viršuj beveik verksmingai, tyliai, 
bet greitai teisinosi moteris:— Aš tau viską papasakosiu, 
tai Belos kadras... 

Tiesiai priešais laiptinę stovėjo balta „Volga“ su val- 
stybiniu numeriu. Vairuotojas snūduriavo, pasirėmęs gal- 
vą kairės rankos delnu. 

Na, Vovka! Tau būtų geriau, jeigu tu iš tiesų būtum 
patupdytas! Čia tavo darbas, ne kitaip! Tol tave vanosiu, 
kol prisipažinsi. 

Taip, o kas iš to, jeigu prisipažins? Juk aš jam nesa- 
kiau: neik tenai ir anų daiktų neliesk! Ir argi aš pats ne- 
būčiau vogęs, jei būčiau žinojęs, kad ten kažkas padėta? 
Žinoma, būčiau. Ir dar džiaugčiausi, kad gudriai padariau, 
nes čia Mažiau rizikos. 

Didžiausia kiaulystė! Siaubas! Iš tiesų didžiausia kiau- 
Lystė! 

Bet kad visi ir plėšia, kur tik ką radę! 

O gal Bela ne tokį jau mažą ryšulaitį bus nuboginusi 
pas savo močią? 

Baisi kiaulystė! 

Apie save jis liko palyginti geros nuomonės — šiaip ar 
taip, jis pažinojo ir daug blogesnių už save. 

„Kai susitiksim, Vovkai snukį aš vis dėlto išmalsiu",— 
nusprendė, laukdamas troleibuso į centrą. 

Likimas malonėjo, kad Viktoro Vazovo-Voiskio ir Ni- 
nos Černios susitikimas būtų neišvengiamas, nes jis ne- 
norėjo likti be vakarienės ir nakvoti geležinkelio stotyje 
ant suolo. 

Apie Niną jis žinojo gana daug, kasdien buvo priver- 
stas žiūrėti į jos fotografiją, kuri dailiai įrėminta stovėjo 
ant naktinės Černios spintelės kaip neatskiriama jos dalis. 
Kaip dažnai kolonijose pasitaiko, ją kartkartėmis nudžiau- 
davo koks onanistas, tada Černia ieškodavo kaltininko, 
pasiruošęs stoti į muštynes, nepaisydamas jokios jėgų 
persvaros, bet paprastai nerasdavo nei kaltininko, nei 
fotografijos, ir netrukus rėmeliuose atsirasdavo nauja — 
Nina fotograiuodavosi dažnai, nes vadovavo keliems dra- 
mos kolektyvams ir kartu vaidindavo pagrindinius vaid- 
menis. Buvo baigusi kažkokio teatro studiją, bet, matyt, 
labai vidutiniškai, nes apie tai Černia niekad smulkiau 
nepasakodavo, 

Juodu buvo iš tų laimingųjų sutuoktinių, kuriems gerai 
lovcie it kurie patys šitai aiškina dvasiniu artumu ir cha- 
rakterių atitikimu. Ninai nedaug trūko iki keturiasdešim- 
ties, ji gražiai atrodė ir gana patraukliai rengėsi. Dabarti- 
niai ištekliai nebeleido kaip anksčiau pirktis pačių moder- 
niausių dalykų, todėl ji stengėsi išsiskirti spalvų ryšku- 
mu — kaip daugumai scenos ir priescenio žmonių, jai bu- 
vo svarbu kristi į akis ir patikti. 

Pirmaisiais metais, kai liko be vyro, daugelis paskui 
ją lakstė ir net gavę nosį netikėjo, jog Nina miega viena. 
Kiekvienas pavarfytasis manė, jog kitas jau pasiskubinęs 
pirma, o Niną tas romanas visiškai patenkina, ir ji, tauso- 
dama vyro nervus, žiūri kuo griežčiausios konspiracijos. 
Atrodo, kad ir pats Černia taip manė, nes kiekviena pasi- 
taikiusia proga pabrėždavo nepriekaištingą žmonos elgesį 


134 


ir ištikimybę, o kaip įrodymą minėdavo glaudžius jos ry- 
šius su kitais giminaičieis; lankiusis pas tetą arbaios, nu- 
nešusi krikštaduktei knygą su paveikslais, drauge su svai- 
niais nuvažiavusi ekskursijon į Kareliją. Net ir jis netikėjo, 
kad Nina per visą šį laiką nėra turėjusi nė vieno meilės 
ryšio, bet tai buvo gryniausia teisybė. Pirmais metais, kol 
truko teismas ir dar nebuvo praradusi vilties, buvo užvis 
sunkiausia, ji jautė, jog tuoj tuoj kapituliuos, todėl vengė 
visų kompanijų ir situacijų, kad ko neatsitiktų. Ji davė 
sau įžadą — išlaukti dar tris mėnesius, ir tada. Tada jau! 
Bet kai praėjo trys Mėnesiai, perkėlė terminą dar trims. 
Ir netikėtai suvokė, jog kuo ramiausiai gali laukti ir šešis. 
Kažkas joje buvo apmirę ir užgesę. Gyvenimo būdą pa-. 
keitė ir dabar bendraudavo beveik vien su moterimis ir su 
vaikais — vietoj suaugusiųjų dramos: kolektyvų turėjo vai- 
kų būrelius, o netyčia sutiktų vyrų zvilgsniai tik paglos- 
tydavo jos išdidumą ir santūrumą, kurį ji dabar nešė ant 
gražios savo galvelės lyg erškėčių vainiką. Tačiau pas- 
taruoju metu jai pradėjo dingotis, kad šis sustingimas gal- 
būt jau amžinas. Ji vijo tokias mintis į šalį, bet jos vis 
lindo ir lindo į galvą. Įkyrios, niekingos, bet bauginančios. 

Tai buvo vienas iš tų ketvirtojo dešimtmečio pabaigos 
namų, kurių gyventojai, jei prispiria reikalas keistis butą, 
skelbimo pabaigoj visuomet prirašo: „Naujuose namuose 
nesiūlyti“ — vandentiekio vamzdžiai čia buvo iš tikro švi- 
no, lubos aukštos, parketas ąžuolinis, durų rankenos bron- 
zinės, ir, kas keisdavosi, kažkodėl įsivaizduodavo, jog taip 
būna visuose senuose namuose. Keturiuose kambariuose 
perpus gyveno pora senų pensininkų, kurie kažkur kap- 
stėsi po savo sodą ir Rygoje pasirodydavo tik per pačius 
šalčius, norėdami ta pačia proga apvaikščioti ir visus gy- 
dytojus,— ir Nina Černia. Jos kambariai buvo gana erd- 
vūs, bet pereinami. Jie buvo jau įmokėję pinigus už atski- 
rą kooperatinį butą, tačiau ži svajonė ryšium su teismo 
procesu pražuvo kaip sapnas. Kaip ir daugelis kitų, jau 
išsipildžiusių,— vila, automobilis ir didžioji dalis baldų. 
Šiek tiek jų Nina dar nutvėrė komise ir atpirko, bet ne 
visus — prašmatnioji povo uodega vis dėlto liko gerokai 
išpešiota, senovinius marinistų paveikslus pakeitė nieknie- 
kiai, kokius dramos būrelio čalyviams po pasirodymo pa- 

prastai dovanoja mokyklos keramikų būrelio nariai, o va- 
dovei dėkingos mamos per Moterų dieną arba ataskaitinį 
koncertą. Skoningai išdėstyti, jie gražiai puošė sieną. Nors 
materialinės vertės šie žaisleliai beveik neturėjo, kaip pri- 
siminimas jie kur kas labiau šildė Ninai širdį negu sun- 
kios žalios bangos, škunos, brigai ir barkos su audros su- 
draskytomis burėmis — paveikslai, kurių taip vaikėsi šei- 
mos galva, prisimindamas šlovingus savo metus jūioje. 

Kai Nina perskaitė raštelį, jos akyse šmėkštelėjo abe- 
jonė. Ar tik Černia, siųsdamas šį vaikinuką, nenori jos 
patikrinti? Brangios raudonos kaip kraujas rožės dar pa- 
didino įtarimą, ir nedaug trūko, kad ji užsidegtų pykčiu. 
Kai Viktoras susivokė dėl tų rožių spalvos atsidūręs smer- 
ktinoje padėtyje, buvo jau per vėlu aiškintis, kad rožes 
atnešęs jos vyro vardu. 

Padengusi priekiniame kambaryje stalą, padavė Vikto- 
rui vakarienę ir vėliau pakvietė žiūrėti televizoriaus. Ro- 
dė filmą apie žvėris, ko gero, net labai įdomų, bet kadrai 
skriejo tarsi pro šalį, sąmonė jų beveik nefiksavo. Jį tie- 
siog įelektrino greta sėdinti moteris. Vaizduotėje jis re- 
gėjo, kaip ji atsikelia, nusimeta ilgą šilkais išsiuvinėtą cha- 
latą ir nuoga sustoja kambario vidury, tik virpčioja sta- 
mantrios jos krūtys, arba pasirodo, jog po chalatu dar yra 
mezginiuotas apatinukas, ir jis skuba jai pagelbėti iš jo 
išsinerti, o lūpos jau bučiuoja kaklą, krūtis ir ieško jos 
lūpų, sukanda jas iki kraujo. 

— Kaip patiko filmas? 

— Šiaip sau,— sumurmėjo atitokęs. Sumišęs ir susidro- 
vėjęs, nė žodžio nedrįsdamas pasakyti šiai moteriškei, bu- 
vo pasiruošęs vergiškai jai paklusti. 

— Labanakt! 

— Labanakt! — iškvėpė jis ir, nuleidęs akis, išspūdino 
į kitą kambarį. | 

Juodu liko didžiuliame tuščiame bute tartum vienišoje 
negyvenamoje saloje, abu negalėjo užmigti, abu galvojo 
kitą. Galų gale Nina vis dėlto įveikė save, užgniaužė savo 
įgeidžius ir užmigo neramiu miegu. 

Kai vidurnaktį ji pabudo, jis buvo parpuolęs prie jos 
sofos ant kelių, galvą atrėmęs į kraštą, kažką murmėda- 

mas pasakojo, bet ji nesuprato, ką. Ji norėjo jį atstumti, 
bet nustebusi pajuto, kad vaikinui per skruostus ritasi di- 
delės retos ašaros. 

Tada atėjo galas ir jos jėgoms. 

Ji iškart suprato, kad meilės dalykuose jis dar naujo- 
kas, o prieš rytą jau būgštavo, kad pati pradeda jį mokyti 
ir kad šitai teikia jai ypač didelį džiaugsmą ir pasitenkini- 
mą, jog nebeegzistuoja jokie draudimai. 

Popiet, kai jie pabudo, Nina išvijo Viktorą į gatvę, 
prigrasinusi, kad jis daugiau čia nekeltų kojos. Lyg be- 
protiškos aistringos nakties nė nebūtų buvę, lyg jam ne- 
peršėtų įdrėskimai ir įkandimai. 

Nieko nesuprasdamas, jis išėjo, tačiau, nepaisydamas 
jos užgynimo, po kokios savaitės sugrįžo. Todėl, kad ši 
diena jam buvo laiminga. Būdamas beveik be skatiko, par- 
ko kampe jis netikėtai sutiko kelis iš smulkmės, kur plie- 
kė domino, ir visai dorai lošdamas čia pat susišlavė šimtą 
rublių. Jis neprisiminė, kad kada nors jam būtų taip sekę- 
si lošti kauliukais. Gal būtų dar daugiau išlošęs, bet part- 
neriai paprasčiausiai pristigo pinigų. Vienas net nulėkė 
pasiskolinti, bet, deja, sugrįžo nieko nepešęs. 

Viktoras vėl nusipirko kraujo raudonumo rožių, tik iš 
taupumo mažesnę puokštę, ir nuėjo pas Niną. Ant laiptų 
jis dar jautėsi labai drąsus, bet išvydęs gražiąją valdin- 
ząją Moterį, vėl pavirto droviu berneliu. Ko gero, tik to- 
dėl Nina jo nepasiuntė po velnių, jo drovumas ją sujau- 
dino. 

Jei aš pasielgsiu taip kaip vakar, aš paprasčiausiai bū- 
siu juokinga, kitą rytą pagalvojo Nina. 

— Aš tau per sena, — pasakė ji. 

— Man su tavim taip gera, kaip niekad nė su viena 
nėra buvę. 

— Aš tau per sena, — pakartojo Nina. 

— Bet tu suprask... Su tavim visai kas kita. Su tavim 
aš jaučiuosi visai kitaip. 

— Kodėl tu neišvažiuoji į Murmanską? 

— Išvažiuosiu, Man dar reikia šį bei tą sutvarkyti. Da- 
lis baldų pražuvo, dabar noriu atgauti. Dalis jų buvo par- 
duota, ir pinigai išmokėti pagal vykdomuosius raštus, bet 

buvo ir tokių, kurių nedrįso konfiskuoti. Dabar ieškau, 
kur įie išgaravę, kas parsitįsė. 

— Jei aš prie tavęs prilipsiu, man bus baigta, — niūriai 
pasakė Nina.— Ir tu būsi niekšas prieš Černią. Greičiau 
išvažiuok iš čia. 

Būgštaudama, kad per daug prie jo nepriprastų, blai- 
viu protu suvokdama, kad iš jųdviejų ryšio nieko gero 
nėra ko tikėtis, Nina neleido jam tankiai lankytis, užtat 
kai juodu susitikdavo, abiem būdavo didelė šventė. Dabar 
jau iš karto nebepuldavo į lovą, bet eidavo pasivaikščioti, 
pasidžiaugti kitų pavydžiais žvilgsniais arba į kiną. Kad 
greta jos, tokios ekstravagantiškos, Viktoras jaustųsi paio- 
giau, Nina jam liepė rengtis išsaugotais Černios drabužiais. 
Dažniausiai jis vilkdavosi puikų odinį paltą su antpečiais, 
kurį pažįstami jūrininkai buvo atvežę už dolerius, nepap- 
rastai brangų ir elegantišką. Su juo Viktoras pasidary- 
davo visai kitoks žmogus. 


Tardytojas Harijas Dauka pažvelgė į Viktorą su kaž“ 
kokia abejinga užuojauta. , 

— Taigi tu, vyruti, Ninos Černios nepažįsti. Visai ne- 
pažįsti, ir baigta. 

— Pirmą sykį girdžiu šį vardą! 

— Ar jūsų kolonijoje nesėdėjo toks Černia? 

— Nežinau, niekaip neprisimenu.— Tai kvailys esu ši- 
taip gindamasis! Kvailys, kvailys, kvailys! Argi jis su Ni- 
na jau būtų matęsis? Ką ji jam sakė? Gal vis dėlto viską 
nuneigė? O gal šis velnio tardytojas jau net suuostė, kada 
ir kur aš taip bukaprotiškai prašvilpiau iškart visus pini- 
gus? Šiaip ar taip, bet viskas aišku! Viskas! 

Harijo Daukos veide šmėkštelėjo pašaipa. | 

— Ar tu tiki laimingais skaičiais ir laimingom dienom? | 

— Būna ir laimingų skaičių, ir laimingų dienų. 

— Tai atidžiai perskaityk ir pasirašyk, — Dauka pastū- 
mė prirašytą blanką. 

Perskaitęs Viktoras ilgai negalėjo nė žodžio ištarti. Tai 
buvo dokumentas dėl jo paleidimo į laisvę. 

— Amnestija?— galų gale išdaužė. 

— Su tavo teistumais? Nebūk naivus. Manyk, kad vis- 
ko pagrindas laiminga diena ir laimingas skaičius. — Dauka 

susidėjo dokumentus atgal į portielį — Ir nespoksok ėriu- 
ko akim, aš vis tiek jomis netikiu. Na tai, kaip sakoma, 
iki greito pasimatymo! 

Dar kraudamasis portfelį, Dauka nuspaudė signalini 
mygtuką, sargybinis atidarė duris, ir inspektorius greitais 
žingsniais išėjo, nelaukdamas, kol apstulbęs Viktoras pa- 
sakys ačiū. , 

Vazovą-Voiskį suėmė baimė. Tai buvo nesuvokiama ir 
krėtė lyg drugys. Kaktą išmušė prakaitas, sudrėko pažas- 
tys, jautė, kaip tarpais trūkčioja veido raumenys. 

Jis atrodė taip baisiai, jog tai pastebėjo net Nelaimin- 
kameron pasiimti čiužinio ir lovos skalbinių, kuriuos tu- 
rėjo grąžinti į sandėlį. 

— Kas tau atsitiko? — išsigandęs paklausė Nelaiminga- 
sis Hulytis. 

— Mentai, padlos, man kažką rengia, — drebančiu bal- 
su sušnibždėjo Viktoras. Taip, kad neišgirstų stovintis 

— Reikalauk prokuroro! Be prokuroro atsisakyk kalbė- 
ti — Tai buvo Hulyčio išmanymo viršūnė, aukščiau jo pro- 
telis nebesiekė.— Prokurorui, nori nenori, teks tave ap- 
ginti! 

— Lik sveikas, linkiu sėkmės! — Viktoras užsikėlė ant 
peties suvyniotą čiužinį ir tik tada, kai lydimas sargy- 
binio jau vingiavo ilgaisiais koridoriais, susivokė, jog at- 
sisveikino kaip pamažu gęstantis mirtininkas. 

Ko gero, jis dar niekad taip netroško į laisvę, kaip 
dabar. Nuo laisvės jį skyrė vos keli šimtai žingsnių, bet 
jis buvo įsitikinęs, jog šio niekingo nuotolio neįveiks, jog 
tuoj tuoj iš už kokio kampo išnirs Harijas Dauka ir pa- 
siųs ji atgal į kamerą. Tardytojas turėjo visus didžiuosius 
kozirius, jis, Viktoras, nuo jų neturėjo kur dėtis, jis buvo 
Daukos rankose, Staiga jis prisiminė kažkokį per televizo- 
rių Matytą anglų filmą apie kačių šeimyną apleistoje fer- 
moje. Apie tai, kad pagal rangus paskirstomi medžioklės 
plotai, kad seniausias rainis kas rytą apeina teritorijos ri- 
bas, bet daugiausia kadrų ten buvo apie pelių gaudymą — 
apie šuolius, grybšnius ir žaidimus prieš suėdant. Moksli- 

ninkai, kurie komentavo kačių gyvenimą, buvo vienos 
nuomonės, jog toks beširdiškas žaidimas su savo aukomis 
katėms yra biologiškai būtinas, kad tai maždaug tas pats 
kaip sportininkams treniruotė, per kurią jos nušlifuojan- 
čios griebimo techniką ir metodus. Gal ir tam Daukai bio- 
logiškai būtina nušlifuoti techniką ir metodus? Tuoj tuoj 
jis pasirodys. .. Už šio kampo... Ne, už šito nėra, taigi už 
ano... Taip... Mes jau kieme... Prakeiktas netašytų ak- 
menų grindinys, stebuklas, kaip čia dar niekas nenusisuko 
sprando... Ką sako sargybinis? A, sustoti ir pasisukti vei- 
du į sieną. ., Šimtametis, pažaliavęs plytų mūras, kalkių 
skiedinys jį laiko tvirtai lyg uolą... Ir daro amžiną... Už 
nugaros girdėti žingsniai, veda įkalintųjų grupę. .. Anapus 
tvoros sudunda traukinys... Kad tik tau, Dauka, kas nors 
sutrukdytų mane nutverti ir aš atsidurčiau už vartų... Tai 
bent pasijuokčiau. Cha cha cha! Cha cha cha! 

Kareivis sargybinis, stovintis bokštelyje, nuo kurio bu- 
vo matyti siaura, tarp dviejų aukštų tvorų įsispraudusi gat- 
velė, vedanti iki kalėjimo vartų, ir lygiagrečiai su ja ge- 
ležinkelio bėgiai, kur beveik visuomet manevruodavo koks 
sąstatas ar garvežys, o viršum jų pėsčiųjų tiltas, pirmiau- 
sia suglumo, dėl viso pikto nusikabino nuo peties auto- 
matą. Jis nežinojo, ką daryti. Pro kalėjimo vartus buvo 
išleistas vaikinas nailonine sportine striuke su gobtuvu 
ir tuoj pat šoko bėgti, lyg vejamas pulko pasiutusių šunų. 
Padai jam slydo per nugludintus akmenis, jis suklupo ir 
vos neišsitiesė visu ūgiu, bet per stebuklą išlaikė pusiau- 
svyrą ir nulėkė toliau. 

Bus pabėgęs, nusprendė kareivis ir nuspaudė automato 
saugiklį. Tačiau kėlė nuostabą tai, kad bėglio niekas ne- 
sivijo. Tai kažkas nelogiška, bet nelogiškas ir kitoks bėgi- 
mo tikslas, nes arti nebuvo nė vienos transporto priemo- 
nės, į kurią reikėtų skubėti, kad nepavėluotum. 

Tokio lėkimo priežastis gali būti tik viena — pabėgo. 

— Stok! Šausiu! — sušuko kareivis, tačiau bėglys ne- 
sustojo. Gal neišgirdo? Nuotolis gana didelis, sargybos 
bokštelis pastatytas kitam tvoros tarpui, o ne gatvei ser- 
gėti. 

Bėglys užskuodė aukštyn ant pėsčiųjų tilto ir nulėkė 
toliau stumdydamas sutiktus žmones. Šauti buvo per vė- 

lų, bet kareivis žvilgsniu vis dar lydėjo bėgantįjį. Jis 
džiaugėsi, kad nepersistengė, bet kartu laukė nemalonu- 
mų, nors gatvė buvo ne jo rūpestis. Mintyse jau aiškiai 
girdėjo piktą seržanto balsą: „„Argi tu nematei, kaip jis 
lekia, kad jis bėga? Tu man už tai atsakysi!" Ir savo var- 
ganą teisinimąsi: „Ką aš galėjau žinoti, kad jis bėga? Bū- 
tų lipęs per tvorą, tada kitas reikalas... Vartų sargyba 
pati prisivirė košės, tegu dabar srebia. Galėjo bent jau 
paskambinti, telefoną juk turi“. 

Užgniaužė kvapą, atrodė, kad širdis iš nuovargio su- 
sprogs į gabalus, bet jis dar vis bėgo per apleistus kie- 
mus su persikreipusiomis malkinėmis, pro žemus apšepu- 
sius namiūkščius. Šią Maskvos priemiesčio dalį jis gerai 
pažinojo, mokyklos laikais buvo gana išlandžiojęs ieško- 
damas makulatūros ir surūdijusių gelžgalių. Karo metais 
kaip kompensaciją paskyrė butus Rygos centre. Dar ir 
dabar kartkartėmis sklisdavo gandai, kad žmonės, staty- 
damiesi iš naujo ar knaisiodamiesi po žemę, aptinka žydų 
paslėpto turto. 

Galų gale jis pritrūko jėgų bėgti, nulindo į patvorį už 
sausų avietojų ir įsitempęs klausėsi, ar negirdėti vijikų. 
Jis lyg ir suvokė, kad šis pasiutęs bėgimas buvo kvailas, 
nepamatuotas, juk Dauka jį paleido į laisvę ne tam, kad 
po penkių minučių imtų vytis iš paskos, matyt, jo planai 
siekia toliau, bet tokie žmonės kaip Viktoras visuomet ant 
sąžinės turi daug daugiau kriminalinių nusikaltimų, negu 
žino milicija, todėl jie visuomet turi bijoti, kad bus iš- 
aiškėję kas naujo, Suprantama, kad bėgti buvo nesąmo- 
nė, tačiau šįkart baimė prarasti tą trupučiuką laisvės, ku- 
Tį jam kažkodėl grąžino, buvo stipresnė už proto balsą. 
Jis žinojo, kad Harijas Dauka bet kurią akimirką jį gali 
vėl uždaryti į kalėjimą už Mendejo Mnacokanovo apsuki- 
mą, kad liudytojų ir įrodymų inspektoriui pakanka, taigi 
viena kas jam beliko — pratraukti laisvėje tuos kelis va- 
saros mėnesius ir nepasipainioti ant kelio Daukai ar.kitam 
panašiam subjektui. Turbūt savo planuose jie kur nors 
apsiskaičiavo, bet netrukus tikrai susizgribs ir tada kuo 
skubiausiai puls ieškoti Viktoro. Ko gero, jie turi kokią 
didelę sunkią neišaiškintą bylą, į kurią, jų nuomone, įsi- 

painiojęs Vazovas-Voiskis, ir dabar tikisi, kad jis nuves 
juos prie bendrininkų ar prisiplėšto turto slėptuvės. 

Atgavus kvapą, Viktorui grįžo klastingas racionalus 
protas. Bet dar spengė ausyse, dar virpėjo rankos, ir jis 
suprato, jog nedelsiant reikia pradėti gydytis nervus, nes 
šie besidaužant po kolonijas, bekortuojant, amžinai dre- 
bant, kad kurią akimirką neareštuotų, jau visai subaigti ir 
protas daugiau nebepajėgia kontroliuoti veiksmų. Ir su- 
prato, kaip lemtingai šitai gali atsiliepti, kad ir dabar. Juk 
jis neturėjo dingti Daukai iš akiračio, o tai padarė. Šian- 
dien jis drąsiai dar galėjo Dauką ir seklius vedžioti už no- 
sies, O jis kaip idiotas puolė bėgti ir dabar gali išprovo- 
kuoti Dauką, kad šis nedelsdamas jį areštuotų. 

Kiek pasvarstęs, jis nusprendė eiti į „čigonų namą“. 
Tai nuramins susirūpinusius Dakos pagalbininkus. 

Gerokai atokiau nuo rausvojo dviaukščio, kitoje gat- 
vės pusėje, stovėjo šviesiai pilki ,„Žiguliai“, Einant Vikto- 
rui pro šalį, sėdintis prie vairo vyriškis nerūpestingai užsi- 
rūkė. Automobilis turėjo ilgą ištrauktą anteną, ir Vikto- 
ras kaipmat susivokė, jog tai Daukos vyras. Jis vėl vos 
susivaldė nepuolęs lėkti per kiemus ir toliau geležinkelio 
bėgiais, kur automobilis negalėtų jo vytis. 

Apatiniame aukšte greita nesuprantama kalba šnekė- 
josi dvi moterys, kažkur grojo magnetoionas, o gal radi- 
jas. Per daugelį metų perdžiūvusias medines sienas, pri- 
kimštas sutrūnijusių pjuvenų, garsas sklido lengvai lyg 
vanduo per sietą. 

Raktas buvo užkištas pastogėje, įprastinėje vietoje, 
marškiniai išlyginti ir dailiai sukabinti spintoje ant paka- 
bų. Jis nusiprausė, persirengė, išsivirė arbatos ir pavalgė. 
Paskui nuo lentynėlės, kur buvo laikomi pinigai namų 
reikalams, pasiėmė dvidešimt penkis rublius iš trisdešim- 
ties, norėjo susirasti popieriaus ir brūkštelėti laiškelį, bet 
pagalvojo, jog iš nešvarių ant kėdutės numestų marškinių 
Maruža ir taip susipras, kad bute buvo ir pinigus paėmė 
jis, o ne kas kitas. 

Šviesiai pilkų „Žigulių“ kitoje gatvės pusėje nebebu- 
vo, tačiau dabar keli vyrai stovėjo troleibusų stotelėje. 
Viktoras praėjo pro šalį, dėdamasis, kad jų visai nepaste- 
bi, ir taip pat atsistojo laukti troleibuso. 

Centre du iš jų išlipo ten pat, kur jis. 

Ne, blaivus protas to negalėjo suimti! Nedidelėj jau 
vidury dienos prisikimšusioj kavinukėj jis užsisakė stikli- 
nę arbatos, stipraus vyno ir, atsisėdęs prie staliuko, nes- 
kubėdamas ėmė gurkšnoti. Stebėjo duris. Tų dviejų, kur 
išlipo kartu, nebematė, pro duris vidun ir laukan vaik- 
ščiojo daugybė žmonių, kur čia besusigaudysi, kuris jį se- 
ka. Tai galėjo būti ir moteris, kuri prie bufeto valgė py- 
ragaitį, ir žmogus su skrybėle, kuris įnikęs skaitė kažko- 
kią brošiūrėlę, ir kas nors visai kitas. 

Vis dėlto šiandien man laiminga diena, pamanė jis. 
Dar iš ryto visai neatrodė, jog galėsiu va taip sėdėti ir 
lenkti stikliuką. Gal nueiti iki Zieduondarzo? Jei diena 
nuo pat ryto laiminga, kodėl negalėtų būti laimingas ir va- 
karas? Suloščiau, taip sakant, griežtoje milicijos priežiū- 
roje. Uodegos nuo manęs vis tiek neatstos, kad ir kur 
eičiau. Jis jau baigė apsiprasti su mintimi, jog netrukus 
vėl bus suimtas. 

Kaip visada į darbo pabaigą Zieduondarzo takeliai bu- 
vo pilni žmonių, visi skubėjo, nes buvo atėję čionai ne 
pakvėpuoti grynu oru, 0 paprasčiausiai norėdami sutrum- 
pinti kelią į namus. 

Parko kampe prie aukštos mūro tvoros, kur būriuo- 
davosi lošėjai kortomis ir domino, išvydo vos kelis vyrus. 
Gal milicija juos buvo pradėjusi nuolatos iš čia ginti lauk, 
o gal per arti buvo algos diena, Atrodė, kad ir atėjusieji 
netrukus išsiskirstys, azarto nesukėlė net tos rublinės ir 
trirublės, kurias po kiekvienos partijos nugalėtojui slap- 
čiom spaudė į saują. Keli lošė apsižergę suolelius, ant 
kurių dėliojo domino labirintus, bet dauguma taip sau 
stoviniavo greta, laikydami kaulelius raudonomis nuša- 
lusiomis rankomis. Pūtė žvarbus vėjas, ir visi buvo pasis- 
tate lietpalčių ir striukių apykaklės, Ložė tylėdami, pasa- 
kyla frazė panėšėjo į kačių murkimą, tik baigiantis par- 
tijai, kalbos pasidarydavo gyvesnės ir vienas kitas iš visos 
širdies meistriškai ir sodriai nusikeikdavo. 


Kortininkų nebuvo, smalsių žiūrovų irgi ne, nors pa- 
prastai jie visuomet čia stypsodavo ištiesę kaklus, kol ga- 
lų gale ir patys azarto gerklėn sugrūsdavo kokį nieką, 

tačiau retas iš to pasimokydavo nesimaišyti po kojų pro- 
tesionalams. 

Viktoras pastoviniavo ir pasizulino apie vieną iš suo- 
liukų, bet, kai jam buvo pasiūlyta prisidėti prie lošimo, 
atsisakė. Nei paprastas domino, nei „ožys“, nei lošimas 
„Iš taškų“ pajamų jam nežadėjo, tik išlaidas. 

— Aš tik lapukais... 

— Anie vaikų darželyje. Tu nežinaiė 

— Gana ilgai nesu čia buvęs... 

— Tenai,— tas, kuris kalbėjo, parodė ranka.— Eik drą- 
siai pro vartus ir tuoj pamaiysi. .. 

Sukdamas į pagrindinį taką, Viktoras įdėmiai pasižiū- 
rėjo atgal, bet nieko įtartino nepastebėjo. 

„Gerai dirba“ — pagalvojo su tam tikru pripažinimu. 

Vaikų darželio vadovybės skundai dėl pašalinių lanky- 
mosi darželio teritorijoje lyg vėjo sparnais skraidė ir į 
artimiausią draugovininkų štabą, ir pas apylinkės inspek- 
torių, ir į vykdomąjį komitetą, ir dar aukščiau, tačiau nie- 
ko negelbėjo, nes, be tyčia ar netyčiomis nutrauktų lai- 
dų — vaikigaliams landžiojant po vasaros paviljonų sto- 
gus, daugiau Materialinių nuostolių nebuvo. Lyg vartelių 
užraktai patys būtų lūžinėję — ūkio dalies vedėjai paky- 
rėjo juos keisti. 

Paprastai vaikų darželio personalas dar nebūdavo išė- 
jęs, kai kieme aplink sūpuokles ir gimnastikos įrankius 
imdavo būriuotis apylinkės paauglių jaunesnioji atšaka, o 
pastaruoju metu ir dėdulės vėjo nupūstom akim. Sūpuo- 
klės jų nedomino, jiems rūpėjo tik paviljonai, kur buvo 
stogas virš galvos, suoleliai ir kur nekošdavo kiaurai rytys. 
Išeidami jie palikdavo pilną žemę nuorūkų, o kartais net 
tuščių butelių. 

Jau per gerą galą Viktorui pasirodė, jog jis pažįsta 
vyriškį, kuris sėdėjo patogiai atsirėmęs į paviljono sieną 
veidu į vartus ir laikė banką. Tai buvo Kolia-Kolia — reci- 
dyvistas su gana neįprasta pravarde, kurį irgi keliskart 
buvo užsikvietęs palošti į kolonijos pirtį, kai nebūdavo 
pavojaus, kad užčiups tikrintojai arba Černia, Kolia-Kolia 
priklausė prie jau išėjusios iš mados kriminalinių nusikal- 
tėlių kartos, nors dar neturėjo nė penkiasdešimties. Beveik 
du trečdalius gyvenimo jis valgė valdišką duoną ir buvo 

išvažinėjęs visą plačiąją šalį, Tolimosios Šiaurės kolonijose 
pasakodamas, koks rojus esąs prie Baltijos ir Kaukaze, o 
pasodintas prie Baltijos — apie Šiaurės rojų. Jo esybė bu- 
vo kupina savigarbos, o galva prikimšta kraupių, bet nai- 
vių ir romantiškų istorijų, kurios bylojo apie jau nykstan- 
čią „teisėtų vagių“ kastos etiką, ir niekad nenusileisdavo 
iki necenzūrinių keiksmų, nes tarėsi priklausąs prie nusi- 
kaltėlių pasaulio aristokratijos. Tokie pat senamadiški, 
kaip ir pažiūros, buvo jo vogimo metodai — paskutinį kar- 
tą jis sėdėjo už stotyje nudžiautą lagaminą, kuriame buvo 
tik šeši kilogramai perlinių kruopų ir gabalas flanelės 
apatiniam sijonui. Dirbti išėjus į laisvę jam atrodė kvai- 
lystė — maždaug tas pat, kaip kitam dirbti per atosto- 
gas; jautėsi didžiai laimėjęs, kai sykį išsilaikė laisvėje de- 
šimt mėnesių. 

Pažiūrėjęs, kaip miklūs Kolios-Kolios pirštai maišo kor- 
tas, kaip preciziškai jis perkelia malką ir kaip abi jos 
puses vėl sudeda į krūvą ir sumaišo, kaip jis tiesiog hip- 
notizuoja priešininkus; be žodžių priversdamas čia dar 
imti kokią kortą, čia sustoti, iškart suprasdavai, jog loši- 
mas jo gyvenime užima nemažą, jeigu ne pačią svarbiau- 
sią vietą. 

Kai Viktoras įėjo į vaikų darželio paviljoną, Kolia-Ko- 
lia skaldė istorijas apie kortavimą Šiaurėje, tik kad jo 
minimos milžiniškos sumos niekaip nesiderino prie jo siau- 
TO susiglamžiusio švarkelio. Kadangi Kolios-Kolios biogra- 
fija buvo surašyta ant jo veido, trumpai nukirptų plaukų 
ir perdėm nutatuiruotų rankų, jis jos per daug nė neslėpė. 

Ar iš tiesų nepažįsta, ar nenori pažintiė 

Praėjo gal penkios minutės, dešimt, o Kolia-Kolia vis 
dėjosi nepastebįs Viktoro. 

— Čia tau, ponaiti, ne koks teatras! — staiga prašneko 
dalytojas.— Arba še kortas, arba drožk į platųjį pasaulį, 
ten visokių stebuklų prisižiūrėsi lig valiai. 

— Duok už du rublius,— Viktoras atkišo pinigus. Ir 
tuoj pat išlošė ir susirinko, nes banke jau buvo daug dau- 
giau. 

„Komercinis lošimas", kaip sako kortininkai, vengdami 
žodžio „azartinis“, iš viso beveik neįmanomas be sukčia- 
vimo, o jau „akies“, jeigu kompanijoje ne vien tik seni 


10, Šešėlis 145 


pažįstami, biio net ir neblogi šuleriai. Lošiant „akį“, visuo- 
met gali išnerti koks ryklys ir bent kiek siauriau nušli- 
iuotomis kortomis, jodu suvilgytu švarko kampu ar kitais 
burtų meno triukais nudanginti kokį lengvatikį į patį pra- 
garą. 

Viktoras, ironiškai ir smalsiai žiūrėdamas į Kolią-Kolią, 
atsargiai prisidėjo prie lošiančiųjų. Ir vėl laimėjo. Vienin- 
telis iš viso rato. 

— Geriau jau tu būtum ėjęs pasivaikščioti, — piktai su- 
burbėio banko laikytojas. 

Ir Viktoras užmiršo apdairumą — net ir tai, kad yra se- 
kamas,— matė vien tiktai kortas, Kolios-Kolios pirštus ir 
pakluso vidiniam balsui, kuris diktavo: „Imk: Imk dar... 
Gana!" 

Po valandos, kai jo kišenėje jau buvo keturiasdešimt 
aŽtuoni išlošti rubliai, atsikėlė paskutinis lošėjas. 

— Nebėra laiko. Teks atidėti kitam kartui— Ir greit 
išėjo. Kaip ir pirmesnis, kurs irgi teisinosi laiko, o ne 
pinigų stygium. 

Juodu su Kolia-Kolia liko paviljone vieni. 

Siūbuodamos nuo vieno aukščiausio taško iki kito, gai- 
liai girgždėjo sūpuoklės. 

— Smulkūs, menki sutvėrimai, — atsiduso Kolia-Kolia ir 
įsikišo kortas kišenėn.— Keturiasdešimt aštuoni, ar ne? 
Šiaurėje per tiek laiko jau būtų koks tūkstantis. Mažų 
mažiausiai tūkstantis! Kaip tu gyveni? 

— Krutu pamažu, — Viktoras pradėjo atsitokėti. Jis su- 
prato, jog iš pat pradžių jį pažino, tik paprasčiausiai jam 
davė išlošti, kad kitiems nekiltų įtarimų, jog banko lai- 
kytojas sukčiauja. , Nemačiau, — suglumęs pagalvojo jis.— 
Žinojau, su kuo lošiu, atidžiai žiūrėjau į pirštus, bet ne- 
pastebėjau, kaip jis tai daro!" 

—— Tavo kortos? 

— Ne, vieno iš jų... To, kuris išsinešdino pats pirmas. 

Ir dar su svetimom kortom! 

Pyktis dėl savo bejėgiškumo palengva peraugo į nea- 
pykantą Koliai-Koliai. 

— Še,— Viktoras ištraukė iš kišenės suglamžytus pi- 
nigus ir metė jam į glėbį. Kolia-Kolia atsiskaitė trisde- 
šimt rublių ir kas liko atidavė atgal. 

Keldamasis nuo suolo, Viktoras pamatė, jog gatvėje pa- 
lei vartus lėtai žingsniuoja vyriškis, labai panašus į vieną 
iš tų, kuris sekė jį troleibuse. 

Planas gimė žaibiškai. Jis su Kolia-Kolia eis kartu, o 
paskui staiga išsiskirs. Jeigu seklys vienas, tai jis puls 
paskui Kolią-Kolią, nes milicininkai mano, jog Viktorą 
jie suras ir vėliau. Pasas kišenėje, pinigų pirmai savaitei 
užteks, reikia bėgti kur akys veda. 

— Aš noriu tau pastatyti šimtą gramų, — veidmainiš- 
kai pasakė Viktoras. 

— Ką čia prasidėsim su šimtu gramų... Pasiimsim bu- 
telį, — Kolia-Kolia leidosi vedamas artyn prie spąstų. 

Į geležinkelio stotį? Ne, geriau į autobusą! Grūstis irgi 
didelė, bet milicijos mažiau. 


Jeigu Viktoras būtų žinojęs, kodėl Dauka iš tikrųjų jį 
paleido, būtų veikęs visai kitaip. 

Kaip jau buvo galima numatyti, viršininko Alstero ne- 
sužavėjo galimybė iškelti Mnacokanovui kriminalinę by- 
lą. Jis kraipėsi vaipėsi ir ilgai raukė kaktą, tačiau vienin- 
telis argumentas, kurį jis galėjo tarti, nieko nebūtų įti- 
kinęs: 

— Paprastai taip nedaroma. 

— Ir blogai! — Dauka tapo agresyvus. Viršininko ne- 
pasitenkinimui jis buvo pasiruošęs, todėl citavo kodeksą 
net jo neatsiversdamas.— Už valstybinio ar visuomeninio 
turto įsigijimą ir realizavimą, žinant, kad jis įgytas nusi- 
kalstamu būdu, jeigu tai padaryta stambiu mastu, baudžia- 
ma laisvės atėmimu iki ketverių metų su turto konfiskavi- 
mu arba be konfiskavimo. 

— Taip, bet... 

— Už tyčinę veiklą, vertinamą kaip bandymas pada- 
ryti nusikaltimą ir tiesiogiai nukreiptą į šį tikslą, jeigu 
nusikaltimas ir nebuvo padarytas dėl kurių nors priežas- 
čių, nepriklausančių nuo nusikalstančiojo ketinimų, bau- 
džiama pagal įstatymą, kuris numato atsakomybę už kon- 
kretų įvykdytą nusikaltimą. | 

— Ko tu man čia skaitai lyg analfabetui abėcėlę! — 
piktai pasakė Alsteras.— Tu su tuo Mnacokanovu taip ir 
pasielgei. .. Kaip dabar pasakysiu... 

— Jis tavo ir mano žmoną išvadino... Jūsų čia visos 
kekšės, pasakė jis. 

— Reikia suprasti ir jo padėtį... Aštuoni šimtai rublių 
dideli pinigai. 

— Bijai, kad mums prikiš, jog nemėgstam svetelių? 

— Aš nieko nebijau, tačiau... Manau, kad mane su- 
pranti... 

— Nemėgstu, ne! Nei čionykščių sukčių, nei atvykėlių. 
Užtat, garbės žodis, man patinka nukentėjusieji! 

— Klausyk — kas tau darosi?— Alsteras staiga pakeitė 
toną ir pasidarė visai draugiškas. Iš tiesų jis buvo labai 
malonus ir nuoširdus žmogus, paprasčiausiai per baugš- 
tus savo profesijai. — Mergaitei blogiau? 

— Man atkakliai aiškina liaukų ir organų iunkcijas, 
aiškina, jog liga jas veikianti, bet nieko nepasako kon- 
krečiai. .. 

— O gal čia tokia liga, kad nieko konkretaus ir ne- 
pasakysi? 

— Galbūt. 

— Kuo tau padėti? Gal nori atostogų? 

— Ar tu manai, kad namuose man bus geriau? Čia 
bent jau kurį laiką būni užsiėmęs, galvoji apie kitką. Ma- 
terialinė padėtis irgi ne per tinkamiausia atostogoms, po 
antros dukters žmonai teko gana ilgai palikti darbą. Ta 
tai guvi kaip gyvsidabris... O Mnacokanovas turi stoti 
prieš teismą. Man toks jausmas, kad jis dar kažką nori 
iškrėsti. .. 

— Ar tu nepradedi per daug sau leisti?— nusišypsojo 
Alsteras. 

— O tų, matyt, dar nežinai svarbiausio dalyko! Pa- 
sakoju viską iš eilės. Vakar aš Mnacokanovui keliu kal- 
tinimą pagal ką tik cituotus straipsnius, jis sulinksta, bet 
staiga pareiškia, jog Vazovas-Voiskis nesąs tas asmuo, 
kuris iš jo išviliojęs pinigus. Jeigu aš prisimenąs, tai per 
atpažinimą ir akistatą jis nesakęs nei „taip“, nei „ne“. 
Dabar viską kruopščiai pergalvojęs ir priėjęs prie išva- 
dos — ne tas. Aš dar nesusigaudžiau, į kurią pusę jis su- 
ka, o šiandien atvyko ištisa jo turgaus brolių delegacija — 
su įkarščiu pasakoja ir rodo storą nučiurusį gniutulą. ,Vi- 
skas išaiškėjo, viršininke, viskas susitvarkė! Tas vyrukas 

ką tik buvo atėjęs į turgų ir grąžino mums Mnacokanovo 
pinigus. Jie čia, visi. Labai atsiprašinėjo, norėjęs tik pa- 
juokauti ir tuoj pat grąžinti, bet kažkas sutrukdęs. Mes ant 
jo nepykstam, mes jam dovanojam. Argi už juokus pyksi, 
kas gi jų nemėgsta! Vaikis pajuokavo, Mnacokanovas ir- 
gi pajuokavo... Jis sakėsi ir savo pavardę, bet kas tas 
jūsų pavardes gali įsiminti? O užsirašyti lyg tyčia nebuvo 
kuo! Bet jis sakė, jog tikrai dar sykį ateisiąs, norįs susi- 
tikti su Mnacokanovu ir jį patį atsiprašyti." 

— Hm... Pirmąsyk matau tokį dalyką... Gal bus su- 
uostę Vazovo-Voiskio vykdomuosius raštus ir nusprendę, 
jog neverta laukti, kol po kapeiką atgaus savo pinigus? 
Turbūt toliau seks dar kas gražesnio? 

— Prasmė, man regis, glūdi žodžiuose „vaikis pajuoka- 
vo, Mnacokanovas irgi pajuokavo“... Mnacokanovas da- 
bar bandys įrodyti, jog viskas buvo tik juokai, jog nieko 
rimto neketinęs. 

— Per daug baltais siūlais. .. 

— Ir aš taip manau. Bet Vazovą-Voiskį teks paleisti. 
Man dėl to ypač negera ant širdies, nes, regis, jau buvau 
užtikęs pėdsakus anos elegantiškosios moteriškės, su kuria 
jis vaikščiojo po turgų. 

— Bendrininkė? 

— Ne. 

Dvidešimt minučių vėliau jiems pranešė, jog iš darbo 
vietos — gavusieji parų valė stadioną — pabėgęs pilietis 
Mendejas Mnacokanovas, Mendejo sūnus. Ieškojimas bu- 
vęs be jokių rezultatų, nes sargybinis per daug uždelsė, 
tikėdamasis, jog bėglys niekur toli nenuėjo ir netrukus 
pats sugrįš. 

Atsakydami į rygiečių užklausimą, tolimo, labai sau- 
lėto miesto kolegos pranešė, jog ir patys nesėkmingai ieško 
Mnacokanovo už vagystes ir vengimą mokėti alimentus. 
Dabar tardytojui Daukai buvo aiškų, kodėl Mnacokanovas 
turėjo bėgti, tačiau dėl to jam nepasidarė nė kiek leng- 
viau. 


DEVINTAS SKYRIUS 


— Jeigu neprieštaraujat, aš eisiu, užmesiu akį į kar- 
biuratorių,— pasakė Zaigai vairuotojas ir pakilo, tartum ji 
jau būtų leidusi. Zaiga panoro už šitokį nesiskaitymą ko- 
kia kandžia fraze jį nusodinti, bet susivaldė, nes ,„Volgos“ 
motoras iš tiesų visą kelią čiaudėjo ir grįžtant atgal gali 
tekti sustoti. 

Šunytis, glotnus ir vinklus kaip ūdriukas, išnėrė pro 
knygų rietuvės tarpą, aštriais dantukais įsikibo vairuoto- 
jui į kelnių kantą, ėmė purtyti ir piktai urgzti. Jam galėjo 
būti trys mėnesiai ar trupučiuką daugiau. Kailis kol kas 
rudas, bet augant pasidarys tamsesnis. 

— Jums įpiltii— paklausė kambario šeimininkas, lai- 
kydamas rankoje butelį likerio. 

— Ačiū,— griežtai atsisakė Zaiga. 

— Bet aš jums net atitinkamą indą suieškojau! — Jis 
pirštu parodė į stiklinę lyg į kokį neregėtą daiktą. — Ma- 
not, šioje prigriozdintoje dėžėje lengva tai padaryti? Ta- 
čiau jokie sunkumai manęs nesulaikė, ir aš susiieškojau! 
Ir išploviau! O siurblys juk kieme. Jeigu kibiro svorį pa- 
daugintumėt iš įveikto kelio ir mano kvalifikacijos, pasiro- 
dytų įdomus dalykas: šis vanduo kainuotų brangiau negu 
Australijoje Simpsono dykumoje, kur kritulių per metus 
neiškrinta nė dviejų šimtų penkiasdešimt milimetrų. Kaip 
Simpsono dykumoje? Dar brangiau! Kaip Centrinėje Sa- 
charoje! 

Vyriškis prisipylė savo stiklą kmynų likerio ir išlen- 
kė. 

— Prozit! Aš vardu Vilibaldas! 

— Mes ką tik susipažinom. 

Šunytis trupučiuką skersas apkiceno visą kambarį, pas- 
kui staiga pribėgo prie Zaigos, įbruko jai skreitan galvą ir 
vizgindamas uodegą žavingomis rudomis akutėmis įsiste- 
beilijo jai į veidą. Atrodė, labai norėjo pasiausti, nes kas 
akimirk'snį prašomai suinkšdavo. 

— Šerifai, aš matau, kad tau ši dama imponuoja! Aš 
noriu perspėti tave, mano šuneli, nebūk lengvapėdis, ne- 
pasitikėk moterimis. Tai mano pareiga! Žiūrėk, kaip jos 
mane apšvarino. Prieš skyrybas aš turėjau viską, o po — 

mane paliko sėdintį ant knygų krūvos, ir už tai dar bran- 
giai teks užmokėti. 

Zaiga norėjo kuo greičiau baigti derybas, ją ėmė ner- 
vinti išgėrusio šeimininko plepėjimas, kuris iš pradžių at- 
rodė gana sąmojingas, bent jau su pretenzijomis į sąmo- 
jingumą. Jei būtų turėjusi reikalą su šunų pardavėju, Zai- 
ga būtų žinojusi, kaip laikytis ir ką sakyti, bet čia buvo 
visai kitas atvejis — Mažutį dobermaną vyriškiui buvo pa- 
dovanoję linksmuoliai draugai, kad jis dar sykį vestų. 
Juk pačiam tuoj nusibos šluostyti balutes kambario kam- 
puose. Visai netyčia vairuotoją pasiekė žinia, jog Vilibal- 
das nusprendęs verčiau skirtis su šuniuku negu vesti, ir 
jis telefonu pradėjo derybas — Vilibaldas dirbo kažkokioje 
laboratorijoje — ir susitarė dėl šio susitikimo, Pasirodo, 
jog gerą šunį įsigyti nėra taip lengva, net jeigu esi pa- 
siryžęs plačiai atverti kapšą. Kai kurių veislių gauni lauk- 
ti metų metus. 

Zaiga dar sykį nužvelgė kambarį ir vyriškį, tarytum 
ieškodama atsakymo į jai rūpimą klausimą. 

„ Nedidelis pridvisęs kambarys dviaukščiame priemiesčio 
name, kur dvokia, girgžda, kliba laiptai, bendrame kori- 
doriuje už kiekvienų durų stovi po emaliuotą kibirą su 
dangčiu geriamo vandens, o viduj ant elektrinės plytelės 
verdama arbata ar kepamasi, kas po ranka pasitaiko. Su- 
lankstoma lovelė, suglamžytos paklodės, krėslas, stalelis 
ir iki pat lubų rietuvėmis sukrauti ryšuliai knygų. Jei rei- 
kėtų surasti kokį leidinį, tai būtų neįmanoma. Taip pat, 
kaip ir knygos, suversti polietileno maišai su drabužiais 
ir batais. Tarp apavo labiausiai krito į akis nauji plastma- 
siniai slalomo batai, kainuojantys pašėlusius pinigus. 

Vyriškis prisipylė kitą taurelę. Barzdą šįryt jis vis dėl- 
to nusiskutęs, tik labai jau nerūpestingai. Marškinių apy- 
kaklė senamadiškais ilgais kampais, kelnės susiglamžiusios, 
šliurės nukleiptos. Tačiau stoto atrodė sportiško, nepai- 
sant jau gana pastebimo pilvuko, o šarmos gerokai pa- 
kąsti plaukai ir barzda jo veidą darė donžuanišką. Ketu- 
riasdešimties jam dar neturėtų būti, tačiau nedaug betrūk- 
sta. 

— Šerifai.— Zaiga paglostė šuniukui galvą ir pakasė 
paausius. Šis iš malonumo net užsimerkė. 

„Užmokėsiu, kad ir kiek jis prašytų, — pagalvojo Zai- 
ga.— O jeigu neparduos, tai pavogsiu. Garbės žodis, pa- 
vogsiu! Pas mane tau bus visai kitoks gyvenimas! Mes 
abu turėsim didžiulį namą ir kiemą, kur palakstyti. Aš tau 
užsakysiu gražų antkaklį su sidabro rombiukais, ir visi šu- 
nys tau jo baisiausiai pavydės. Bet tu man turėsi mokytis, 
stropiai mokytis, kad būtum ne tik gražus, bet ir protin- 
gas'. 

— Prozit! Aš vardu Vilibaldas! 

— Sakykit, kiek turiu mokėti? 

— Šerifai, senas bičiuli, dovanok, jei gali, bet man 
teks parduoti tave į vergiją! Tu juk nekvailas ir matai, 
kad mums abiem čionai per ankšta. Tu pats irgi kaltas! 
Argi aš sugraužiau tai figūringai būtybei, kuri čia mažu- 
mėlę buvo nusirengusi, kojines ir batuką? Juk tai buvai 
tu, Šerifai, senas bičiuli! Dabar tu pats turėsi šeimininkę, 
dabar tau bus gana ko graužti ir nereikės laukti, kol čion 
užklys kokia fregata! Ponia, bet tai nebus pigu!-— Jis pa- 
kėlė ranką, reikalaudamas visiško dėmesio.— Pigiai par- 
duoti draugus neetiška! Jūs sutinkat su manim, ponia? 
Jeigu suskaičiuotum, kiek knygų Šerifas sugraužė, jis turė- 
tų būti jau mažų Mažiausiai mokslų kandidatas... Ar jūs 
žinot, kad lyviams šuo buvo šventas gyvulys? Jeigu šuo 
neėda ir pūkščia — bus perkūnija, jeigu voliojas po že- 
mę — lietus. Į gaisrą... Bet, kaip sako Brėmas, šuo tampa 
pasipūtusiu juokdariu, jeigu jo šeimininkas tuščią savo 
galvą prisikemša įsivaizduojamos puikybės. 

Zaiga nervingai atsisegė rankinuką. 

— Kiek aš jums skolinga? 

— Ponia, tik pagalvokit apie tai, kad rytais jis atneš 
jums prie lovos šlepetes. Ir tai dar ne viskas! Tikiuosi, 
ponia, jūs nežadat man mokėti vien tik už odą, bet ir už 
dvesines šuns ypatybes. O jos tiesiog kolosalios! Plutar- 
chas, pavyzdžiui, teigia, jog regėjęs šunį, kurs į aliejaus 
ąsotį siauru kaklu mėtęs akmenukus, kad aliejus pakiltų 
ir jis galėtų palakti. Kažkuriame prancūzų vienuolyne yra 
buvęs pudelis, kuris uodega gaudęs vėžius. Sen Bernare 
yra pastatytas paminklas užpustytų keleivių gelbėtojui Ba- 
riui, O Indianos valstijoje — slaptosios policijos sekliui Bo- 
bui. Bet ir tai dar ne viskas! Prieš Pirmąjį pasaulinį karą 

laikraštyje „Južnyj kraj“ buvo paskelbta, jog Charkovo 
turguje dažnai pasirodąs juodas seteris, kuris pastveriąs 
kokį padėtą parduoti daiktą ir pradingstąs. Šis šuo buvęs 
specialiai vagių išmokytas vogti. O Londone šuo, vardu 
Mis Skoti, mokėjęs lošti bridžą! Šerifą jūs galėtumėt ištre- 
niruoti nešti deficitus. ... 

— Žinot, aš skubu... Jei mes susitartume, aš rytoj at- 
siųsčiau vairuotoją. 

— Šerifai, aš tau pavydžiu, tau nereikės, kaip man, 
grūstis į perpildytą autobusą! Prozit, aš vardu Vilibaldas! 
Ak taip, dėl kainos! Susitarkim taip: jūs man iki mėne- 
sio pabaigos paskolinat šimtą rublių, ir šuo jūsų! 

— Sutinku, — Zaiga padėjo ant stalo du penkiasdešim- 
ties rublių banknotus.— Tik gal padėtumėt nunešti jį į ma- 
šiną. 

— Pats nueis. Jūs jam, patinkat, jūsų jis klausys. O 
pinigus aš atiduosiu, garbės žodis! Paprasčiausiai rytoj man 
šios sumos būtinai reikia. 

— Šerifai, eime! Iki pasimatymo! — Zaiga atidarė duris, 
tačiau šuniukas sulojo ir ėmė trauktis atatupstas. 

"Šeimininkas pasikišo jį po pažasčia ir nunešė laiptais 
žemyn. 

Iki šiol šeimos rūpesčiai niekad neatitraukdavo Zaigos 
nuo darbo, tik atvirkščiai. Turbūt kaip tik todėl tarnybos 
pupa ji buvo užkopusi veik iki paties dangaus. Jai pavy- 
dėjo, ji buvo nemažai pasiekusi, visur susilaukdavo dides- 
nės ar mažesnės sėkmės, taigi lyg ir jautė pilnatvę, kurios 
gali trokšti neturintis šeimos žmogus. Ji buvo įsikalbėjusi, 
jog beatodairiškai aukojasi tik darbui, o visa kita nesvar- 
bu. Ji atrodė užmiršusi, jog pasaulyje esama namų šilu- 
mos, jog, palyginti su ja, viskas šalta ir racionalu. 

Po aspirantūros Zaiga pati pasiprašė į gamybą ir viso- 
se įmonėse, per kurias ėjo, purtė kadrus kaip reikiant. 
Jos negalėjo sustabdyti nei vietos komitetai, nei teismo 
sprendimai atleistą darbininką „grąžinti į darbą“, kaip bu- 
vo rašoma juridiškai tikslia, bet neskambia kalba, Ji atsi- 
kratė pavaldinių, kurios turėjo vaikų, nes dažnos jų ligos 
trukdė ritmingai dirbti, atsikratė ir tų, kurios dar tiktai 
laukėsi. Matydama, jog teisėtai to padaryti neįmanoma, 
paleisdavo į darbą menkai slepiamą šantažą, o beviltiškais 

atvejais perkeldavo į geriau apmokamas pareigas, į ga- 
mybos tėkmės pakraštį, kurias aštrialiežuviai vadino „pen- 
sijų kėde“. Tai girnos, kurios paprastai sukasi tuščios, to- 
dėl absoliučiai nesvarbu, koks jų greitis, bet jų produk- 
cija ataskaitose visuomet būna tokio didumo, kokio reikia 
adresatui. Nuo jų infarkto dar niekas nėra gavęs, jos ti- 
kros taikos nešėjos, kaip ir tie vangūs, nusipenėję miesto 
sandėlių balandžiai. Zaiga pažadino tuos, kurie snaudė 
laukdami pensijos, ir išgainiojo aktyviuosius slunkius, ku- 
rie šokinėjo per tris darbavietes iš karto, faktiškai niekur 
nieko neveikdami. Visa tai jie pakrikštijo ,„Petrovnos te- 
roru“ ir paleido per instancijas skundą, kuris buvo sura- 
šytas Tėvynės kare žuvusių tėvų ir Pilietiniame kare kri- 
tusių senelių atminimo vardu. Nieko iš to neišėjo. Dėl pa- 
dorumo Zaiga gavo porą papeikimų, kurie po pusmečio 
buvo nubraukti, tačiau viršininkė pasiekė savo. Netrukus 
atsirado akių, kurios atidžiai ją sekė ir stebėjosi: nejaugi 
tikrai nenusisuks sprando? Juk aktyvieji -slunkiai rezerve 
dar turi moralės temą. Nenusisuko. Taip pat niekam nepa- 
vyko sušnipinėti, kur ir su kuo Zaiga miega. Daugiau ko- 
zirių savo rankose jie neturėjo, tad pamanė, jog būsią 
protingiau žemai nusilenkti ir atatupstiems trauktis prie 
durų. Įdėmiai stebėjusios akys patenkintos susimirksėjo: 
ši daili skaičiavimo mašina su sijonu kietas riešutas, vie- 
nos įmonės jai, aiškų, per maža, duosim visą gamybinį 
susivienijimą. Gavusi naujas pareigas, Zaiga suformavo 
savo kovinę grupę. Ją sudarė beveik vien tik jauni ir 
energingi specialistai, bet ir su jais ji nesivaržydama elg- 
davosi negailestingai, jeigu to reikalaudavo gamybos in- 
teresai. Ir pati buvo nuoširdžiai įsitikinusi, jog visa, ką ji 
daro, sako ir liepia, tiktai gamybos interesais. 

Ir čia staiga pradėjo rastis tokių permainų, apie kurias 
ji pati gėdijosi kam nors sakyti. Per kelias dienas geležinis 
kumštis atsileido, tarpais švystelėdavo grynai mergaitiškas 
švelnumas. 

Jos namai nelauktai pasidarė gyvenami, dabar jau ne- 
bereikėjo leisti vakarų prie televizoriaus ar su knyga ran- 
kose, nes kuriame nors iš kambarių visuomet kažkas brai- 
žydavosi ir piktai urgzdavo, grauždavo kėdžių kojas ar 
šlapindavo parketą. Kaip tikras aukštakilmis, Šerifas ne- 

dvejodamas tiksliai įvertino situaciją ir su visa savo šu- 
tojos. Aplinkybių verčiamas, kartais nusileisdavo iš savo 
aukštybių ir suėsdavo senutės paduotus pietus, tačiau bū- 
davo nepalyginamai linksmesnis, jeigu Zaiga pati ištaiky- 
davo kokį pusvalandį ir parlėkdavo namo. O kaip jis di- 
džiuodavosi šeimininke, kai abu išeidavo pasivaikščioti! 
Pagautas nuoširdaus pavydo, Šerifas puldavo kiekvieną šu- 
nį, nesvarbu didelį ar mažą, ir jeigu nebūtų buvęs visai 
dar šuniūkštis, būtų gavęs pajusti aštrius jų dantis — kol 
kas tokio pikčiurnos dar niekas nepaisė. 

Šerifo išmonių niekad negalėjai žinoti. Gulės gulės 
ramiai, staiga pašoks ir su visom keturiom puls Zaigai į 
glėbį ir ims laižyti jai veidą ar įkiš nosį į plaukus. Dras- 
kysis draskysis ir staiga pasidarys meilus ir švelnus pa- 
darėlis. 

Rytais jis pabusdavo anksti, bet supratingai duodavo 
Zaigai pamiegoti. Pabudusi ji neretai išvysdavo ant savo 
pagalvės Šerifo galvelę ir tyras kupinas meilės akis — so- 
fa jam buvo dar per aukšta ir užšokti ant jos galėjo tik 
priekinėmis letenomis. 

Darbe užimta nuo pirmos iki paskutinės minutės, va- 
karais namuose ji sudirgdavo nuo pasikeitusio gyvenimo 
ritmo, nuo priverstinio dykinėjimo. Dabar ir namuose jos 
laukdavo darbai ir priedermės, jų Šerifas dosniai parūpin- 
davo. Išsiplėtė jos pažįstamų ratas. Šunų mokymo aikšte- 
lėje ji susipažino su kitais gyvulių mėgėjais, kurie mokė 
keturkojus savo draugus vaikščioti buomais, ropštis laip- 
tais aukštyn ir leistis žemyn ar šokinėti per užtvaras. 

Šerifas nebuvo iš pačių gabiausių, bet ir vidutiniškai 
jo sugebėjimai garantavo šeimininkei saugumą: kartais 
Zaiga net išdrįsdavo mesti likimui iššūkį ir eidavo su Še- 
rifu namo tamsiais neapšviestais Mežaparko užkampiais. 
Deja, o gal laimė — nė vieno įkyraus chuligano nepasi- 
taikė sutikti. 

Taip pamažu atėjo ruduo su gamybininkams pažįsta- 
ma metų pabaigos įtampa, kai ypač skaudžiai pajunti 
medžiagų stygių, prastovas ir kitas bėdas, kurios gresia 
sužlugdyti planą. Apie šį laiką vadovų kabinetuose pra- 
deda rastis spaudikų, kuriuos vilioja galimybė prasigyven- 

ti kitų sąskaita. Jie paprastai atkanka iš galingųjų įmonių 
ir ant veidų būna užsidėję labdarių kaukes. Jie girdėję, 
kad čia trūksta vario skardos, jie suprantą, kokie baisūs 
gali būti šio stygiaus padariniai, todėl atvykę pagelbėti. 
Tačiau visai dykai ar už pinigus jie negalį duoti. Bet už 
statybines medžiagas tai tikrai. Pasiūlymas būna begėdiš- 
kas, vadovas turi rinktis, ar šiais metais įvykdyti planą ir 
kitąmet bandyti išsisukti iš dar didesnių nemalonumų, ar 
ir šiemet plano neištempti. Negandai, kurie ištiks po dvy- 
likos mėnesių, atrodo menkesni už bėdas, kurios užgriuvo 
jau šiandien, ir spaudikai paprastai išvažiuoja, trindamiesi 
rankas iš smagumo. 

Kaip tik tokio „labdario“ atvykstant Zaiga laukė savo 
kabinete, kai sekretorė jai pranešė apie Vilibaldą Gardinį. 
Zaiga susivokė, jog visai nežinojo spaudiko pavardės, tik 
įmonę, iš kurios jis turėjo atvykti. 

— Prašom, prašom. .. Tegu įeina. 

Bet vos tik vyriškis peržengė slenkstį, Zaiga suprato 
savo klaidą ir pasidarė šalta ir oliciali. Kurgi ji šį tipą jau 
būtų mačiusi? Iškart niekaip neprisiminė, bet jautė: nei 
jai pačiai, nei gamybai čia niekas negresia. 

— Kuo galiu padėti?:— paklausė Zaiga, toliau skaityda- 
ma ataskaitas ir žymėdama jose pliusiukus. 

— Pirmiausia aš noriu atsiprašyti ir grąžinti jums sko- 
lą.— Vyriškis padėjo Zaigai ant stalo du penkiasdešimties 
rublių banknotus. Būčiau jau seniai atsiuntęs, bet, gaila, 
nežinojau nei jūsų namų, nei darbo adreso. Mane išvarė 
komandiruotėn į Novosibirską. Iš pradžių maniau, -bus ga- 
na poros savaičių, bet pralėkė beveik penki mėnesiai. Na, 
o Šerifas tikriausiai jau veršio didumo. .. 

— O, Vilibaldas Prozit! 

Ir tuoj pasigailėjo savo žodžių, nes vyriškio žvilgsnyje 
kažkas nutrūko. 

— Atleiskit, aš taip nenorėjau... 

— Nieko, nieko... Kas tiesa, tas tiesa. Jeigu kas siur- 
bia kiekvieną dieną, tai visi pastebi, jeigu kokį kartą būna 
blaivas, bet jeigu kas... 

— Būkit kilniaširdis ir man atleiskit. .. 

— Nei jūs galit mane užgauti, nei aš jums atleisti. 

— Netiesa, jūs užsigavot— Ji nuspaudė selektoriaus 

mygtuką ir sekretorei pasakė: „Prašom kavos!"— Aš labai 
susinervinusi, mums nesiseka darbas, kaip reikėtų... Be 
to, visai ne dėl mūsų kaltės... Prašom sėstis! O Šerifas 
nuostabus! Aš jums negalių jo parodyti, jūs tuoj pat užsi- 
manysit jį atsiimti. 

— Jis manęs nebepažins. Šuniukų atmintis trumpa. 

Sekretorė su oficialia šypsena įnešė cukrinę ir puodu- 
kus. Vanduo kavai dar nebuvo užviręs. 

Pamačiusi ant rašomojo stalo gulinčius banknotus, ji 
persigando ir išlėkė savo amžiui nederamu greičiu. „„Aš 
nieko nemačiau. Aš nieko nemačiau“, — saikdino pati save. 

Keista, bet važiuodama namo Zaiga pradėjo galvoti 
apie Raivą Kambernausą. Jis niekad nebuvo drovus pra- 
šytojas, bet visuomet pasitikintis savim ėmėjas, savotiš- 
kai išdidžiai nusprendė ji, palyginusi abu vyriškius. Ne, 
šis palyginimas išėjo ne Vilibaldo naudai, Taip, jis protin- 
gesnis, be kelių mėnesių mokslų daktaras, bet jo kalboj 
amžinai šmėkščioja žodis „galbūt“, kurio Raivas iš viso ne- 
mokėjo. Raivas būdavo toks tikras savo teisumu, jog kito 
nuomonės išklausyti jam būtų buvę per žema. Net ir pra- 
sigėręs valkata sugebėdavo vaikščioti išpūtęs krūtinę kaip 
princas. 

Ne, aš nesigailiu, jog jam priklausiau! Tai buvo laimė, 
kurios užtenka visam gyvenimui! 

Ir, užkopusi į viršų, ji nervingai ėmė raustis po stal- 
čius, nes kur nors juk tikriausiai dar guli kokia Raivo 
nuotrauka. Negali būti, kad ji tada buvo tokia bjaurybė 
ir visas sudegino. Ir iš viso kam reikėjo šitos kvailystės? 
Ką tuo pakeisiė Save? Tai tik pastangos save pakeisti. 
Iliuzija, kad tai įmanoma. Bet tai neįmanoma. Juk esu 
turėjusi vyrų ir po jo, bet iš tiesų su jais gulėdama visa- 
da įsivaizduodavau, jog šalia manęs Raivas. Ką norėjau 
laimėti sudegindama fotografijasė Sudeginti prisiminimus? 
Geri ar blogi, jie ugniai atsparūs kaip asbestas. O manieji 
su Raivu yra gražiausia, ką aš kada nors esu turėjusi, 
Nieko panašaus daugiau niekada nebebus! 

Tačiau nė vienos fotogralijos ji neberado. 

Ėmė spėlioti, kuri iš buvusių technikumo draugių gali 
turėti, jau buvo joms beskambinanti, bet apsigalvojo. Ga- 
li kilti kalbų, o to jai mažiausiai reikia. Paskui jai šovė 

į galvą pasikalbėti su spaudos fotografais. Sporto tematikai 
jų nedaugelis atsideda, tačiau kas vieną sykį pabando, lie- 
ka ištikimas jo dinamikai ir toliau. Be abejonės, tarp jų at- 
sirastų veteranų, kurie jaunystėje yra fotogralavę ir Rai- 
vą Kambernausą. Ir nė vienas pro:esionalas negatyvų ne- 
išmeta, dailiai sudėtus laiko asmeniniuose archyvuose, nes 
daug vietos jie neužima, ir laukia kokio apskrito jubilie- 
jaus, tada dar sykį papuošia žurnalų ar laikraščių pusla- 
pius ir atgaivina anų laikų įvykius. 

Klausyk tu, niekše Kambernausai, ką aš padarysiu! 
Liepsiu įrėminti tave visu ūgiu ir pakabinti ant šios sie- 
nos! Girdi tu, dvokiantis lavone! 

Ir staiga ji prapliupo baisingai raudoti. O Šerifas, kuris 
savo šuniška intuicija suvokė šeimininkės dvasinę būseną, 
puolė glaustytis kartkartėmis vis suinkšdamas. 


DEŠIMTAS SKYRIUS 


Ligi šiol nukentėjusiųjų civiliniai ieškiniai Viktorui 
buvo gana abstrakčios sąvokos, vykdomieji raštai jį pa- 
siekdavo tiktai pataisos darbų kolonijose. Iš tų kelių rub- 
lių, kurie likdavo atskaičiavus už išlaikymą ir apsaugą, 
jam atimdavo dar gerą dalį, bet jis dėl to net ausim ne- 
krustelėdavo, nes septyni rubliai užsimokėti kolonijos kios- 
ke už cigaretes ir cukrų vis tiek likdavo. Už didesnę sumą 
čia pirktis neleisdavo. Visa kita būdavo perskaičiuojama 
į asmeninę sąskaitą ir atiduodama išeinant į laisvę, kad 
pirmai pradžiai būtų iš ko gyventi. Kuriam už bausmę vi- 
sus mėnesius nebūdavo atskaičiuojama ir kuris uoliai dir- 
bdavo, tam susikaupdavo gana apvali suma. Kaip ją išleis, 
svarstydavo ilgai ir su pasimėgavimu. Fantazuodavo apie 
pirklio užmojus, apie linksmų merginų prisėdusį taksi, gar- 
bės ekskortus ir išsinuomotus orkestrus, kurių lydimas 
laimingasis pargrįš į nuošalų gimtąjį miestą, tačiau, išė- 
jės į laisvę, plepys pagyrūnas labai kukliai važiuodavo 
namo traukiniu, nė nepasipuošęs auksine laikrodžio gran- 
dinėle. Išeiti į laisvę jam reiškė pradėti naują gyvenimą 
arba tęsti senąjį, abiem atvejais tai buvo gana keblu, kar- 
tais nepaprastai sunku, be to, reikėjo šiokių tokių ištek- 


158 


lių — bent jau menkų, bet mielų dovanėlių namiškiams ir 
pinigų pragyventi iki pirmos algos, kad artimiesiems ne- 
būtų našta. Suprantama, pinigus galėjai išleisti ir kitaip: 
vienas kitas rytą atsibusdavo pagiringas ir draugų apšva- 
rintas iki apatinių, tačiau taip pasitaikydavo rečiau, dau- 
gumos netraukė grįžti atgal už aukštos tvoros ir grotuo- 
tų langų. 

Turint omeny Vazovo-Voiskio materialinę būklę ir ne- 
apsakomą motinos meilę, Viktorui anais sykiais išėjusiam 
į laisvę nereikėdavo sukti galvos nei dėl drabužių, nei 
dėl kišenpinigių, jau nekalbant apie tokius mažmožius kaip 
butas ir pragyvenimas, todėl jis kas mėnesį pasirašyda- 
mas buhalterijos sąrašuose net paniurzgėdavo ant tų, ku- 
riems buvo apkraustęs butus už daugelį tūkstančių ir ku- 
rie dabar dar sykį atgaus iš jo devynis ar dešimt rublių. 
Nukentėjusiems jis jautė beveik neapykantą, nes juk per 
juos buvo praradęs laisvės džiaugsmus, todėl su pasiten- 
kinimu konstatuodavo: savo pinigų atgal jie niekad nesu- 
krapštys — Žmogaus gyvenimas tam per trumpas. 

Šikart prie apskaitininko stalo jis stovėjo be galo su- 
mišęs, jo žvilgsnis vis slydo ir slydo per savo eilutę alga- 
lapyje, kol sustojo prie skaičiaus šešiasdešimt du ir sus- 
tingo. Ranka nekilo pasirašyti. 

Apskaitininkas per tą laiką surado voką su jo pavarde, 
iškratė iš jo pinigus ir suskaičiavo. 

— Šešiasdešimt du rubliai ir trisdešimt kapeikų. 

— Mažai... 

Buhalteris nesuprato — pamanė, jog kaltinamas už ne- 
teisingą apskaičiavimą, todėl jo veidas dar labiau susirau- 
kšlėjo. Jam visuomet sakydavo „per mažai“, bet niekad 
jis negirdėjo, kad kas pasakytų „per daug". 

— Uždirbta du šimtai dvidešimt vienas. Pajamų mokes- 
tis... bevaikio mokestis... Lieka šimtas aštuoniasdešimt 
keturi rubliai šešiasdešimt kapeikų. Pusę atimam pagal 
vykdomąjį raštą... Avanso aš jums išrašiau trisdešimt. 

— Kolonijoje man atskaičiuodavo tik dvidešimt penkis 
procentus. | 

— Teisingai. Dvidešimt penkis. Tačiau dabar aš turiu 
iš jūsų atskaičiuoti dvigubai. Už tuos mėnesius, už kuriuos 
nemokėjot. 

— Tai bent tvarka, — rūškanas pasakė Viktoras, pasi- 
ėmė pinigus ir išėjo iš vagonėlio. 

Aplink kirtavietę tyliai ošė lieknos stuomeningos pu- 
Šys. 

Kvepėjo sakais. 

Toliau, prie sandėlio, vyrukai su brezentinėmis pirštinė- 
mis traukė lyną, mėgindami apsukti apie rąstų galus. Bliz- 
gėjo saulėje įdegusios vario rudumo nugaros. 

Ne, jam čia nebėra ko veikti. 

Jis pasuko į gyvenamųjų vagonėlių pusę. Ėjo rašyti 
pareiškimo atleisti. Gyvenimo standartas? Kaip iš tiesų 
reikėtų vadinti gradaciją, pagal kurią nusakomas žmonių 
gyvenimo būdas? Vienas, pavyzdžiui, žino, jog visą gyve- 
nimą jam teks keltis septintą ryto ir grūstis į tramvajų, kad 
nepavėluotų paleisti konvejerio, jog ir savo dviejų savai- 
čių atostogas jis ne kasmet gaus vasarą, kartais teks su- 
sitaikyti gavus vėlyvą rudenį ar ankstyvą pavasarį. Kitas 
apie tokius niekingus dalykus nė negalvoja, jis žino, kad 
visa tai jam bus pateikta pagal idealiausią variantą, kad jo 
gyvenimas skirtas aukštesniems ir garbingesniems tik- 
slams, nes jis įsigudrino užgimti visų pripažintoje vadovų 
ar kūrėjų šeimoje. Trečias, pavyzdžiui, toks Viktoras, šlai- 
stosi aplink gyvenimą, ieškodamas laimės ir nuotykių. 
nes yra tikras, jog atsargoj visuomet bus tėvo butas, kur 
galės sugrįžti, aplaistytas tėvų džiaugsmo ašarom kaip sū- 
nus paklydėlis. 

Kai Viktoras paskutinę akimirką išbėgo iš kalėjimo, su 
kuriuo jau buvo susitaikęs, skuodė tolyn kur akys veda, 
nes vien inspektoriaus Harijo Daukos vardas jam dabar 
kėlė tylų siaubą. Jis buvo įsitikinęs, jog tučtuojau — vė- 
liausiai rytoj — vėl bus areštuotas. Kad bent kiek išsilai- 
kius, rudenį kas bus, tas! 

Mėtydamas pėdas, keliavo ir atsitiktinėmis mašinomis, 
ir traukiniu — norėjo sudaryti įspūdį, kad bėga į Sibiro 
pusę, todėl iš pakelės miestų pasiuntė pažįstamiems atvi- 
rukus. Šiaip taip manydamasis, progai pasitaikius kiek pa- 
gerindamas savo garbingą būvį ir finansinę padėtį, galų 
gale atsidūrė mažame Kuržemės miestelyje, kur viename 
turgaus aikštės kampe riogsojo alaus cisterna, kurią iš pat 
ankstyvo ryto buvo apstoję keli vyrai su putom apdribu- 

siais bokalais rankose ir didžiai giliamintiškais žvilgsniais. 
Balandžio pabaiga buvo nežmoniškai karšta, per radiją 
pasakojo, jog Pietų Europoje karštis jau pavirtęs gamtos 
katastrofa: Italijos, Prancūzijos ir Ispanijos miškuose liep- 
snojantys gaisrai. Nuo plieskiančios saulės ir pats pasida- 
rė suglebęs, nes nakvodamas šieno kupetose, nelabai iš- 
simiegodavo. Negelbėjo nei prausimasis tyrame upelyje 
su žvirgždėtu dugnu, nei energingas dantų valymasis, Ran- 
kšluostis susidėvėjo, marškiniai irgi kone sulipo, nes, to- 
kia jau bėglio dalia, gerai dar, jeigu apykaklę išsiskalbi. 
Syki jis vis tiek įsidrąsino ir pernakvojo viešbutyje, ta- 
čiau ir čia negalėjo užmigti. Spėliojo, ar administratorė 
neskambina milicijai — Dauka tikriausiai bus paskelbęs 
paiešką, — net atsidarė langą, kad pavojaus akimirką spė- 
tų iššokti į kiemą. Kur bėgti toliau, jis buvo jau išžvalgęs 
prieš eidamas gulti ir net pasą iš administratorės atsiėmęs. 
Sakėsi eisiąs į taupomąją kasą atidaryti sąskaitos, o šiuo 
atveju be paso neišsiversi. Tačiau vos tik jį apėmė snau- 
dulys, kažkur pasigirdo balsai ir visi miegai išlakstė, nes 
jam pasidingojo, kad šnekasi iškviesti jo areštuoti mili- 
cininkai. 

Iš pradžių, kai pabėgo, planų, kaip išnykti visiems iš 
akių ir patogiai gyventi, turėjo daug ir visi jie atrodė la- 
bai paprasti, tačiau paaiškėjo, jog tik teoriškai, praktiškai 
nė vienas iš jų netiko, Net ir tas — susirasti kokią moterį, 
net ir gerokai vyresnę, bet su savo namais atokiau nuo 
akių kaimynams — liko neįgyvendintas. Daugumoje ,„Re- 
klaminio priedo“ skelbimų buvo prašoma siųsti laiškus į 
paštą iki pareikalavimo, bet tarp tų kelių, kurių adresus 
jam pavyko gauti, namus turėjo tiktai dvi, ir tai ne per 
daug turtingus. Pirmoji permatė jį kiaurai ir dar per dvi 
pėdas į gylį. Ji, žinoma, išklausė sentimentalią, išgalvotą 
jo gyvenimo istoriją, net pavaišino kava, bet paskui nu- 
sijuokė ir pasakė: 

— Man penimio veršio nereikia! 

Kita turėjo bėdų su vaikais ir ūkiu, jai paprasčiausiai 
reikėjo namuose vyriškos rankos. Viktoras tam buvo' per 
jaunas ir per kvailas. Jinai nieko prieš jį neturinti, bet 
nenorinti paskalų. Dėl vaikų. Iš vedybų nieko neišeisią, 
nes jai neapsimoką skirtis su buvusiu vyru. 

Tai rodė, jog, skelbdamosi norinčios susipažinti, mo- 
terys pasidarė budresnės ir vedybų aferistams prasidėjo 
vargo dienos. Anksčiau jie ramių ramiausiai susituokdavo, 
prikalbėdavo parduoti namus ir mantą, o paskui su visais 
pinigais pragaišdavo — baudžiamojo kodekso pykčiui, nes 
šis neįstengė jų persekioti. Kolonijoje panašių pasakojimų 
Viktoras buvo prisiklausęs tiek ir tiek, jam, turinčiam 
tokią išvaizdą ir motinos išugdytas manieras, atrodė pasi- 
sekimas garantuotas, ir še tau — fiasko. Pasirodo, jog di- 
dumą pergalių kolonijos draugeliai paprasčiausiai išgalvo- 
ję, jog gyvenime nelaukia ir nepuola ant kaklo nei komi- 
so parduotuvių vedėjos, nei tos, kurioms giminės iš užjū- 
rio gali atsiųsti per vestuves kadilaką. Taigi, ir kodėl be 
vyrų turi būti likusios kaip tik jos, o ne tos, kurios dorai 
dirba kolūkių fermose ar gamyklų cechuose? Pastarąjį 
klausimą Viktoras sau uždavė, siurbdamas antrą alaus bo- 
kalą, pasislėpęs turgaus pastogės pavėsyje. Nuotaika buvo 
sumauta, vedybų aferistas iš jo neišėjo, pinigai išsibaigė, 
nebeliko jokio noro nei kur eiti, nei ką daryti, tik prakai- 
tuoti čionai pavėsyje ir pamažu svaigintis už paskutines 
kapeikas. Kas bus, tas, iš esmės tai jau neturi prasmės. 
Mėšlo krūva, o ne gyvenimas! Jau norėjo užsisakyti dar 
vieną bokalą ir nusiteikė perlėkti tą dvidešimt žingsnių 
per svilinančią saulę — mMulki tu, mulki, ką tu darai! — kai 
į turgaus aikštę įsuko didžiulis dešimties ratų sunkveži- 
mis ir iš jo išsiropštė tipas su dviem pieno bidonais. 

— Greičiau, greičiau... Kas su tais smulkiais rykais, 
eikit šen, prisipilkit. .. Kai aš pradėsiu, neliks nė lašelio! — 
paragino gėrikus bidonų savininkas. Vienas kitas tuoj pa- 
siskubino iškaušti savo bokalą ir pakišti pardavėjui. 

Rudis! Garbės žodis, Rudis! 

Juodu buvo kartu nepilnamečių kolonijoje. Iš pradžių 
Rudį, kaip ir visus, kas iš kaimo, bandė maustyti, bet jis 
pasirodė esąs baisus užsispyrėlis ir kietakaktis, be to, dar 
nežmoniškai stiprus. Pirmąją baimę jis greit įveikė, 0 pas- 
kui kaimietis kiekvienam jau parodydavo kur pipirai auga. 

— Rudi! 

— Ei! Ar man akys gerai rodo? Vikis Yla? Ką tu šioj 
pasmirdusioj skylėj veiki? Komandiruotėje? 

— Taip sau... Per kvailą... 

— Rygoj šansų trūksta? 

— Šansų netrūksta, pinigų trūksta. 

— Pinigų visiems trūksta, dalyk nors maišais — vis 
vien bus mažai! Klausyk, šinkoriau,— kreipėsi Rudis į par- 
davėją.— Pripilk mums keturis, o paskui man šituos bido- 
nus... Bet pripilk pilnus kaip reikiant, aš patikrinsiu! Iš 
vidaus esu įbrėžęs brūkšnį, jei bus per mažai, tu man pa- 
šokinėsi. 

Paėmęs į abi rankas po du bokalus, Rudis nusivedė 
Viktorą atgal į pastogės pavėsį ir jau beeidamas ėmė 
dėstyti paskutines savo gyvenimo serijas. 

— Vos tik išsprukau į laisvę, norėjo griebti kariuome- 
nėn,— Rudis pritilo ir gurkštelėjo geroką gurkšnį ir tuoj 
pat ėmė plepėti toliau:— Na, sakau, baigtas kriukis, ge- 
riau jau būčiau toliau sėdėjęs! Bet, laimė, daktarai man 
viduriuose rado kažkokią plokščią pėdą, o aš iki šiolei ją 
valkioju. Sugriebiau šansą, dirbu elektriku, savo chaltūros 
irgi turiu, gyventi galima. Paskui vienai panai vaiką įtai- 
siau, sukausi, sukausi, galų gale numojau ranka — ženy- 
siuos! Ir pasirodė prima žmona, Šeimininkė. O kai dedas 
vagon, tai tik dulka. Na dabar jau truputį lėtesnė — lau- 
kiam antro. | 

— Džiaugiuosi, kad tau gerai sekasi ir kad tu paten- 
kintas savo gyvenimų, — rimtai pasakė Viktoras, ir tik tas, 
kas gerai jį pažįsta, būtų išgirdęs jo balse sarkazmo gai- 
delę. 

— Dabar tai jau prima, bet iš pradžių buvau įklimpęs 
iki kaklo. Čia pasitaikė sklypas. Vienu tarpu jau buvo 
taip: arba atsisakyk, arba eik vogti! Su elektriko alga ir 
smulkiom chaltūrėlėm vigvamo nepasistatysi. Dabar kas! 
Dabar mano senikė po namus vien už gyvulėlius porą 
šimtų sukerta, Pirmininkas sako, kad eitų dirbti — fermon 
ar kur kitur. „Bet ar tu galėsi jai tiek sumokėti, kiek ji 
man, būdama namuose prie vaikų, užpelno?"— klausiu jį. 
Senis ir nutyla. O mane prišnekino miško kirsti pas gu- 
culus. Sveikatos reikia, bet ir pinigo užkali. Valgyt virėm 
visi iš eilės, bet aš žiūriu — šitaip badu išdvėsim. Kai atė- 
jo mano eilė, nupyliau pas krikštatėvį — šis ką tik buvo 
kiaulę nusmeigęs — ir ištaisiau tokią vakarienę, jog mano 
bernužėliai visi persiėdę už tvarto tupėjo. Paskui kad ims 

įkalbinėti, kad apsiimčiau virėjauti. Kas man, aš mielai 
apsiėmiau. Aplinkui visi pažįstami, kai tik kur skerstuvės, 
aš ir čia. Žinoma, ne už dyką — mėnesio gale koks šešias- 
dešimt septyniasdešimt rublių nuo galvos susirenka, užtat 
kaip pavalgo! Jie mane ant rankų nešioja! 

— Ar negalėtum ir manęs įtaisyti? 

— Dievaižin ko jau nebeliko... Tie geri laikai jau 
gal porą metų, kai pasibaigė. Aš ir pats pamažu jau pra- 
dedu dairytis į kitą pusę, tačiau labai susigyvenau su vy- 
rais, negaliu taip iš karto išeiti. 

— Man bus gerai. 

— Pašnekėti aš, žinoma, galiu! 

Pirmąsias dienas medkirčių brigadoje Viktoras ištvėrė 
tik todėl, kad baisiai nenorėjo apsijuokti Rudžio akyse, 
tačiau greit priprato. Jeigu jis būtų turėjęs prieš akis 
gyvenimo perspektyvas, kurios bent iš dalies būtų ap- 
malšinusios jo troškimus, gal net būtų jautęsis kokį mirk- 
snį laimingas. Kaip, pavyzdžiui, Rudis, kuris gyvenime vi- 
sada turėdavo aiškų ir konkretų tikslą ir kiekvieno jų siek- 
davo pačiu tiesiausiu keliu — nelyginant tankas, Šį rude- 
nį — ant stogo vainikas, kitą vasarą — vidaus darbai, o 
tada jau galės rinkti „Žiguliams“. 

Jei Dauka mane suras, darbas teisme bus užskaitytas 
kaip kaltę švelninanti aplinkybė, brigadininkas nesvyruo- 
damas parašys puikią charakteristiką ir gal net pabandys 
išpešti leidimą kolektyvui perauklėti — darbininkų jam 
trūksta. 

— Taigi, sukiokis kaip nori, uodega kaip užpakaly, taip 
užpakaly.— komentavo Viktoro padėtį Rudis— Kur tu 
tuos tūkstančius prašvilpei? 

— Aš net dešimtos dalies iš to nesu gavęs... Šlamštą 
tenka pigiai išleisti. Bet argi tada apie vykdomuosius raš- 
tus kas galvoja? Tada tik vaidini milijonierių ir suki galvą, 
kaip smagiau tuos rublius praūžti. Man tik dabar pradeda 
bostytis, jog skolas, matyt, vis dėlto teks grąžinti. 

— Taigi, skolos mažiausiai dešimt metų tau nujos! Na 
gerai, visą laiką pusės neatims, bet ketvirtoji dalis irgi 
didelis daiktas. Juk tu daugiau kaip šimtinės per mėnesį 
niekaip nesusikalsi, o kas šiandien ta šimtinė? Tik dėk 
ant bambos ir spirk aukštyn! Tau reikėtų ieškotis šanso, 

kur maža alga, bet gali uždirbti per šalį. Įsitaisyk autobu- 
so vairuotoju. Per dieną šen ten, o pavakary nuveži į 
suomišką pirtį, sekmadieniais — blizgiautojus į Peipų. 

Tądien visos mašinos buvo išsiųstos į stotį, todėl Rudis 
pasisiūlė nuvežti į rajono centrą motociklu. Abu patraukė 
keliuku per mišką į Rudžio namus jo pasiimti. Kaip visa- 
da antroje vasaros pusėje viskas buvo sausa, išdžiūvę. 
Jei žengei žingsnį per bruknienojus, jie čiužėjo. taip pat, 
kaip ir baltosios samanos. 

Nuo karščio nutilo paukščiai, ir žygis pavirto liūdnu 
atsisveikinimu su šiuo šviesiu pušynu, dovanojusiu tiek 
žvalių rytmečių, su stirnomis, kurios iš tolo dairydavosi 
į kirtėjus, bet nebėgdavo, su pirmaisiais saulės spinduliais, 
kurie švystelėdavo pro medžių viršūnes, ir su kėkštu, ku- 
ris kasryt tupėdavo vis ant tos pačios šakos, 0 išsigandęs 
tuoj pakeldavo sparnus ir imdavo rykauti ant viso miško 
apie gresiantį pavojų. Kartais, jei atsikeldavai labai anksti, 
toli pievose išvysdavai elnių šeimyną. Dobilų atole sutūpę 
zuikiai mikliai ir greitai skabydavo jaunus lapelius, 0 čia 
pat greta viksčiodama uodegą dideliais šuoliais šokinėda- 
vo peliaudama lapė. Anksčiau tokių dalykų jam niekad 
nereikėdavo, bet dabar Viktoras žinojo, jog bent jau iš 
pradžių viso šito jam labai trūks, 

Darbo kaip būtinybės Viktoras nepripažino, darbas jam 
visuomet daugiau ar Mažiau siedavosi su lažu. Nors per 
auklėjamuosius pokalbius su sūnumi tėvas reikšdavo kito- 
kias pažiūras ir bėgant metams ir jo paties pažiūros kei- 
tėsi, tačiau artimiausių draugų ir pažįstamų kalbose toks 
žodis kaip „darbas“ iš viso neftigūravo. Buvo „tarnyba“, 
„laipsnis“, „padorios pareigos“. Jie patys tarėsi tiesiog 
gimę padorioms ir naudingoms pareigoms ir be jų nė įsi- 
vaizduoti savęs negalėjo. Pareigoms su sekretore ar be 
sekretorės, pareigoms su tarnybiniu automobiliu ar be 
tarnybinio automobilio. Vyriausybės nutarimas sumažinti 
tarnybinių automobilių skaičių kai kuriuos jų įskaudino 
iki ašarų. Jie pasijuto tiesiog degraduoti, kai laukė prie 
durų nebesikankindavo vairuotojas su „Volga“. Ir anks- 
čiau jie kartais nepritardavo kai kuriems vyriausybės 
sprendimams, bet to neparodydavo net tarpusavio pokal- 
biuose, o dabar beveik atvirai apsimetė nesuprantą, gūž- 

čiojo pečiais. Kiek čia sutaupysi iš vairuotojų atlygi- 
nimo? Iš kiekvieno po porą tūkstančių per metus? Kur 
neišmeti poros tūkstančių, ech, ką čia ir kalbėti, nei šis, 
nei tas! Kas gamyklai tie du tūkstančiai, net vidutinis ko- 
lūkis jų nepajunta! Kai Viktoro tėvas, kurį su šiais žmo- 
nėmis siejo daugiausia tik jaunystės prisiminimai, o ne 
dabartis, nepagalvojęs pasakė, jog visoje Anglijoje, kur 
tokia galybė automobilių, apmokamus asmeninius vairuo- 
tojus turi gal tik koks dešimt žmonių, jie tai palaikė už 
pikta ir pažiūrėjo kaip į nedraugišką išsišokimą. Su atlan- 
tais, kurie ant savo pečių laiko žemės rutulį, ginčytis ne- 
valia, o jie visi vaizduojasi esą atlantai, tik vienas darbo 
organizavimo, antras ekonomikos, trečias prekybos. Ir vi- 
si šventai įsitikinę, jog be jų viskas sugriūtų ir subyrėtų į 
šipulius. 

Kadangi savo kalboj žodį „darbas“ jie vartodavo retai 
arba jo visai nevartojo, tai ne kažin kokia buvo ir jų nuo- 
monė apie darbą. Savo vaikus jie irgi stengėsi laikyti nuo 
darbo per gerą galą. Net į studentų statybos būrius vasa- 
rą neleisdavo, nebent jeigu įtaisydavo kur į štabą prie 
kalbų ir sprendimų. Nes žodis „darbas“ reiškė išsilavini- 
mo ir apsukrumo stoką. Tai, žinoma, netrukdė jiems veid- 
mainingai lankstytis namų valdybos šaltkalviams, jeigu 
prireikdavo įsukti porą varžtų, ar kitiems amatininkams, 
jeigu pasigesdavo jų paslaugų. Nors iš tiesų juos niekino, 
kaip ir visus kitus, kurie nesugebėjo išsikovoti pripažintos 
padėties. Jie mokėjo darbininkus elegantiškai traukti per 
dantį už tamsumą, pigių papirosų rūkymą, drapanas ir 
save už nuolaidžiavimą jiems: pavyzdžiui, pagal susitari- 
mą vilų statytojams ir remontuotojams priklausė šilti pie- 
tūs. Jiems ypač užgaudavo gyvuonį. tada, kai savais kana- 
lais negaudavo mėsos už parduotuvės kainą ir jų pačioms 
tekdavo lėkti derėtis į turgų. Taigi ši priklausomybė nuo 
darbininkų užgaidų atrodė ypač žeminanti, bet nebuvo ki- 
tos išeities — žmonių, mokančių laikyti plaktuką, pasaulyje 
liko mažiau negu mokančių laikyti parkerį, todėl reikėjo, 
kad kas parduotų savo poilsio laiką, ir visus nepatogumus 
turėjai nukęsti per daug nebambėdamas. Kad ir kaip mi- 
kliai maskuotumeis, žmogus tavo nusistatymą jaučia ge- 
rIiau negu volungė lietų — darbininkai atsakydavo tokia 

pat panieka, kirto ir kalė atbulom rankom ir paistydavo 
visokias kvailystes — esą nusėdę pamatai, jeigu reikėdavo 
nueidavo, manydamas, jog pasidarė gudresnis. Aukštosio- 
se mokyklose, laimė, buvo mokoma tik aukštos išminties, 
kuri iki nuodėmingos žemės nenusileisdavo, todėl papildo- 
mam statybininkų egzistencijos šaltiniui niekas negrėsė. 
Abi pusės buvo nelyginant dvi piratų džonkos, stojusios 
į kautynes, iš kurių abi išsineš ir grobio, ir priešininko 
įkirstus randus, kad vėliau turėtų ką išsilaižyti. 

Tikriausiai būtų buvę naivu tikėtis, kad Viktoras su 
entuziazmu puls prie kirtėjo darbo, nors ir gerai apmoka- 
mo, bet nekvalifikuoto. Tik imk, kelk ir tempk. Su keltu- 
vais, motoriniais pjūklais ir kitais mechanizmais dirbo tie, 
kurie buvo baigę atitinkamus kursus, ir kažin ar jų pro- 
fesijos iš viso būtų teikusios Viktorui pasitenkinimą dar- 
Lu. Uždarbis irgi jam netemdė akių, kaip kitam — šeimoje 
jis buvo regėjęs kur kas stambesnių sumų ir augdamas bu- 
vo nuskirtas daug aukštesniems tikslams. Galbūt net pavo- 
jingai aukštiems,— kuriems pasiekti trūko gabumų, juk 
giausia turbūt buvo tai, kad motinos garbėtroška teikė dar 
materialinių gėrybių kaip laikraštis nemokamą priedą, jos 
buvo nemenkos, bet Viktorui jau atrodė būtinos, kad ga- 
lėtų normaliai gyventi, — butas, automobilis, vila, kelionės. 
Dirbdamas miške, net ir gerai apmokamą darba, jų neįsigy- 
si, tam reikia ieškoti kitų būdų. Paprastesnių, greitesnių. 
Dvidešimt penkeri metai jau už pečių, kiek čia beliko gy- 
venti. Dar dešimt, penkiolika metų. Tegu rašo, Ką nori, 
o vila ir automobilis nulemia ir visuomeninę padėtį. Ir be- 
veik visuomet svarbiau, kad juos turėtum, o ne kaip įsi- 
gijai. Butų plėšimas, aišku, vaikiškas darbas, bet visa tai 
jau praėjo. Darbas miške buvo gražus, čia jis pailsino 
nervus ir sustiprino sveikatą, gavęs tiek daktarų patariamą 
fizinį krūvį, įrodė, kad tebėra stiprus. Dabar reikia ieškoti 
veiklių žmonių. Su keliais iš jų kolonijoje buvo visiškai 
geri santykiai, gal priims kaip savą. Žioplys! Kaip kvailai 
po kolonijos jis pradėjo! Belos mat jam prireikė! Užuot 
pradėjęs tvarkyti savo gyvenimą, pasidarė kuro vežiotoju. 
Afera su šiferiu nesiskaito, tai buvo šiaip sau nuotykis, 

improvizacija, Tas pats, kas nuo žemės pakelta piniginė, 
kurią gaila atiduoti į radinių biurą. Ne daugiau. Jeigu 
pavyks įsikurti su užmoju, Bela pati atbėgs ir jis galės tą 
vėjų pamušalą įsileisti į vidų arba palikti už durų — kaip 
kada patiks. 

Tėvui jis buvo parašęs kelis ilgus laiškus, tačiau atsa- 
kymo vis dar nebuvo. Laiškuose rašė, jog nepasisekę per 
stojamuosius, jog pasiryžęs vėl bandyti kitą rudenį, jog 
sveikai dirbąs miške ir pragyvenimui užsidirbsiąs. Senį 
reikėjo sugraudinti ir įerzinti. Reikėjo, kad skaitydamas 
senis sušuktų: „Niekad nė vienas Vazovas-Voiskis nėra 
dirbęs prastu krovėju!"“ Ir paskambintų kokiam įtakingam 
draugui. 

— Ar tu turi Rygoj kur prisiglausti?— susirūpinęs pa- 
klausė Rudis. 

— Atsiras. 

— Vis jau susitvarkysi, bus gerai... Galų gale su šim- 
tine irgi galima ištikti. 

„Taip, tu galėtum, tu kaip ir neturi jokių poreikių“ — 
pamanė Viktoras, bet nieko neatsakė, Didžiavosi, kad nėra 
toks plebėjas kaip Rudis, kad poreikių turi. 

Didžiulis autobusas lėtai sukinėjosi po siauras vienos 
krypties miestelio gatves, kol išnėrė prie turgaus aikštės. 
Akimirką pasirodė, jog šių mėnesių visai nė nebuvo, jog 
jis ką tik stovėjo pastogės pavėsyje ir siurbė sušilusį, ge- 
rokai išsivadėjusį alų. Statinė buvo toje pačioje vietoje, 
vyrai giliaminčių žvilgsniais irgi. Po smėlėtą it grendymas 
suplūktą žemę vėjas gainiojo dulkes ir laikraščių draiska- 
nas. 

Darbo mėnesiais pinigų nebuvo kur išleisti, nes med- 
kirčiai paprastai dirbdavo nuo saulės patekėjimo iki lai- 
dos, krautuvės irgi arti nebuvo, todėl Viktoro kišenėje 
gulėjo visai padori sumelė. Nė pramogos nieko nespėjo 
pasiglemžti., Sykį jis buvo pasiūlęs palošti kortomis, bet 
tuoj įsikišo Rudis. Jis prispyrė baigti lošimą ir ypač piktai 
dėbtelėjo į Viktorą, o kadangi jo nepaklausė, parodė savo 
valstietišką atkaklumą: stvėrė dalį kortų ir sumetė į ugnį. 
Viktoras norėjo pasipriešinti, bet Rudis išraudo, atsistojo 
išsiskėtęs vidury kambario ir suriko: 

— Čia pinigai ne vogti... Čia viskas pačių užpelnyta! 

Rudžio jėga ir čia turėjo didelį autoritetą. 

Piktai bambėdami — kaip visuomet kiekvienas buvo 
labai geros nuomonės apie savo kišenę ir laimę, — lošėjai 
išsiskirstė po kampus, tačiau tai buvo paskutinis kartas, 
kai jie šitaip mėgino prasiblaškyti. 

Ikaras išriedėjo į naują plačią pro miestelį einančią 
autostradą ir sugaudė visu galingumu. Keleiviai mMieguisti 
sūpavosi patogiose sėdynėse, jų buvo dar nedaug, auto- 
busas surinks žmones dar iš trijų keturių tokių miestelių 
ir tik tada pasuks į Rygą. Pro langus lėkė įdirbti kaubu- 
riuoti laukai, kur ne kur švysčiojo ūksmingų medžių go- 
biamos sodybos ir beržynėliai, mirgėjo krūmokšniai ir 
pievos. Matėsi didžiulės modernios galvijų fermos, vir- 
šum jų lyg pasistoję ant uodegų cepelinai kyšojo sidab- 
riniai siloso bokštai. 

Kai autobusas atkaks į Rygą, bus jau pavakarys. Šian- 
dien jau vis tiek nieko doro nebenuveiksi. Ką pasakys 
Nina Černia po tokio ilgo nesimatymo? Kad tik spėčiau 
nupirkti gėlių. Gražių, aksominių, tamsiai raudonų, ne- 
svarbu, kiek jos kainuotų. Ninos nuotaikai reikia gėlių. 
Ką pasakyti, kodėl taip ilgai nesirodžiau, nerašiau, neda- 
viau žinios. 

Jis nesitikėjo, kad naktį jam teks praleisti čigonų na- 
me pas moterį, kuriai jis abejingas, bet kuri šiaip auksinės 
širdies žmogus, tikras prieglobstis išalkusiam benamiui. Po 
viso, ką, laukdamas pasimatymo su Nina, vaizduotėje bu- 
vo nupiešęs tūkstančio ir vienos nakties spalvom, kuriom 
ji gebėdavo viską nutvieksti, moteris iš čigonų namo pasi- 
darė visai menka ir pilkutė. 

Tačiau Nina Černia kategoriškai atsisakė jį įsileisti ar 
ką nors paaiškinti. Juodu šnekėjosi per duris. Persiutes jis 
ėmė šaukti ir kumščiais daužyti duris, laiptų aikštelėje iš 
kažkur atsirado energingų kaimynų ir pareikalavo nedel- 
siant išsinešdinti. Atneštas rožes jis sutrypė ir išspardė 
prie Ninos durų, kaimynams prišnekėjo atžarybių ir vos 
neatsidūrė milicijoje. Jau prie pat automobilio milicijos 
seržantas jo paprasčiausiai pasigailėjo, nes matė, jog vai- 
kinas negirtas ir baisiai priblokštas. 

Kitą rytą jis ėmė klausinėti Maružą: ar kas jo nesitei- 
ravęs ir kada? 

Niekas jo neieškojęs. 

— Tikrai? 

— Neieškojo. 

— Bet iš milicijos juk ieškojo! 

— Ne, neieškojo. 

— Negali būii. 

— Garbės žodis! 

— Bent jau rajono inspektorius gal buvo atėjęs !1yg 
tarp kitko paklausti, kaip tu gyveni, ką veiki ar šiaip ko? 

— Niekas nebuvo atėjęs. 

— Tai jie bus apklausę kaimynus, ar pas tave kas ne- 
nakvoja. 

— Tu juk pažisti mūsų namą. Čionai milicininkai nei- 
na nieko klausti, žino, kad vis tiek nė vienas nieko ne- 
pasakys. 

— Ir tikrai niekas manęs neieškojo? 

Moteris papurtė galvą. Jos plaukai buvo nesveikai iš- 
skidę, susivėlę. 

— Man šiandien anksčiau į darbą, — pasakė ji kelda- 
masi.— Jeigu kur eisi, raktą padėk į seną vietą. 

— Aš niekur neisiu, tik vėliau į paštą paskambinti tė- 
vui. 

Ji buvo gerokai apsmukusi, o tie mėlyni marškiniai — 
ypač atgrasūs. Baisi beskonybė! 

Moteris pasilenkusi traukė spintos stalčius, ieškodama 
drabužių. 

— Aš tau duosiu pinigų produktams,— tarė Vikto- 
ras.— Pamėtėk mano striukę. 

— Nupirk ką nors pats, jei rasi. Sako, vakar buvę bui- 
gariškų pomidorų ir varškės. 

Kas tiems milicininkams užėjo? Kodėl gi jie neieško? 
Jeigu jau būtų ieškoję, aiškus daiktas, būtų pradėję nuo 
šičia, kur anąsyk surado, 

Tolimasis Murmanskes atsiliepė iš karto, girdėjosi ne- 
įtikėtinai gerai. Tėvas pakėlė ragelį po pirmo pyptelėjimo, 
matyt, sėdėjo prie rašomojo stalo — lyg laukdamas, 

— Sveiki, tėti! Kaip sveikata, tėti! Kai pažiūriu per te- 
levizorių žinias, tame jūsų Murmanske vieni gamtos ka- 
prizai, Tada pagalvoju apie nesveiką tavo širdį ir po ra- 

mybės. Ar gavai laiškus? Neturi laiko atsakyti? Pagailėk 
savęs, nesiplėšyk darbe taip baisiai. 

— Iš kur tu skambini?— klausimo apie laiškus tėvas 
stoiškai negirdėjo. Kaip visuomet. 

— Iš Rygos. Ką tik parvažiavau. Visą vasarą dirbau 
miške prie vėjovartų. Labai sveika, bet ne todėl tenai va- 
žiavau. Užkaliau pašėlusį pinigą. Aš tau jau rašiau. Per 
stojamuosius iškritau. Ne su trenksmu, bet dviejų balų 
pritrūkau. Sunku galynėtis su tais berniūkščiais, kurie tie- 
siai iš vidurinės eina. Nieko kito jie gyvenime nežino, 
bet viską išzubriję kaip žvėrys... 

Nors kalbos nebuvo iki galo pergalvojęs, ji klostėsi 
geriau negu patenkinamai. Tuoj jis pasakys, jog kategoriš- 
kai atsisakąs priimti pinigus, jeigų tėvas sumanytų jų 
siųsti, nes jau esąs gana suaugęs ir galįs užsidirbti pats, 
bet jeigu tėvas norėtų padėti jam susirasti koki darbą, jis 
tikrai neatsisakytų. Dieniniam skyriui jis vis dėlto jau- 
čiąsis per senas, todėl mokysis vakarais arba neakivaiz- 
džiai. Taip, dokumentus jau padavęs, viskas nuspręsta. Į 
ekonomiką. Labai gerai būtų susirasti kokią vietelę, kur 
nereikėtų sėdėti nuo ryto iki vakaro, Alga gali būti ne- 
didelė, pinigų miške užsidirbęs, bet jeigu tu paskambintum 
ir paprašytum, pavyzdžiui. .. 

— Galbūt tu čia visai nekaltas, viską daro prigimtis? 

— Negirdėjau, kad tavo ar motinos giminėj būtų buva 
idiotų. 

— Tu manim nepatikėjai? 

— Ar ta nesąmone, kur anąsyk leptelėjai? Žinoma, ne- 
patikėjau! Motina tatai pasakė nepagalvojusi, tavęs gai- 
lėdama! Jinai jau nebesitikėjo, kad aš tapsiu doru žmo- 
gum, ir paprasčiausiai norėjo tave apsaugoti nuo nerei- 
kalingo sielvarto. Vargšė mama, kokios geros širdies ji 
vis dėlto buvo! Ir kaip ji mus abu mylėjo! Kaip aš nemo- 
kėjau to vertinti! 

— Tu nesi Vazovas-Voiskis. Man, žinoma, ne vis vien, 
kaip klostosi tavo gyvenimas, nes aš tave išauklėjau, bet 
tu nesi Mano Eūnus. 


— Tėve! 


— Tu pažįsti mamą taip pat gerai, kaip ir aš. Ji nie- 
kad taip nebūtų melavusi. Ji iki paskutinės valandos ti- 
kėjo, kad tu susiimsi. 

— Ir vis dėlto tai absurdas, aš tuo hetikiu. 

— Tiki ar netiki — tavo reikalas. Mano nuomone, mu- 
du esam svetimi žmonės, ir suprask... Man nebuvo leng- 
va ryžtis šiam žingsniui. Koks gi tu esi, toks, bet vis jau 
turėčiau viltį, Dabar aš senas, vienišas vyras. O čia dar 
tu pradedi tvarkytis. 

— Tėti, aš... 

— Šiaip ar taip, motina sakė teisybę. Kai ji tapo nėš- 
čia, daktarai nepatarė jai gimdyti, Sakė, jog gresia pavo- 
jus ne tik kūdikiui, bet ir jai pačiai. Ir vis dėlto ji rizika- 
vo, dėl manęs, nes žinojo, kaip aš noriu vaikų. Tai buvo 
pasiaukojimas. Paskui daktarai sakė, kad vaikas galįs būt 
nesveikas ir mes pražilsiantys jį beaugindami, kad ji pati 
būsianti nelaiminga. Tačiau buvo ir galimybė, kad vaikas 
gims normalus, ir ji ryžosi pasiaukoti. Kai gimė berniu- 
kas... Aš jos niekad, nei pirma, nei vėliau, nebuvau ma- 
tes tokios laimingos. Ir staiga kokią trečią ar ketvirtą die- 
ną ji pradėjo įkalbinėti mane įvaikinti dar vieną berniu- 
ką. Aš nustebau, neįstengiau suprasti, kodėl, bet ji man 
vis pasakojo ir pasakojo, koks tas berniūkštis esąs sveikas 
ir guvus, kad jo motina, kažkokia visai dar jauna mer- 
gaičiukė, greičiausiai jo atsisakysianti, kaip gerai būtų, 
jeigu abu berniukai augtų kartu. Bet aš kaip kirviu nukir- 
tau: „Ne!“ Bijojau, kad tas antrasis nepasirodytų stipres- 
nis ir protingesnis už Mano tikrąjį. Kaip aš dabar supran- 
tu, Mūsų berniukui atsitiko kažkas neišvengiama, ir ji 
įvaikino tą antrąjį be Mano žinios. 

— Tai absurdas, ką tu čia pasakoji, tėve! Ne taip leng- 
va ką nors numarinti ar įvaikinti, Ir dar be tavo žinios! 
Absurdas, tėve! | 

— Nevadink manęs tėvų, man skaudu tai girdėti. Aš 
šimtus sykių viską pergalvojau. Tu niekad nesi sirgęs. Be- 
veik niekad, bent jau rimtai. Tokios geros sveikatos kaip 
tavo reikia paieškoti. Ji man būtų viską smulkiai papasa- 
kojusi, bet nespėjo. .. Ji man niekuomet nemeluodavo. .. 

Telefonininkė pertraukė pokalbį — baigėsi apmokėtas 
laikas. Viktoras išlėkė iš kabinos ir pasakė, jog primokė- 

siąs, tik tegu leidžia kalbėti toliau. Tačiau jam teko užsa- 
kyti iš naujo. 

Jis paprašė skubaus. Juodu su tėvu vėl pakalbėjo gal 
penkias Minutes, bet nieko naujo Viktoras nesužinojo, se- 
nis malė vis tą patį apie motiną, kuri jam niekuomet ne- 
meluodavusi, ir svetimą vaiką, kurį ji norėjusi įsisūnyti. 

Kai ir šio pokalbio laikas baigėsi, jis išėjo į catvę 
visai apkiautęs, lyg iš laivo išmestas. Dėl darbo irgi ne- 
spėjo pasitarti. 


VIENUOLIKTAS SKYRIUS 


Senukas sėdėjo pintoje kėdėje su trim kojom pačiam 
verandos kampe, kur šviesa krito iš abiejų šonų, ir skai- 
tė nuspurusį pageltusių žurnalų komplektą. Viskas šioje 
verandoje buvo tokio pat senumo, kaip ir jis. Ir šis Jūr- 
malos namukas tikriausiai buvo toks pat senas, tik atrodė 
naujesnis, nes buvo šviežiai nudažytas, sodas gana gerai 
- sezono nuomininkai, o du vaikiški vežimėliai bylojo, kad 
žalioji kiemo veja girdi ir vaikų arba, kas labiau įtikėtina, 
anūkų čiauškėjimą. 

Durys iš verandos į kiemą buvo be rankenos, matyt, 
niekada nerakinamos. -Ar per gyventojų daugumą, ar per 
namo ankštybę senojo veranda buvo paversta lyg ir san- 
dėliu, čia buvo sunešti smarkiai nudrengti daiktai, kurių 
kada nors dar gali prireikti: murzini deginimosi krėslai, 
aptraukti sulopyta dryžuota medžiaga, Uozuolnieko dvi- 
ratis, didžiulis it spinta bufetas, prikrautas nenusakomos 
kilmės ir paskirties griozdų, aukštas grakštus apkaustytas 
bronza naktinis stalelis ir didelis apvalus uosinis stalas 
vidury. Jis buvo užtiestas polietileno gabalu, ant jo sto- 
vėjo lėkštė su valgio likučiais, iki pusės nugerta arbatos 
stiklinė naujasidabrio laikikliu, begalė buteliukų su vais- 
tais ir mėtėsi pakeliai tablečių. Tačiau didžioji stalo dalis 
kaip pakliuvo buvo užversta laikraščiais, žurnalais ir kny- 
gomis. 

Dulkių buvo tokia gausybė — ko gero, gal keleri metai 
jų niekas nešluostė— jog atvėrus duris ir sujudinus orą 

(moteris įvedė Viktorą į verandą per didoką, bet irgi nesi- 
derinančių baldų prigriozdintą kambarį), jos tumulais pa- 
kilo į viršų ir atrodė, jog čia ką tik išdaužyti patiesalai. 

Senukas alsavo švankšdamas ir atrodė gana sunykęs, 
tačiau skaitė be akinių ir gerai girdėjo, nes Viktorui įėjus, 
tuoj pat pakėlė akis nuo žurnalo, kurį laikė pasidėjęs ant 
kelių, ir susidomėjęs sužiuro į jį. 

— Laba diena, — sumurmėjo Viktoras. 

— Labas, labas,— atsakė senukas ir ėmė apžiūrinėti 
Viktorą it kokį neregėtą vabzdį. 

— Mane pas jus atsiuntė Ranė. Ema Ranė. 

— Ranytė?— senukas staiga vaikiškai sukikeno.— Va- 
je, kaip malonu! Ir širdingai dėkui jai už sveikinimą. At- 
viruką gavau, labai gražus. Sėskitės, jaunuoli, kur maty- 
damas. | 

Viktoras apsižvalgė, bet kur atsisėsti nesumcjo. Ne- 
bent tik ant sofos su aukšta atkalte ir ritiniais galuose, 
bet ši stovėjo kitame kampe ir tektų šūkauti per visą 
verandą. 

— Aš pastovėsiu. 

— Ne, ne... Sėskitės. Pasiimkit aną krėslą, vienas dar 
beveik geras. Kaipgi Ranytei einasi? 

— Dirba,— atsiliepė Viktoras, rinkdamasis deginimosi 
krėslą. Netrukus jis jau sėdėjo priešais senuką — taip arti, 
jog įžiūrėjo žurnalo viršelį ir perskaitė, kas buvo parašyta 
didžiosiomis raidėmis. Pirmajame plane buvo gaisrininkas 
su šalmu, toliau minia. Ir greta tekstas: „Taip gesinamos 
padegamosios bombos: pirmiausia smėliu, paskui vande- 
niu“. 

— Dar dirba? Kas galėtų pagalvoti! Na taip, jinai už 
mane jaunesnė! Ten pat? 

— Taip. Ligoninėje. Naktine slauge. | 

— Teisingai daro, senas žmogus prie operacijų jau 
negali... Ko gi ji pas mane jus siuntė, kokiu reikalu? 

— Ji mano, kad jūs galėtumėt man padėti... 

— Ne, jaunuoli, aš jau seniai nebepraktikuoju. Kai iš- 
ėjau į pensiją, tai ir nebepraktikuoju. Net instrumentus 
išdovanojau. Instrumentus turėjau gerus. Vokiškus. Prieš- 
karinius. 

— Man tokios konkrečios pagalbos nereikia, daktare. 

Tačiau gal jūs prisimintumėt. .. Ranytė mano, kad tai įvy- 
ko per jūsų budėjimą. Viena mergaitė atsisakė vaiko... 
Prieš dvidešimt penkerius metus. Po to jis buvo sukeistas, 
Mano pavardė dabar Vazovas-Voiskis. 

— Pasakykit garsiau, aš gerai neišgirdau. .. 

— Vazovas-Voiskis. 


Moteris it gyvatė čiūžtelėjo per ilgą šaltą koridorių. 
"Tik sušiugždėjo nakties tyloje jos chalatas. Budinčio gy- 
dytojo kambario durys buvo praviros, jis prie kriauklės 
mazgojosi rankas, kai pamatė moterį šmirkštelint palei 
sieną ir beprotiškai žibant jos .akis, bet nieko nespėjo 
padaryti, moteris įsmuko į kabinetą, uždarė duris, pasuko 
„įkištąų į skylutę raktą ir perspėdama pridėjo prie lūpų 
pirštą. 

— Ts-s! 

— Kodėl jūs ne lovoje, ligone?— jis suėmė save į ran- 
kas ir griežtai paklausė. 

— Ts-s! Aš turiu sagę su briliantais. .. Beveik du kara- 
tai... Aš ją retai nešioju, Vazovas-Voiskis nepastebės. ., 
"Tai dideli pinigai, jūs būsit turtingas... Ir niekas niekad 
to nesužinos... 


Senukas sukrutėjo, šaižiai sugirgždėjo iš vytelių nu- 
pinta jo kėdė. Jis užvertė žurnalų rinkinį ir užmetė ant 
stalo — jo rankos dar buvo gana stiprios. 

— Ko ta Ranytė iš tikrųjų nori? 

— Ji mano, kad jūs galbūt man padėsit surasti tą 
mergaite, kur tada atsisakė vaiko. 

— Kiek aš tokių esu regėjęs! Atvažiuoja iš kažkur 
čionai pagimdyti, kad galėtų prašyti kambario, Mes nega- 
lim ligoninės paversti bendrabučiu, bet ir į gatvę neišpra- 
šysi, bandom tą vargą užkrauti vykdomajam... Bet vos 
tik gauna stogą virš galvos, apie vaiką nesideda nė žinan- 
ti ir kelia balius. Argi dora moteris važiuos? | 

— Ranytė prisimena, kad toji buvo iš vietinių. 

— Vietinė, Ir vietinių esu matęs. Bet aš jums taip 
pasakysiu: ne visuomet blogai, jeigu atsisako vaiko. Vai- 
kų namuose geros šeimos metų Metus laukia eilės, kad 
galėtų kurį įsivaikinti. Jūs gal nesat matęs, o aš su komi- 

sijom vaikščiodavau po tikrųjų tėvų butus. Neprausti, 
sušalę, išalkę... Gerai, jei dar susukti į skudurus. Žiurkės 
aplinkui landžioja ir kanda. Nežinau, kaip dabar, bet tada 
tėvystės teisių beveik neįmanoma buvo atimti. Kuriuos. 
tad tėvus vaikams mes būtume išrinkę — tikruosius ar 
įtėvius. Pirmiesiems vaikas reikalingas tik tam, kad ga- 
lėtų pateisinti savo dykinėjimą ir vagiliavimą — ,„turiu iš- 
laikyti mažą vaiką“, antrieji nori vaiką auginti ir išaugina 
žmogų! 

— Ne tiek daug atsisakė... Vaikas tada faktiškai bu- 
vo sukeistas. 

— Tai absoliučiai neįmanoma! Tai atkrinta! 


Moters vyzdžiai įsisiurbė į gydytoją lyg dėlės, šluos- 
tydamasis rankšluosčiu rankas, jis ėmė trauktis atbulas. 
Kiek žingsnių traukėsi, tiek ji žengė į priekį. 

— Juk jūs suprantat, kad aš niekam nepasakysiu... 
Aš tik dėl jo, dėl Vazovo-Voiskio. Ką jinai, ta mergiščia, 
veiks su dviem? Kodėl jai du, o Man nė vieno? Mano sū- 
nelis mirė. Jūs gal ir nežinot, mano sūnelis mirė. 

Ar ji iš tiesų nieko, kas įvyko dieną, neatsimena? Be- 
protybė! Vos prieš kelias valandas šiame kabinete ji vi- 
sus išvadino žmogžudžiais ir Lašistais. Matyt, reikėio visa 
tai praleisti pro ausis, tačiau galvoje dar tebebuvo gyvas 
pokario metas, jo klaidos tūkstantis devyni šimtai penkias- 
dešimt šeštais metais dar tik buvo pradėtos taisyti. 

Vaikutis gimęs gyvas, klykė ji, pati girdėjusi jį ver- 
kiant. Kuris esąs kaltas? Kodėl berniukas miręs? Nei gy- 
dytojų, nei kito personalo žodžių ji nenorėjo klausytis, 
reikalavo profesoriaus Krotovo. Senasis daktaras atvažia- 
vo, susipažino su bylos aplinkybėmis ir gerą laiką šne- 
kėjosi su moterim vieni du tuščioje palatoje. Jis įėjo 
kietai sučiaupęs lūpas, ant skruostų buvo dėmės. 

— Atleiskit jai, kolegos, — prislėgtas jis pasakė gydy- 
tojams, koridoriuje laukiantiems pokalbio rezultatų.— Bū- 
kit kilniaširdžiai ir pasistenkit suprasti dabartinę jos pa- 
dėtį. Tokiu momentu jau nebegalvoji, ką sakai, nei sakai, 
ką galvoji... 

Ir nutipeno koridoriumi, pasiramsčiuodamas plona laz- 
dele. 

— Tai jūs sakot, kad Ranytė dar dirba?— Seniokas vėl 
sugirgždino pintąjį krėslą.— Anksčiau ji lakstė kaip virbe- 
lė. Laiptais aukštyn, laiptais žemyn. Kiaurą dieną. Kažin 
ar dabar jau begali taip lakstyti... 

— Dar guvi,-— patikino Viktoras.— Taigi, dėl tos mer- 
gaitės,— tuoj pat pridūrė, kad pokalbis nenukryptų į ša- 
lį; — Ranytė sakė, kad jūs tąsyk turėjot kažkokių didelių 
nemalonumų ar bent skandalas buvęs... 

— Kiek tų nemalonumų esu turėjęs ir kiek skandalų 
būta! 

— Sako, mergaitė tada dar mokėsi. 

— Jaunam ir reikia mokytis, kai sulauki senatvės, nie- 
kas nebelenda į galvą. Ir kam senam žmogui mokytisė Ką 
jis su ta išmintim veiks? Nusineš į kapą? 


Jaunas vyriškis trypčiojo prie durų su vario lentele, 
kurioje buvo išgraviruota „Direktorius“. Durys buvo už- 
rakintos dviem užraktais, jis nuėjo iki mokytojų kam- 
bario, bet ir čia nepateko į vidų. Tada ėmė dairytis ko 
nors iš aptarnaujančio personalo, kad pasakytų, kada bai- 
giasi pamoka ir prasideda pertrauka. 

Mokyklos skambutis, toks senas ir užmirštas, užklupo 
jį laiptų aikštelėje ir nuaidėjo, skaidriai virpėdamas, il- 
gais tuščiais koridoriais. Netrukus atsivėrė vienos, paskui 
antros, tada iš karto visos durys, ir koridorius prigužėjo 
paauglių ir beveik jau suaugusių mergaičių, kone damų. 
Išėjo drauge trejetas vaikinukų, glamžydami rankose ci- 
garečių pakelius, ir nudrožė tiesiai į tualetą parūkyti. Jis 
prisiminė, kad šis technikumas pravardžiuojamas vienuo- 
lynu, ir tą akimirką pamatė mažą, bet stotingą vyriškį su 
žurnalu po pažasčia, rakinantį direktoriaus kabinetą. Rak- 
tų turėjo didžiausią ryšulį, ir rakinant jie baisiausiai žvan- 
gėjo. Luktelėjęs, kol vyriškis dings už durų, jis nuėjo jam 
iš paskos ir pasibeldė. 

— Prašom! — iš tolo atsiliepė energingas balsas, Pasi- 
rodė, jog direktoriaus kabineto durys dvigubos ir, be to, 
vienos dar apmuštos. 

— Laba diena, — pasisveikino jaunasis vyriškis. 

— Laba diena, — rezervuotai atsakė direktorius. Jo bal- 

se ir žvilgsnyje buvo justi klausimas, direktorius dar ne- 
spėjo atsisėsti už rašomojo stalo, 

— Aš gydytojas,— prabilo svečias.— Dirbu centrinės 
ligoninės gimdymo skyriuje. 

— Tai jūs dėl mūsų auklėtinės, ar ne? Pedagogų tary- 
ba nutarė ją išbraukti. Už paskaitų praleidinėjimą be pa- 
teisinamos priežasties. 

— Jeigu direktorius nebūtų sutikęs, taryba tikriausiai 
nebūtų taip nutarusi. Tarp mūsų šnekant, praleidinėjimas 
yra tik dingstis, dažnas praleidinėja paskaitų kur kas 
daugiau. 

— Direktorius negali nesutikti. 

—- Ar dėstytojos, kurios su siaubu ir susirūpinimu ko- 
mentuoja straipsnius apie demografinę padėtį, ir tos ne- 
prieštaravo? 

— Kuo galiu būti jums naudingas? 

— Ar kitos išeities nėra — tik mergaitę pašalinti? 

— Nėra. 

— Klausykit, draugas direktoriau! Norėčiau, kad jūs 
žinotumėt, jog į mano pareigas neįeina vaikščioti čionai 
ir jus įkalbinėti. Manęs kaip gydytojo, pavyzdžiui, nė kiek 
nejaudina tai, kad ji pagimdė. Ji yra jauna, sveika mote- 
ris, jeigu jau taip kalbam, tad gimdyti netgi privalo! Jei- 
gu ji būtų pasidariusi abortą, juk jūs nebūtumėt jos paša- 
linę. Paradoksalu! Būtų juokinga, jei nebūtų pikta! 

— Manęs irgi juokas neima. Jūs rūkot“— direktorius 
pasiūlė cigaretę, ir abu užsirūkė.— Sėskitės. .. 

Koridoriuje paskambino kitai pamokai. Garsas iki čia 
atsklido prislopintas ir minkštas. Jis jau nebeerzino, ne- 
beragino, tiktai informavo. 

— Manes irgi juokas neima. Turiu jų čia beveik pen- 
kis šimtus. Ir beveik visos jaunos, sveikos ir galinčios 
gimdyti. Tik blogai, kad vien merginos. Turi omeny, kad 
vaikinų pasaulyje mažai, ir todėl nė vieno nepraleidžia 
pro šalį. Tai šie su gitarom ir šlaistos apie bendrabučio 
duris — atsargumo dėlei mes užrakinam jas devintą. Ku- 
rios jau laksto, tos išbėga. Ir išbėgs, nors grotom langus 
apkalk. Aš net stebiuosi, kodėl dauguma vis dėlto dar lie- 
ka ir mokosi. Maniau — turbūt todėl, kad tvirtai laikau 
pažabojęs. Pasirodė, kad ne. Man pasakė dėstytojos, ku- 

rios su mergaitėmis palaiko glaudesnį kontaktą. Papras- 
čiausiai — dalis jų važiuoja į Rygą įsigyti profesijos, kita 
dalis — ištekėti. Tas, kurios nori įsigyti profesiją, tvir- 
tos vadžios padeda išlaikyti. Todėl aš neturiu teisės nė 
per plauką laisviau jų paleisti. Jums jinai — aš nesakau, 
technikume ji nebuvo iš pačių blogiausių — jauna, sveika 
moteris, kuriai reikia gimdyti, man ji auklėtinė, kuri pri- 
valo įsigyti profesiją. 

— Pakampėmis šnabždasi, kad ji ruošiasi atsisakyti 
vaiko. 

— To aš nesitikėjau! — Direktorius atsistojo ir ėmė 
nervingai vaikščioti po kabinetą. Ranka, kuria laikė ciga- 
retę, lengvai virpėjo, ir pelenai byrėjo ant švarių grin- 
dų.— Ir dabar aš būsiu tas blogasis! Kaipgi, išmesta į gat- 
vę! Jūs irgi atėjot dėl to, kad aš palaikyčiau -ją bendra- 
butyje? 

— Panašiai. 

— Nebus mano technikumo bendrabutyje nė vieno 
vaiko! Nebus mano technikumo auditorijoje nė vienos 
mamytės su žindomu kūdikiu! Čia reikia mokytis, ne vai- 
kus gimdyti! — direktorius nutilo, kurį laiką negalėdamas 
apsispręsti, paskui pridūrė:— Gerai, tegu rašo pareiškimą 
ir eina akademinių atostogų. Ji mergaitė gabi, pažangu- 
mas geras, paskui kas liko neakivaizdžiai ištrauks. Tegu 
paduoda pareiškimą, aš pasirašysiu! 

— Ji neturi kur gyventi! Jūsų autoritetas nenukentės, 
jeigu jūs vieną sykį nusikalsit savo principams. 

— Jūs įstatymus žinot? Nežinot. Aš jos iš bendrabučio 
daugiau nebegalėsiu iškelti! Tiktai tada, jeigu vietoj ben- 
drabučio bus paskirtas kambarys! Vykdomasis komitetas 
man tą kambarį duos. Bet kieno sąskaita? To gyvenamo- 
jo ploto, kurį turėtų gauti mūsų technikumo pedagogai. 
Mums gerai, jeigu ką paskiria sykį per porą metų. Che- 
mijos dėstytoja dirba nuo pat technikumo įsikūrimo ir 
kantriai laukia savo eilės. Šeši žmonės šešiolikoje kva- 
dratų! Eikit ir pasakykit jai, kad reikėtų dar porą metų. 
palaukti, nes viena mergiščia bedūkdama suklydo! Aš ne- 
turiu tiek drąsos! 

Stengdamasis nusiraminti, direktorius užsidegė dar vie- 
ną cigaretę. 

— Jūs jai pasakykit, kad būtų protingiausia parašyti 
pareiškimą ir imti metus akademinių atostogų. Tegu rašo 
paprastai — dėl sveikatos, ir daugiau nieko. Aš irgi nesu- 
interesuotas, kad šis atsitikimas mestų šešėlį visai moky- 
mo įstaigai. Mergiščios po kampus pasišnabžda, bet nė 
viena nieko tikro nežino. Tą draugę, kuri už ją perėjo 
medicininę apžiūrą, aš iš karto išgrūdau. Ar ligoninėje 
ją kuri nors lanko? 

— Rodos, kad ne. 

"— Tai gerai. Tai labai gerai, Tada kalbos nutils! 

— Dėl technikumo garbės jūs be reikalo jaudinatės. 
Ji vis tiek bus tik tokia, kokios jis bus vertas. Nei čia 
pagelbės, kad kalbos nutils, nei čia pakenks paleisti lie- 
žuviai. Tai jau seniai įrodyta. Geriau pasitarkim konkre- 
čiai, kuo aš kaip mergaitės gydytojas ir jūs kaip jos pe- 
dagogas galėtume kartu jai padėti. 

— Įdomu, kaipgi mes turėtume jai padėti? Asmeniškai 
aš nusiplaunu rankas! Tegu suka galvą tėvai! 

— Juk tėvų ji neturi, tiktai senelę. 

— Ji pati jums tai sakė? 

— Taip. Mes nuoširdžiai pasikalbėjom. 

— Vieną valandėlę, aš tuoj.— Direktorius vikriai išėjo 
pro duris ir grįžo po geroko laiko tarpo. Rankose laikė 
ploną salotų žalumo aplanką. 

— Čia jos asmens byla.— Jis padavė aplanka gydyto- 
jui.— Motina dirba apylinkės taryboje, tėvas kolūkio sta- 
tybos brigadoje. Turi, žinoma, ir senelę, seserų, turi bro- 
l;. Dviem metais jaunesnį. — Direktorius išlaikė jausmingą 
pauzę, paskui pridūrė:— Pasikalbėkit nuoširdžiai dar sykį, 
ko gero, pasirodys besanti visiška našlaitė. 

— Atleiskit, kad tiek ilgai jus sutrukdžiau! 

— Nieko, nieko... Mes naudingai pasikeitėm nuomo- 
nėmis. O akademinių tegu ji paduoda pareiškimą, aš pasi- 
rašysiu,— jis staiga pasidarė tėviškai Malonus, kaip ir de- 
Ia nugalėtojui — Aš suprantu, kad ji nenori grįžti namo 
su rėksniu ir be vyro, bet... Ne mes jos lovoj gulėjom, 
tad po teisybei mums nėra ko už svetimus džiaugsmus 
mokėti. 

— Iki pasimatymo! 

— O tų akademinių tegu ji parašo, 

Jis išėjo į lauką tartum pamazgom apipiltas ir vėl vie- 
nas sau prisiekė daugiau niekad niekam nebepadėti. Ir 
pyko ant savęs, kam yra toks naivus ir visais tiki. 

Vyresnysis kolega — jis jau rengėsi į pensiją — kuriam 
gydytojas, grįžęs į skyrių, papasakojo apie savo vizitą, 
tik gardžiai pasijuokė: | 

— Niekad nekišk nosies į kitų reikalus! Ir pasaulio 
nelopyk! Jis per daug jau supuvęs, iš tolo dvokia! Dorai 
dirbk, dorai sulauk pensijos, o tada jau gali gyventi kaip 
širdis trokšta. Nieko gudresnio neišgalvosi! 


Viktorui senioko veidas nepatiko. Nors akys buvo ma- 
lonios, žvilgsnis bylojo apie kažkokią vylingą klastą. 

— Ranytė sakė, kad buvę dvyniai. Kad mergaitei gi- 
mę dvyniai. Ji tik nežino, ar abu berniukai, ar berniukas 
ir Mergaitė, 

— Aš tikrai neatsimenu, nepainiokit manęs į šį reika- 
lą.— Senis ėmė visai sunkiai alsuoti ir žvalgytis į lauką, 
nors sode niekas nepasikeitė.— Man aštuoniasdešimt dve- 
ji metai. Taip sakant, aš jau viena koja grabe... Širdin- 
gai pasveikinkit nuo manęs Ranytę, jei pasitaikys sutikti. 

Remdamasis į krėslo alkūnramsčius, jis pakilo ir atsis- 
tojo ant laibų sulysusių kojų, aplink kurias plevėsavo ir 
karojo it maišai kelnių kiškos. Paskui smulkiais žingsniu- 
kais nuklibikščiavo prie sofos ir atsigulė, atsirėmęs galva 
į vieną iš apmuštųjų ritinių. 

— Kodėl tada prašot nepainioti jūsų į šį reikalą, jei- 
gu nieko nežinot? 

— Aš nieko nežinau. Garbės žodis, galit manim tikė- 
ti! — šie žodžiai nuskambėjo jau kone verksmingai. 


Aš nenorėjau. Aš už jokius pinigus nebūčiau painioję- 
sis, bet jie be manęs negalėjo apsieiti, dokumentuose turė- 
jo būti ir mano parašas. Tada jie puolė mane ikalbinėti. 
Aš spyriaus. Taip, taip... Aš ilgai nesutikau! Aš ilgai 
priešinaus. Aš net įspėjau: „Kad tik neišeitų aikštėn!“ 
Bet jie neatstojo, vėl ėmė mane įkalbinėti. Jie bijojo tos 
moters, kuriai mirė kūdikis. 

— Jūrininkas, kai parvažiuos, reikalaus tardymo, — su- 
sirūpinęs kalbėjo skyriaus vedėjas. 

— Mes nekalti, ir bet kuri ekspertizė tai patvirtins, — 
atsakė jaunasis kolega. Jis buvo toks pakylėtas nuo že- 
mės idealistas, net nulėkė dėl tos mergiūkštės pas tech- 
nikumo direktorių. Pats man pasakojosi. 

— Jūs gausit naują skyriaus vedėją. 

— Nejaugi tu manai, kad mes iš tiesų galėjom jį iš- 
gelbėti? | 

— Ne apie tai kalba, Mano brolį buvo mobilizavę į 
latvių legioną, dabar tas tikrai iškils aikštėn. 

— Kokią tai turi reikšmę?— nesuprato jaunasis kole- 
ga. Aš jau sakiau, jis buvo toks pakylėtas nuo žemės ide- 
elistas. 

— Tau neturi, o kadrų skyriui turi. Vis vien koks 
atsiras, kas norės parodyti budrumą. 

— Netikiu. | 

— Užtat tu dažnai tiki tuo, kuo tikrai nereikėtų tikėti. 

—- Ką tu siūlai? 

— Ar ta mergiščia galutinai atsisako dvynukų ir neap- 
sigalvos? 

— Rytoj paskutinį kartą maitins, bet aš nemanau, kad 
staiga viskas pasikeistų. Ji užsidariusi lyg betono dote, 
kur nepasiekia nei žodžiai, nei artilerijos šūviai. Ji nieko 
daugiau nenori nei girdėti, nei regėti, nei suprasti, Viskas, 
ką sakau, atsimuša tartum į mūro sieną. Vakar nebeiš- 
laikiau. Ji man kirto kaip žebenkštis aštriais dantukais: 
„Ko jūs iš manęs norit? Jeigu Man prireiks patarimo, aš 
pati paprašysiu!" —,,Viskas aišku! — atsakiau. — Užsukit 
dažniau, mes lauksim! Įstatymas numato jums tokią tei- 
sę!“ Galimas daiktas, taip nereikėjo. Bet Ranytė man pa- 
sakė: „Juk tas vyrukas jos nepametė". Vakar vėl abu 
kalbėjosi pro langą. Ilgai ir gana meiliai... 

— Kaip vaikai... 

„— Deja, vaikai, kurie patys jau turi vaikų. 

— Akceleracijos laikai, dar mes prisižiūrėsim nebūtų 
dalykų! 

— Žinot, kas man šovė į galvą, jeigu vėl kalbėsim 
apie reikalą.— Skyriaus vedėjas kandžiojo apatinę lūpą.— 
Įstatymo požiūriu tai gal ir nepateisinama, bet antra ver- 
tus... Ta moteriškė iš nevilties nebežino kur dėtis. Dievai 


182 


žino, kam ji dar bandys duoti kyšį. Tada jau bus per vė- 
lu, jeigu ką darom, reikia daryti nedelsiant. 

— Bet ar ji pasiryžusi imti abu? 

— Taip, Vieną parsiveš kaip savo, o antrą įvaikins. 

— Rūpestingesnės ir labiau mylinčios motinos berniu- 
kams nėra ko tikėtis. Vaikų namuose dvynukais niekas 
per daug nesižavi.— Jaunasis kolega suraukė kaktą.— Aš 
už. 

Norėjau išeiti, bet jie manęs neišleido, jiems reikėjo 
mano parašo. Aš spyriaus. Sakiau: vis dėlto viskas gali 
išeiti aikštėn. Jie drąsino mane, jog tai niekad neatsitik- 
sią, jeigu tik mes patys mokėsią laikyti liežuvį už dantų, 
nes moteriškė tikrai neprisipažinsianti, nors ją ant rato 
guldytų. Bet aš vis tiek dar bijojau pasirašyti, nors jie 
man įbruko rankon plunksnakotį, ir dabar tu pats regi, 
kad mano būgštavimai buvo ne be pamato. Ką žino dau- 
giau kaip du, to jau nenuslėpsi. Tu turbūt neįstengsi su- 
prasti, kodėl aš dabar bijau tau pasakyti nors tiek, kiek 
žinauė Kai sulauksi mano amžiaus, tada suprasi! Visi taip 
mano: kai sulauksiu senatvės, tada rizikuosiu, tada nebe- 
bus ko prarasti. Nesąmonės! Jeigu ko lieka ypač mažai, 
tai pasidaro ypač brangu. Tada viską pasveri iki paskuti- 
nio miligramo. Ir nieko gero iš to, kad tu dabar rasi tą 
mergiščią, nebus. Nei tu nebeturėsi ramybės, nei ji. Ir 
eik sau, netrikdyk manęs. Aš jau senas, man negalima 
jaudintis, tai man gali būti lemtinga. Begėdis! Mane, seną 
žmogų, derėtų patausoti, o tu rengies jį tampyti po teis- 
mus ir tardymus! 

Senis ant sofos užmerkė akis ir ėmė lygiai alsuoti. Už- 
migo stebuklingai greitai, Viktorui tiesiog akyse. Jis iš 
šio vizito tiek daug tikėjosi, o nieko nepešė. 

Liko tik keltis ir eiti. 

Tiktai tada, kai trinktelėjo ir sodo varteliai, senis at- 
sargiai pravėrė akis. Išėjo! Duok dieve, kad suvisai! Rei- 
kės pasakyti svainei, kad nieko neleistų į vidų, tegu atsi- 
kalba, kad labai sergu — esu prie mirties. | 

Senis jautėsi labai savimi patenkintas. Net išdidus. Dėl 
to, kad sugebėjo išlaikyti savo principą — nekišti nosies į 
svetimus reikalus. Senas, ligotas, o, regi, kaip laikėsi! 

Lielupės stotyje į elektruką sugužėjo ypač daug kelei- 
vių. Matyt, jachtklube baigėsi kokios varžybos, nes va- 
žiuojant per upę, kairėje pusėje buvo regėti daug daugiau 
trikampių burių ir motorinių valčių negu paprastai, o dvi- 
viečių, keturviečių ir aštuonviečių irkluotojai persikėlė į 
dešinę pusę, kad nesimaišytų ant kelio. 

Viktoras sėdėjo prie pat krašto ir mąstė apie senį ir 
Ranytę, kuri jį tenai pasiuntė. Ne, matyt, be archyvo to- 
liau ieškoti beprasmiška. Tr net jeigu prie archyvo me- 
džiagos prieitum. Jeigu būtų buvę įvaikinta per vaikų 
namus, tada kitas reikalas, bet juk kūdikiai buvo papras- 
čiausiai sukeisti. Kurių velnių aš iš viso tai darau? Kas 
man iš to? Tik patenkinsiu savo smalsumą, daugiau nieko! 

Po vagono ratais sumirgėjo geležinis Lielupės tiltas, 
traukinys, artėdamas prie kitos stoties, sumažino greitį. 
Pro šalį praėjo kažkoks vyrukas, sustojo, žengė atgal ir 
bakstelėjo į petį. 

— Sveikas! 

Kolia-Kolia. Kortų didmeistris. Tik pasidaręs minoriš- 
kesnis. 

— Sveikas! Sėskis! 

Ankštasis švarkelis pražuvęs, jo vietoj languota apy- 
laisvė striukė nuo vėjo. Marškiniai ne iš pigiųjų. Sandalai. 
Iš pažiūros.vidutinio proto vyriškis, dirbantis kvalifikuotą 
darbą ir gyvenantis naujo rajono dviejų kambarių bute, 
kurio sienas pats yra dailiai išsiklijavęs importiniais ta- 
petais, o kampe stovi išsimokėtinai nusipirktas spalvotas 
televizorius. Namuose jis turi apkūnią žmoną, neklaužadą 
vaiką, Siamo katę ir taip išdresiruotą uošvę, jog šioji net 
necypteli, kol jis namie būna. Šiandien, matot, jis nuva- 
žiavo prie jūros pasimaudyti, išgerti kokio butelio alaus 
ir dabar laukia, kol galės išlipti iš vagono ir užsirūkyti, 
o gal paslapčiomis pavyks užtraukti dūmelį ir tambūre. 

— Išeinam į priemenę. Turiu reikalą. 

Viktoras pakilo ir nusekė jam iš paskos. 

— Kaip gyveni? Ar dar suloši'— paklausė Viktoras. 
Tambuūre jie buvo vieni. 

— Pasitaiko. Užvakar Frania Brigadierius visą banką 
susišlavė. Tarakonas, žemę rydamas, meldė atsilošti. Buvo 
dar Miša Fonfirčikas. 

— Koks Tarakonas? | 

— Vaska Tarakonas. Auksiniais žabtais. Na... Tas... 
Burna kaip juvelyrinė! Ar tau kelnių nereikia? Geros kel- 
nės. Naujos. Nuneši kur į supirkimo punktą — ir uždirbsi 
kvortą— Atsukęs nugarą į stiklines vagono duris, kad 
nebūtų matyti, Kolia-Kolia šmurkštelėjo ranką į užantį ir 
ištraukė suglamžytas nemažo dydžio kelnes. 

— Man per trumpos, — sukosi nuo pasiūlymo Viktoras, 

— O tu ne sau, tu parduok! 

— Kam tu šiandien panešiotas kelnes parduosi? 

— Kaipgi? Aš pardaviau. Turėjau tas su etikete — už 
pirmą rūšį! Paėmiau didelius pinigus. 

— Po pliažą darbuojies? 

— Ne, aš tik šiandien — eidamas pro šalį... Toks po- 
senis, solidus frajeris su laikrodžiu atsidrėbė ant smėlio 
ir ėmė rengtis. Nusivilko marškinius. Tikras propeleris, 
Brenda, šlapindamas pilvą, į vandenį... Bet kur tas pra- 
keiktas glinda nukišo laikrodį, taip ir nepamačiau, Toks 
geras laikrodėlis, tas — su baterijom. Tamsoj paspaudi — 
užsidega lemputė... Arba prarijo, arba į smėlį užkasė, ne 
kitaip! Pažiūrėjau į kantaplius, ten tik raktų ryšelis. Ma- 
nau, bus kelnių kišenėj... Marškiniai irgi tavęs nedomina? 

Viktoras papurtė galvą. 

— Ar tu nepažįsti kokio bičo, kuriam tas kelnes galė- 
čiau įkištii— neatstojo Kolia-Kolia.— Marškiniai irgi ne- 
blogi. 

Tegu jis šneka, ką nori, bet jo nuomonė apie nudžiau- 
tus drabužius pernelyg gera, matyt, jis su jais sieja arti- 
miausius savo planus. Viktoras pagalvojo, kad tolimesnių 
planų Koliai-Koliai nėra ko kurti, nes ateitis jam abso- 
liučiai aiški; jis tik nežino, į kurią koloniją po teismo bus 
išsiųstas. Kodekso straipsnis bus tas pats: vagystė arba 
valkatavimas. Tikriausiai jau dabar rytais pabudęs jis pas- 
vajodavo, kaip lėks su juo pasisveikinti draugai, kai jis su 
kitais atvykėliais stovės eilėje prie sandėlio, laukdamas 
paklodžių ir čiužinio. Kaip jie nuskuos pas sandėlininką 
užtarti už jį žodelio, kad jis gautų patį storiausia čiužinį 
ir naujausias paklodes. Kaip draugai taikys, kad vieta ir 
lovai, ir prie stalo jam atitektų tarp savųjų, ir kaip pir- 
maisiais vakarais sėdės aplink jį susirinkęs gražus būrelis, 

o jis pasakos apie tolimą egzotišką Laisvės šalį, kur iis 
praleido savo atostogas. Kaip jaunikliams suvirpės šnervės, 
kai jis pasakys, jog teko regėti net nuogų moterų, 0 se- 
niai plekšnos sau per šlaunis ir pritardami riaumos: „Tai 
Kolia-Kolia! Tai senas škrabalas! Iš proto su juo gali iš- 
eiti!“ Ir niekas niekuo neabejos, nes visiems baisiai no- 
rėsis tikėti, jog iš tiesų jam taip buvo nutikę, jog ir jiems 
taip nutiks, kai tik išeis į laisvę. Paskui pasipils klausi- 
mai apie parengtinį tardymą, karantino ir kardomąsias 
kameras. Ką iš pažįstamų sutikęs? Už ką jie sėdį? Po kiek 
gavę? Kur išsiųsti? O po to visi bendrai suks galvas, kur 
suslėpti tuos kelis banknotus, kuriems arešto metu pasi- 
taikė būti Kolios-Kolios kišenėje ir kuriuos jis pačia pirma 
proga tučtuojau suvyniojo į Iitinėlius ir sugrūdo į dra- 
bužių siūles, kad per kratą nerastų. Tokiems dalykams 
Kolia-Kolia tikras fakyras, tokių dalykų -jo nereikia mo- 
kyti, iš kiekvieno kontrolieriaus rankų jis išslys lyg iš- 
muilintas! 

Tą laikrodį jis išsigalvojo, pamanė Viktoras. Nei senis 
?į turėjo, nei ką. Jis tik nenori mano akyse pasirodyti 
kaip smulkus vagišius, todėl stengiasi sudaryti įspūdį, jog 
buvo sumanęs kur kas rimtesnę vagystę. Pats tu glinda, 
o ne tas senis, kuris dabar nuogas laksto po pliažą ir tur- 
būt dar neįstengia susivokti, jog čia nebe juokai, jog iš 
tiesų yra apvogtas. Ir tu, ir tavo draugai — visi jūs glin- 
dos! Jūs patys neįsivaizduojat, kokie esat glindos, bet ne 
mano reikalas tėkšti jums tai į nosį. Kitokie jūs vis tiek 
nepasidarysit, bet iš pykčio dar galit užtvoti man mietu 
per galvą arba suvaryti peilį į šoną. 

— Na, o tu?— tartum skaitydamas Viktoro mintis, pa- 
klausė Kolia-Kolia— Ar jau nusipirkai „Volgą“? 

— Aš dirbau. 

— Ką gi tu dirbai? Gal ragais žemę arei? 

— Miške. 

— Kvaily tu kvaily! Lageryje iki valiai prisidirbsi! 

— Ten gerai mokėjo. 

— Tai pinigai tau kišenę drasko, noris palošti — nu- 
sprendė Kolia-Kolia. Jam pačiam nedavė ramybės vogtų 
drabužių tumu'as užantyje, ir jis patvarkė juos, kad gniu- 
tulas per daug neišsikištų pro languotąją striukę.— Atiduo- 

siu Franiai Brigadieriui, jis iškiš..,. Jį visa Ryga pažįsta. 
tuos skarmalus, aš pats irgi eisiu. Pas Našlę. Labai solidi 
vieta, dabar visi tik tenai ir lošiam. Gogošaras, Boria 
Piramidonas. Prieangyje liepia nusiauti batus ir paduoda 
šliures, Parketas, supranti! Šnapsas pagal naktinę taksą, 
užtat užkandis visuomet lėkštėje. Niekad tau nepaduos 
prastai — su visu popierium. Stalas užtiestas staltiese. Pe- 
leninė. Visai kitas reikalas, jautiesi kaip dvarponis. 

— Ar visa tai ne prie dietinės valgyklos? 

— Vo, vo! Trečias aukštas, penktas butas. Klavdija 
Ivanovna. Sakyk nuo Kolios-Kolios. Ką aš čia tau pasako- 
ju, tu ir pats daugelį pažįsti... Gogošarą, Franią Brigadie- 
rių, Borią Piramidoną... Tegu išeina lauk ir pasako, šiaip 
be niekur nieko tavęs į vidų neįsileis. O manim tu bet 
kuriuo metu gali pasikliauti, aš perspėsiu Klavdiją Iva- 
novną. 

— Vargu ar taip greit kas išeis, aš turiu rimtų reika- 
ių. 

.— Varu juk niekas nevaro. Bet dėl viso pikto aš per- 
spėsiu Klavdiją Ivanovną. 

Kodėl tokie iš viso pasaulyje gyvena? Jau verčiau kul- 
ką į kaktą — ir amen! O kodėl aš pats gyvenu? Gal ir man 
verčiau kulką? Juk niekas nepasikeistų. Net ir tie, ku- 
riems aš turiu mokėti pagal teismo raštą, per daug ne- 
raudotų. 


DVYLIKTAS SKYRIUS 


Vasara išėjo finišo tiesiojon. Nepaisant lietingos ir ga- 
na šaltos pirmosios jos pusės, derlius buvo geras ir tur- 
gaus prekystaliai lūžte lūžo nuo ankstyvųjų daržovių ir 
vaisių. Laikėsi saulėtos dienos, todėl jūroje dar maudėsi 
ir normalūs žmonės, ne tik ekečių mėgėjai. 

— Seniau apie šį laiką bažnyčia pradėdavo skelbti 
užsakus,— pasakė motina, žiūrėdama pro langą į kiemą, 
kur didelių medžių lapai irgi jau mMargavo rausvais ir gel- 
tonais ruožais. Ar už tai reikėjo dėkoti architektams, ar 
statybininkams, bet Vecbėrzų namas kartu su keliais ki- 

tais naujais pastatais supo erdvų kiemą, kuriame buvo 
palikti sveiki klevai ir kaštonai, išsistiebę aukštyn kone 
iki stogo. Medžių augo nedaug, tačiau ir to buvo gana, 
kad nebesijaustumei esąs plyname lauke. Kitur net po 
kelerių metų atrodė tuščia, nes smėlėtoje ir liesoje žemė- 
je jauni medeliai džiūyo ir nyko. 

— Ar ir judu su tėvu paskelbė? 

— Kur tau skelbs! Mes nebuvom tikintys, nėjom baž- 
nyčion. Prieš karą senelė mane kartais nusivesdavo. .. 

— Ar jūs susituokėt kaime ar Rygoj? 

— Rygoj.— Motina staigiai atsigręžė ir pažvelgė į Eri- 
ką, kuris, nepakeldamas akių, greitai dorojo pusryčius — 
Kodėl tu klausi? 

— Šiaip sau paklausiau. 

— Mes iš kaimo persikėlėm į Rygą, susituokėm, pas- 
kui gimei tu, ir tėvas išvažiavo uždarbiauti. | 

— Ačiū už pusrytį! Bėgu. Pareisiu truputį vėliau, man 
komisijos posėdis, 

Kol Erikas vilkosi striukę, motina dar papasakojo: na- 
mo kaimynai sužinoję, kad jiš išrinktas deputatu, ir jau 
žadantys rašyti skundą. Dėl nešvarių laiptinių ir drėgno 
rūsio, kur viskas pelija. 

— Gerai, kurį sekmadienį surengsim talką! 

— Ne, talkos jie, matyt, nenori. 

— Žinai, aš irgi nenoriu vienų tų laiptinių valyti. Taip 
jiems ir pasakyk. Tegu veltui neterlioja popieriaus. Atia! 

Linguodamas autobuso sėdynėje, Erikas taip užsigalvo- 
jo, jog vos nepravažiavo savo stotelės. Paskutinę akimir- 
ką vis dėlto spėjo iššokti pro užpakalines duris. 

Prieš porą dienų jis buvo praradęs ramybę ir dabar 
į daugelį dalykų žiūrėjo pernelyg įtariai. 

Jis vis bandė ir bandė prisiminti visus pokalbius su 
motina apie tėvą ir jo išvykimą. Dar berniūkštis, jis buvo 
pastebėjęs, jog pasakojimų detalės trupučiuką skiriasi, Kei- 
čiasi išvažiavimo laikas, laiškų skaičius, tenykščių darbo 
sąlygų aprašymai ir tarpais net vietovės. Analizuodamas 
šiuos prisiminimus, jis nustebo, jog motina niekuomet pir- 
moji nepradėdavo kalbos apie tėvą, o visuomet jis, Erikas, 
nors pagal visą logiką juk turėjo būti vestuvės, kur ioto- 
grafuojamasi, turėjo būti smulkesnių, ypatingų, vertų pri- 

siminti įvykių, kurių visada būna, kai žmonės myli: pir- 
moji pažintis ir pasibučiavimas, dovanotos gėlės, tėvo 
išgyvenimai, kai ligoninėje sužinojo, jog gimė sūnus. Jei 
ne kitaip, tai bent kokį sykį jis turėjo pavėluoti į pasi- 
matymą ar ateiti sulytas iki siūlo galo. Kiekvienas žmo- 
gus būna tiesiog lipte aplipęs visokiais nutikimais ar kas- 
dienėmis smulkmenomis, tik tėvas ne, ir, matyt, todėl sū- 
nus niekad neįstengė jo įsivaizduoti kaip gyvo žmogaus — 
su kūnu ir krauju. Tėvas iš motinos pasakojimų atrodė lyg 
romantiškas legendinis herojus — tarytum nupieštas an- 
elim stambiais štrichais. Erikas, žinoma; labai norėjo juo 
tikėti, bet, atvirai šnekant, aukštesnėse klasėse nebelabai 
galėjo, nes mokykloje pasirodė besantys keli vaikai su 
panašiomis legendomis. Įtikinamiausia atrodydavo aiškin- 
ti, jog tėvai pradingę naujųjų Sibiro statybų sniego vėpū- 
tiniuose, dar figūruodavo jūreiviai, niekada nebegrižę į 
gimtąjį krantą, ir žvalgai, kurie Tarybų šalies labui dirbo 
kažkur užsieniuose ir todėl negalėjo rašyti laiškų. Tarp 
motinų nebuvo nė vienos lengvatikės mergiotės, kuriai 
kas nors apsuko galvą amžinos meilės pažadais, 0 po to 
suvedžiojo ir pabėgo. Galimas daiktas, kad pirmaklasius 
melas apie šlovės ir žygių ištroškusius tėvus dar veikė 
pedagogiškai, tačiau bėgo metai, legendų pakeisti nebebu- 
vo įmanoma, ir galų gale jos kaip aštrios ietys atsisuko 
prieš pačias melo kūrėjas, nes paūgėję vaikai nebetikėda- 
vo, net kai jos sakydavo teisybę. 

Kai Erikas ėjo per kontrolinę, sargas tuoj kariškai pa- 
sitempė ir, pridėjęs du pirštus prie uniforminės kepurės, 
atidavė pagarbą. Tai buvo jo pokštas. Taip jis darydavo 
kiekvieną rytą nuo to laiko, kai Vecbėrzas buvo išrink- 
tas deputatu. 

Toliau iki rūbinių teko eiti pro lydymo vonias. Jų ryk- 
lės jau žioravo raudona ugnim, kruvina šviesa nutvieksda- 
mos darbininkus, kurie, atėję anksčiau, jau lankstėsi ap- 
linkui. Kai kurie dar žingsniavo priešais nuo darbo įran- 
kių sandėlio, nešdamiesi formas, pūtiklius ir kitus instru- 
mentus. Kol nuėjo iki rūbinės durų, Erikas gavo kokį 
dvidešimt kartų palinkėti labo ryto. Viskas drauge — ug- 
nies kaukimas krosnyse, medpadžių klapsėjimas po aslą 
ir į metalo lakštus, paklotus prie vonių, raudona pragaro. 

liepsna nutviekstas suodinas cechas, vagonėlių bildėji- 
mas nuo priestato, kur vežamas smėlis žaliavos ruošėjams, 
konvejerio juosta, kuri trūktelėjusi pamažu ėmė slinkti, 
nors dar nebuvo ko gabenti per atkaitinimo krosnį, ir 
visa ta žvali įmonės atmosiera prieš darbo pradžią jį nu- 
ramino, įkvėpė pasitikėjimą. Įkyrios mintys apie motinos 
ir tėvo santykius nuslinko kažkur į antrą planą, buvo ati- 
dėtos vėlesniam laikui. 

Sukosi šlifavimo transmisija, kai kurie jau aštrino švi- 
trinius akmenis — labai neįdomu ir daug darbo. Erikas 
buvo paveldėjęs iš Juosto senovinius švediškus akmenis, 
juos aštrinti reikėdavo daug trumpiau, ir jis žinojo, kaip 
draugai jam pavydi, nes jie buvo tokių įvairių formų, jog 
jis nedvejodamas galėjo imtis ir tokio ruošinio, su kuriuo 
kiti nebūtų įstengę susidoroti. 

Erikas prisitraukė arčiau dėžę su vazų ruošiniais, pa- 
keitė akmenį priešais medžio diską, patikrino, ar sukda- 
masis per daug nekaista, ir ėmė žymėti padalas, kad šli- 
fuojant šešiolikakampės žvaigždės būtų vienodai nutolusios 
viena nuo kitos. Kuriai nors pasistūmėjus, kitos irgi nebe- 
išsilaikydavo savo vietose, 0 tada dar gerai, jei vaza tikda- 
vo į trečią rūšį. 

Žymėjimo darbas, žinoma, buvo reikalingas, kaip ir visi 
darbai, tačiau aukštos klasės specialistui nuobodus ir mo- 
notoniškas: gabalas dervos prie medinio disko, tada jo 
briauna brūkšteli ruošinį iš vidaus ir tuoj pat dar sykį — 
tik iš priešingos -pusės. Tada pirmas lankas per dešimt 
centimetrų nuo pagrindo, kad ornamentas nenuslystų per 
žemai, kitas lankas per dešimt centimetrų nuo viršutinio 
krašto, kad ornamentas neužliptų per aukštai. Ir vėl ga- 
balas dervos prie disko, nes linijos jau spėjo išblukti. Eri- 
kui patiko šio darbo rutina, mintys vėl galėjo skristi kur 
kitur. 


— Mano pavardė Viktoras Vazovas-Voiskis. 

— Tai jus greitai paleido! 

— Jūsų žiniai — mane paleido tuoj po kelių dienų nuo 
suėmimo. 

— Nejaugi sukčiai pasidarė neliečiamos personos? 

— To klauskit tardytoją Dauką. Jūs taip pat jį pažįs- 
tat, ar ne? 

Keistas jausmas: žiūri pats į save ir su savim kalbiesi. 
Net plaukai vienodai sušukuoti! Dėl to kažkodėl pasijuto 
ypač nepatogiai. Sykį toki jausmą jis jau buvo patyręs. 
Visai neseniai. Televizijoje. Jį ir dar kelis pakvietė pokal- 
biui „prie apskrito stalo“ apie profesinį jaunimo orienta- 
vimą. Jis rūpestingai rengėsi šiai laidai, norėdamas nuo- 
dugniai supažindinti žiūrovus su darbu ,„Vaivorykštėje“. 
Net diapozityvų prisidarė. Šie drauge su pasakojimu tikrai 
turėjo sudominti. Ne suvilioti, bet sudominti. 

Laidos redaktorė, matyt, tikėjosi lempų drugio, nes 
fojė kampe suorganizavo provizorinį bandymą, kuris ne- 
blogai nusisekė, ir jie nuėjo į įrašų studiją. Eriko nesutrik- 
dė daugybė žmonių, kurie su eksponometrais, mikrofonais 
ir bloknotais rankose buvo susikimšę nedidelėje patalpoje 
tarp operatorių kamerų ir apšvietėjų prožektorių, jo ne- 
sutrikdė elektroniniai laikrodžiai ant aukštų stovų, kurie 
abipus stalelio mirksėjo skaitmenų akimis, rodydami, kiek 
laiko dar likę kalbėtojui, jo nesutrikdė redaktorės klausi- 
mai, kurie dabar skambėjo visai kitaip negu pirma. Jį 
sutrikdė keturi televizoriai, kurie buvo sustatyti vos per 
porą metrų nuo stalelio ir kuriuose kiekvienu momentu jis 
regėio save. Pagal juos, matyt, reikėjo koreguoti judesius 
ir pozas, labiau patyręs žmogus tikriausiai tuo ir būtų pa- 
sinaudojęs, tačiau Eriką jie visiškai išmušė iš vėžių. Jam 
pasirodė, kad yra suskaidytas į keturis skirtingus asmenis, 
ir pasijuto už juos atsakingas. Užgriuvo didžiulė nepa- 
„keliama atsakomybės našta. Jis nebesuvokė, apie ką kalba, 
skubėjo į klausimus atsakyti nuvalkiotomis frazėmis, ku- 
rios iš teisybės buvo tik laikraščių straipsnių paantraštės, 
diapozityvus jis iš viso užmiršo — kaip užmiršo viską, ką 
pirma norėjo pasakyti, nes jam reikėjo galvoti apie tuos 
keturis, kur ekrane. Reikėjo žiūrėti, kur jie pasidės ran- 
kas, kokiu rakursu pasuks galvą, kurį petį kilstels auk- 
ščiau, kurį nuleis žemiau. Ir, be viso to, jam atrodė, jog 
tie keturi iš ekrano jo nė kiek neklauso, jis nori pasisukti 
vienaip, o jie pasisuka visai kitaip, jis nori tik trupučiuką 
kilstelėti akis, 0 jie žiūri kone į lubas. 

Kalbėdamas su Vazovu-Voiskiu, jis pasijuto panašiai 
kaip tada. Erikas vėl pasidalijo į du asmenis. O tas antra- 
sis jo visiškai neklausė, išdarinėjo grimasas ir mirkčiojo 
akimis, kada tik jam šovė į palvą. 

— Tik nesiskolinkit pinigų mano vardu, — pabandė juo- 
kauti Erikas. 

— Mums reikėtų pasikalbėti. 

— Čia nestovėkim, eime greičiau šalin, kitaip aš ry- 
toj neatsimušiu nuo kvailų klausimų, — pasakė Vecbėrzas, 
nes Viktoras jį pasitiko prie „Vaivorykštės“ vartų. 

— Aš kviečiu į „Penkių dangoraižių“ restoraną. 

—- Ar kalba bus verta tokios puikios vietos? Abejoju. 
Ir nelabai turiu laiko. 

— O, ten aptarnauja žaibiškai! Ir netoli, čia pat pake- 
liui. 

Jiedu tylėdami ėjo siauromis gatvelėmis su senais, nu- 
šiurusiais mediniais namukais, kurie tačiau dvelkė šeimos 
šiluma, ramybe ir jaukumu. Visi žinojo, jog šis kvartalas 
artimiausiu metu bus nugriautas, jog čia iškils dvidešim- 
ties aukštų namai, neabejojo tokių planų išmintingumu, 
bet vis dėlto kiekvienas širdies gilumoj jautė, jog bus 
prarasta kažkas neatlyginama. Tiktai labai racionaliai 
mąstantiems derintojams atrodė, jog čia tėra vien dulkėtos 
gatvės, paramstytos tvoros, nepatogūs butai ir senos obe- 
lys, jau nebevedančios vaisių. 

— Mano galva, čia arti nėra nei vieno restorano. — 
suirzęs pasakė Erikas, kai jie nužingsniavo gal kokį puski- 
Įometrį. 

— Galų gale mudu galim pasikalbėti ir čia, — vėl tarė 
Erikas, kai už nugaros liko dar geras gabalas kelio.— Net 
jeigu pokalbis toks svarbus, kaip jūs sakot. 

— Ar jūs nepastebit, kaip į mus žiūri praeiviai? Mudu 
nepaprastai panašūs. Baisiausiai panašūs. | 

— Mokykloje irgi buvo vienas labai į Mane panašus 
vaikinukas, tik nebeatsimenu jo pavardės,— atsakė Eri- 
kas.— Neseniai aš kažkur skaičiau, kad beveik visi prezi- 
dentai turi antrininkus. Ir ne tik prezidentai. Ir pinigų kap- 
šai, ir turtingos kino žvaigždės, mat bijo, kad kas neapi- 
plėštų ar nepagrobtų. Ten žmonės įgąsdinti! 

— Tuoj mes būsim vietoj... Čia pat už kampo... 

Pro siauras krautuvėlės duris spraudėsi laukan vyrai, 
nešdamiesi butelius bei šį tą užkandos, suvyniotos į po- 
pierių, ir tuoj pat dingdavo kieme, 

Viktoras taip pat išnėrė iš krautuvėlės su keturiais 
buteliais alaus. 

— Paseksime masėmis, — pakvietė jis. 

Už tvoros, kurios galo negalėjai įžiūrėti ir kurią mar- 
gino spalvotas užrašas: „Darbus vykdo 57 statybos val- 
dyba", driekėsi pradėtos statybos aikštelė. Čia stūksojo 
krūvos gelžbetonio panelių, žiojėjo pusiau užvirtusios lie- 
taus prilytos duobės ir komunikacijų tranšėjos. Didžiulėse 
platybėse žaliavo kelios žalios salelės, kur kėpsojo visoks 
šlamštas, likęs iš nugriautų medinių namukų: visokie rąst- 
galiai, gelžgaliai ir mūriniai kaminai, kurie it pajuodę pir- 
štai grėsmingai baksnojo į dangų. 

Salelėse, po raudonųjų ir juodųjų serbentų krūmais, 
plušėjo senikės rinkdamos derlių. Kažkoks vyriokas su pla- 
čiakrašte skrybėle kasė krienus. Šalimais ant žemės jis 
buvo pasidėjęs aukštą iš skalų pintą krežį, su kokiais pa- 
prastai fotografuojami Vietnamo ar Kinijos valstiečiai. 
Krežis jau buvo beveik pilnas šaknų, ir Erikas pamanė, 
kad bus nelengva jį panešti. 

Ant suverstų gelžbetonio panelių vyrai kilnojo vyno 
pripiltas prastas arbatos stiklines, užsikąsdami žuvų kon- 
servais, kiek kuris pakabindamas kišeniniais peiliukais, ir 
geraširdiškai šnekučiavosi. 

— Pirmos rūšies restoranas, ar ne?— šyptelėjo Vik- 
toras. 

— Aš čia negaliu likti... Aš deputatas. 

— O! Deputatui tinkama vieta šiek tiek toliau... Ten 
paprastai nedaug lankytojų ir niekas netrukdo mintyti 
didžių minčių. Nereikia atitrūkti nuo liaudies. Mes, liau- 
dis, irgi turime savų problemų. Kaip iš ryto užsilopyti, o 
vakare prisipilti. 

— Sudie! 

— Palauk! — stvėrė jį už rankos Viktoras.— Šis resto- 
ranas yra grynas niekas, palyginti su tuo, ką aš tau pasa- 
kysiu! Tu, ko gero, esi mano brolis! Mano brolis dvynu- 

kas. Mes abu ne tik vienodos išvaizdos, bet ir gimę tą pa- 
tį mėnesį, toje pačioje ligoninėje. Taigi abejonių nėra! 
Tik aš dviem dienom vyresnis. 


Dervos gabalas prie medinio disko... Lanko brūkšnys 
per dešimt centimetrų nuo vazos ruošinio apačios, kad 
ornamentas nenuslystų per žemai... 

Krislelis po krislelio jis stengėsi atkurti savo dvasios 
būseną tą akimirksnį, kai Viktoras pranešė apie. jų gimi- 
nystę. Ne, tam jis nebuvo pasirengęs, tačiau einant su sa- 
vo antrininku gatve, jį pradėjo kamuoti nuojauta. Bet, 
kai jam buvo pasakyta, jis iš pradžių atkakliai, paskui be- 
veik piktai atsisakė tikėti. Nes nenorėjo tikėti, kratėsi 
faktų, kuriuos vardijo Viktoras, karštligiškai ieškojo kontr- 
argumentų. Šis žmogus jam nebuvo simpatingas, tačiau 
nueiti šalin jis neįstengė, įteigė sau, kad kitos progos iš- 
aiškinti šiam nesusipratimui gali nebepasitaikyti. Ir koks 
čia gali būti įsitikinimas, jeizu pasakytą nesąmonę trokš- 
ti išsiaiškinti, patvirtinti, įrodyti? Juk man nė į galvą 
neateina įrodinėti, kad dukart du — keturi arba triskart 
trys — devyni. Bet aš įteigiau sau, jog lieku, trokšdamas 
sužinoti teisybę, išsiaiškinti, kad jokio brolio niekada ne- 
turėjau, neturiu ir neturėsiu, išsivaduoti nuo nepamatuotų 
įtarimų prieš motiną. Taip aš sakiau sau, stengiausi įsikal- 
bėti, nors jaučiausi gana neįprastai. Brolis. Aš turiu brolį. 
Aš tapau daug turtingesnis. Ir visi tie įkyrūs klausimai, 
kuriuos priblokštas norėjau rėkte išrėkti, pasidarė nereik- 
šmingi, atsidūrė kažkur antrame plane. | 

Aš jaučiau jį, jaučiau kiekviena ląstele. 

Brolis. 

Kaip dabar namie laikytis? Nors labai stengčiaus, taip, 
kaip seniau, neišeis. Labiausiai reikia žiūrėti, kad motina 
niekada nepamatytų Viktoro. Ji ligonė, ir tai gali baigtis 
tragiškai. Ir nieko nebeklausinėti. Rytą ji, regis, ir taip 
atrodė susirūpinusi. Ką ji būtų darius viena su dviem 
berniukais? Vieniša motina. .. Dešimt rublių per mėnesį. .. 
Už kiekvieną po penkis... Ir vis dėlto tai ne pasiteisini- 
mas. .. Suprasti gali, bet pateisinti he. 

Kažkas lengvai pliaukštelėjo per petį. Erikas atsigręžęs 

pamatė Valentiną. Per triukšmą nebuvo įmanoma susikal- 
bėti, todėl Valentinas ženklais rodė, kad išjungtų agregatą. 

Erikas nulipo nuo aukštos kėdutės ir išėjo paskui Va- 
lentiną pro duris. 

— Ar tu negalėtum man nors kiek paskolinti iki al- 
gos?— paprašė Valentinas. 

— Kiek tau reikia? 

— Kiek tu gali? 

— Reikia pagalvoti. 

— Zinka iš apkapotojų atnešė parduoti gražius batus. 
Nusipirko sau, bet jai spaudžia. Noriu paimti Soniai, jai 
bus kaip tik. 

Jau trečia savaitė, kai Valentinas grįžo iš gydymosi nuo 
alkoholizmo, Laikėsi kaip mūras ir dirbo kaip arklys. So- 
nia pražydo ir išrodė daug jaunesnė, tačiau atidžiai paž- 
velgęs jai į akis vis tiek būtum išvydęs kupiną baimės 
klausimą: „„Ar ilgai šitaip bus?“ 

— Eime iki rūbinės, pažiūrėsim, ar turiu. 

— Aš iš algos atiduosiu! 

— (Gerai gerai... Tu jau sakei. 

Bet jeigu Viktoras klysta? Žinoma, kad čia gali būti 
ir klaida. Kol nežinai visiškai aiškiai, nėra ko sukti gal- 
vos. Juk gimimo dienos nesutampa, Viktoras dviem die- 
nom vyresnis, Stop! Bet gal jis čia iš viso sugalvojo naują 
apgavystę? Reikėtų dėl viso pikto paskambinti milicijos 
tardytojui Harijui Daukai. Kaip man iš karto neatėjo į 
galvą, kad čia gali būti paprasčiausia apgavystė? Nors. . 
Ką jis tikisi iš manęs išvilioti? Nieko. Absoliučiai nieko, 
Tr vis dėlto Daukai reikėtų paskambinti. 


Po darbo Erikas su Viktoru buvo susitarę susitikti. 
Vazovas-Voiskis vylėsi per šias dienas surinkti dar kaž- 
kokių faktų. 

— Labas! 

— Labas! 

— Į kurią pusę einam? 

— Vis vien. Daug nėra ko šnekėti. Nieko naujo. Ma- 
no galva, radau, kaip paaiškinti, kodėl nesutampa gimimo 
dienos. Jeigu mane apmainė, tai užrašė ano vaiko gimi- 
mo datą. 

— Iš principo taip išeitų. 

— Ir dar vienas dalykas. Gali būti, kad ir tavo mo- 
tina netikra, kad ir tu įsūnytas. 

— Juo tolyn, juo pasiutyn. .. Šitaip velniai žino iki ko 
nusišnekėsim! 

— Iš ligoninės daugiau nieko neišpeši. Ten aš nieko 
nebegaliu sugraibyti. Gal pamėgink tu? 

— Kad aš tokių dalykų nemoku. 

— Nueik, pašnekėk. 

— Su kuo? 

— Su daktarais, seselėmis. .. Ar miesto archyve tu ne- 
turi pažįstamų? | 

— Gaila, bet aš niekur neturiu pažįstamų. Manai, jog 
miesto archyve dar laikomi ligoninės dokumentai? 

— Bet juk kur nors jie turėtų būti laikomi. 

— Dvidešimt penkeri metai. .. Daug. 

— Iki pasimatymo. Gal aš dar kokį pavakarį užšoksiu. 

— Kur tu dirbi? 

— Turiu laisvą profesiją. Apie darbą kitąkart, antai 
ateina mano tramvajus, nenorėčiau kito laukti. 

— Tu vedes? Vaikų turi? 

— Iki! 

Kodėl motina man niekad nėra sakiusi: „Čia, šioje 
ligoninėje, tu gimei“. Keista, juk paprastai motinos turbūt 
taip sako. Čia tu gimei. Tenai. Už anų langų. 

Čia tu gimei! Tai skamba taip puikiai ir iškilmingai, 
kodėl man niekada to nesakė? 

Vakare jis buvo nervingas, bijojo, kad ko nors nelep- 
telėtų, kas galėtų išduoti motinai jo įtarimus. Tačiau ne- 
įstengė nuslėpti smalsių savo žvilgsnių ir tarpais į motiną 
prišnekino Ivetą, ir abu išbėgo į kiną. Į paskutinį seansą. 
Kai parėjo, visi jau saldžiai miegojo. 

Praslinko dar kelios neramios dienos. Smegenys be pa- 
liovos narpliojo versijas — vieną už kitą fantastiškesnes. 
Kad nereikėtų laiku pareiti namo, Erikas pasilikdavo po 
pamainos, kartais išgelbėdavo vykdomojo komiteto posė- 
dis, kuris užtrukdavo iki vėlyvo vakaro. Ir vis tiek niekas 
negelbėjo, nervai liko įtempti, ir kiekvieną akimirką jam 

galėjo ištrūkti: „Melas, motin! Aš turiu teisę žinoti tei- 
sybę!" 

Galų gale vėl pasirodė Viktoras, kurio jis laukė su 
baisiu nekantrumu. Erikas jau pajuto jo artumą — juk jie 
abu buvo apgauti, tačiau, regėjos, juos ne vien tai riša, 

— Aš sugalvojau,— pasakė Viktoras.— Mes turim pra- 
dėti iš kito galo. Reikia pradėti nuo tavęs. Aš esu apmai- 
nytas, apie mane gali ir nebūti jokių dokumentų, bet jei- 
gu tu įsūnytas..,. Supranti? 

— Ne visai. 

— Jeigu tu įsūnytas, apie tave dokumentai turi būti 
vaikų namuose. Aš sužinojau, į kuriuos tada siųsdavo... 
Einam į troleibusą ir važiuojam, gal mes dar pagausim di- 
rektorių arba gydytoją. 

— Kiek aš girdėjau, tokios žinios neteikiamos. 

— Bet tai nereiškia, kad mes negalim pabandyti jų 
gauti. 

Valandėlę pasiginčiję, kuri troleibuso stotelė arčiau, 
pasuko prie jos. 

— Būčiau žinojęs, kad tu šiandien ateisi. .. 

— Na ir kas tada būtų buvę? 

— Būčiau tau atvedęs parodyti savo dukrelę. Guvi mer- 
gaitė, 

— Nereikia,— suraukė kaktą Viktoras. 

— Kodėl? — nesuprato Erikas. 

— Paskui ji užduos tiek daug klausimų, jog niekaip 
neišsimeluosi. Ir pagalvok, ko ji namuose pripasakos. Bent 
jau kol kas dar nereikia. 

Vaikų namai buvo įsikūrę tyliame skersgatvyje, kur 
augo dideli ūksmingi uosiai. Administracijos apartamentai, 
įrengti kitados buvusiuose labai prašmatniuose namuose, 
atrodė be gyvybės žymių, tik parko gilumoj, kur vejas 
nuo gatvės skyrė aukšta dekoratyvinė iš geležies nukalta 
tvora ir dar aukštesnė sidabrinių eglaičių eilutė, buvo gir- 
dėti ploni balseliai. 

— Būsim atėję per vėlai, — nusprendė Viktoras. | 

Tačiau sunkios laukujės durys tyliai ir lengvai atsivė- 
rė, jie atsidūrė erdviame vestibiulyje, iš kurio aukštyn 
vedė mediniai laiptai drožinėtais turėklais, o lubos ir sie- 

nos buvo išmuštos ąžuoliniais paneliais su spalvota plazū- 
ra — regis, galingųjų Livonijos šeimų palikimas. | 

— Žinai, čia, ko gero, gyveno koks markizas ar gra- 
tas,-— žvalgydamasis aplink, baikščiai pasakė Erikas. 

— Ir tu, aš tikiuos, kad ir tu... Lipam aukštyn, direk- 
toriai visur ir visuomet sėdi antrame aukšte. 

Eidami tokiu pat plačiu, tik ne tokiu puošniu gerai 
jų besiginčijančių moterų balsus. 

— Ne, čia dar ne visi išmirė, — sušnibždėjo Viktoras. 

Pokalbis vyko direktorės kabinete. Jiedu susižvalgė ir 
nusprendė nesibelsti, liko stovėti kiekvienas prie savo 
staktos: 

— Jūs pati moteris, turit suprasti motinos širdį! Grą- 
žinkit man vaiką! — už durų girdėjosi, matyt, jau seniai 
prasidėjęs ginčas. Viena iš kalbančiųjų tarpais taip su- 
kaukdavo, jog šiurpuliai per kūną nubėgdavo.— Grąžinkit 
man vaiką! Aš noriu pati jį auginti! 

— Auginti? Ne, auginti jūs jos nenorit! Per ketverius 
metus nė sykio neatėjot pas Anią, nepasiklausėt, ar ji 
sveika, ar neserga... 

— Aš neturėjau sąlygų, dirbau tolimuose reisuose. .. 

— Nei laiškelio jūs Aniai neatsiuntėt. Taip, taip... Ji- 
nai jau moka skaityti, nepaprastai gabus vaikas. Jeigu da- 
bar jums ją atiduočiau, ji gautų dar didesnę traumą negu 
anąsyk. Jums jos nereikia, juk aš žinau, kad jums jos ne- 
reikia. 

— Aš siunčiau atvirukus. Per visas šventes. . Spalio, 
Gegužės. Kelis kartus siunčiau. Kurgi jie dingo? 

— Būkit nors kiek žmogus ir nepražudykit vaikui gy- 
venimo. Jau ir taip jai gana blogo pridarėt. Dabar Ania 
jus beveik užmiršo, apsiramino. 

-— Atiduokit man dukrą! Mano vaiką! 

— Liaukitės rėkti. Ne vaiko jums reikia, o pažymos, 
kad šis vaikas egzistuoja. Aš susiskambinau su jūsų vyro 
darbaviete ir žinau, jog po savaitės ten butų skirstymo 
komisijos posėdis. Taigi katram iš jūsų atėjo į galvą Anios 
sąskaita išpešti dar vieną kambarį? Jums pačiai ar vyrui? 

— Tu, prakeikta sterva! Sena gyvate! 

— Viskas! Pokalbis baigtas! Pagal įstatymą jūs nebe- 
turit jokių teisių į Anią. Viskas! Eikit! | 

— Sterva... Sterva. .. Sterva... 

Erikas pažvelgė į Viktorą ir pamatė, kad šio lūpos 
taip sučiauptos, jog beveik pabalusios, skruostikauliai iš- 
sišovę. Jų žvilgsniai susitiko, ir abu suprato, kad galvoja 
tą patį: ,,Greičiau iš čia!“ 

"Bet durys jau atsilapojo, ir iš kabineto išlėkė visai 
padoriai apsirengusi moteris pykčio iškreiptu veidu ir už- 
verktom paraudusiom akim. Juodų nustebo: manė, jog iš- 
vys visai kitokią — apsileidusią, buką. 

— Jūs pas direktoręt— ant slenksčio stovėjo mergaitė 
baltu medicinos darbuotojos chalatu. Per visą ginčą ji ne- 
buvo ištarus nė žodžio. 

— Taip... Mes norėtume... 

— Tegu įeina, — pasigirdo iš kabineto. 

— Jūs kariu?— paklausė direktorė, bet tuoj pastebėjo 
abiejų panašumą ir užsikirto.— Sėskitės. .. Kuo galiu jums 
padėti? Vieną valandėlę! Ievinia, ar mes dar turim kavos? 
Turim? Būk gera, užplikyk po puoduką! Juk jūs geriat 
kavą, ar ne?— ji pasisuko į abu lankytojus. 

— Taip... Žinoma...— Ekeveik mechaniškai sumurmė- 
jo Erikas. 

Direktorė buvo nedidukė išmintingo veido moteris vie- 
tomis jau pašarmojusiais plaukais. 

— Kol Ievinia verda kavą, mes galim pradėti šnekėtis. 
Prašom pasakoti smulkiai, man bus lengviau įsijausti. Ka- 
tras čia didesnis kalbėtojas? Taigi — kaip susipažinot? 

Viktoras metė į Eriką trumpą, baugštų žvilgsnį ir pa- 
sakė: 

— Gal leiskit man. Mes susipažinom kine... „Švie- 
soj"— Talino gatvėje. Baigėsi seansas, užsidegė elektra, ir 
aš žiūriu... Žodžiu, mudu atsidūrėm greta, Žiūrim vienas 
į kitą ir savo akimis netikim. Paskui pradėjom susitikinėti 
ir kalbėtis. Vienąkart, kitąkart. Prisiminiau, kaip sykį ma- 
no tėvas ištarė tokią frazę... 

— Ar jūs turit abu tėvus? 

— Turėjau abu. 

— O jūs? 

— Tik motiną. Bet aš bijau ko nors ją klausti. Jai ne- 
buvo lengva mane užauginti... Esu jai už daug ką labai 
dėkingas. 

— Atrodo, kad judu dvynukai,— beveik linksmai pa- 
sakė direktorė, kai kava jau buvo atnešta ir garavo puo- 
dukuose, pripildydama kambarį gaivaus aromato.— Tiktai 
mes dvynukų neišskiriam. .. Jeigu kas nori įvaikinti, ten- 
ka imti abu. Aš čia direktoriauju jau daugiau kaip dvi- 
dešimt metų, bet mes dar niekad nesam dvynukų išskyrę. 
Nežinau, gal anksčiau iš tiesų darė kitaip, nors nemany- 
čiau. 

— O, aš neišpasakojau informacijos, kurią gavau iš 
savo gerbiamo tėvo. Ir, be to, mudu gimėm vienoje ligo- 
ninėje ir beveik tą pačią dieną. Tiek daug jau išsiaiškinom. 

— Prašom pasakoti. Mes juk susitarėm, kad pasako- 
sit smulkiai ir viską viską. Klausau jūsų. 

Kvapni kartoka kava tirpo mažais gurkšniukais. 

Klausydamasi direktorė tarpais paliesdavo pirštų galais 
savo veido raukšles. 

Ji stengėsi atspėti, kiek tiesos yra Viktoro pasakojime. 
Gerai, jeigu pusė — galų gale nusprendė. Už kadro liko 
kažkokia didelė Vazovų-Voiskių šeimos tragedija, jeigu 
senasis jūrų vilkas viską Rygoj pametė ir pats pabėgo iš- 
tremtin, kur gyvena asketiškai lyg šventas kankinys. Kad 
ir kokius motyvus čia spėtum, iš tiesų jis stengiasi išpirkti 
savo kaltę. Senasis jūrininkas, matyt, tariasi esąs kaltas, 
nors jokio konkretaus nusižengimo ir nėra padaręs. O fra- 
zė apie motinos prisipažinimą... Jis būtų nusinešęs jos 
žodžius į kapą, jeigu būtų turėjęs nors menkiausią viltį, 
kad iš sūnaus dar gali išeiti doras žmogus. Dorasis jūri- 
ninkas per daug iš savo sūnaus tikėjosi, o gal jam atrodė, 
jog mylima žmona per anksti mirė tik dėl blogo sūnaus 
elgesio? 

— Ar jūs kada buvot teistas?— lyg tarp kita ko pa- 
klausė direktorė. 

— Mm... Taip... 

— Pasakokit, pasakokit. .. 

Imdami vaikus, žmonės gerai suvokia, jog rizikuoja. 
Puikiai suvokia, nes dabar veik visi yra skaitę apie genus 
ir paveldimas ligas. Tačiau rizikuoja. Ir gerai daro, nes 

kiekvienas laimingas bilietas žada tokį laimėjimą, už kurį 
didesnio pasaulyje nebūna. Žada galimybę pratesti savo 
gyvenimą, realizuoti tai, ko pats neįstengei. Dabar vaikai 
jau neįsūnijami, kad būtų kas senatvėje duoną duoda, 
dabar tėvai supranta, jog vaikams reikės padėti ir tada, 
kai jau gims anūkai, jog aukotis teks kur kas ilgiau, nes 
labai pailgėjo mokymosi laikas. 

— Bus sunku,— pasakė direktorė, kai ir Erikas papa- 
sakojo apie save.— Sunku. Dvidešimt penkeri metai. Bu- 
vęs direktorius į archyvus nekreipė jokio dėmesio, trūksta 
įvairių laikotarpių dokumentų. Jūs manot, kad Erikas įsū- 
nytas. Bet tai galėjo įvykti ne tik pirmaisiais, bet ir, tar- 
kim, penktaisiais gyvenimo metais. 

— Jeigu būčiau buvęs ketverių ar penkerių... Kokią 
smulkmeną iš tų laikų tada turėčiau prisiminti... Turiu 
gerą atmintį. Prisimenu... Dėdė Juostas, mūsų kaimynas, 
man parnešė medinį arkliuką suptis. Aš pats negalėjau 
ant jo užsikabaroti. ,Jau nebenaujas, bet dar visai ge- 
ras“, — pasakė dėdė Juostas. Kaip šiandien prisimenu. Jei- 
gu dar negalėjau pats užsiropšti, tai daugiau kaip trejus 
netūrėjau. 

— Jūs nebandėt užuominomis išsiteirauti motiną? 

— To aš nedarysiu. 

— Bet tiesos labui...— norėjo įsiterpti Viktoras, tačiau 
Erikas jį nutraukė. 

— Tiesa yra ta, kad ji mane užaugino, Jos nuopelnas, 
kad aš šiandien esu toks, koks esu. 

Viktoro akyse žybtelėjo ironija, tačiau jis nieko nepa- 
sakė. 

— Mudvi su Ievinia pasiknaisiosim po dokumentus, 
bet įspėju, jog vilčių nedaug... Paskambinkit kitą savai- 
te.— Direktorė iš dėkliuko ištraukė lapelį popieriaus ir 
brūkštelėjo telefono numerį.— Prašom! 

— O kaip jūs pati manot: ar mudu broliai, ar net— 
paklausė Erikas. 

— Galimas daiktas, bet gali būti, kad ir ne. Tačiau 
tas nedraudžia jums gyventi santarvėje kaip broliams, — 
nusijuokė direktorė. 

— Aš esu skaitęs, kad dvynukų labai panašios papi- 
liarinės linijos, — tarė Viktoras, kišdamasis kišenėn lapelį 

su telefono numeriu.— Ir dar kažką skaičiau apie kraujo 
grupių sutapimą... 

— O, tada jums teks kviestis į talką teismo medikus, 
aš apie tai nieko neišmanau.— Direktorė atsistojo.— Iki 
pasimatymo! 

— Ačiū už kavą! 

— Iki pasimatymo. 

Koridoriuje laukė priėmimo kažkoks melancholiško 
veido vyriškis. 

Leidžiantis žemyn, laiptai trupučiuką siūbavo ir girg- 
zdėjo. 

Buvo vakarienės metas, todėl parko gilumoj plonųjų 
balselių jau nebesigirdėjo. 

— Kaip su darbu? Įsitaisei? 

— Iš esmės jau susitariau, tik kol kas dar nenoriu įsi- 
kinkyti. K0l mudu baigsim šitą detektyvą. .. 

— Taip, bet tai gali užtrukti. 

— Rublis manęs nespiria, Ir, ką žinai, gal po dešimties 
šio nuotykių filmo serijų aš susirasiu tokius senolius, ku- 
rice Mano gyvenimą apsuks šimto aštuoniasdešimties laip- 
snių kampu. 

— Taip, ims mokėti tau pensiją už nepelnytas kančias. 
Tau reikėtų vesti, vaikų! Kokį darbą siūlo? 

— Kolosalų. Iki trijų šimtų per mėnesį. Vaikščiosiu 
po krautuves, taisydamas tarą. Galėsi ir tu turėti blatą, nes. 
kai sukinėsiuos po sandėlius, vis jau nukris koks gabalas 
dešros ar pakelis sviesto. 

— Kaip koks vaikigalis... 

— Nesupratau. 

— Vinių kalikas, tai joks darbas! Šiandien dėžės dar 
medinės, o rytoj gal jau bus iš geležies ar plastmasės — 
ir vėl turėsi lakstyti liežuvį iškišęs, ieškodamas kokio tre- 
čiarūšio darbelio. 

—- Bet už gerą atlyginimą! 

— Taigi, moka gerai, bet užtat esi niekam vertas. Toks 
pasiunčiamas vaikėzas, kuriam tikro darbo nepatikėsi, 
ir daugiau nieko. Ir rytais tu eisi ne į darbą, o į katorgą. 
Ir visuomet tau atrodys, jog per mažai užmokėta! Klau- 
syk. aš pasišnekėsiu su cecho viršininku... 

— Duok tu man ramybę, kaip ir aš tau kad duodu! 

— Nenorit Nešnekėsiu. Man dar geriau. 

— Baikim tą ginčą, gal mudu nė nesam broliai. 

— Aš rimtai. Tikrai galėčiau pasišnekėti, Man neatsa- 
kytų. 

— Dabar ne. Atidėkim iki kito karto. 


Juodu dar nebuvo išsiskyrę, kai Ievinia archyvo kam- 
barėlio lentynose surado reikalingus aplankus su doku- 
mentais. Nenorėdama bėgti aukštyn kiekvieno atskirai — 
juk buvo kalbama apie kelerių metų laiko tarpą,— ji susi- 
krovė aplankus ant kairės rankos kaip malkas. 

— U... Kokie sunkūs, — tarė Ievinia, kone nubloškusi 
dokumentų glėbį direktorės kabinete ant žurnalinio sta- 
liuko ir maigydama nutirpusią kairę ranką. Dulkės šovė 
aukštyn kaip iš dumplių. 

— Ką tu čia atnešei?— iš padilbų žvilgtelėjo į ją di- 
rektorė. 

— Iš archyvo... Čia viskas sumaišyta kur galva, kur 
koja... Produktų važtaraščiai, banko dokumentai, inven- 
torizacijos aktai ir... 

- — Ar aš tave prašiau atnešti? 

— Aš pamaniau... Rytoj jūs neturėsit laiko, visą 
dieną būsit užsiėmusi. Aš padėsiu. 

— Ievinia, tu supratinga mergaitė. 

— Aš tikrai... 

— Manai, kad mes surasim?— žiūrėdama į dokumentų 
kupetą, paklausė direktorė ir tučtuojau atsakė:— Taip, gal 
ir surasim. Kaip tu manai, ką mes surasim? 

— Aš jūsų nesuprantu. Tos moteriškės pavardę. 

— Tu teisingai pasakei, Ievinia. Tos moteriškės pa- 
vardę. Pavardę moters, kuri pagimdė dvynukus. Bet tie 
vaikinai ieško motinos. Dar nesupranti? 

Mergaitė sumišusi papurtė galvą. 

— "Toji ne motina. Dabar ne karo metas, dabar vaikai 
nuo motinų nepasimeta, dabar jos pačios ramia širdim 
juos pameta. Man gaila vaikinų. Pasakysim pavardę, pa- 
sakysim adresą. Jiedu nueis ir susitiks kokią nevalyvą 
alkoholikę. Juk žinai, kas per kontingentas mums parūpi- 
na auklėtinių. 

— Juk ne visos. 


203 


— Ne visos. Didžioji dalis. O kitos? Argi joms galima 
atleisti? Juk tai niekšingiausia išdavystė. Ji raudos, me- 
luos, prisiekinės, ir jie atleis. Tikėk, tie vaikinai atleis, 
nes jie ieško motinos ir šis žodis jiems šventas. O paskui 
tokia motina užsikars jiems lyg akmuo ant kaklo. 

— Bet... Galbūt... 

— Ar tie žmonės, kurie šiuos vaikinus užaugino, la- 
biau nenusipelno, kad jų pagailėtume? Ar tu gali suvokti, 
koks tai smūgis bus jiems? 

— Ką man dabar daryti? Nešti atgal? 

— Neturim mes dokumentų iš to laikotarpio! Neišliko! 
Kad jie broliai, išsiaiškins ir be mūsų pagalbos! 

— Nežinojau, kad jūs galit būti kietaširdė. 

— Ne, aš nesu kietaširdė. Aš tik noriu būti teisinga. 

Ar melas gali būti teisingas? Kartais, ko gero, gali. 

Tačiau Viktoro direktorės pasakyti žodžiai nepribloš- 
kė, nes jis per tą laiką nesėdėjo sudėjęs rankų, o ieškojo 
kitų informacijos šaltinių ir ligoninės gimdymo skyriuje, 
ir toliau. Žinios buvo nelabai konkrečios, bet gerai išsijo- 
tos galėjo praversti. 


TRYLIKTAS SKYRIUS 


— Kaip toj dainoj —ir vėl viskas iš pradžios?— pa- 
klausė Viktoras. 

Erikas nieko neatsakė, o užsispyręs žiūrėjo į padavė- 
ją, kuri tarytum įstrigo tarp durų, pro kurias buvo nešio- 
jami kulinarijos stebuklai. Jis laukė, kol ji galų gale vis 
dėlto ateis, o ji irgi laukė, kol liausis Žvarbaus rudens vė- 
jo šuoras, kuris lyg aštriu švitriniu popierium pertraukė 
kiaurai lauko kavinukę ir taip supurtė dryžuotus saulės 
skėčius karpytais kraštais, jog, regėjos, suplėšys į skar- 
malus. Padavėja jau buvo gavusi slogą, rankos paraudo 
nuo šalčio, nors stengėsi laikytis arčiau virtuvės. Ji ste- 
bėjosi retais lankytojais, kurie čia kiurksojo, įtraukę gal- 
vas į striukių apykakles, ir nekentė jų. Jeigu tų kiurkso- 
tojų nebūtų, administracija kavinę seniai jau būtų užda- 
riusi ir ji galėtų dirbti po stogu, kaip visi dori žmonės. 

— Du kavos ir... dvi po šimtą šnapso,— paprašė Eri- 
kas, tačiau padavėjos pieštukas nepradėjo lakstyti po blok- 
notėlį. 

— Kiek aš žinau, mūsų kavinėje degtinės niekad ne- 
būna,— iš aukšto pasakė ji. 

— Konjako?— Erikas pasisuko į Viktorą, kuris toliau 
kuitėsi, kažką braukdamasis ir žymėdamasis pliusiukus 
apglamžytuose popieriaus lapuose, juos vėjas stengėsi pa- 
gauti ir nunešti į orą. 

— Imk likerio, bus pigiau, tas pats šlamštas. 

— Du šimtus gramų likerio. 

— Kokio? Mes turim įvairių. 

— Stipresnio. 

— Benediktino,— patikslino Viktoras.— Deputate, pa- 
duok man tą knygelytę! 

— Aš tavęs prašau... 

— Atsiprašau, seni, užsimiršau. Būsiu geras ir daugiau 
taip nedarysiu. Niekad nebevadinsiu tavęs deputatu — ir 
baigtas kriukis. Prisiekiu! Pažiūrėk, kur Spargelių gatvė. 

. — Žinai, aš jaučiu, jog namuose manim nebetiki. ..— 
prabilo Erikas, sklaidydamas Rygos informacijos knygą, — 
Iveta vos tveria nepradėjusi kamantinėti. .. Tik išdidumas 
sulaiko. Aš vis pasakoju, kad esu užsiėmęs su ugniagesių 
komanda, ir visai neatėjo į galvą, kad ji gali paskambinti 
į depą. 

— Turi gražią žmoną. 

— Iš kur tu žinai? 

— Aš nežinau, aš taip manau. 

— Tai beveik tiesa. Gal ne tiek graži, kiek gera. Spar- 
gelių gatvė... Orientyras tik vienas — Krasuotajų gatvė. .. 

— Toli... Toli nuo čia. Mums reikėtų. ..— Šią valan- 
dėlę priėjo padavėja, pametė ką buvo užsakę ir, netarusi 
nei „prašom“, nei „gero apetito“, nuėjo. Viktoras nurijo 
gerą gurkšnį drungnos kavos ir susivertė į puoduką bene- 
diktiną. 

— Ar taip skaniau? 

— Bent jau karštymas iš karto nueina iki pat pilvo 
galo. Mums reikėtų adresus miesto centre pasižymėti, sa- 
kykim, raide „„A", adresus toliau į Juglos pusę raide 
„B“... Kiekvienam miesto rajonui rlikia savo raidės, ki- 

taip mes daugiau kaip pusę laiko sugaišim, kratydamiesi 
tramvajais. 

— Gudruolis! 

— Gudruolis ir gražuolis. 

— Dukart gudruolis, nes tas kavos ir likerio mišinys iš 
tiesų visai geriamas. 

— Pieno gatvė... Žiūrėk... 

— Nėra ko žiūrėti, aš ir taip žinau, kur ji yra. Pir- 
muoju troliu iki galo. 

Eidamas į troleibusų stotelę, Viktoras mąstė apie Eri- 
ko žmoną ir dukterį. Neteisybę sakė, kad ją pažistąs tik 
iš daugybės ilgų Eriko pasakojimų. Mergaitė buvo dar 
labai maža, ir apie ją ne kažką galėjai pasakyti, tačiau 
Iveta turėjo kažkokio didingo, tikro, kupino ramybės gro- 
žio, kurio jis beveik ėmė broliui pavydėti. Kiekvienaąsyk, 
kai prisimindavo Ivetą, vaizduotėje regėdavo ją su kūdi- 
kiu, be kūdikio ji lyg ir neegzistuodavo. Tada irgi buvo 
nuvažiavęs pasižiūrėti dar kartą. Dabar jau buvo leng- 
viau, dabar jis žinojo, kada ji su vaiku išeina į kiemą pa- 
sivaikščioti, ir tuoj atpažino pagal išvaizdą. Jautė, jog 
pavydas ima virsti pavyduliavimu. Tąsyk įsidrąsinęs pra- 
ėjo jai pro šalį, tačiau atsargiai slėpdamas veidą. Taip, tai 
buvo ji, tokios jis visuomet troško, Bela buvo tiktai ne- 
susipratimas, blizgantis barškutis, daugiau nieko. Bela — 
barškutis, Nina — potraukis. Kaip jis apsigavo su šiomis 
moterimis! Erikas su Iveta tikrai laimingas, su šitokia tau- 
Tia ir kupina ramybės negali būti kitaip. 

Viktorui pasidarė būtinybė kartą ar du per savaitę 
nuvažiuoti ir pažvelgti į ją, tačiau jis kategoriškai atsisa- 
kė, kai Erikas norėjo supažindinti jį su Iveta. Teigiamasis 
brolis manė, kad Ivetą galėtų net įtraukti į sąmokslinin- 
kiškas tėvų paieškas, tačiau Viktoras suprato, jog jam 
labiau rūpi pasiteisinti žmonai, kad vakarais amžinai kaž- 
kur dingsta. 

— Tai gali būti tau pavojinga, nes dvynių skonis pa- 
prastai būna vienodas,— su apsimestiniu linksmumu pasa- 
kė Viktoras. 

— Tu ir apie tai esi skaitęs? 

— Aš nujaučiu. 

Tada Erikas pradėjo pasakoti, kad bibliotekininkė, ži- 

nodama, kaip jis domisi dvynukais, davusi jam paskaityti 
vieną straipsnį iš medicinos žurnalo. Dvynukai, kurie gy- 
vena kartu, bet kuria kaina stengiasi skirtis vienas nuo 
kito, mat šitaip demonstruoja savo individualybes, prie- 
šingai — dvynukai, kurie gyvena atskirai, turi vienodą 
skonį, polinkius, mėgsta tuos pačius valgius, žavisi ta pa- 
čia Muzika ir veikla. Anglės Freda ir Greta Čaplin, kurios 
iki trisdešimties metų gyveno atskirai, buvo paeiliui įves- 
tos į vieną parduotuvę. Kad ir kaip būtų keista, bet jos 
iš ten išėjo vienodomis suknelėmis. O Airini ir Džaneta 
Hamilton pirmąsyk susitikusios apstulbo: abi buvo su 
tokiomis pat šukuosenomis, vienodai apsirengusios, o kai 
peržiūrėjo mokyklos laikų fotografijas, pasirodė, jog net 
draugės abiejų buvo panašios. 


Viktoras klausėsi išsiblaškęs, jis mąstė apie Ivetą, pri- 
siminė, kaip ją pamatė pirmą sykį. Galėjo būti devinta ar 
dešimta ryto, jis grįžo iš žvėriškų pusantros dienos lošy- 
nių pas Klavdiją Ivanovną. Nuvargęs nuo baisios įtampos, 
nusikamavęs be miego, toks, kokio net alkoholis nebe- 
ima. Ir staiga jam šovė į galvą, jog reikia pamatyti Eriko 
žmoną. Jis ir pats suvokė, jog daro kvailai, bet išlipo iš 
tramvajaus, susirado taksi ir nusidaužė į didžiausią tolybę. 
Paskui ilgai sėdėjo kieme ant suolelio po didžiuliais me- 
džiais ir laukė, kol ji išeis su vaiku pasivaikščioti. O kai 
Iveta išėjo iš laiptinės, jis iškart ją pažino, nors niekad 
anksčiau nebuvo matęs — tik nedidelę nuotrauką, kurią 
Erikas nešiojosi piniginėje. 

Tą kartą lošynės buvo pasiekusios bangos viršūnę. Vik- 
toras per kelias valandas prašvilpė beveik viską, kiek dar 
turėjo iš miške uždirbtųjų. Padarė pertrauką, kai kišenėje 
bebuvo likę koks dešimt rublių, kad turėtų ką pastatyti, 
įeigų vidinis balsas jam sukuždėtų: ,„Dabar!“ Kolia-Ko- 
lia jau buvo sausas apie dešimtą ryto, jie abu su Tarako- 
nu kažkur išlėkė ir grįžo su sidabriniais daiktais, kuriuos 
našlė Klavdija Ivanovna kitame kambaryje nupirko po 
keturiasdešimt kapeikų už gramą, svėrė juodomis plast- 
masinėmis svarstyklėlėmis, kokios naudojamos fotolahcra- 
torijose. Kolia-Kolia už keturiasdešimt nenorėjo atiduoti, 
nes supirkimo punkte gramas kainuojąs devyniasdešimt. 

— Pasiieškokit kito pirkėjo, kitas gal sumokės bran- 
giau, — Maloniai pasakė Klavdija Ivanovna, bet iš jos tono 
galėjai suprasti, kad ji įsižeidė. Tarakonas pradėjo įkalbi- 
nėti Kolią-Kolią, būgštaudamas, kad našlė neatsisakytų pir- 
kinio, matyt, juodu daugiau neturėjo kur to sidabro iškiš- 
ti. Viktoras pagalvojo, kad galėtų pasiūlyti senam savo 
supirkėjui, bet nieko nepasakė, nes Klavdija Ivanovna dar 
būtų palaikius už pikta, o jam, kaip smulkiam lošėjui, šei- 
mininkės palankumas buvo ypač reikalingas. Ko! anie de- 
rėjo sidabrą, Frania Brigadierius pralošė odinį švarką, ku- 
ris buvo įkainotas du šimtus rublių. Laimėtojas jį pasiėmė 
ir paniekinamai nubloškė atgal per petį į kampą, už savo 
krėslo. Švarkas blinktelėjo ant grindų ir liko ten gulėti. 
Paskui, išgirdęs apie stambų lošimą, atlėkė Boria Pirami- 
donas. Jis turėjo pinigų ir dar ūdros kailio kepurę, kuri 
nežmoniškai dvokė naftalinu. 

— Tiktai su mano kortom,— pasakė Piramidonas ir pa- 
dėjo ant stalo naują dar neatplėštą malką. 

Apyžemis vyriškis, kuris visą laiką beveik be perstojo 
laimėdavo, abejingai patraukė pečiais. 

— Bet jeigu jos nebus vienodo dydžio arba pajusiu, 
kad kampai pradurti adata, tu man visų akivaizdoje turė- 
si pabučiuoti į užpakalį, Sutarta? Še, patikrink, kad pas- 
kui nešnekėtum! — laimėtojas sviedė neatplėštąjį pakelį 
atgal. i 

— Piramidoną čia visi pažįsta, — užsigavo Boria. 

— Gerai... Dalyk! — laimėtojas dėl to susitarimo per 
daug nemygo, nes suprato, jog gali sukurstyti konfliktą 
iki kraujo praliejimo. Pats jis neatrodė labai tvirtas, sakėsi 
esąs tautybės vokietis, bet buvo gerokai panašus į čigoną 
ir kortas maišė neskubėdamas, iš šono. 

— Ko čia makaluoji kaip bobulė iš kaimo?— pakėlė 
skiauterę Piramidonas. 

— Nenoriu tavęs pirma laiko nugąsdinti. 

Aplinkui visi sugageno ir išpilstė į stiklines degtinę. 
Kai kuriems jau gerokai dvejinosi akyse, nes po kiekvie- 
no didesnio banko laimėtojas vis siųsdavo ką nors pas 
Klavdiją Ivanovną degtinės, nors pats gėrė labai mažai. 
Norėdami iš savo prarastų pinigų išspausti bent truputėlį 
naudos, pralošusieji neišėjo, čiulpė cigaretes ir papirosus, 

kaušo už nugalėtojo pinigus ir vaizdavo jam prijaučian- 
čius, nors mieliau jį būtų regėję aploštą iki apatinių. 

Kurį laiką buvo lošiama su nevienodu pasisekimu, či- 
goniškos išvaizdos vyriškis visokiais apgaulingais būdais 
glamžė gautąsias kortas, bet dėl to devynakės dešimta- 
kėm nepavirto. Franios Brigadieriaus švarkas keliskart 
keitė savininkus, kol galų gale jį išlošė Gogošaras ir, di- 
džiam Franios pasipiktinimui, tuoj užsivilko. 

To čigono čia nė vienas dorai nepažinojo, jis nesigyrė 
Šiaurėje atsėdėtais metais, tačiau ištatuiruotos rankos by- 
lojo, kad jų nėra išvengęs. Jis iš viso nedaug šnekėjo, tik 
pasisakė esąs vardu Fredis, ir baigta. Jau mėnuo, kai jis 
čia tarpais pasirodydavo, kartais laimėdavo, kartais pra- 
lošdavo, bet niekas nė nesapnavo, kad jis gali šitaip paža- 
boti laimės žirgą kaip šiandien. Vis dėlto teko pripažinti, 
jog jis vienodai gerai įkerta bet kurį lošimą. 

Pagaliau, atrodė, tikroji akimirka atėjo, ir Viktoras pa- 
prašė kortų. Gavo karalių, pripirko devynakę. Panašu, kad 
nėra ko eiti iš proto, nes jam tiko visi paveiksliukai — 
baigiant aštuonake, Šitokioj kompanijoj lošiant, statyti ant 
trylikos būtų ne tik kad lengvapėdiška, bet ir nesolidu. 
Žinoma, jis ėmė lošti iš visų, paėmė tūzą ir liko plikas kaip 
tilvikas, koks seniai jau nebuvo buvęs. Tr iškart staiga pa- 
sidarė viskas vis tiek: niekur nebesinorėjo skubėti, galėjo 
kiurksoti čia ir toliau, pagaliau ir neturėjo kur eiti. Nebe- 
sinorėjo nei su Eriku vaikščioti pagal adresus, nei ieškoti 
pinigingų senų pažįstamų, kurie, atbuvę bausmę, vėl įsi- 
gudrino įsitaisyti sandėlių, vilnų verpyklų ar prekybos 
įmonių pašonėje. Iš pradžių per smegenis perlėkė koks 
dešimt variantų, kaip per kuo trumpiausią laiką prasima- 
nyti pinigų, kad dar šiandien galėtų lošti toliau, tačiau vi- 
sus juos teko atmesti kaip per daug rizikingus. Tada jis 
kitame kambaryje pasiūlė Klavdijai Ivanovnai nailoninę 
savo striukę, tačiau parduoti ji nebetiko, nes buvo per 
sena. 

Tuo tarpu lošimo salėje — kelių kambarių bute ji iš 
tiesų buvo įrengta kaip salė: žvaigždėm išdėliotas parke- 
tas kaip Rundalės pilyje, baltų koklių krosnis su židiniu, 
kuris iki pat grotelių buvo primestas cigarečių ir papiro- 

sų nuorūkų,— pralaimėjusieji pasiūlė keisti lošimą ir ėmė 
tartis dėl statymo, 

— Palošk mano vietoj, aš noriu išmesti kokį stikliu- 
ką, — paprašė Viktorą Tarakonas, kurio kapšelis irgi jau 
visiškai subliuško. Tai buvo senas triukas — kaip susigrą- 
žinti sėkmę. Niekas šiuo triuku netikėjo, tačiau nevilties 
akimirką visuomet juo pasinaudodavo. Gal čia ir būta 
šiokios tokios logikos, nes žmogus svetimais pinigais lošia 
tiksliau ir šaltakraujiškiau. Šiaip ar taip, bet Viktoras pra- 
dėjo nuolatos Tarakonui išlošti. Mažne po kiekvieno rato 
šis tas nukrisdavo — trys, penki, net penkiolika rublių. Ta- 
rakonas kampe nervinosi, kandžiojo kandiklį su ,„Belomo- 
ru“ ir maukė stiklinę po stiklinės. Buvo matyti, jog ne- 
rimauja ir čigoniškos išvaizdos vyriškis. Galų gale jis vė- 
duokle išskleidė kortas ant stalo ir pasakė: 

— Pažiūrėkit! Reikia naujų! 

Visi prikišo nosis prie kortų, lyg patys nebūtų jų 
nučiupinėję — tam tikrose vietose įlankstę ar nagais pri- 
sibraukinėję brūkšnelių. Kiekvienas kaip išmanydamas 
stengdavosi pasižymėti naujas kortas, kad kitą turą loš- 
damas bent apytikriai žinotų, kam nuėjo tas tūzas ar ana 
dešimtakė. Taip pasižymėti čia nebuvo laikoma nusikalti- 
-mu, tai atrodė visai normalus dalykas. 

— Kas eis nupirkti? — Lošėjai ėmė dairytis po kampus, 
nes buvo aišku, jog turi eiti vienas iš tų, kurie jau seniai 
čia dovanai siurbia degtinę. 

Šie pradėjo atsikalbinėti nežiną, kur čia arčiau kortų 
būna, nuo kada parduotuvėse pietų metas. | 

— Kortos parduodamos kioske tiesiai priešais namus ir 
galanterijos parduotuvėje ant kampo, — autoritetingai pra- 
nešė Gogošaras. 

— Aš nueisiu, — atsistojo Viktoras. | 

— Ne, kodėl tu?— susirūpino Tarakonas.— Tu loši, tau 
nėra ko eiti! 

— Noriu kiek pravėdinti smegenis, galvoj ūžia... Su- 
rink pinigų! 

Tarakonas ėmė skaičiuoti Viktorui penktąją išloštų pi- 
nigų dalį: 

— Bet tu pats šiandien nelošk, kitaip prakiši — pamo- 
kė Viktorą Kolia-Kolia.— Aiškus daiktas! 

Vidury stalo buvo sumesta krūvelė rublinių, pirkėjas 
šusikišo jas į kišenę. 

— Kiek komplektų imti? — paklausė jis. 

— Žiūrėk, kiek išeis... Bet imk pigesnes, vis tiek tuoj 
vėl reikės keisti. 

Kioske prekiavo senė su storais akiniais. Kortas jis 
gavo, bet tiktai vienas. Norėdamas gauti su kitokiu antros 
pusės piešiniu, Viktoras nuėjo iki mažytės galanterijos 
parduotuvės. Su kitokiu piešiniu jis gavo, bet ir čia ne- 
buvo jokio pasirinkimo. Viktoras nupirko tris malkas ir 
sugrįžo atgal. Sunkumas iš galvos pamažėl išgaravo. 

Penktadalis nuo išloštųjų Tarakonui nebuvo daug, bet 
pradžiai jų visai pakako, o po pusvalandžio įo kišenėje 
vėl dzingsėjo vos keletas smulkių. 

Nereikėjo pačiam bandyti rankos, teisybę sakė Kolia- 
Kolia, niūriai pagalvojo Viktoras. Vėl nebebuvo kur eiti, 
vėl nebesinorėjo galvoti, kas bus rytoj, vėl geriausia, ką 
galėjo jam duoti pasaulis, teliko tuščias smaksojimas čio- 
nai, Vienintelė paguoda, kad beveik visi kiti irgi pralošė, 
nes laimė sugrįžo pas Fredį. Keitė lošimus, ėmė naujus 
kortų komplektus, bet niekas negelbėjo, laimė prikibo 
prie čigono kaip varnalėša. 

Pamažu pradėjo skirstytis tie, kurie buvo likę be pi- 
nigų,— antros nakties šie vyrai nebebūtų atlaikę. Klavdi- 
jos Ivanovnos prašymu tie, kurie dar tvirtai stovėjo ant 
kojų, vilko lauk tuos, kurie jau klupo ir burbuliavo. Salė 
pamažu ištuštėjo, po pusiaunakčio čia beliko tik keli žmo- 
nės. 

Viktoras trumpą valandėlę lyg ir užsnūdo. Pabudo 
ūmai — lyg truktelėtas, nors lošėjai kaip ir pirma kalbėjo- 
si tyliai ir dalykiškai. Ir nustebo — už langų jau aušo die- 
na. Čigonas Fredis sėdėjo priešais jį profiliu. Ir netikėtai 
Viktoras jį pažino. Pažino aštrius burnos ir nosies bruožus. 
Jis visą laiką jautė, jog anksčiau yra jį matęs, tik nega- 
lėjo prisiminti, kur. Dabar jau žinojo, aiškiai prisiminė 
vyriškį prie Lycavos gatvės laikraščių kiosko, traukiantį 
iš portfelio ir duodantį kioskininkei neatplėštus kortų kom- 
plektus. Kaip tik dėl šio nesuvokiamo veiksmo jis tada ir 
patraukė Viktoro dėmesį. Kioskininkė sumetė komplektus 
po prekystaliu, o po to juodu apie kažką pasišnekėjo. Da- 

bar Viktorui iš karto pasidarė aišku, kad kortos tuose 
komplektuose buvo sužymėtos. Tikriausiai ir ten netoli 
yra koks butas, kur renkasi lošėjai. Tokiais atvejais vi- 
suomet prireikia pirktis naujų, neatplėštų kortų. Paprastai 
tokio darbo vienam nepatiki, eina abi suinteresuotos pu- 
sės. Ir, suprantama, toliau kaip iki kiosko niekur neina, 
perka čia pat. O nusipirkti galima tik Fredžio sužymėtųjų. 
Ir čionykščiam kioske bei galanterijos parduotuvėlėje, ma- 
tyt, irgi gali nusipirkti tiktai tokių, todėl ir nėra pasirin- 
kimo. Kioskininkei už tai nukrinta koks butelis šampano 
ar balzamo, mergiščioms iš galanterijos parduotuvės kve- 
palų buteliukas ar lūpdažis. Kas joms! O jis grėbia kaip 
su arkline grėbiamąja! Kol lošė su Piramidono atneštom 
kortom, laimėdavo čia vienas, čia antras, čia trečias, ta- 
čiau vos tik pradėjo pliekti su nupirktosiomis kioske, be- 
veik viską susišluoja jis vienas. 

Viktoras pakilo ir lyg pasivaikščiodamas apsuko lošimų 
stalą. Jis negalėjo apsispręsti, ką daryti: pasakyti Koliai- 
Koliai su Tarakonu ar ne. Ne, pirmiausia reikia aiškių įro- 
dymų, tik tada gali sakyti. Viktoras pasilenkė ir susirinko 
nuo grindų išmėtytas kortas, kurios lošti jau nebetiko. Tai 
buvo toks mažas prasilošusiam leidžiamas juokelis — su 
prakeiksmais trenkti į žemę senų kortų malką, kai reikia 
imti naują. 

Įgnybimai, įbrėžimai, įlenkimai. .. Ne, ne tai. Šios žy- 
mės atsirado jau vėliau, lošiant. Kampuose irgi nebuvo 
užtupdyta jokių grubliukų, kuriuos galėtum užčiuopti jau- 
triais pirštų galais. Taigi visa gudrybė, matyt, antrosios 
pusės ornamentuose. Bet nors ir kaip Viktoras stengėsi, 
jokių papildomų žymių ornamentuose neįžiūrėjo. Tačiau 
kol jis šitaip darbavosi, čigonas Fredis metė jo pusėn ke- 
lis baimingus žvilgsnius, kurie rodė, jog Viktoro einama 
teisinga kryptimi. 

— Dar porą ratų, aš ilgiau negaliu — pažvelgęs į lai- 
krodį, staiga pareiškė Fredis. Jo priešininkai bandė pro- 
testuoti, bet Fredis laikėsi savo. 

Viktoras išėjo į tualetą. Ten ant grindų buvo gana vie- 
tos, kad galėtų nugarėlėmis į viršų iškloti visą kortų par- 
tiją. Galų gale! Abejonių nebuvo! Ornamentai, žinoma, 
buvo vienodi, tačiau prasidėdavo vieni toliau, kiti arčiau 

nuo kortos krašto arba galo. Ne spausdinimo klaida, bet 
spaustuvės technikos netikslumas. Nusipirkęs iš karto ke- 
lis komplektus, gali perdėlioti kortas iš naujo tam tikra 
tvarka: pikų nugarėlių piešinys pasistūmėjęs į kairę, būg- 
nų — į dešinę, kryžių — į vieną galą, čirvų — į kitą... Ti- 
kriausiai rastum ir daugiau pasakančių kombinacijų, bet 
geram lošėjui visiškai pakanka tokios inf/ormacijos, kad 
visus kitus sukištų į maišą. 

Pamatęs koridoriuje telefoną, Viktoras pamanė, jog 
Fredis turbūt norės išsikviesti taksi, todėl smarkiai trūk- 
telėjo ragelio laidą. Viduje kažkas sutraškėjo, ir signalas 
nutrūko. 

Grįžti atgal į salę ar negrįžti? Geriau ne. 

Pasiėmęs nuo kabyklos striukę, Viktoras išėjo į laip- 
tinę, jam už nugaros spyna automatiškai užtrenkė duris. 
Akimirką pasvarstęs, jis užkopė vienu aukštu į viršų ir 
ėmė laukti. 

Paskui pamanė, kad reikėtų susirasti geresnę slėptuvę 
iš kur sekti. Ji pasirodė besanti už laikraščių kiosko, kur 
jis pirko pirmąją kortų kaladę. 

"Po dvidešimties minučių ar pusvalandžio į gatvę išėjo 
keturi vyrai ir atsisveikino vienas kitam nepaspaudę ran- 
kos. Kolios-Kolios ir Tarakono tarp jų nebuvo, čigoniš- 
kasis vokietis atrodė pats skysčiausias. Jis apsisuko ir pa- 
traukė į centro pusę. Vadinasi, ieškojo taksi ar kokio pri- 
vataus automobilio. Į tą pusę jis nuėjo vienas, Viktorui 
dėl to pasidarė lengviau įvykdyti savo kėslus, tik reikėjo 
luktelėti, kol nukriks kiek toliau kiti. Be to, iš buto dar 
ne visi išėjo, kiekvieną sekundę gali kas nors vėl pasi- 
rodyti. 

Viktoras pasistatė apykaklę ir greitais tyliais žingsniais 
nusekė paskui Fredį, eidamas pačiu šaligatvio pakraščiu — 
jei lėks taksi, jis sustabdys pirmas. Tada jau pažiūrės, 
svarbiausia, kad Fredis nenuvažiuotų vienas. 

Nuotolis tarp abiejų ėjikų sumažėjo. 

Ūmai Fredis pasileido bėgti, dar tuščioje iš po nakties 
gatvėje aidėdami kaukšėjo jo žingsniai. 

Jeigu jis pasieks bulvarą, ten tikrai pasitaikys praei- 
vių ir jis nuo manęs paspruks! 


213 


Tačiau atsiliepė amžiaus skirtumas, jau po nedidelio 
gabalo kelio Fredis sunkiai alsuodamas sustojo, pasitrau- 
kė prie sienos ir atsišliejo į ją nugara. 

— Neik artyn! — sušvokštė jis.— Aš turiu skustuvą! 

Viktoras sustojo per porą metrų nuo jo. Fredžio ran- 
koje iš tiesų išvydo skustuvą. Trumpą, su plačiais ašme- 
nim, 

— Ko tau reikia?— vėl sušvarkštė Fredis. 

— Savo pinigų. 

— O, tai nedaug! Paprastai mane bando apiplėšti ir 
atimti visus! 

— Jeigu aš ten vyrams būčiau pasakęs, dabar gal tu- 
rėtum dešimt skylių. 

— Kodėl? 

— Todėl, kad turėtum. Tu per daug visus apkrausiei, 
tau nedovanotų. 

— O paskui patiems kilpa! Pekloj susitiktume! 

— Dar išgėrę... Kas tokiu atveju apie kilpą galvoja. 
Vienas pradeda, kiti pagelbsti sudraskyti į gabalus. Klav- 
dija Ivanovna gautų gyventi iš grynos našlės pensijos, 
Įsikišk tą skustuvą, barzdą nusiskusi namie. 

— Kiek tavų buvo? 

— Šimtas septyniasdešimt. 

— Aš duosiu tau tris. Tu, tarp kitko, gerai loši. 

— Trys manęs nepatenkina. Ir eikim, nestovėkim, ki- 
taip dar prisikabins koks patrulis. 

— Aš duosiu tau keturis, daugiau iš tiesų negaliu... 
Aš nesismaugiu, aš iš tiesų daugiau negaliu. Kiek, t 
manai, aš išlošiau? 

— Apie porą tūkstančių. 

— Nė velnio. Tūkstantį šimtą su keliais rubliais. O 
man dar skolų iki kaklo. Aš į šitą blatnųjų urvą,.kur visi 
išvertę gerkles ir kuriems raudonas jau atrodo baisūs pi- 
nigai, nė už ką nebūčiau kišęs nosies, jeigu turėčiau kur 
pasidėti. 

— Leiskis į Juodosios jūros kurortus. 

— Aš ką tik iš ten parvažiavau. Tuščias vargas. Visi, 
kam reikia pinigų, drožia į Sočį arba Picundą. Bet pasi- 
rodo, kad ir ten ant kryžkelių nestovi kvailiai su pinigų 
prikimštom mašnom. Kas jau mokėjo jų susikrauti, tas 

moka ir nepaleisti. O jau įtarūs! Su tavim jie visai neloš, 
jie lošia tik savo kompanijose. O čia dar tos tatuiruotos 
mano rankos ir tas čigoniškas gymis. Čia, Rygoj, irgi tas 
pats! Zieduondarze nesulošiau nė vienos partijos, kad ne- 
krisčiau į akis, bet vis tiek prie tikro darbo neprieinu. 
Suvesk mane su torgašais, ir aš priimsiu tave į biznį! 

— Pagalvosiu. 

— Be juoko? 

— Tik kažin ar jie lėks į artimiausią kioską pirkti 
kortų. 

— Būk ramus. Aš per vieną ratą visas, kur ant stalo, 
pakeisiu savom. Visų man nė nereikės, Kioskas tik taip 


sau... „Gal užkibs?“ Še tavo pinigus,— ištiesė pluoštą 
banknotų Fredis. 
— Tiek? 


— Perskaičiuok, jei nori. Aš jų neskaičiuoju. Imu iš 
kišenės pagal nuojautą. 

Viktoras įsidėjo pluoštą neskaičiavęs, tačiau namie pa- 
sirodė, jog tėn iš tikrųjų keturi šimtai. 

Viltys, kurias jis dėjo į buvusias pažintis su ekonomi- 
niais nusikaltėliais, pasirodė pernelyg rožinės. Beveik visi, 
kuriuos jis susiieškojo, buvo arba dėjosi sulindę į savo 
kiautus. Jis tikėjosi, kad bus didžiai reikalingas kaip žmo- 
gus, sugebantis, kur reikia, užsimerkti, palaikyti už dantų 
liežuvį ar net surizikuoti, ir kad už tai jam bus padoriai 
atlyginama. Jis tikėjosi, jog praleistas kalėjime laikas bus 
gera garantija ir reklama, tačiau pasirodė atvirkščiai. Teis- 
tųjų pinigingose vietose iš tolo buvo vengiama, kad be 
reikalo neprikaustytų dėmesio. O, be to, patys pažįstami 
irgi jau buvo nuboginti į žemesnes kėdes, ir nuo gerų jų 
norų ne kažin kas bepriklausė. Taros taisytojo vieta par- 
duotuvėse buvo geriausia, ką jam pasiūlė, tačiau ir ji ga- 
lėjo nutiesti jam tiltą į pažintis su prekybininkais. Gal 
per tai įteks į vietas, kur lošia jie? Ir galbūt Fredžio pa- 
galbos tada nė nebereikės, gal ganės jo išrasto kortų Žy- 
mėjimo? Tačiau taros taisytojo vieta dar buvo užimta, 
sakė, jog atsilaisvins po mėnesio, ne anksčiau. 


— Tu vis dar nedirbi?— paklausė Erikas, kai jie mar- 
šruto gale išlipo 'iš troleibuso. 

— Vėl tu pradedi! Nori man išrūpinti bedarbio pašal- 
pą? 

— Ne, tiktai klausiu. 

— Mudu skirtingų pažiūrų. Tau reikia darbo, man rei- 
kia pinigų. 

— Nežinau, kaip be darbo galima jų gauti. 

— Ne visai be darbo. Tiktai valdiškam darbe vasarą 
nuodėmė dirbti. Mūs brigada apsiėmė kūrenti privačiam 
name centrinį šildymą. Ir, prašom, per porą savaičių ke- 
turi šimtai. Taigi pinigų aš turiu, manim nesirūpink. 

— Toks darbas tau nei į darbo stažą neįeina, nei... 

— Bet kiekvienam po tris rublius per valandą. 

— Tai, žinoma, riebus kąsnis, tačiau... Ar tu ką nors 
išmanai apie santechniko darbą? 

— Nieko. Aš tik kasdavau ir paduodavau, ko papra- 
šydavo. 

— Gaila, mums fabrike reikia santechniko. Aš būčiau 
pašnekėjęs su cecho viršininku. 

Vis dėlto jis baisiai ribotas, įširdo Viktoras. Pasaulis 
jam baigiasi gamyklos teritorija, jo galva, daugiausia pi- 
nigų turi tas, kieno didžiausias uždarbis. Dviejų kambarių 
butas jam išrodo pilis, o motociklas —,,„Rolsroisas" su nuo- 
savu livrėjuotu vairuotoju. O labiausiai jis niršo ant sa- 
vęs, kad broliui į akis nesako teisybės, kad meluoja — 
raitosi lyg koks kirminas. Bijojo, kad šis nusigręš, nueis 
ir niekados nebegrįš. Jeigu aš prisimuščiau prie pinigų, 
galėčiau jam padovanoti kokį vertingą daiktą, bet tokį, 
kad iš jo ir Iveta turėtų naudos, pagalvojo Viktoras. To- 
kį, kokio Erikas dirbdamas pats niekada negalės nupirkti. 

Pieno gatvę juodu surado nesunkiai, ji buvo čia pat 
už sankryžos ir ėjo beveik lygiagrečiai su pagrindine ma- 
gistrale. Šaligatvis prie namo buvo suklotas iš pilkų ce- 
mento plokščių, tikriausiai jau labai senų, nes jų ištrupos 
buvo sulopytos plytomis. 

Šis adresas jau buvo koks dvidešimtas iš tų, kiek jie 
aplakstė, o sąrašo dar nebuvo nė įpusėję. In'ormacija bu- 
vo labai padrika, bet reikėjo džiaugtis turint bent tokią. 
Viktoras kažkokiu būdu, kurio nenorėjo Erikui atskleisti, 
buvo gavęs išrašą iš tūkstantis devyni šimtai penkiasde- 
šimt šeštų metų ligoninės priimamojo registracijos žurna- 

lo; to mėnesio, kurį jie abu buvo gimę. Vardas, pavardė, 
adresas — nusiųsta į gimdymo skyrių. Dabar juodu ir va- 
žinėjo pagal tuos adresus visus iš eilės, kartais net ga- 
nėdavo pasišnekėti su kaimynais, nes jų nedomino mo- 
terys, kurios iš ligoninės tada grįžo su kūdikiais. Viena 
kita turėjo būti grįžusi ir be kūdikio, tada reikėtų pagal- 
voti, kaip iš jų atsirinkti tą tikrąją. 

Prie durų Erikas vėl ėmė raukytis ir užsidėjo didelius 
saulės akinius. 

— Tu atrodai lyg mafiozas, apiplėšęs banką, — nusi- 
šypsojo Viktoras. | 

— Gera tau kalbėti... 

— Būtų net gražu, jeigu tu sutiktum ką nors iš savo 
rinkėjų. Galėsi pasakyti, kad tau rūpi jų gyvenimo sąly- 
gos. Pasidarysi populiarus ir tave išrinks prezidentu. 

— Juokis tu ar nesijuok, bet tai, ką mudu darom, yra 
afera. Aš jau iš pat pradžių nenorėjau. 

— Nėra jokio reikalo man tai priminti, sugalvok ką 
geresnio. 

"Erikas nieko neatsakė, ir abu pradėjo kopti į viršų. 
Tai buvo daugiabutis namas, kiekvienoje laiptų aikštelė- 
„je po šešerias duris. 

Vos Viktoras atsikrenkštęs spūstelėjo skambučio myg- 
tuką, moteriškas balsas paklausė: 

— Kas ten? 

— Čia iš Latvijos radijo — atsiliepė Viktoras. 

— Vieną minučiukę. . 

Durys atsivėrė, ir į juos ESisiSė kokių trisdešimt pen- 
kerių metų moteris. 

Lyg ir būtų per jauna, pagalvojo Viktoras, tačiau su- 
rizikavo. 

— Jei aš neklystu, turiu garbės kalbėtis su. ..— Ranko- 
je jis laikė prirašytą popieriaus lapą ir braukė pieštuku 
per eilutę. | 

— Prašom eiti į vidų! 

Koridorius buvo ilgas ir švarus lyg gulsčias ręstinis 
šulinys. Pačiame gale durys į virtuvę, iš abiejų pusių dar 
po vienas. 

— Prašom į kambarį! — apsisprendusi pakvietė juos 
moteris, nors iš pradžių buvo maniusi įsileisti tik į kori- 
dorių. 

Kambarys buvo pedantiškai tvarkingas, ant stalo sto- 
vėjo gili stiklinė vaza su obuoliais. Akimirką Eriko dė- 
mesį patraukė neįprastas indo ornamentas, o moteris tai 
suprato savaip. 

— Prašom obuolį! 

Erikas atsisakė, o Viktoras tuoj pat suleido dantis į 
sultingą vaisių. 

— Gardus, — pagyrė.— Dėkui. Bet mes čionai ne obuo- 
lių valgyti atėjom... Vadinasi, aš turiu garbės kalbėtis 
su. ..— jis preciziškai ištarė vardą ir pavardę. 

Tekstą Viktoras varijuodavo, nelygų kas atverdavo 
duris. Dažniausiai tai, be abejo, būdavo ne ieškomasis, 
tada jis sakydavo: „Ar aš negalėčiau pasikalbėti su tuo ir 
tuo?" — arba: „Kaip man rasti tą ir tą?" Pasitaikydavo, 
kad išgirsdavo atsakymą: „Mama darbe“. Kartais jam pa- 
sakydavo: „Ji tuoj pareis“. Buvo atvejų, kai tardavo: ,„Aš 
jos vyras". Tada Viktoras trumpai sumeluodavo, jog bui- 
tinių laidų redakcija numačiusi ilgoką interviu ryšium su 
gydytojo Vijpuro ir medicinos sesers Ranės garbingu dar- 
bo jubiliejumi. Deja, ligoninės dokumentuose minima tik- 
tai motina, todėl... Kaip buvo pavadintas vaikas, kur dir- 
ba? Ačiū, jeigu jūsų atsakymais pasinaudosim, pranešim. 
Viso gero! 

Dvidešimtpenkiamečių veiklos diapazonas pasirodė be- 
sąs labai platus — pradedant vaikų auginimu namuose ir 
baigiant ekspedicija Indijoje. Viktoras stebėjosi, kad ne- 
pasitaiko nė vieno, pagal tą ar kitą straipsnį sėdinčio pa- 
taisos darbų kolonijoje, tačiau buvo įsitikinęs, jog tikrai 
dar atsiras. 

Erikas po kiekvieno tokio pokalbio drebėdavo iš pyk- 
čio, bet jam nė į galvą neatėjo palikti Viktorą vieną arba 
palaukti apačioje už durų. 

— Dabar aš jau neabejoju, kad tu tikrai išviliojai iš 
to pietiečio aštuonis šimtus rublių, — kartą pagiežingai ta- 
rė Erikas. — Tu pavojingas subjektas! 

Viktoras tik šyptelėjo, ir visai neatrodė, kad būtų įsi- 
žeidęs. 

— Jūs apsirikot,— nustebusi pasakė moteris.— Mano ir 
vardas, ir pavardė visai kitokie. 

— Prašom atleisti, — Viktoras brūkštelėjo pieštuku dar 
vieną eilutę ir perskaitė kitą pavardę. 

— Ne, tokia čia niekada negyveno, visą laiką tik mes 
abi su mama. Palaukit! Jūs sakot... Aš tada buvau dar 
visai maža mergaičiukė. Mama buvo išnuomojusi kam- 
barį kažkokiai jaunai porai, bet labai trumpam laikui. Vos 
keliems mėnesiams. Faktiškai mergaitė čia gyveno viena, 
vaikinas tik. ateidavo į svečius ir mokėjo nuomą. Dar at- 
sinešė magnetofoną — tada tai buvo neregėta naujiena. 
Sutrūko magnetofono juostelės, tai jis paprašė mamą acto 
esencijos joms suklijuoti. Mergaitė man nepatiko, o vai- 
kinas buvo labai gražus. Ji sirguliavo. Ar iš viso buvo 
nesveika, ar grįžus iš ligoninės, aš nežinau. Tačiau ji čia 
niekada nebuvo priregistruota. 

— Gal vertėtų pasišnekėti su jūsų motina? 

— Deja, tai jau nebeįmanoma, — nuleido galvą mote- 
ris. 

— Atleiskit... Mes suprantam. ..— Erikas tvirtai link- 
telėjo galvą. 

Laukdami troleibuso, vėl neturėjo kur dėtis nuo žvar- 
baus vėjo, kuris plačioje sankryžoje visai įsisiautėjo. Pie- 
no gatvės adresą Viktoras persirašė ant atskiro lapelio. 
Vienas tenai jau buvo — toji moteriškė dirbo išvažiavusi 
kažkur toli, giminės pasižadėjo pranešti, jeigu gaus iš jos 
kokią žinią. Ji buvo grįžusi iš ligoninės be vaiko. 

— Tuščios tavo pastangos, — įspėjo Erikas.— Jeigu ji 
nebuvo priregistruota, tai ir registracijos žurnale negalėjo 
būti jos adreso. 

— O gal ji nenorėjo pasakyti tikrojo, todėl pasakė 
šitą. Gal tikėjosi, kad čia ją priregistruos? 

— Ligoninėje reikia pateikti pasą. 

— Nejau tos, kurios neturi paso arba jį pametusios, 
nejau tos negimdo? 


— Iš tiesų pasas reikalingas. 
— Aš juk tikiu tavim. 

— Vis tiek — iš šio adreso mes nieko neišpešim! 

— Informacijos biurui pavardės, vardo, tėvo vardo ir 
gimimo metų gana. 

— Tu paprasčiausiai užsispyrei. Tu nenori trauktis, jei- 
gu ką pradėjai. 

— Gerai, aš užsispyriau. 

— Neplepėk ir ieškok kito adreso, jau naktis! Tau ge- 
rai, galėsi namie miegoti, o man anksti į darbą! 

— Tau sunkiau, bet tu užsigrūdinęs ir pripratęs. 

Erikas Viktoro balse neišgirdo kartėlio, nes nežinojo, 
kad šis jau nuo pat ryto suka galvą, kur galėtų perbūti 
haktį, kad jaučiasi lyg sųlytas benamis šuva. 

Vėliau, palydėjęs Eriką iki autobuso, Viktoras nuvažia- 
vo į geležinkelio stotį, kur automatinėje bagažo saugojimo 
kameroje laikė savo mantą. Užsivilks megztinį, nes kūną 
krečia drebulys, ir baisiausia dabar būtų susirgti. Vakar ir 
užvakar jis visą dieną lakstė, ieškodamas kambario išsi- 
nuomoti, bet nieko negavo. Viena, kas pasisekė, — susita- 
rė rytoj susitikti su vyriškiu, kuris jam siūlė lūšną Jūr- 
maloje. Matyt, tik todėl, kad vasarnamyje kas nors gy- 
ventų ir per žiemą. 

— Jūs tik nusipirkit kaloriferį — kalbėjo jis.— Ir visą 
dieną jo nė nereikės laikyti įjungto, kambarys nedidelis — 
per naktį prišils. Pinigus norėčiau gauti per du kartus. 
Iki Naujųjų — tuojau, kitus — po. 

Su megztiniu pasidarė šilčiau, bet drebulys vis tiek 
krėtė. Arčiausiai stoties buvo palėpė, kur nakčiai prisi- 
glausdavo Kolia-Kolia. 

Bent jau bus šilta, pamanė Viktoras. 

Nešvarioj, apskretusioj virtuvėj Kolia-Kolia su šeimi- 
ninke, tokia pat apskretusia sene, virkaudami gėrė degti- 
nę. Jis iš tiesų apsidžiaugė, išvydęs Viktorą. | 

— Še! — Šniurkščiodamas pripylė sklidiną stiklinę— 
Išgerk! Išgerk už Vasią Tarakoną! 

— Neik iš proto, daktarai ištrauks! — pertarė jį se- 
nė.— Medicina dabar daro stebuklus! 

— Paėmė Tarakoną,— Kolia-Kolia rypavo kaip bran- 
giai pasamdyta raudotoja.— Supakavo, mentai prakeiktie- 
jil 

Tačiau pasirodė, jog Kolia-Kolia virkauja ne tiek dėl 
paties suėmimo, kiek dėl Tarakoną ištikusios negarbės, ku- 
rIią jam tekę iškęsti. Koliai-Koliai viską papasakoję ma- 
čiusieji savo akimis. Tipas, kuriam Tarakonas ištraukęs 
piniginę, jį nežmoniškai primušęs. Gulėdamas ant žemės, 
Tarakonas dar šaukęs: ,,„Nemuškit! Milicijoje viskas pa- 
aiškės!"— tačiau tas laukinis jį trūktelėjęs, pastatęs ant 
kojų ir vėl dėjęs į dantis. 

— Visas veidas, visas kostiumas kraujais paplūdęs,— 
žliumbė Kolia-Kolia— Žmonės visai nebeturi gėdos! Pa- 
doriausias vagis, visą Šiaurę išsėdėjęs... Ten niekas nė 
piršto prieš jį nepakėlė, o čia kažkoks frajeris iki kraujo 
pridaužė! O Vasia juk invalidas. Tuberkuliozininkas. Iš- 
gerk, išgerk už laisvą paukštį, kuriam vėl surišo sparnus! 

Viktoras išgėrė, bet niūrios mintys neišsisklaidė. Kurio 
dabar eilė? Ir ko kito mes galim tikėtis? 


KETURIOLIKTAS SKYRIUS 


Artėjo Spalio šventės, per centrines gatves aukštai ties 
viduriu kabino raudonas vėliavėles su sąjunginių respub- 
likų herbais. Gatvių apšvietimo tarnybos mašina su me- 
taliniu krepšiu, kurį hidraulinis įtaisas iškeldavo iki stulpo 
viršūnės — mašina buvo skirta perdegusioms lemputėms 
keisti — sraigės greičiu rėpliojo gatve per baltą vidurio 
juostą. Krepšys buvo iškeltas, ir jo dugne darbininkui prie 
kojų gulėjo krūva vėliavėlių. Viktoras ir Erikas su nuos- 
taba žiūrėjo, kaip mikliai jis paima vėliavėlę ir, mašinai 
nesustojant, greit ir tiksliai prikabina prie slystančio pro 
šalį laido ar vielos. 

Broliai sėdėjo mažame neirengtame skverelyje, iš tiesų 
tai buvo senų apleistų alyvų, jazminų ir vyšnių atžalų 
priaugęs kiemas. Smėlio dėžė vaikams, sūpuoklės ir suo- 
leliai, matyt, irgi buvo atsiradę kieme, kurį nuo praeivių 
žvilgsnių ir svetimų žmonių kitados slėpė lentinė tvora, 
bet iškilo nesuprantamas reikalas tvorą nugriauti, ir ry- 
giečiai gavo dar vieną skveriuką, kur subėgdavo ir aplin- 
kinių namų vaikai. O šunų savininkai laikė tiesiog savo 
pareiga užsukti čionai per vakarines promenadas — ir dič- 

kiams koliams, ir mažiukams pudeliams buvo pašėlusiai 
patogu pasikapstyti po alyvomis. 

Iš kiemo gilumos į visas permainas išsprogusiais — lyg 
varlių akys — beveik kvadratiniais langais žvelgė ketur- 
aukštis namas. 

— Ką tu veiksi per šventes?— paklausė Viktoras. 

— Vesiu žmoną į šokius. 

— Tiems, kam per trisdešimt? Aš neseniai girdėjau 
taip guodžiantis: dabar šokiai būna tik dvejopi. Tiems, 
kam per trisdešimt, arba tiems, kam dar nėra penkiolikos. 

— Mes nuomojam valgyklą. Jeigu sumetam po kelis 
rublius nuo žmogaus, išeina su visu orkestru. .. 

— Geriau užsisakyti restoraną. 

— Yra žmonių, kurie nekala dėžių parduotuvių san- 
dėliuose ir todėl neuždirba po tris šimtus per mėnesį. 

Viktoras nejučiom pažiūrėjo į savo rankas. Krumpliai 
buvo nudaužyti, oda suskirdusi ir pilna pašinų. Ypač bjau- 
riai skaudėjo ir negijo smulkios žaizdelės, kurių jis nie- 
kaip nesugebėjo išvengti, nes teko dirbti ir su skardos 
juostelėmis. 

— Eina! — kumštelėjo Eriką Viktoras. 

Kažkokia moteris pasuko nuo šaligatvio ir nuėjo per 
skveriuką žvyruotu takeliu, kuris vedė prie paradinių 
namo durų. Kai ji vėrė duris, juodu gerai ją apžiūrėjo, 
nes viršuj degė šviesi lemputė be gaubto — kelis laiptu- 
kus ji apšvietė lyg rampą. 

Išdidus žvilgsnis, išpuoselėtas veidas, elegantiškas ran- 
kinukas. Geriausiai jie įsidėmėjo veidą, nes daugiau nes- 
pėjo... Tad, neleisdami išblėsti iš atminties nė vienam 
praeivės bruožui, ėmė laukti žiūrėdami į antrą nuo kampo 
langą trečiajame aukšte. Ar praėjusi moteris bus iš to 
kambario ar nebus? Jei bus, ten tuoj tuoj užsižiebs žibu- 
rys, jei ne... Jeigu ne, tai jiems vis tiek. Jiedu čia sto- 
vėjo ir laukė moters, kuri uždegs žiburį antrajam lange 
nuo krašto. Su baltom krakmolytom užuolaidom išsiuvinė- 
tom šviesiai žaliais ornamentais — kol dar buvo šviesu, 
jų eilutes lengvai galėjo įžiūrėti. 

— Ne,— pasakė Viktoras, kai elektra užsidegė kaž- 
kuriame bute į kairę nuo laiptinės. 

— Ką tu jai pasakysi?— paklausė Erikas. 

— Kodėl aš? 

— Todėl, kad tu vyresnis, tau visur pirmenybė. 

— Tiktai pagal dokumentus, tiktai pagal dokumentus! 

— Todėl, kad dėl tavęs mudu viską pradėjom. 

— Dar nežinia, ar ji bus ta tikroji. 

— Aš duodu devyniasdešimt penkis procentus. Laikas 
sutampa, vieta sutampa... Šeimos padėtis sutampa. .. Per- 
"nelyg daug sutapimų vienam žmogui. 

— Bet ar jai tada gimė dvynukai? Kol kas to nežinom. 

— Jeigu tave pasiėmė Vazovai-Voiskiai, tai niekur do- 
kumentuose dvynukai negali tigūruoti. Dokumentuose esu 
aš vienas, — Erikas valandėlę patylėjo, paskui paklausė:— 
Ar dar daug adresų liko? 

— Aštuoniolika ir mergaitė iš Pieno gatvės. Užmiršau 
nučiti į adresų biurą, sklerotikas! 

Juodu susėdo, nusigręžę nuo namo, nes gatvėje buvo 
daugiau į ką spoksoti, ir pradėjo plepėti apie visokius 
niekus, kad tik išsivaduotų nuo įtampos. Per daug ilgai 
jie laukė ir troško šios akimirkos, kuri dabar neišvengia- 
mai artėjo, kaip kad neišvengiamai artėja piltuvėlio kak- 
lelis, kai byra smiltys smėlio laikrodyje. Jie dar nepa- 
galvojo, kad moteris gali šiąnakt iš viso nepareiti, nes 
kaimynai buvo perspėję: iš darbo ji parsirandanti su tam- 
sa. 

— Ar tau nereikia silkių? Man šįryt siūlė, bet aš ne- 
ėmiau. Kur aš, vienišas žmogus, jas dėsiu? Arbatos, tos 
dar kartais išsiverdu, daugiau nieko. Šiandien buvo dar 
kumpio ir vyniotinio. Jeigu ko reikia, aš paimsiu. 

Erikas papurtė galvą. 

— Nesivaržyk, man tai visai nesunku. 

— Tu manęs nesupranti. 

— Kvailas! 

— Koks jau esu, toks. 

— Jeigu tavyje prieš silkes prabilo deputatas, tai esi 
kvailas! Tai todėl, kad tu... Tu nė neįsivaizduoji, kaip 
žmonės gyvena. O aš, gaila, esu taip gyvenęs, ir tai gal- 
būt mano nelaimė, nes nagai ir ragai manęs jau nebepa- 
tenkina, aš irgi noriu gražaus gabalo filė! Aš ir dabar 

matau, kas atvažiuoja per kiemą prie užpakalinių durų 
ir ką susikrauna į bagažines! Aš juk prie pat tų durų 
dėželes stuksenu, pro šalį eina... Mes turim visko, tiktai 
ne visiems. 

Ir Viktoras pradėjo pasakoti, ką pastebėjęs, kas jam 
buvo susikaupę per tas kelias darbo savaites. Pasakojo ir 
šaipėsi, bet Erikas kažkodėl ėmė rausti, lyg jis pats, o ne 
kiti, būtų lindęs pro tvoros spragą pasiganyti. Jis mielai 
būtų užginčijęs, jog visa tai nesąmonės ir brolio prasima- 
nymai, jeigų būtų įstengęs surasti bent vieną faktą savo 
žodžiams paremti. 

Viktoras jau buvo apsipratęs su prekybos atmostera, 
pardavėjoms jis patiko, nes niekad neatsisakydavo atitem- 
pti kokį maišą ar dėžę, kai kur nors pragaišdavo darbinin- 
kas. Didžiojoje parduotuvėje dirbo daugiausia pagyvenu- 
sios moterys. Jos pačios į Viktorą jau nebežiūrėjo, bet 
siūlėsi jį apvesdinti, nes juk kiekviena moteris slaptai 
trokšta ką nors suvesti į porą. Jeigu kuri švęsdavo jubi- 
liejų ir jos garbei surengdavo kavutę, būtinai pasikviesda- 
vo ir „vaikiną su plaktuku“. Niekam neatrodė, kad virš 
jo galvos galėtų susirinkti negandos debesys, tačiau prieš 
porą dienų direktorius turėjo nemalonų pokalbį telefonu, 
po kurio jis į Viktorą ėmė žiūrėti kitokiom akim. 

— Kas tave domina?— direktorius iš pradžių dar nesu- 
prato, nes gana prastai buvo girdėti — Koks vyrukas? 

— Tas dėžių kalėjas. 

— Ko tau iš jo reikia? 

— Man nieko nereikia, aš dabar tiesiog sėdžiu ir gal- 
voju. 

— Jį prašė priimti Vsevolodas. 

— Vsevolodas! Argi tu nepažįsti Vsevolodo? Jis visa- 
da buvo minkštaširdis! 

— Jiedu buvę kartu. Na, tenai... Tu mane supranti, 
taip? Tai aš žinojau. Vaikigalis būdamas, prisivirė košės, 
negi dabar visą amžių turi kabinti. 

— Jis tenai buvo ne vieną kartą. 

— Aš iš to nedarau jokių išvadų. Svarbiausia, kad jis 
gerai dirba ir aš juo patenkintas! Bet jeigu ką pastebėsiu, 
tuoj parodysiu duris, dėl to neabejok! Priimdamas jam 
taip ir pasakiau. 

— Jam atsiuntė vykdomąjį raštą. 

— Ar giedok, ar raudok, bet prisidirbai, tai ir užmo- 
kėsi. 

— Aš nesuskaičiavau, kiek iš viso, bet mažiausiai bus 
koks dvidešimt tūkstančių! 

— Fiu-it! — iš nuostabos net švilptelėjo direktorius— 
Padūkėlis! 

— Tu vėl manęs nesupranti. Tai ne už valdišką turtą. 
Tai asmeninio turto vagystės. 

— Negali būti... Vsevolodas. .. 

— Vsevolodas liurbis! Jo toks būdas — vos tik kas 
paprašo, negali atsakyti! 

— O kodėl tu manai, kad ne už valdišką? 

— Aš juk matau! Juk tie popieriai priešais mane! 
Tokio ir tokio piliečio naudai tiek ir tiek... Tas vėjo pa- 
mušalas butų kraustytojas! Kitaip tokia didžiulė suma ne- 
galėjo susirinkti. 

— Ko tada Vsevolodas? Nežinojo? 

— Aš tau dar kartą sakau — Vsevolodas liurbis! Bjau- 
riausia, kad tavo parduotuvė to-okia ypatinga, kur užsu- 
ka... 

— Ne, dėl to nėra ko bijoti. Jokių kontaktų su juo 
nebūna. Kas atvažiuoja, eina tiesiai pas mane, aš pasi- 
šaukiu pardavėją, pasakau, kas ir kaip... 

— Sergėk dieve, aš juk nemanau, kad jis ten kam 
griebs už gerklės! Bet jeigu koks sutapimas? Somersetai, 
pavyzdžiui, vakar dieną išlaužė duris. Paėmė tai tik iš 
prieškambario, matyt, kas nors sutrukdė. 

— Lianai? Aš ją gerai pažįstu, kažkada mes kartu dir- 
bom. 

— Tarp dvyliktos ir antros. Dvyliktą ji pati išėjo į 
darbą, o antrą, kai berniukas grįžo iš mokyklos, rado du- 
ris jau atidarytas. Laimė, kad nieko ypatingo nepaėmė. 
Du paltus, batus. Bet juk galėjo kaip reikiant apšvarinti! 

— Taip, kiek dabar girdėti, tai tik dieną ir dieną! Šiaip 
dar būtų nieko, vyrukas dirba, bet vis dėlto nemalonu, 
kad tarp savų toks maišosi. 

— O jiems juk reikia, kad kas duotų žinią, kad būtų 
aišku, kur, iš ko ir ką imti. Dabar nebėra kvailių šiaip 
sau į vidų brautis, dabar visi gudrūs... Ir neduok dieve, 

jeigu apvogtų kokį viršininką iš tų, kur pas tave atva- 
žiuoja! | 

— Kiaulė tas Vsevolodas! Aš jo akyse nebenoriu ma- 
tyti! 

— Aš tau dar kartą sakau: jis neblogas žmogus, tik 
kad gimė toks liurbis! 


Automobiliai riedėjo per asfaltą minkštai ir tyliai, tik 
troleibusai lėkė sparčiai brūžuodami ratais ir dūzgindami 
laidus, pėsčiųjų gretos išretėjo, jie ėmė žengti lėčiau. Pa- 
sivaikščiodami, smagiai šnekučiuodamiesi, per skveriuką 
nuėjo draugovininkai. Milicijos leitenantas per instrukta- 
žą jiems patarė imti pavyzdį iš savo draugų, kurie vakar 
geležinkelio stotyje sulaikė vagį recidyvistą. Budėti buvo 
atėjusios ir jaunos bei gražios merginos, todėl recidyvis- 
tas tapo ypač pavojingas — leitenantas pasakė net ketu- 
rias vėliau išaiškėjusias jo pravardes ir dėl viso pikto 
pridėjo dar penktą, nes ir jis pats buvo prisidėjęs prie 
piktadario gaudynių. Bet iš pradžių visi laurai priklausė 
draugovininkams. Vienas iš jų pastebėjo po laukiamąją 
salę šlaistantis vyriškį, paskui po pusvalandžio vėl pama- 
tė jį einantį tolyn peronu su dviem didžiuliais lagaminais. 
„Kiekvienas normalus žmogus gabalą panešėjęs pastaty- 
tų ant žemės ir atsipūstų, o šis tyčiomis leidžia paskutinę 
dvasią“, — pamanęs draugovininkas ir su savo draugais 
pradėjęs jį sekti. Ant laiptų, vedančių iš perono žemyn į 
Dzirnavų gatvę, jie liepę nešėjui sustoti, parodę draugo- 
vininkų pažymėjimus ir paprašę pasakyti, kas lagaminuo- 
se. Svetimų nešulių nuvargintas — lagaminai priklausė 
kažkokiam užmigusiam keleiviui — recidyvistas bandęs 
pabėgti, bet tuoj buvęs sugautas ir nuvestas į stoties mi- 
liciją. Pakeliui jis keikęsis ir grasinęs, o vėliau katego- 
riškai atsisakęs pasakyti savo pavardę, pareiškęs, jog šne- 
kėsiąs tiktai su tardytoju. 

— Kai aš atvykau, jis pirmiausia užklausė mane tė- 
vavardžio. Jis pats esąs Nikolajus Nikolajevičius. Turbūt 
todėl vagišiaus pravardė Kolia-Kolia. Pasišnekėjom, taip 
sakant, apie gyvenimą, buvom viens kitam pagarbūs.— 
Leitenanto instruktažas ėjo į pabaigą.— Skiriantis jis man 
pasakė šiuos įsidėmėtinus žodžius: „Prastai dirbat, viršinin- 

kel Pažiūrėkit, kiek laiko aš išbuvau be paso, be prisire- 
gistravimo, be nuolatinės gyvenamosios vietos! Ir dar 
šimtą Metų būčiau pratraukęs laisvėje, jeigu perone ne- 
būčiau užsivėręs ant šitų..." Aš nenorėčiau gražiajai ly- 
čiai girdint vartoti jo terminologijos, bet jis turėjo galvoj 
draugovininkus. Ir iš tiesų — jūs esat mūsų, milicijos, arti- 
miausi ir ištikimiausi pagalbininkai, be jūsų mes daug ko 
neįstengtume padaryti. Linkiu sėkmės, draugai! 


— Ligi kelintos mes lauksim?— paklausė Eriką Vikto- 
ras. 

— Bijai pavėluoti į paskutinį traukinį? 

— Dėl tavęs bijau, Iveta jaudinsis. Tau vis dėlto rei- 
kėtų jai pasakyti viską, kaip yra. Kitaip ji velniai žino 
ka pagalvos. Įsivaizduoja, kad tu su meilužėm, pati krem- 
tasi. 

— Aš juk naktimis būnu namuose. Ir jinai Mane pažįs- 
ta, žino, kad niekuomet... 

— Tu ją irgi pažįsti, bet kažin ką pagalvotum, jeigu ji 
kiekvieną vakarą pragaištų bala žino kur ir su kuo. O 
dar tas kvailas tavo melavimas apie ugniagesių komandos 
treniruotes! 

— Bet juk turėjau ką nors jai pasakyti. Iki šiol ji 
tenai niekad neskambindavo. 

— Todėl, kad iki šiol tu vakarais būdavai namie. Arba 
ji žinodavo, kur eini. 

— Iš jos elgesio nieko ypatingo nepastebiu. 

— Tu nori, kad ji keltų scenas? 

— Ne, bet... Dabar papasakoti jau nebėra prasmės, 
reikėjo tai padaryti iš pat pradžių. Jeigu apskritai reikėjo. 

— Tai sugalvok kokį protingą melą, tik nekankink 
jos! 

— Pats jos nė neregėjai, o šitaip jaudiniesi. 

— Kad tu neparodai. 

— Aš manau, kad taip bus geriau. | 

Vėjo gūsis nušniokštė alyvų viršūnėmis ir ant sėdin- 
čiųjų nukrito keli dar užsilikę lapai. Erikas delnu nubrau- 
kė juos nuo stalelio, atsistojo ir pasirąžė. Ir visai neju- 
čiom pasuko galvą ir per petį pažvelgė į antrą nuo kampo 

langą trečiajame aukšte. Jiedu šiandien taip dažnai į jį 
žvilgčiojo, jog šį nevalingą judesį lengvai būtų paaiškines. 

Lange degė žiburys! 

Erikas stvėrė Viktorą už peties ir supurtė. 

— Žiūrėk! | 

Už baltųjų krakmolytų užuolaidų matėsi net liustros 
kontūrai. Lempučių buvo gana daug, bet nelabai šviesios. 
Žaliųjų užuolaidos ornamentų spalvos negalėjai atskirti — 
net ir žinodamas, kad jie žali. Atrodė lyg tamsūs, kraštais 
sudurti ratukai. Tankūs, vienas prie kito. 

— Iš kitos namo pusės nėra įėjimo, — tarė Viktoras.— 
"Ten iš viso nėra jokių durų. Nei atidarytų, nei užrakintų. 
Ji bus pakeliui užėjusi pas kaimynus ko nors pasakyti. 

Moteris galėjo būti tik viena iš tų, kurias jie matė 
praeinant pro šalį žvyruotu takeliu. Tačiau kuri? 

Jie neatitraukė akių nuo apšviestojo lango. Už baltųjų 
užuolaidų kartkartėmis praslysdavo šešėlis, kai žmogus 
pereidavo kambarį tarp lango ir liustros. Abu tylėdami 
kiekvienas sau stengėsi prisiminti matytų moterų veidus, 
drabužius, ūgį ir atspėti, kuri ta tikroji, taip ilgai, taip 
labai ieškota. 

— Einam?— galų gale pašnibždom paklausė Viktoras.— 
Ar tu sugalvojai, ką sakyti? 

Erikas papurtė galvą. Jo žvilgsnis nuo lango nukrypo 
į alyvų krūmus ir dabar skverbėsi į žemę kažkur palei jų 
šaknis. 

— Tai galvojam! 

Erikas vėl papurtė galvą. 

— Aš neisiu, — ištarė jis.— Aš neturiu ką jai pasakyti. 

— Ar aš neišgirdau, ar nesupratau. 

— Aš nieko nenoriu jai pasakyti. Aš net nenoriu jos 
matyti. Dabar nesuprantu, kodėl aš iš viso... Smalsumas? 
Dviejų motinų vienas žmogus negali turėti. Aš turiu mo- 
tiną. Gerą motiną. Ir ką aš vėliau pasakysiu vaikams, kuri 
iš jų yra tikroji? Turėsiu sakyti teisybę ar meluoti? Lyg 
dvipusiai ašmenys — abi pusės rėžia iki kaulo. Atleisk... 
Aš eisiu, Iveta tikrai jaudinasi. 

— Brolau! 

— Aš nekaltas, kad myliu savo motiną. Ir ji nekalta. 
Ir jeigu mes kada susitiksim, labai prašau, nepasakok man 

apie tą moterį. Atsimink: aš nieko nenoriu apie ją girdė- 
ti! Ji man svetimas žmogus. 

— Erikai, mudu... 

— Jeigu tau kada prireiktų mano pagalbos, ateik prie 
fabriko. Namo nereikia, nes vėl viskas susipainiotų. 

— Nieko, aš pats kaip nors... 

— Ir nereikia ant manęs užsigauti, prie fabriko iš tiesų 
bus geriau. Na, aš einu. Vėlu. Iveta jaudinasi. Motina irgi 
tikriausiai jaudinasi ir neina gulti. Ji ir anksčiau niekad 
neatsiguldavo, kol aš nepareidavau. 

Po padais sugurgždėjo takelio žvyras — Erikas nuėjo. 

Paskui jo žingsniai visai nutolo, 

Akimirką apšviestoje gatvėje Viktoras įžiūrėjo šmėk- 
štelint brolio siluetą, netrukus jis pradingo už gretimo 
namo kampo, 

Neatsigręžė. 

O lange už baltųjų krakmolytųjų užuolaidų vis dar de- 
gė žiburys. Šilta ugnelė. Viktoro akys pritvino ašarų, bet 
jis susitvardė. Negalėjo atplėšti žvilgsnio nuo trečiojo au- 
kšto, nors mąstė apie Eriką, Ivetą ir jų mažylę. 

„Aš niekad nieko nemylėjau! — staiga su siaubu pa- 
galvojo.— Aš juk niekad nesu mylėjęs, nė vieno žmogaus! 
Kas taip baisiai mane prakeikė, kad aš nieko negaliu ti- 
krai pamilti? Kas mane prakeikė?“ 

Krites į neviltį, jis atsisėdo ant suolelio, bet dabar jau 
veidu į namą, stovintį skveriuko gilumoj. 

Antrajame lange nuo kampo vis dar degė žiburys. 


PENKIOLIKTAS SKYRIUS 


Antradienio rytą meistras Čapstas sunkvežimiu atvežė 
visas iš karto apdorotas knygų lentynų dalis ir sunešė į 
koridorių. Namų tvarkytoja suglumusi paskambino Zaigai, 
klausdama, ką daryti: jisai jos visai nepaisąs, terliojąs 
lentų galus nuo visokių dročių ir kirvarpų, per visą namą 
pasklidusi tokia smarvė, jog iš kojų verčianti. Ir dar pa- 
reikalavęs uždaryti Šerifą, mat bijo šunų, nes vaikystėje 
buvęs smarkiai sukandžiotas. Antraip nedirbsiąs. Nuvedu- 
si Šerifą į sandėliuką, tai šis tenai dabar taip stūgaująs, 

lyg jam gyvam kas kailį dirtų, kaimynai kažin ką galį 
pagalvoti. 

Nieko kito neliko, kaip pačiai ištrūkti kokią valandą, 
nes iš Vilibaldo namuose jokios pagalbos: nei jis tau 
vinį įkals, nei batus nusiblizgins. Jei prireikdavo prisukti 
rozetę ar sutaisyti elektros saugiklius, arba televizoriuje 
paprasčiausiai juos pakeisti, prasidėdavo ilgos bergždžios 
kalbos, kad tokių dalykų jis neprivaląs mokėti, kad buiti- 
nių paslaugų kombinate turinčios būti atitinkamos tarny- 
bos, kaip jis regėjęs užsieniuose. O užsiožiavęs eidavo ša- 
žin, jeigu pakviestas meistras norėdavo jam parodyti, kaip 
tuos saugiklius pakeisti, kad kitą sykį nebereikėtų rašyti 
paskyros iš televizorių taisyklos, kas užima tiek pat laiko. 

Meistras Čapstas, prisiekęs šešiasdešimtmetis senber- 
nis, — drabužius jis, matyt, visuomet pirkdavosi dviem nu- 
meriais didesnius, jeigu kartais skalbiami susitrauktų, nes 
jie tiesiog karojo ant asketiško jo stuomens,— parodė į 
lentų krūvą, neįstengdamas nuslėpti savo EUSiZavejiaO: 

— Ar ne gražu, ponia? 

Ar tos lentos gražios, ar ne, Zaiga nesuprato, bet ji 
suvokė, kad darbas iš tiesų, matyt, dirbamas dorai. Pirma, 
jau vien todėl, kad Čapstas visur garsėjo kaip tvarkingas 
meistras, antra, jis slapta žavėdavosi kai kuriomis šeimi- 
ninkėmis, ir Zaiga nujautė atitinkanti senbernio skonį. Jos 
akivaizdoje Čapstas sukinėjosi kuo ilgiausiai, nepailsda- 
mas po keturis kartus matavo lubų aukštį kiekviename 
kambario kampe, kur buvo numatyta sudėti lentynas. Ir 
be galo, be krašto aiškino, kiek centimetrų ir kodėl bėgant 
metams gali nusėsti grindys. 

— Aš užlipsiu pasižiūrėti, ar ten nereikia ko nors iš- 
nešti lauk,— pasakė Zaiga. 

— Gerai gerai, poniute! Jei bus daugiau vietos, man 
greičiau seksis sudėti lentynas! Aš iki poryt norėčiau baig- 
ti, poryt Manęs laukia pas docentą Encinį. 

— Aš galėčiau atsiųsti į pagalbą savo vairuotoją, — 
pasiūlė Zaiga. 

— Ne, ne... Aš viską darau pats, be pagalbininkų! 

Antrajame aukšte buvo du kambariai, ir Zaiga nus- 
prendė didesniajame įrengti Vilibaldui kabinetą, o mažes- 
niajame — miegamąjį. Namų savininko kabinetas buvo 

apatiniame aukšte už svetainės, bet tada studentus, kurių 
tikrai čia ateis su savo įskaitų knygutėm, tektų vedžioti 
per svetainę ir, jeigu būtų svečių, jie trukdytų. 

Kambario lauko pusėje nuožulniai leidosi stogas, nišo- 
se buvo iškirsti langeliai, pro kuriuos buvo matyti vėjyje 
linguojančios pušys, o per metrą žemiau baigėsi žiemos 
verandos čerpės, ant jų vasarą vijosi ir raizgėsi vynuogie- 
nojai, kitą kartą subrandindami mažas violetines uogas. 
Galbūt kambarys buvo kiek per tamsus, tačiau Vilibaldas 
dažniausiai mėgdavo dirbti naktimis prie stalinės lempos. 

— Klausyk tu, bjaurybe Raivai Kambernausai! Tau 
teks susispausti! — skambiai nusijuokė Zaiga. 

Baldai jau buvo sustumti prie lango, ant viršaus ir 
už jų sukrauti Vilibaldo sutąsyti knygų ryšuliai, tačiau ant 
sienų lyg parodoj dar kabojo Raivo Kambernauso foto- 
gralijos. Smarkiai padidintos, retušuotos, įrėmintos ir po 
stiklais. Fotografas negatyvų turėjo daug ir leido išsirink- 
ti, o paskui užsakytąsias pats pritaikė kabinti ant sienos. 
Raivas Kambernausas tarp komandos draugų, Raivas Kam- 
bernausas pašokęs aukštyn prie tinklo, Raivas Kambernau- 
sas atmuša smūgiuojamą kamuolį... Ir, žinoma, toji su 
didžiąja taure ir netyčia už nugaros į kadrą pakliuvusią 
Zaiga su Dinos gyvatės odos bateliais. Fotografas dar ban- 
dė atkalbėti, nuotrauka esanti murzina, verčiau tegu iman- 
ti tą su Raivo veidu ir taure pirmajame plane. 

Ką mano Vilibaldas apie šias. fotografijas? Jis niekad 
nieko nėra klausęs. Išsiblaškymas? Taktas? O gal tik bai- 
mė nors kiek sukomplikuoti ramų gyvenimą? Tegu mano, 
ką nori, man vis tiek! 

Tris vis dėlto teks nukabinti, kitaip neįtilps knygų 
lentyna. 

— Tu, niekše, aišku, norėtum, kad tave nuneščiau ir 
pakabinčiau miegamajame, bet neišdegs, brangusis! Vis- 
kam yra ribos! 

Išgirdo laiptais kopiantį aukštyn meistrą Čapstą. Ne- 
trukus jis smagiai įžengė į vidų, nešdamasis būsimosios 
lentynos šonines lentas, ir pradėjo aiškinti, kur jos stovės 
ir ką laikys. Zaiga nukabino fotografijas ir numetė ant 
Vilibaldo knygų krūvos. 

— Ar anas, kur kabo, paliksit? . 

— Taip, meistre! 

— Aš pamaniau... Jeigu jūs išmetat, aš pasiimčiau 
rėmelius. .. Labai tvarkingai padaryti lakuoti rėmeliai, Iš 
karto matyti, kad tikra, sausa medžiaga. 


Namų tvarkytoja paklausė, ar dar būsią kokių nuro- 
dymų, ir Zaiga atsakė, jog ne; Šerifas sandėliuke pajuto 
šeimininkę ir ėmė kaukti ypač gailiai; meistras Čapstas 
antrajame aukšte ritmingai taukšėjo plaktuku; tvarkyto- 
ja atėjo dar kartą ir paklausė, kurią dieną vestuvės nu- 
matytos, jį norėtų tiksliai žinoti datą, kad spėtų susiruoš- 
ti, ir iš viso ji... „Jūs, teta, būtinai turit ateiti, juk reikia 
kam nors iš savųjų prižiūrėti darbus virtuvėje ir pako- 
manduoti šeimininkėms. Tik jumis, teta, aš galiu pasikliau- 
ti", — įkalbinėjo Zaiga ir papasakojo, jog prie stalo pa- 
tarnausiantys oficiantai, kuriems jau sumokėta, nors prie- 
šaky dar beveik keturios savaitės: registracijos ceremo- 
nija įvyks tiktai vasario tryliktą. O Šerifas nesiliovė stū- 
gavęs ir draskęs duris, Zaiga ėmė pykti ant to bailio 
Čapsto, per kurio malonę šuo dabar turi šitaip kankintis. 


Darbe ant rašomojo stalo gulėjo ką tik atnešti kvieti- 
mai į vestuves — balti su šviesiai mėlynom ir auksinėm 
raidėm. Ji dar sykį peržiūrėjo svečių sąrašą, ir atidavė 
juos sekretorei išsiuntinėti. Svečių visai nedaug, tik še- 
šiolika, visi rinktiniai. Beveik pusę garsiojo Sevro porce- 
liano servizo teks palikti bufete., Bus tik patys artimiausi, 
kurių negali nekviesti: iš giminių tik Vilibaldo tėvai ir jos 
tėvas. Ji nežinojo, šalia ko tėvą pasodinti, bet jį pakviesti 
vis dėlto reikėjo, todėl nusiuntė broliui pinigų, kad nupir- 
ktų arba pasiūdintų tėvui naują gerą kostiumą. Buvo su- 
tarusi trio iš baro, bet paskambino ir atsakė — nereikalin- 
gi žmonės tik trukdys rinktinei draugijai, bus gana, jeigu 
konservatorijos profesorius Taubė valandėlę prisės prie 
fortepijono. Stalą kavai padengs žiemos verandoje, kol 
Vilibaldas aprodys svečiams namus, ji suspės persirengti. 

Viskas bus, staiga pagalvojo ji, tiktai nebus vestuvių. 
nakties, nes vestuvių naktis jam jau buvo, o du kartus 
tai negali pasikartoti. Tada mano krūtys buvo dar visai 
mažos, mergiškos ir aš pati sau atrodžiau kaulėta, nors 

buvau gležna ir švelni. Maniau, kad nurengta aš tau ne- 
patiksiu ir tu manęs nebegeisi. Man buvo baisu, kad tu 
manęs geidi, bet dar baisiau, kad gali nebegeisti. Tai buvo 
tikra vestuvių naktis, aš verkiau ir juokiausi iš laimės, 
už ją visuomet aš jausiuos tau skolinga, Raivai Kamber- 
nausai, bet vis dėlto labai gaila, kad kitos tokios jau ne- 
gali būti, kad Vilibaldas po poros stiklelių pasidarys mie- 
guistas ir miegamajame pirmiausia paklaus, kelintai valan- 
dai užsukti žadintuvą, nes mums anksti reikia skubėti į 
lėktuvą, antraip pavėluosim į tą, kur iš Maskvos skrenda 
į Sofiją. Jis man nėra abejingas, ir aš tikiu, kad ten svetur, 
Auksinėse Kopose, atitrūkęs nuo savo laboratorijos ir mo- 
kslinių raštų, jis pasidarys visai kitas vyras, tačiau šis 
nepraktiškas praktikas vesdamas tikriausiai galvojo ir apie 
nešvarius savo marškinius, kuriuos dabar jam tenka dėvė- 
ti, ir apie kupetą knygų, kurių nėra kur sukrauti. Bet ar 
ne vis tiek? Aš jo norėjau ir jį gavau. Ir jis man priklau- 
so, ar ne, tu šunsnuki Raivai Kambernausai? Ir ar iš tiesų 
tu nepavydi? Aš viską pradedu iš naujo, o tu užmirštas, 
miręs, kapuose. 

Juo sparčiau ji sukosi, juo daugiau atsirasdavo kas 
padarytina ir tvarkytina. Čia pasirodė, kad siuvėja niekur 
negauna tokių sagučių, kokių abi norėjo, ir reikėjo sku- 
biai nuspręsti, kokias susiūti jų vieton, čia visą vakarą 
teko paaukoti knygų dėliojimui į naująsias lentynas Vili- 
baldo kabinete, nes jis pats vienas nė to nesugebėjo — 
vos tik paimdavo į rankas kokį leidinį, tuoj įkišdavo nosį, 
ir praeidavo kone pusvalandis, kol Zaigai pavykdavo jį 
atimti ir padėti į vietą. O trečiadienį, be ministerijos kole- 
gijos, dar trenkė perkūnas iš giedro dangaus: aštuntajame 
filiale sustojo konvejeriai, ir niekas nežinojo, ką daryti. 
Viskuo kaltas kaip paprastai buvo nerangumas ir geri 
norai. Gavę iškart du sunkvežimius, pilnus neatitinkančio 
standarto audinio rietimų, nesurašė aktų, manydami, kad 
sukirpėjai kaip nors išsiteks medžiagos sunaudojimo nor- 
mose. Teisinosi, kad šaukti atstovų neturėję kada, nes 
audeklo atsargų sandėlyje nebuvę ir daliai cechų grėsusi 
prastova. O dabar stovėjo visas fabrikas. O čia dar žinia, 
kad po susivienijimo įmones cirkuliuojantys aukotojų są- 
rašai vestuvinei dovanai. Zaiga pasišaukė sekretorę, ši 

prisiekė nieko nežinanti, bet ji vis tiek liepė nedelsiant 
grąžinti aukotojams visus pinigus. 

— Ir nesakykit man, kad pirmąsyk girdit, be sekreto- 
rių žinios tokie dalykai nedaromi! 

— Bet žmonės tikrai iš visos širdies. .. 

— Aš priimsiu tiktai gėles. Ir tai dar turėkit omeny, 
kad gražiausia puokštė turi būti padovanota mano vyro. 
Norėčiau, kad po valandos man praneštumėt, jog viskas 
sutvarkyta taip, kaip sakiau! 

Tačiau sekretorė paskambino jau po kelių minučių, 
ir jos balsas buvo susijaudinęs: 

— Jums skambina iš milicijos. .. 

— Sujunkit! 

— Laba diena! Mano pavardė Dauka. .. Tardytojas Ha- 
rijas Dauka iš rajono vidaus reikalų skyriaus. .. 

Prie namų stovėjo keli milicijos automobiliai, ir ,„Vol- 
gos" vairuotojas gavo pavažiuoti kiek toliau. Vienas iš mi- 
licininkų buvo užlipęs ant žiemos verandos stogo, kieme ji 
pamatė dar du. 

„Tik to man betrūko!"“— verdama vartelius, piktai pa- 
galvojo Zaiga. Telefonu inspektorius jai buvo pasakęs, 
kad daiktų išnešti nespėta, 

Prie laukujų durų pusiau ant sušalusios žemės, pusiau 
ant betono plokštės gulėjo sustingęs Šerifas. Jo akys bu- 
vo atmerktos, stiklinės, ant snukio žalios putos. 

Žvėrys! 

Zaiga sukando dantis ir žengė į vidų. 

Prie svetainės durų ją pasitiko kaimynas — aukštas, 
apsimiegojęs vyriškis su ūsais, kurio namai buvo kitoje 
gatvės pusėje. Jie artimiau nebendravo, pasisveikindavo 
susitikę, ir tiek. Zaiga net nežinojo, kur ir kuo jis dirba. 
Paskui kaimyną ėjo milicijos karininkas, su kuriuo jis. 
pirma šnekėjosi, daugiau žmonių nebuvo, tačiau viršuj, 
antrajame aukšte, buvo girdėti vaikščiojant. 

— Tai dievo pirštas, kaimynėle, kad aš paskambinau 
milicijai. Iš pradžių dar nenorėjau skambinti, pagalvojau — 
koks meistras... Juk jūs neseniai darėt remontą, maty- 
davau, kaip veža medžiagas, girdėdavau, kaip viduj dirba. 
Manau — vienu pradėjimu ir stogą gal taiso. Bet juk juo- 

kas — žiemą. .. Juk šąla, o jis visai plonai apsirengęs. Ta 
pati striukelė kaip rudenį. Aš jį čionai jau trečią sykį 
matau. Pirmas buvo tuoj po Spalio švenčių, paskui pereitą 
savaitę ir va šiandien. Matyt, anais kartais vagis buvo 
atėjęs visko išsišniukštinėti, kas ir kaip ir ar verta lauž- 
tis... Prieš Spalio šventes jis ilgai staipėsi palei visus 
langus, žiūrėjo į vidų... O šiandien... Užsikorė ant ve- 
randos stogo, priėjo prie lango, atsitūpė. Paskui pradėjo 
loti šuo. Po kurio laiko. Baisiai lojo, galėjai pamanyti, kad 
jam kailį kas neria, ir staiga nutilo. Nutilo ir daugiau nė 
garso. Ir tas irgi nelipa nuo stogo, bet lenda pro langą 
į vidų. Jeigu jau stiklius, tai būtų dirbęs stovėdamas iš 
vidaus. Tai aš ir paskambinau, ir draugai atvažiavo. 

— Mano pavardė Dauka. Aš su jumis kalbėjau tele- 
+onu. Norėčiau žinoti, ar ko netrūksta iš daiktų. 

— Vargu ar aš taip iš karto galėsiu pasakyti — Zaiga 
apžvelgė svetainę. Viskas buvo neįtikėtinai sujaukta, 
bufeto durelės atdaros, stalčiai ištraukyti ir išversti ant 
grindų, kad būtų lengviau ieškoti, kas verta išnešti, spinta 
išgriozta, prie židinio mėtosi stiklo šukės — sudaužyta va- 
za. O kambario vidury stovi pritutinti abu šviesiai geltoni 
čekiški lagaminai, kuriuos juodu su Vilibaldu įsigijo kelio- 
nei, senosios Kuguros didžiulis krokodilo odos sakvojažas, 
pirktas Šveicarijoje praėjusio amžiaus gale, ir dar languo- 
to audeklo lagaminėlis su užtrauktuku, apie jo egzistavimą 
ji buvo užmiršusi — su juo rankose ji atėjo į šiuos na- 
mus prižiūrėti senosios moteriškės; vadinasi, vagis išgrioz- 
dęs net prieškambario antresoles. 

— Jeigu namuose buvo laikomi pinigai ar brangeny- 
bės, pažiūrėkit, ar jos dar ten, kur buvo. 

— Pinigų daug nebuvo. Gal koks šimtas rublių. Bet 
paimti — buvo ana tame stalčiuje, kur numestas. Bet ko- 
dėl jis Šerifą, kodėl šunį, žvėris! 

— Iš anksto, matyt, nebuvo ketinęs, paprasčiausiai šuo 
iam trukdė. 

— Vis tiek žvėris! | 

nspektorius Dauka gūžtelėjo pečiais, paskui patarė: 
Reikėtų atidaryti lagaminus ir dėti daiktus atgal į 
vietas, tada geriau matytumėt, ko trūksta, kas sudaužyta. 

— Jūs jį jau išvedėt? 

— Ne, jis viršuj, antrajam aukšte. Rodo, kaip įlindęs, 
ir taip toliau. Mūsų formalumai. Atrodo, kad tas vyrukas 
priėjo liepto galą. Dabar jau pačiam dugne atsidūrė. Aš su 
juo susitinku nebe pirmą kartą. 

Tuo tarpu kaimynas, sustojęs prie didžiojo apvalaus 
stalo, mirksėdamas trumparegėmis akimis, apžiūrinėjo krū- 
velę daiktų. 

— Žiūrėkit, koks pundas,— tarė jis, rodydamas ryšulį 
raktų. 

— Taip, jis iš pradžių bandė įeiti pro duris, bet nega- 
lėjo jų atrakinti. | 

— Čia nieko mūsų nėra,— pasakė Zaiga, metusi žvilg- 
snį į raktus, trirublę, įvairias jubiliejines monetas ir kelias 
neatplėštų kortų malkas. 

— Visa tai buvo jo kišenėse, — paaiškino inspektorius 
Harijas Dauka.— Ko jie ten taip ilgai gaišta!l 

— Inspektoriau, o aš jus pažįstu, — sušuko kaimynas.— 
Aigos tėtis, ar ne? Ji su mano mažąja gulėjo vienoje pala- 
toj. Ar jai geriau? 

— Taip. Lyg ir viskas gerai. Bet vis tiek gyvenam 
vienoje baimėje, kad vėl neatkristų. 

— Suprantu, suprantu. .. Dovanokit, aš nenorėjau jūsų 
sutrukdyti. 


Jis buvo kelias dienas nesiskutęs barzdos, nešvariais, 
išvoliotais drabužiais, liguistai blizgančiomis akimis, kurio- 
se šmėkščiojo neapykanta, neviltis ir begėdiškumas. Zai- 
gai įeinant, vagis tučtuojau atsilošė didžiajame Vilibaldo 
krėsle, kuris iš tiesų turėjo stovėti prie rasamojo stalo, bet 
buvo pristumtas prie lauko sienos, — demonstratyviai užsi- 
metė koją ant kojos, susikryžiavo ant krūtinės rankas ir 
sustingo it statula, Tai įvyko taip netikėtai, jog milicinin- 
kai nespėjo jam sutrukdyti. 

Staiga visi pamatė, kaip nuostabiai vagis panašus į 
jaunuolį dailiai įrėmintose nuotraukose ant sienų, kurį 
fotografas buvo nutraukęs prišokusį prie tinklo, su iš- 
kovota taure rankoje ar paprasčiausiai susižavėjusių sir- 
galių būry. Tik šis buvo truputį senesnis ir gerokai sus- 
mukes. Ir vis dėlto iš pirmo žvilgsnio atrodė, kad tai jo 
paties fotografijos, padarytos prieš keletą metų, nors sir- 

galių drabužiai aiškiai bylojo — veiksmas vykęs šeštojo 
su mMazgiukais lyg segtuko galvutėmis, kelnės siauros kaip 
dūdos. 

„Tarp jų tikrai esama kokios giminystės, ir Vazovas- 
Voiskis tai žino, — Harijui Daukai šovė į galvą mintis.— 
Savo poza jis tą panašumą pabrėžia ir atvirai demonstruo- 
ja, kad mes arba bent vienas iš mūsų tai pastebėtų". 

Mintyse jis pamažu nuodugniai perkratė visus neseniai 
sužinotus faktus. Kaip visuomet. Tartum iš šalies, atsiri- 
bojeęs nuo jų. Pasirodė, jog klausimų kur kas daugiau ne- 
gu atsakymų: 

Jei šis nelaimėlis pirmąkart buvo čia prieš Spalio 
šventes ir viską kruopščiai apžiūrėjo, kodėl nesilaužė į vi- 
dų tuojau? Kas jį sulaikė? Galbūt tikrai jis pamatė tą 
panašumą? Fotografijų jis negalėjo nematyti, jeigu sto- 
vėdamas ant žiemos verandos stogo, žiūrėjo pro langą į 
vidų, kaip liudija kaimynas. Kodėl tada nesilaužė, o dabar 
laužėsi? Tr dar šunį nugalabijo! Iš nevilties? O gal neviltį 
perveikė keršto troškimas? Ne, kokių tik kvailysčių ne- 
ateina į galvą! Ir vis dėlto... 

— Atsiprašau! — trumpai tarė namų šeimininkė ir iš- 
smuko pro duris. 

Dauka nustebo, neišgirdęs jos lipant žemyn į apatinį 
aukštą. Prisiminė, jog koridoriukyje tėra tik plikos, gra- 
žiais tapetais išklijuotos sienos. Kurgi čia ji galėtų užtruk- 
ti? 

Jis įsiklausė ir staiga išgirdo murmėjimą. 

Lyg maldavimą. 

Lyg prakeikimo žodžius. 

Paskui durys smarkiai atsidarė ir ant slenksčio vėl 
pasirodė šeimininkė. Akys degė pykčiu, lūpos buvo kietai 
sučiauptos, skruostai išmušti raudonom dėmėm. Tardytojas, 
priprates prie panašių situacijų, pasirengė įsikišti, jeigu 
moters agresyvumas prieš sulaikytąjį peržengtų ribas, 
tačiau šeimininkė grėsmingai užsipuolė ji patį. | 

— Tai tiktai pokštas! Jokio nusikaltimo neįvyko. Jūs 
suprantat?— Iki kvailumo valdingas viršininko tonas, kai 
pavaldiniams įsakoma tikėti, jog juoda yra balta ar dar 
kokiu absurdu. Kai žodžiams stinga elementarios logikos 

ir ją atstoja grėsminga intonacija ir poza. Juokingos pas- 
tangos nugalėti kovoj, kurioi apskritai neįmanoma nuga- 
lėti. — Nieko čia neįvyko! Jūs suprantat? Važiuokit, kur 
jums reikia, čia jums nėra ko veikti! 

Harijas Dauka sutriko. 

Vazovo-Voiskio veidą perkreipė pašaipus šypsnys. 

Moteris, aukštai iškėlusi galvą lyg nugalėtoja, išėjo į 
koridorių. Jos žingsniai laiptuose nuaidėjo lyg tuščiame 
kambary. 


Virtuvėje Zaigos jėgos išsibaigė. Ji kažkaip palūžo, 
mintys atbuko, judesiai pasidarė mechaniški. Ji atidarė 
šaldytuvą ir ėmė krauti ant stalo viską, kas jame buvo: 
sviestinę, salotas, sūrį ir konservus. Konservų buvo daug, 
kaip ir visuose namuose, kur valgomi tik pusryčiai ir va- 
karienė, o pietaujama valgykloje ar kavinėje. Atidarinėjo 
sardines, šprotus, ikrus, paštetus ir troškintą mėsą. Rėžė 
viską iš eilės. 

Virtuvėn įlėkė Vilibaldas. Drauge su švarutėliais išly- 
gintais marškiniais ir elegantiškais kaklaraiščiais jam bu- 
vo grįžęs ir didžiulės savo vertės pajautimas. 

Arba jis dabar atsirado netyčia, arba ir jam kas pas- 
kambino. 

— Aš reikalauju, kad man paaiškintum! 

— Išeik,. ..— pasakė be galo nuvargusi Zaiga. 

— Aš turbūt turiu teisę žinoti! 

— Išeik gi... Labai tavęs prašau... 

Ir užsispyrusi toliau atidarinėjo konservų dėžutes. Vie- 
ną po kitos. Lyg būtų dirbusi akordinį darbą fabrike prie 
konvejerio, Atrodė, lyg ruoštųsi pamaitinti ištisą kuopą, 
o ne vieną vienintelį žmogų. 

Trinktelėjo laukujės durys, paskui pasigirdo šurmulys. 
Zaiga įsidrąsino ir pažvelgė pro langą. Bijojo pamatyti, 
kad jį vis dėlto išveda. Ir šią akimirką jai į galvą atėjo 
mintis: „O kas nutiko antrajam?“ 

Ir nebesinorėjo gyventi. 

Kolbergas A. 

Šešėlis: Romanas / Iš latvių k. vertė B. Bal- 
čienė.— V.: Vyturys, 1987.— 237, [1] p.— (Drąsių- 
jų keliai: DK; 157). 


Detektyvinio romano siužetas patrauklus, ne visai tradicinis, Tar- 
dytojas Harijas Dauka, narpliodamas iš pažiūros paprasto nusikaltimo 
bylą, aptinka gilios ir skaudžios tragedijos šaknis; pasirodo, būna klai- 
dų, kurios it šešėliai persekioja žmogų visą gyvenimą, atsiliepia net 
vaikams, Kas verčia žmogų pasukti nusikaltimų keliu? Gal .- netik, 
vertybių, lengvo gyvenimo vaikymasis, o gal jaunystėje išduota meilė 
ir Žmogiškumas? Tai antroji šio autoriaus knyga lietuvių kalba (pirmo 
ji —,,Trijų dienų kriminalinė byla“ — išleista 1982 m.). 

